
Pirmoji knyga 


PRE-O-KLERAS 


| 
“PRĖ"* UŽEIGOS NAMAI 


Užeigos namai paprasčiausiai vadinosi “Prė", be jokių pagrąžini- 
mų. Ir to visiškai pakako, nes jie buvo ne mažiau šlovingi ir ne mažiau 
populiarūs, garsėjo ne menkesne gausa, negu, sakysim, “Devinjeras". Ir 
nebuvo nė vieno paryžiečio, kuris būtų nežinojęs, jog visų lūpose skam- 
bantis pavadinimas “Prė" iš tikrųjų reiškia prestižinį ir legendinį Prė-o- 
Klerą, kurio centre jie ir buvo įsikūrę. 

Peržengę sieną ir patekę miestan per Nelio arba Biusi vartus, nusi- 
gavę ligi Senos gatvės, kuri tuomet tebuvo pradėta tik apstatyti namais, 
jūs atsidurdavote nedideliame kelyje. Užeigos namai buvo vienintelis 
pastatas prie to kelio, siauro, išdaužyto duobėmis, purvino žiemą ir dul- 
kėto vasarą, iš kairės lenkiančio dantytą abatijos Sen Žermen de Prė 
sieną, o iš dešinės - begalines nusususias pievas. 

Tos lankos, vienur kitur apsodintos guobomis, vaismedžiais, apau- 
gusios šimtamečiais ąžuolais, ir buvo, ticsą sakant, tuo, ką vadino Prė- 
o-Kleru. Kelias vadinosi Šmen-o-Kleru. Vėliau jis tapo Kolombjė gat- 
ve. Dabar gi tai Žakobo gatvė. “Prė" užeigos namai buvo Šmen-o-Klero 
pabaigoje, netoli kito kelio, kuris vadinosi Sen Peru - pagal nedidelės 
koplyčios, į kurią jis vedė, pavadinimą. 

Iš išorės užeigos namai priminė nedidelę tvirtovę. Kadangi vietovė 
buvo nuošali, tai ir neramumai kildavo dažnai. Viduje gi jie buvo įrengti 
taip, kad turtingi svečiai galėjo atrasti visą pageidaujamą komfortą ir 
nebijoti svetimų akių. 

1560 metų gegužės 5 dieną, kuomet prasidėjo visas šis pasakoji- 
mas, kaip ir visomis dienomis, nenutrūkstamas žmonių srautas Šmen-o- 
Kleru plūdo į užeigos namus ir išeidavo iš jų. Apimtos vėjavaikiškų 
galantiškų potroškių, porelės šmižinėjo paslaptinguose už jų išsidėsčiu- 
siuose sodų tuneliuose, o vieniši vyriškiai būriavosi didžiojoje menėje. 

Tą akimirką, kai mes įžengiame čia, ji sausakimša svečių. Vakarie- 
niaudavo tuomet penktą valandą. Dabar jau buvo apie šešias. O tai reiš- 
kia - užstalės valanda baigėsi, ir jos dalyviai, pagyvėję nuo puikių patie- 
kalų ir pernelyg dažno stiklų kilnojimo, buvo be galo triukšmingi. 


*Prė - pieva, lanka (pranc.). 


Mergina pasirodė tarnybinėse duryse, vedusiose į sodą. Jai - septy- 
niolika metų, ji - protą temdančiai žavi, guvi, lankstaus kūno, be galo 
gracinga, puikiomis akimis, kurios tuo pačiu metu atrodė ir įžūlios, ir 
švelnios, išdykėliškos ir naivios. Mergina dėvėjo koketišką ryškų Ber- 
gamo valstietės rūbą ir buvo kerinčiai elegantiška. 

Ji stovėjo durų angoje, iškaltoje sienoje per keletą žingsnių nuo 
dešiniojo dūmtraukio. Šio dūmtraukio išėmoje buvo pastatytas stalas. 
Už jo, slepiami gėlių ir žydinčių šakelių pintinių, sėdėjo du Žmonės. 
Pirmasis, tikras Heraklis, sėdėjo nugara į ją, kitas - veidu. 

Tai buvo gal trisdešimties metų bajoras, labai elegantiškas, be galo 
mielas, net pernelyg dailus. Lapų uždangos, pro kurią jis vis Žvilgčiojo, 
regis, jam nepakako - jis visą laiką dangstėsi apsiaustu. Ir tik kai ap- 
siaustas nuo staigių judesių prasiskleisdavo, buvo galima pastebėti praš- 
matnų šilko ir aksomo kostiumą. Iš savojo kampo, įsitikinęs, jog pats 
yra nematomas, jis niūriai, bet gana dėmesingai sekė jaunojo sinjoro, 
kuris vakarieniavo vienas per keletą stalų eilių, gestus. Ir mašinaliu ju- 
desiu nervingai pirštų galais suko čia vieną, čia kitą juodą ūsą. 

Kaip tik šitą Žmogų pirmiausia ir išvydo mergina. Apmaudo šešė- 
lis perbėgo jos tyra kakta ir ji instinktyviai buvo bedumianti atgal, ta- 
čiau smalsumas privertė pasilikti. Umai ji išvydo mirtinos neapykantos 
kupiną žvilgsnį skirtą jaunajam sinjorui, nubloškusi blogas nuojautas, 
ryžtingai žengė vidun kerinčiu bravūrišku žingsniu. 

Ją sutiko griausmingais sveikinimais bei džiaugsmo šūksniais. Iš 
visų pusių aidėjo: | 

- Fjorinda, būrėja! 

- Gražuolė Fjorinda! 

- Fjorinda Pasipūtėlė! 

- Sveiki visi, garbingieji sinjorai! - linksmai tarstelėjo mergina. 

Ir labai ramiai, nė kiek nesivaržydama, praėjo pro tuos Žmones, 
nuo aitrių vyno garų įkaitusiais veidais, blizgančiomis iš geidulio aki- 
mis. Irjos labai natūraliame elgesyje, pabrėžtinai abejingame, veltui kas 
nors būtų drįsęs ieškoti koketiškų užmačių. Savaime krito į akis - visi 
šioje menėje susirinkę vyrai jai tebuvo klientai. Vienintelis merginos 
rūpestis - tinkamai atlikti amatą, kuris ją maitino. O šis amatas - ateities 
pranašavimas, akimis slystelėjus per delną. 

Tačiau mergina buvo apdairi: ji klaidžiojo tarp stalų, stengdamasi 
neprisiartinti prie žmogaus, kurio buvimas ją taip sujaudino, jog ji vos 
neatsisakė savojo darbo. Tačiau taip manevruoti buvo sunku. Aplenk- 

dama stalą, ji užkliudė Žmogų Heraklio krūtine. Tiesa, jis buvo nusisu- 
kęs į ją nugara ir užimtas nepabaigiamu čepsėjimu, tarytum gavėdama- 
sis po labai ilgo pasninko. O bajoras taip aistringai jį sekė ir viskas galė- 
jo baigtis gerai, tačiau... 

Išgirdęs šį muzikalų vardą, skleidžiantį aromatą tarsi gėlių puokštė, 
- Fjorinda, - bajoras pašoko ir, užmiršęs viską pasaulyje, guviai sužiuro 
į merginą. Ūmus raudonis nutvieskė matinius vyriškio skruostus. Akyse 
suliepsnojo ugnis. Ir jos įgijo nesutramdomos laukinės aistros išraišką, 
o tokioje išraiškoje visada yra kažkas grėsminga. Po stalu jis užmynė 
ant kojos savo kompanionui ir dusliu, bet valdingu balsu paliepė: 

- Sustabdyk, Gijomai Pentekotai! 

Žmogus, kurį vadino tokiu neįprastu vardu - Gijomu Pentekotu, 
pakėlė nuo lėkštės nosį, parodydamas gąsdinančią fizionomiją: randų 
išvagotą, dviejų didžiulių ūsų perkirstą veidą. Čia nebuvo įmanoma apsi- 
rikti - tai buvo bandito snukis. Ir ne šiaip sau, bandito. Tikriausiai jis 
buvo išdresiruotas greitai, nė sekundės nedvejodamas, aklai vykdyti pas- 
laptingus įsakymus. Jis ištiesė iIgėliausią plaukuotą ranką, sugriebė pro 
šalį ėjusią merginą, pakėlė ją tarsi plunksnelę ir švelniai pasodino šalia 
bajoro tą akimirką, kai ji jau pamanė sėkmingai išslydusi iš jo gniaužtų. 

Jai nepavyko sutramdyti pasibjaurėjimo. Juodos merginos akys 
blykstelėjo kaip žaibai, o skruostus užliejo gėdos raudonis. Ji ketino 
garsiai protestuoti. Bet bajoras ją aplenkė. Įsmeigęs rūsčio kupiną žvilgsnį 
į Gijomą Pentekotą, vaizduodamas be galo sutrikusį, panarino plačius 
pečius ir suriaumojo: 

- Niekingas nickše! Kodėl gi aš neįsmeigiu peilio į tavo gerklę!.. 
Kaip išdrįsai savo purvinomis letenomis liestis prie damos? 

Nutaisęs pasigailėtiną išraišką, su pašaipiomis ugnelėmis akyse Gi- 
jomas Pentekotas mėgino atsiprašinėti, griausmingu balsu užtraukdamas: 

- Mesjė baronai... 

- Gana, nenaudėli! - dusliai nutraukė jį baronas. - Mes išsiaiškinsi- 
me namie. 

Ir tada, kai Gijomas Pentekotas, kaip buvo pratęs, vėl įbedė snukį į 
savo lėkštę, norėdamas paslėpti pašaipią šypseną, bajoras atsigręžė į mer- 
giną, nutaisęs pabrėžtinai bičiulišką ir pagarbią miną. 

Ji toli gražu nepatikėjo suvaidinta komedija, tačiau suvokė, kad 
energingai įsikišdamas, bajoras atėmė iš jos teisę skųstis. Ji nepratarė nė 
žodžio. Taip pat neparodė nė menkiausio susižavėjimo parodyta jai pa- 
garba. Toji pagarba buvo iš tiesų pernelyg nenuoširdi. Ji galėjo pasiša- 

linti tą pačią akimirką be jokių kliūčių, tačiau nenorėjo trauktis. Ir tai 
liudijo, kad ji buvo narsi. Taigi mergina laukė, ir visas jos elgesys rodė, 
jog ji nusprendė nenuleisti galvos, kad ir kas būtų. 

Tarytum užbaigdamas nemalonų incidentą, bajoras sušnibždėjo: 

- Tad ką gi, mano puikioji Fjorinda, ar jūs taip ir nesiteiksite išpra- 
našauti man ateities? 

Ir ištiesė savo platų delną. Tačiau mergina jo nepaėmė. Tyčia šaltai 
ir tvirtai - net sunku buvo įtarti, kad tokio amžiaus kūdikis gali būti toks 
ryžtingas, - žvelgdama tiesiai jam į akis, pasakė: 

- Visai neseniai aš būriau iš jūsų delno. Neturiu ko pridurti prie to, 
ką esu jums jau pasakiusi, mesjė barone de Rospinjakai. 

Tie žodžiai slėpė kažkokią ypatingą prasmę, kurią puikiai suvokė 
baronas de Rospinjakas. Jis grasinančiai suraukė antakius. Iš įtaraus žvilg- 
snio Fjorinda suprato - labiausiai jis suirzo dėl to, jog ji garsiai paminėjo 
jo vardą. Ji patenkinta nusišypsojo, o tai liudijo, kad ji mokės pasinau- 
doti savo nekuklumu. Ir mergina neskubėdama nužingsniavo - ne kaip 
bėgantis, o paniekinančiai nutraukiantis nemalonų pokalbį žmogus. 

„i Ryžtingu judesiu baronas jau buvo ją besulaikąs, tačiau susitvardė. 
Tik nulydėjo ją grėsmingu žvilgsniu ir sušnibždėjo: “Ne!.. Parciga aukš- 
čiau visko!.." 

Gijomas Pentekotas pakėlė savo šunišką snukį ir, nutaisęs klastin- 
gą veido išraišką, tarė: 

- Vis toks pat išdiduolis, vis toks pat antžmogis! Prisiekiu savo 
batais, mesjė barone, galima pasakyti, kad jums nesiscka. Jeigu gyveni- 
me jums jau lemta mirti nuo meilės, tai nieko nepadarysi. Bet - jūs be- 
džiate nosį į pačią nepriekaištingiausią karalystės dorybę. 

- Kantrybės, Pentekotai, kantrybės!.. Aš ją susirasiu... Juokiasi tas, 
kas juokiasi paskutinis. 


| 
PRANAŠYSTĖ 
Tuo tarpu Fjorinda patraukė tiesiai prie to bajoro, kurį savo pikta 
lemiančiu žvilgsniu nužvelgė baronas. Ji nepažinojo šito žmogaus. Ne- 
paisant to, mergina susidomėjo juo vien sugavusi žvilgsnį. 
Tai buvo aukštas, daugiausiai dvidešimties metų, atviro veido jau- 
nuolis. Naivus Žvilgsnis tarytum kažko nustebęs ir nenupasakojamai švel- 

nus; nedideli pasišiaušę ūseliai priminė jauną katiną. Pilkas aksomo apda- 
ras be papuošalų ir siuvinėjimų, tačiau pačio ploniausio ir brangiausio 
audinio; aukšti pilko zomšo batai - ligi pusės šlaunų aptempė vikrias, 
šiek tiek smulkokas kojas; prie šono - ilga ir sunki špaga. Po šiuo prašmat- 
niai paprastu rūbu neįmanoma buvo įsivaizduoti labiau harmoningos ar 
dar gracingesnės, oresnės ir jaunatviškai elegantiškesnės būtybės. 

Fjorinda, be abejonės, turėjo tikros menininkės sielą. Ji nemokėjo 
likti abejinga, regėdama tikrą grožį. Mergina naiviai žavėjosi bajoru, be 
jokių užslėptų minčių, negalvodama, kaip paslėpti savo susižavėjimą. 

Vyriškis, išgirdęs šiurkščių pagyrų šūksnius, pakėlė galvą. Ir kai 
Fjorinda ėjo pro šalį, jis sekė ją nustebusiu žvilgsniu, kuriame galėjai 
justi nebylų susižavėjimą. Intuityvus susižavėjimas buvo abipusis, ir tai 
juos persmelkė. Abu išraudo tarsi kūdikiai, tačiau neturėjo jėgų atitraukti 
žvilgsnio. Vienas kitą jie matė pirmą kartą, bet šypsojosi lyg seni pažįs- 
tami. 

Šioji nebyli scena, kuri užtruko tik akimirką, nepraslydo pro ve- 
riančias barono de Rospinjako akis. Kraujas ūmai plūstelėjo jam į sk- 
ruostus ir becmatant vėl atslūgo. Jis buvo bepašokąs ant kojų, bet susit- 
vardė su tokia įstanga, nuo kurios plaukų pašaknes išpylė prakaitas. Ir 
mirtinai išbalęs, spausdamas, lauždamas Gijomo Pentekoto ranką, ki- 
miu balsu vienu atsikvėpimu išgergždė: 

- Ar matei?.. Tą žvilgsnį!.. Tą šypseną!.. 

- Dieve mano! Aš dar nesu apakęs, - šaipėsi banditas. 

- Jie pažįstami!.. 

- Labai panašu į tai. 

- Jie myli vienas kitą!.. 

-Ė! Ė!.. Tai visai įmanomas dalykas, mesjė barone. Štai kas paaiš- 
kintų, kodėl mes atsimušėme į neįveikiamą kliūtį. 

Rospinjako veidas tapo gąsdinančiai Žiaurus. Ir, su siaubą kelian- 
čių gražbylingumu, glamonėdamas dagos rankeną, jis sumurmėjo: “O 
aš būgštavau!.. Aš leidau sau galvoti apie padorumą!.. Paskutinis mul- 
kis, štai kas aš buvau!.. Kristaus kraujo vardu! Jūs dar patirsite, mesjė 
grafe de Luvrai, ką reiškia vaikščioti vienais takeliais su manimi". 

Ir Gijomas Pentekotas, puikiai pažinęs jo būdą, gūždamasis pama- 
nė: “Oras genda! Visiškai blogai!.. Nenorėčiau būti mergiūkštės kaily- 
je! O šitam jau viskas paskaičiuota, ir jo sąskaita baigta!" 

Vis dar įdėmiai žiūrėdamas į tą, kurį jo metras pavadino grafu de 
Luvru, jis balsiai paklausė: 

- Ar jums neatrodo, mesjė, kad šitoji mergiotė primena kažkokią 
mūsų pažįstamą?.. O kur, po velniais, mes ją matėme? 

Atrodė, šie Žodžiai ūmai nuramino Rospinjaką. Jis vėl tapo santū- 
rus ir elegantiškas. Įrėmęs plieninį žvilgsnį į Gijomo Pentekoto akis, jis 
griežtai tarė: 

- Neieškok!.. Svarbiausia, nesikišk - tai tavęs neliečia!.. Geriau būk 
pasirengęs! 

Tuo metu Fjorinda, nutaisiusi pačią maloniausią miną, siūlė: 4 

- Ar nenorite, mano bajore, kad kilstelčiau kraštelį vualio, slepian- 
čio jūsų ateitį? 

Baisiausiai apsidžiaugęs, grafas de Luvras nedvejodamas sutiko. 

- Atskleista tokių Žavingų lūpyčių, kaip jūsų, puikusis kūdiki, ma- 
noji ateitis tegali būti tik linksma ir rožinė. Nė už ką nedrįsčiau praleisti 
tokios nuostabios progos. 

1 + Duokite savo ranką, mano bajore, - pasakė ji. - Ne, ne tą... Kairią- 
ją = širdies ranką. 
(1 - Štai, - tarstelėjo jis, nusijuokęs iš visos širdies. 

Ir jis ištiesė rūpestingai prižiūrėtą kūdikio delną. 

Tą pačią akimirką, kai ji jau rengėsi pažvelgti į delno linijas, pasi- 
girdo šūksniai: 

- Ei! Ateik čia, Fjorinda! 

Kvietimas buvo be galo įžūlus. Balsai valdingi, akiplėšiški. Grafas 
de Luvras suraukė antakius ir įsmeigė aštrų žvilgsnį į tuos, kuric šaukė. 

Mergina šiek tiek pakreipė galvą į tą pusę. Jos veide regėjosi di- 
džiausia panicka. 

Fjorindą šaukė grupė jaunų Žmonių, užėmusių tris stalus, sustum- 
tus galas prie galo menės centre. 

Visi jie buvo labai jauni - nuo dvidešimties ligi dvidešimt senkenų 
metų. Visi turtingi - tai bylojo rūbų tviskesys ir jų beprotiškas išlaidavi- 
mas. Visi, be abejo, iš pačių garsiausių šeimų. Tas šešetas, vienas girtes- 
nis už kitą, kėlė triukšmą daugiau, negu visi kiti lankytojai. 

Visi, išskyrus vieną. Tas vienintelis buvo kokių dvidešimties, gal 
dvidešimt dvejų metų bajoras - subtilus aristokratiškas veidas, rami, san- 
tūri, beveik drovi išorė. Tobulas sinjoro tipas. 

Fjorinda pastebėjo, kad jis vienintelis elgėsi šaltakraujiškai. Orus, 
pabrėžtinai mandagus elgesys ryškiai skyrėsi nuo kitų jaunų vėjavaikių; 
atrodė, jis graužėsi, atsidūręs tarp jų. 

Bičiulių šūksniai paskatino jį pažvelgti į merginą. Buvo aišku, jog 

jis mato ją pirmą kartą, nes jo dailios akys stabtelėjo prie jos tik iš smal- 
sumo. Ūmai jis sumirksėjo tarytum akinamas, ir jo veido išraiška bylojo 
ugningą susižavėjimą. Nuo tos akimirkos jis jau nebeįstengė atitraukti 
nuo jos žvilgsnio, jo akys sekiojo ją visur, kur tik ji bepasuko. 

Tuo tarpu Fjorinda atrėžė gana šaltai, nors tai jai buvo nebūdinga: 

"- Luktelkite minutėlę, sinjorai!.. Juk matote - aš užimta. 

Sinjorų, maniusių, kad jie yra patys svarbiausi pasaulyje, toks at- 
sakymas nepatenkino. Tačiau pažvelgę į grafą de Luvrą, pasijuto lyg 
šaltu vandeniu perlieti ir aprimo. Jau ramiau paakino: 

- Paskubėk, Fjorinda... Vikontas de Ferjeras nori su tavimi susipa- 
Žinti... 

- Ką sakote? Sunku net įsivaizduoti, kad pats puikiausias rūmų sin- 
joras nepažintų Fjorindos!.. Tai negirdėta!.. Ekstravagantiška! Neleisti- 
na! Neįtikėtina! 

Jie laidė gerkles, nekreipdami nė mažiausio dėmesio į aplinkinius, 
tarsi niekas daugiau neegzistuotų. Fjorinda nesusilaikiusi nusikvatojo ir 
gudriai Žžvilgtelėjo į tą, kurio vardas ir titulas buvo taip triukšmingai 
paskelbti. Nusišypsojusi neaiškiai prižadėjo: 

- Jūsų eilė ateis, mesjė vikontai de Ferjerai. 

Vikontas, siaubingai sumišęs dėl merginos šypsenos, akivaizdžiai 
skirtos jam vienam, žemai ir grakščiai linktelėjo. Jo bičiuliai pamanė, 
jog Fjorinda šypsojosi jiems visiems. Ir likę patenkinti, daugiau jau nc- 
bekibo. 

Ji grįžo prie grafo de Luvro, kuris kantriai laukė, ir atsiprašė: 

- Nejaugi ketinate atsiliepti... į... šių bajorų kvietimą? 

- Jokiu būdu, - atsakė Fjorinda. - Jie pernelyg girti ir aš nerizikuo- 
čiau atsidurti jų draugijoje. 

Grafas de Luvras oriai sutiko su jos sprendimu. 

- Pažiūrėsim, ką mums pasakys šioji ranka, - linksmai tarė Fjorinda. 

Grafas vėl ištiesė jai savo ranką. Ji peržvelgė akimis delną ir jos 
judrus veidas iškart įgijo švelnaus apgailestavimo išraišką. Ji pagalvo- 
jo: “Vargšas jaunuolis!" 

Šio nusivylimo grafas nepastebėgo. Jis nerūpestingai šypsojosi, ta- 
rytum rimtai nebūtų Žvelgęs į šią konsultaciją. Tačiau įtemptas dėme- 
sys, surimtėjęs veidas liudijo apie tai, kad iš tikrųjų būrimui jis teikė 
daug daugiau reikšmės, negu norėjo parodyti. Nustebintas užsitęsusios 
tylos, jis pakėlė galvą ir, prisivertęs nusišypsoti, tarė: 

- Tad ką gi? 

- Tad štai, ką regiu, mano bajore: jokių ilgų kelionių, nieko netikė- 
to, tiesiog ramus gyvenimas. Jis tęsis ilgai, jokie nemalonumai jo nesut- 
rikdys... Jūs išgyvensite ligi senatvės, mano bajore. 

- Aš išgyvensiu ligi senatvės! - tarstelėjo jis, stengdamasis vaiz- 
duoti skeptiką. - Galbūt ligi penkiasdešimties metų. 

- Daugiau, monsinjore. Jūs gerokai peržengsite per penkiasdešimt- 
metį... 

- Tai tiesa? 

- Aš niekada neklystu! 

- O iš ko sprendžiate? 

Ji tyčia aiškino miglotai - tai bylojanti begalinė gyvenimo linija; ji 
tikino - toji linija esanti labai ryški ir aiški... o jam niekaip nesisekė jos 
išvysti. Bet ji taip aistringai kalbėjo, kad pagaliau jis pamatė ją... lygiai 
taip pat aiškiai, kaip taurelę putojančio somiūro priešais save. Vienu 
mauku ištuštino ją už Žaviosios pranašautojos sveikatą. 

Džiaugdamasis grafas įkišo ranką į šilkinę piniginę, prigrūstą auk- 
sinių monetų. Neskaičiuodamas sugriebė saują Žavių monetų ir perpylė 
jas į mažąją rankutę. Šis gestas išties buvo karališkas. Už tą sumą be 
vargo galėjai gyventi visus metus. Nežiūrėdama, teatrališkai abejingai, 
ji ramiai paslėpė monetas ir paprasčiausiai pasakė: 

- Ačiū, mano bajore. 

Kai ji jau ruošėsi pasišalinti, jis sulaikė ją. Ir jaudinančiai droviai 
tarė: 

- Jūs man nepasakėte... Jūs nekalbate... 

Jis nutilo, paraudęs ir sutrikęs. Ji pagelbėjo: 

- Apie ką, mano bajore? 

Jis suėmė save į rankas ir ryžtingai paklausė: 

- Pasakykite, ar aš būsiu laimingas meilėje? 

Ir vėl ištiesė jai ranką. 

Ji nepaėmė jos. Nusijuokė tarytum apipildama jį akinančiais perlais: 

- Norint tai sužinoti, reikia žiūrėti ne į jūsų ranką... 0 į jūsų veidrodį. 

- Į mano veidrodį? f 

- Be abejonės. Pasitarkite su juo, monsinjore... Ir veidrodis jums 
pasakys, kas su jūsų veidu, jūsų išore ir jūsų charakteriu... Jums tereikia 
tik panorėti, ir meilėje tapsite laimingu. 

Ji nuėjo, vis dar tebesijuokdama. 

Jis nulydėjo ją žvilgsniu, kupinu giliausios simpatijos, ir pamanė: 
“Štai kur nuostabi būtybė!" 

O ji, vaikščiodama aplink stalus, kartojo sau: “Aš jį šiurkščiai ap- 
gavau... Bet tuo pačiu padariau gerą darbą. Viena pateisina kita... Lai- 
mingos iliuzijos dėka šis vargšas jaunuolis nė neįtars, kad yra pasmerk- 
tas. Kad jo nuotaka - mirtis, jo, svajojančio apie laimę meilėje... ir kad ji 
apkabins jį savo kaulėtomis rankomis, nepraėjus nė šešiems mėnesiams". 


I] 
TIK VIENAS ŽINGSNIS 


Ji vaikščiojo nuo vienos- grupelės prie kitos, vengdama tiktai tos, 
triukšmingosios, akimirkai, atrodė, užmiršusios apie jos egzistavimą. Ir 
visur ji skleidė viltį bei džiaugsmą. 

Taip ji nusigavo prie kairiojo dūmtraukio. 

Už šio masyvaus dūmtraukio buvo prisiglaudusi penkių Žmonių 
grupė. Jie sėdėjo prie stalo, lygiai tokio pat, kaip ir Rospinjakas su Pen- 
tekotu. L 

Keturi iš šių vyrų jau buvo persiritę per keturiasdešimtį. Ar jie bu 
vo bajorai? Patys tvirtino tokie esą. Ir jie, kreipdamiesi vienas į kitą, 
niekada neužmiršdavo prie vardo pridurti titulo: mesjė de Trankemajau, 
mesjė de Strapafarai, mesjė de Korpodibali, mesjė dc Burakanai. 

Be abejonių, nickas jiems negalėjo prilygti savo apdarais... Tiktai 
šių apdarai atrodė pernelyg nauji, pernelyg prašmatnūs, beveik rėkian- 
čiai elegantiški, ir taip perkrauti galionais, išsiuvinėjimais, kaspinais, 
plunksnomis, jog tarsi slėgte slėgė. Savaime aišku, jie tiesė pečius, nu- 
taisydami pačias oriausias, pačias išdidžiausias pozas... Tik visose tose 
pozose ir gestuose jautėsi kažkas nedarnaus ir perdėto, atsiduodančio 
ilgomis pratybomis ir prakaitu. Jie priminė dramblių, mėginančių pa- 
mėgdžioti vikrius gazelių šuolius, gracingumą. Į juos pažvelgęs, pajus- 
davai nesulaikomą norą nusikvatoti... Tačiau jeigu jūsų Žvilgsnis užk- 
liūdavo už jų galvažudiškų fizionomijų, jeigu jūs atkreipdavote dėmesį 
į tas kraupias akis, kurios, atrodė, buvo pasirengusios mesti iššūkį visa- 
tai, į tuos ilgus pagyrūniškus ūsus, į tas iltis, pasiryžusias, regis, sud- 
raskyti bet ką, į tas ilgas ir sunkias špagas, kurios kabaldavo prie jų 
šonų, pajusdavote nenugalimą norą paspringti nuosavu juoku... Arba 
bent nusisukti, kad, neduok Dieve, jie jūsų nepastebėtų. 

Jie šnekučiavosi tarpusavyje prislopintais balsais, kaip ir dera žmo- 
nėms padorioje kompanijoje. Bet kartais užsimiršdavo ir pratrūkdavo. 

Penktasis personažas buvo maždaug dvidešimt dviejų metų bajo- 
ras. Viena tų charakteringų fizionomijų, kurios negali likti nepastebė- 
tos: šviesus, ištikimybe spindintis žvilgsnis, šypsena su lengvu melan- 
cholijos šešėliu, po turtingu ir drauge paprastu, o dėl to ir nepastebimu 
rūbu - lieknas elegantiškas kūnas, išdidžiai pakelta galva, nepalaužia- 
mas valdingumas. Be abejo, jis ir buvo grupelės vadovas. Nesikišo į 
ketverto pokalbį, tūnojo tylus bei susimąstęs, kartais įsmeigdamas savo 
šviesų žvilgsnį į grafą de Luvrą, sėdintį nugara į jį. Kai jo kompanionai 
pakeldavo balsą, jis griežtu žvilgsniu paragindavo juos laikytis tvarkos. 
Tuomet paryžietis Trankemajus susirūpinęs šnabždėdavo saldžiu balsu: 

- Sinjorai, sinjorai sutramdykite tuos blogo tono protrūkius!.. Va- 
dinasi, štai kaip jūs naudojatės pamokymais, kuriuos šlovingiausios da- 
mos malonėjo teikti, kai mums buvo parodyta negirdėta garbė tapti ma- 
dam karalienės Katerinos dvariškiais?.. Štai, pamatysite, sinjorai, ševal- 
jė Boreveras galiausiai supyks... Ir tuomet vargas jums! 

Kiti tik neramiai žvilgčiodavo į tą ševaljė de Boreverą, kuriuo jie 
buvo gąsdinami ir kurio iš tiesų ypatingai sergėjosi, o jis nusisukdavo, 
norėdamas paslėpti broliško atlaidumo šypsenėlę. Ir jie nulenkdavo pra- 
sikaltusias galvas, ir atsiprašinėdavo, kaltindami vienas kitą kaip vai- 
kai... dideli ir kraupoki vaikiščiai: 

- Kas atsitiko! Tai ne aš!.. Tai mesjė de Korpodibalis nemoka elgtis 
garbingoje kompanijoje. 

- Dieve šventas! Tai ne aš! Tai mesjė de Burakanas visą laiką užsi- 
miršta! 

Fjorinda ėjo pro šią grupę, šypsena atsakydama į santūrų pasveiki- 
nimą, kurį jai pasiuntė ševaljė de Boreveras. Nuo pat jos pasirodymo 
ketvertas nenustigo savo kėdėse, tarytum būtų sėdėję ant pagalvėlių su 
adatomis, ir lydėjo ją ketveriopu susižavėjusiu žvilgsniu. Galiausiai jie 
atvėrė savojo susižavėjimo šliuzus: 

- Dangaus angelai, tai tikrai pats puikiausias iš jūsų, nusileido čia, 
pas mus! - salsvu balsu švebleno Trankemajus. 

- Ė! Paukštytė taip spindi, kad saulė blykšta prieš ją! - kalbėjo Stra- 
pafaras. 

- Madona atrodytų nusususia apsileidėle greta šios nuostabios mer- 
gytės! - ūkčiojo Korpodibalis. 

Jos dienos uždarbis jau buvo pranokęs visas viltis ir Fjorinda pasu- 
ko prie durų. Bet jeigu ji ir užmiršo triukšmingus vikonto de Ferjero 
bičiulius, tai šie neužmiršo jos. Beat garsiai užprotestavo: 4 

- Fjorinda, argi tu išeini?.. 

- O mes?.. 

- Tai išdavystė! 

Jie atrodė dar girtesni, dar labiau įsijaudrinę, negu anksčiau. Fjo- 
rinda mėgino rasti mandagų pretekstą, kad atsikratytų jų. Tačiau ji nes- 
pėjo ištarti nė žodžio - vyrai plūstelėjo visi drauge ir apstojo ją. Priešin- 
tis buvo neįmanoma. Fjorinda susitaikė su likimu ir gana maloniai suti- 
ko prisėsti prie jų. 

- Eime, sinjorai, rodykite savo rankas. Pranašautoja atskleis jums 
ateitį. 

Kažkokią akimirką ji dar tikėjosi, kad jie sutiks, o paskui ji taps 
laisva. Vienas iš gaujos, Sen Solenas, šūktelėjo: 

- Po velniais ateitį!.. Mane domina tik dabartis... Ir tai, ko aš noriu 
dabar, yra tavo bučiniai, gražuole!.. Už kiek juos parduodi?.. Kalbėk, 
sakyk savo kainą... Matai, mano piniginė prikimšta, ir aš ne toks žmo- 
gus, kad derėčiausi. 

Tardamas šiuos žodžius, jis akiplėšiškai mosikavo priešais ją savo 
išties įspūdinga pinigine. 

Sen Solenas tikriausiai taip išsakė slaptą visų savo bičiulių mintį, 
nes jie triukšmingai jam pritarė, vildamiesi irgi likti nenuskriausti. 

Ferjeras suledėjo. Jis neįstengė ištarti nė žodžio, nepajėgė padaryti 
nė judesio. Tiktai žvelgė į juos panickos kupinu žvilgsniu. Paskui jo 
akys, tarytum nenugalimai traukiamos magneto, vėl sustojo prie mergi- 
nos, ir jis su nerimu laukė jos atsakymo. 

Nuo tokio negirdėto įžeidimo Fjorinda pabalo. Jos puikios juodos 
akys užsidegė pasipiktinimo ugnimi. Pasisticbusi, pakėlusi balsą, kad 
visi girdėtų, oriai pasakė: 

- Gana, sinjorai, baikite šį žaidimą... Leiskite man praeiti... Ir aš 
jums pažadu ištrinti iš savo atminties net menkiausią užuominą apie šias 
šiurkštybes, nevertas bajoro vardo. 

Menėje ūmai įsiviešpatavo tyla. Visų žvilgsniai įsmigo į grupę, at- 
sidūrusią visų dėmesio centre. 

Jaunasis grafas de Luvras aiškiai parodė savo ketinimus, greitu ju- 
desiu susiverždamas perpetę. Įtempęs dėmesį, jis laukė, atkakliai žvelg- 
damas į įžūlius išsišokėlius oriu lediniu žvilgsniu. 

Ševaljė de Boreveras suraukė antakius ir nervingai paglostė savo 
baisiosios špagos rankeną. Tai pamačiusi, ketveriukė jau irgi pasiruošė 
apnuoginti ginklus. 

Baronas de Rospinjakas ir vėl vos nepuolė pirmyn. Tačiau Žvilgtelė- 
jęs į grafą de Luvrą, sustingo vietoje, nes prisiminė, “kad jis tarnyboje". 
Ir, reikia manyti, užduotis, pavesta jam, buvo ypatingos svarbos, nes, 
kad ir kaip ten būtų, nuo įstangos, kuria jis tramdė pats save, jo veidas 
apsiliejo prakaitu. Šią sceną pašaipiai stebėjo Gijomas Pentekotas. 

Vikontas de Ferjeras buvo kupinas susižavėjimo. 

“Viešpatie, juk ji tiesiog karalienė, teikusis pasigailėti!" 

Ir jo ranka, slystelėjusi lygiai kaip ir Borevero, sugniaužė špagos 
rankeną. 

Jaunuoliai, apstoję Fjorindą, intuityviai pajuto surengę prastą spek- 
taklį. Jie galėjo dar atsitraukti. Kol kas dar buvo laiko. Nelaimei, nepai- 
sant visiško apgirtimo, jie jautė visuotinį dėmesį ir tai juos slėgė. Jie 
norėjo mesti iššūkį. Todėl merginos žodžius sutiko pašaipiai bei užsis- 
pyrę elgėsi kaip ir pirmiau, apiberdami ją šūksniais, susiliejančiais į vien- 
tisą staugimą: 

- Ne, Dievas regi! Tu mūsų! Mes tavęs nepaleisime! 

- Tu mus erzini savo dorybėmis! 

- Kada nors su visu tuo reikia baigti! 

- Vardan Dangaus, bet juk mes - neįsivaizduojama garbė tau, gat- 
vės uždarbiautojai! 

- Nori nenori, o tavo bučiniai bus mūsų! 

Kažkuris stumtelėjo ją. Sen Solenas uždėjo leteną ant Fjorindos 
peties ir jau norėjo jėga apkabinti. 

Ji išsilaisvino staigiu judesiu ir tarytum perliejo juos vytimi: 

- Jūsų penki, o prievartaujate moterį!.. Nejaugi tarp jūsų nėra nė 
vieno bajoro? 

Ir šį kartą jos akys atvirai kvietė Ferjerą. Šis sekė įvykius, ir tas 
dėmesingumas stebino jį patį. Blyškus Ferjero veidas ūmai paraudo. 

Grafas de Luvras guviai pakilo. 

Tą pačią akimirką Boreveras ir Rospinjakas taip pat pašoko ant 
kojų. Ir abu, vienu ir tuo pačiu metu, prislopintais balsais tarstelėjo vie- 
ną irtą patį Žodį, privertusį pašokti kompanionus: 

- Dėmesio!.. 

Tačiau jie žiūrėjo ne į Fjorindą. Į grafą de Luvrą. Buvo aišku, kad 
visi jų judesiai seka paskui šio jaunojo sinjoro gestus. O jis nežinojo, - 
arba bent vaizdavo nežinąs, kad uoliai stebimas. 

Tą pačią akimirką nuskardėjo jaunas, karštas, iš pasipiktinimo vir- 
pąs balsas: 

- Gana!.. Užtenka!.. 

Ir tarytum rimbo pliaukštelėjimas tyloje nuskambėjo sausas smūgis. 

- Tai, atsakydamas į nebylų merginos kvietimą, savaip prabilo Fer- 
jeras, - žaibiškai išsitraukęs špagą, šiurkščiai pliekė ja per stalą. 

Apstulbę akiplėšos paliko savo auką ir, pasišiaušę, grieždami dan- 
timis atsigręžė į tą, kuris leido sau įsikišti į jų pasilinksminimus ir kuris 
prabilo į juos tokiu neleistinai įžūliu bei valdingu tonu. 

Fjorinda pasinaudojo sumaištimi ir spruko laukan, prieš tai metusi 
dėkingumo žvilgsnį savo apgynėjui, tačiau jis šito nepastebėjo - perne- 
lyg buvo užsiėmęs grėsmingąja gauja. 

Visa tai įvyko per akimirką. 

Grafas de Luvras ramiai atsisėdo į savo vietą ir tarė pakankamai 
garsiai, kad visi girdėtų: 

- Sėkmės!.. Štai čia savo vardo vertas bajoras. 

Tuojau pat Boreveras ir Rospinjakas irgi atsisėdo prie savo stalų. 
Kompanionai pasekė jų pavyzdžiu. 

Išėjus Fjorindai, įvykis priminė paprastą ginčą. Ir jo pabaigos be- 
veik niekas nepastebėjo. 

- Tai su mumis tu kalbi tokiu tonu? - paklausė Sen Solenas, nutai- 
sęs kuo karingiausią išvaizdą. 

- Ką reiškia tas įžūlus “Gana"! - metė kitas, vadinęsis Saverniu. 

Vikontas į abu klausimus atsakė iš karto: 

- Su jumis - taip!.. Kai dėl to, ką aš pasakiau, man atrodo, viskas 
labai aišku. Bet jeigu jums reikalingi išsamesni paaiškinimai, tai aš vi- 
sada pasiryžęs... čia, lankoje, iki jos viso labo tiktai žingsnis. 

Ir jis, pabrėžęs savo žodžius reikšmingu špagos mostelėjimu, pa- 
šaipiai nusijuokė. 

Nuvilnijo keiksmų, įnirtingo murmėjimo, duslių grasinimų banga, 
O po to triukšmingai ir audringai ėmė skirstytis. 

Labai ramus vikontas de Ferjeras išėjo paskutinis. Vienodu žings- 
niu, neskubėdamas. 


IV 
PRĖ-O-KLERAS 


Trejetas ar ketvertas smalsuolių skubiai pašoko ir išbėgo, ketinda- 
mi pabūti beįsiplieskiančio kruvino spektaklio stebėtojais. 

Grafas de Luvras metė ant stalo dvi auksines monetas - daugiau 
negu dvigubą užmokestį - ir patraukė jiems iš PaSA6S, jausdamas vis 
didesnį susidomėjimą. 

O tada, stengdamasis nepatraukti kitų dšiiesio, išslinko Borevė- 
ras, Rospinjakas ir jų parankiniai. 

Visi šie žmonės pasuko dešinėn, į Šmen-o-Klero lanką. 

Vikontas, mūsų išvardintieji personažai ir smalsuoliai nuėjo gana 
toli, išsisklaidydami ir pabirę į kairę ir į dešinę. Pradingo tik vienintelis 
Gijomas Pentekotas. 

Rospinjako įsakymu jis nulėkė strėle. Pasukęs į kairę ir apėjęs aba- 
tijos griovį, plačiu žingsniu mynė link miesto. Priėjęs Nelio vartų apy- 
linkes, trumpai vibruojančiai sušvilpė. 

Išgirdę signalą, iš miesto griovių, neregimų landynių, iš už medžių 
kamienų ar iš žemės kupstų atsargiai ėmė lįsti galvos - kraupūs išalku- 
sių vilkų snukiai su degančiomis kaip anglys akimis ir su iltimis, kurios 
buvo pasirengusios sučiupti ir suplėšyti bet kokį grobį. Jų čia buvo ge- 
ras tuzinas. Ir visi tie snukiai tarytum specialiai sugalvoti tam, kad įva- 
rytų baimės pačioms narsiausioms širdims. 

- Dėmesio! - slopiu balsu tarstelėjo Gijomas Pentekotas. 

Tai buvo trumpas, tačiau pakankamai aiškus įsakymas. Pasigirdo 
sunkiai apibūdinamas murmesys, ir visos galvos nulinko, pradingo, tarsi 
fantastiškas košmaro regėjimas. Atrodė, kad Gijomas Pentekotas ir pats 
tarytum išgaravo, nėręs į kokią nors landynę lyg gigantiškas vėžiagyvis. 

Ir vėl viešpatavo tiktai tyla ir nykuma... 

Pats įdėmiausias, pats pastabiausias žvilgsnis nė už ką nebūtų įta- 
ręs, kad čia nuostabi ir šauni pasala. 

Tuo tarpu Ferjero priešininkai priėjo kalvos papėdę. Atvykę ko- 
lektyvinio iššūkio paskatinti, jie, pagal to meto dvikovų taisykles, turė- 
jo teisę atakuoti visi kartu. Reikia pasakyti, jei jie būtų išlaikę šaltą pro- 
tą, pasipiktinę būtų atmetę net mintį penkiese pulti vieną. Tačiau toje 
būsenoje, kokioje jie buvo, o dar ir apimti rūstaus įkarščio, apie tai net 
nepagalvojo. Tarsi pagal komandą užėmę pozicijas, nedvejodami keti- 
no pasinaudoti savąja teise. 

Ferjeras nekreipė į tai nė mažiausio dėmesio. Tačiau niekinanti šyp- 
senėlė, klaidžiojanti jo lūpomis, kuo aiškiausiai rodė, ką jis mano apie 
tokį elgesį. Ferjeras po senovei, buvo labai ramus, beveik abejingas. Ta- 
čiau kai jo akys užkliudydavo Sen Soleną, jose įsižiebdavo įniršio ugne- 
lės. Galima sakyti, kad būtent šį jis labiausiai troško pasiekti savo špa- 

ga. Ilgą apsiaustą apsukęs apie kairę ranką, jis pasidarė kažką panašaus 
į skydą. Ir kaip tik jis, su daga, tvirtai suimta kairiąja ranka, su aukštai 
iškelta špaga, buvo tas, kuris, apimtas nesutramdomo ir audringo įtūžio, 
puolė pirmas. 

Įsisuko plieno viesulas, neįsivaizduojami geležies viražai, į visas 
puses Žžiro kibirkštys. Ir beveik tučtuojau pasigirdo slopinama aimana. 
Vienas iš penkių parkrito, spjaudydamas krauju, ir išsitiesė ant Žolės, 
atmetęs kryžiumi rankas. 

Tai buvo Sen Solenas, Ferjeras specialiai buvo jį sau numatęs... ir 
jo nepaleido. 

Vikontas tučtuojau atšoko atgal ir vieną aukso vertės akimirksnį 
gaudė orą. Jo liemenėje Žiojėjo ne viena skylė, tačiau kūnas buvo nepa- 
liestas - nė vieno įbrėžimo. 

Nepalikdamas priešininkams laiko persigrupuoti, įtraukęs galvą, 
jis puolė antrą kartą. Pasikartojo ta pati pragariška kova, tas pats Žaiža- 
ruojantis škvalas, tas pats fantastiškas šlamesys. Vienas šūktelėjo: 

- Aš sužeistas! 

Žmogus pasitraukė tolėliau, svirtelėjo į šoną, kairiąja ranka prilai- 
kydamas dešiniąją, kurios balto atlaso rankovė dažėsi purpuro spalva. 

Tai buvo Saverni. 

Dar kartą Ferjeras liko sveikutis. Jis godžiai alsavo. Ir vėl puolė. Ir 
trečiąjį kartą pavyko - dar vienas priešininkas nugriuvo ir apgailėtinai 
nuropojo toliau nuo kautynių lauko. Šį vadino Rokebronu. 

Ferjero drabužiai jau buvo pavirtę į skarmalus. Apsiaustas, tarna- 
vęs jam smūgių atrėmimui, virto skutais. Kairiąją ranką ir krūtinę ženk- 
lino įbrėžimai. Tačiau jis neturėjo nė vienos sunkios žaizdos, ir kovos 
įkarštyje net tų įbrėžimų nejautė. 

Ferjeras ryžtingai nukreipė ginklą prieš du likusius priešininkus - 
tai buvo Bonevalis ir D'Abankuras. Kova turėjo tapti dar atkaklesnė, dar 
įnirtingesnė, dar siaubingesnė, nes šis dvejetas, iš visko sprendžiant, at- 
gavo šaltakraujiškumą, kurio taip anksčiau trūko. 

Bet čia, rizikuodamas tapti lavonu, sužeistasis Saverni ryžtingai 
puolė tarp priešininkų ir, išskyręs jų špagas, šūktelėjo: 

- Gana! Gana!.. Tu narsuolis, Ferjerai, ir aš niekada eaaigis sau 
to šlykštaus išsišokimo, kokį mes sau leidome, penkiese išeidami pieš 
vieną! 

Rokebronas, sėdėdamas ant žolės ir abiem rankom spausdamas šlau- 
nį, iš kurios sunkėsi plona kraujo srovelė, pritarė: 

- Taip, pakaks!.. Tu buvai teisus, Ferjerai, mes elgėmės kaip niek- 
šingi kaimiečiai. Ir nusipelnėme tos pamokos, kurią mums davei. 

Jie jau išblaivėjo, tai aiškiai buvo matytį. Ir garbingas savo kaltės 
pripažinimas liudijo tai, kad jie, nors ir triukšmingi, padykę, neprotingi, 
tačiau iš tikrųjų doros dvasios. 

Ferjeras susitvardęs įrėmė špagos smaigalį į bato nosį, žėrinčiomis 
akimis smaigstė priešininkus ir laukė, ką jie nuspręs. 

Bonevalis ir d'Abankuras dvejojo. Jie dabar tebuvo tik du prieš 
vieną. Ar galėjo atsitraukti, neužsitraukę sau negarbę? Šis klausimas 
taip aiškiai buvo įrėžtas jų sumišusiuose veiduose, kad Saverni atsakė į 
jį, tarytum būtų išgirdęs garsiai ištartą: 

- Kaip tik todėl, kad jūs esate du prieš vieną, niekas negalės pasa- 
kyti, kad pasitraukti jus privertė baimė. 

- Špagas į makštis, Bonevali, d'Abankurai! - savo ruožtu paragino 
Rokebronas. - Mes jau ir taip prikrėtėme pakankamai kvailysčių. 

Jiems užteko proto nusileisti. Sudaužė kulnais tarsi parade, plačiu 
mostu atsaliutavo špagomis ir įsikišo jas į makštis. Dar daugiau - sutrikę 
jie net atsiprašė. 

- Ko gi tu nori, vikonte, juk mes buvome girti!.. 

- Tegu velniai mus griebia, jeigu suvokėme ką kalbėjome ir ką da- 
rėme!.. 

Neįmanoma geisti labiau įtikinamos pergalės. Nepaisant to, Ferjc- 
ras netriumfavo. Priešingai, jis vėl tapo drovus - čia ir slypėjo ypatingas 
jo žavesys. Jis atsaliutavo taip pat galantiškai ir gracingai, kaip buvo 
saliutuota jam, ir nerūpestingai atlaidžiai tarstelėjo: 

- Vardan Dievo! Aš-puikiai Žinojau - kai tik prablaivėsite, gailėsi- 
tės, ką padarę. Daugiau nėra apie ką kalbėti. 

Tai buvo susitaikymas. Jį sustiprino atviras ir nuoširdus rankų pas- 
paudimas. | 

Tuomet jie atsigręžė į Sen Soleną; šis, išsitiesęs ant pievos, nebe- 
rodė jokių gyvybės žymių. 


V 
FJORINDA 


Tą akimirką Fjorinda įsitaisė siauro takelio, vedančio prie malūno 
durų, kitame gale. Iš šio stebėjimo punkto, susigūžusi tankioje ir aukš- 

toje žolėje, ji neramiu žvilgsniu sekė visus nelygios kovos vingius, ko- 
vos, kurios priežastimi nenoromis teko tapti. Ir dabar, kai jos patys karš- 
čiausi troškimai išsipildė ir buvo apvainikuoti to jaunojo nepažįstamo- 
jo, taip riteriškai stojusio jos ginti ir taip šauniai kovojusio už ją, perga- 
le, Fjorinda žvaliu ir lengvu žingsniu leidosi stačiu šlaitu, norėdama pa- 
reikšti jam savo dėkingumą. Ji vis dar buvo išblyškusi ir vos galėjo sut- 
ramdyti užplūdusius jausmus. Nepaisant nieko, ši mergina, beveik dar 
kūdikis, trapios ir kuklios išvaizdos, turėjo būti apdovanota stipria ir 
narsia dvasia, nes jos akys, čia gudrios, čia kupinos švelnumo, vis dar 
blizgėjo susižavėjimo ugnimi, kurią joje įžiebė tik ką matytas Žiaurus 
spektaklis. 

Priešininkai, susitaikę su Ferjeru, stovėjo nugara į kalvą, tad jos 
negalėjo matyti. O nugalėtojas stovėjo veidu į mažąjį takelį. Jis tučtuo- 
jau ją išvydo. Ir viską užmiršo - savo kompanionus, mirštantįjį, galimas 
daiktas, net pačią mirtį, - jis užmiršo tą epo vertą kovą ir tai, kur jis yra - 
tik žvelgė į ją, einančią prie jo susižavėjimo kupinu veidu. Ir jis, nesu- 
virpėjęs kovoje, pajuto, kaip virpulys perbėgo per kūną nuo galvos iki 
kojų. 

Tuo metu Bonevalis ir d Abankuras, pasilenkę prie Sen Soleno, 
apžiūrinėjo žaizdą. Pakilo šiek tick išblyškę. Bonevalis nervingu balsu 
tarė: 

- Velnias, tavo išties sunki ranka, Ferjerai. Tik nesuprask tai kaip 
prickaištą... Vargšas Sen Solenas negyvas. 

Fjorinda jau buvo netoli ir išgirdo. Subtilūs jos bruožai tarytum 
sustiklėjo, akis aptraukė migla, skruostus padengė šešėlis. 

Ferjeras, atrodė, nieko negirdėjo. Jis buvo paskendęs giliame susi- 
mąstyme ir negalėjo atitraukti akių nuo jos. Priešininkai pasekė šį žvilgsnį 
ir išvydo Fjorindą. 

Visas ketvertas, tarsi pagal komandą, vienu veržliu judesiu apnuo- 
gino galvas. O trys, vos tebesilaikantys ant kojų: de Saverni, de Boneva- 
lis ir d'Abankuras nusilenkė jai taip, kaip būtų nusilenkę prieš karalienę. 

Fjorinda tučtuojau sustojo, įdėmi, šiek tiek nustebusi, smalsiai Žiū- 
rėjo į juos. 

 - Madam, - tarė Savemi, neprarasdamas orumo, - mano draugai ir 
aš maldaujame priimti mūsų nuolankiausius atsiprašymus ir atleisti už 
beprotystės minutę... 

- Tikėkite manimi, sinjorai, aš jau užmiršau viską, kas buvo tarp 
mūsų. 

Fjorinda tai pasakė tokiu tonu, kad Ferjeras, sužavėtas jos melo- 
dingo balso skambėjimo, pagaliau pabudo iš susimąstymo ir žavėdama- 
sis pamanė: “Niekuomet neregėjau tauresnės ir gracingesnės būtybės!" 

Tačiau vis dėlto kažkoks slogutis kirbėjo jo pasimetusioje sąmo- 
nėje, nes jis įsitempė ir ūmai labai šaltai ir niršiai pasišaipė iš savęs: 
“Štai kaip, Ferjerai, bet juk tu baigi pamesti galvą!.. Nelaimingasis, tu 
užmiršti, jog ši mergiotė - paprasta gatvės uždarbiautoja, ir vieną gražią 
dieną ji atsiduos pirmam sutiktam... kuris įstengs pasiūlyti patenkinan- 
čią kainą". 

Ir baisus dalykas: tardamas sau šiuos žodžius, jis sukando dantis, o 
jo švelniose akyse sužibo kruvinas atšvaitas. Ranka vis stipriau spaudė 
špagos rankeną. 

Tuo metu trejetas jaunuolių Fjorindą apipylė komplimentais, ir taip 
nuoširdžiai, kad jų nebuvo galima taip paprastai atmesti: 

- Jūs, madam, taurumo įsikūnijimas. 

- Jūs tokia pat gera, kaip ir graži... 

- Tokia pat graži, kaip ir išmintinga. Garbė Dievui, mes žinome, 
kaip ir visi Paryžiuje, kad jūsų tyrumas nepalaužiamas. 

- Nuo dabar mes nebeužmiršime, kad jūs verta visokeriopos pagar- 
bos. 

O Ferjeras, karštligiškai ir dėmesingai klausydamasis, sumišęs mąs- 
tė: “Jos tyrumas nepalaužiamas!.. Visiems Žžinomas!.. Bet ar iš tiesų ši 
mergiotė verta visokeriopos pagarbos, kaip kad jie sako?" 

Fjorinda nė nemirktelėjusi priėmė visus komplimentus, kaip mote- 
ris, suvokianti savo moralinį pranašumą. Tada lengvai linktelėjo galva, 
tarytum sakydama: eikite sau! Jie suprato, pagarbiai nusilenkė ir pasit- 
raukė į šalį. 

Įvairiausi tipai, stebėję kautynes, išsisklaidė kas kur. Priėjo tik po- 
ra smalsuolių, pagarbiai siūlydami savo paslaugas. Jie padėjo Rokebro- 
nui -jis pats nepaėjo. Bonevalis ir d'Abankuras apsiėmė pasirūpinti Sen 
Soleno kūnu. 

Laidotuvių grupelė patraukė prie malūno, esančio netoli užeigos 
namų. Fjorinda ir Ferjeras liko vieni. Mergina sekė grupelę sielvartingu 
žvilgsniu ir prislėgtu balsu sušnabždėjo: 

- Per mane... Tik per mane mirė žmogus! Tai siaubinga! 

- Jis pakėlė ranką prieš jus!.. 

Fjorinda pajuto - jis labai nuoširdus. 

- Jūs rizikavote savo gyvybe dėl nepažįstamos, mesjė. Norėčiau 

kalbėti gražiai, kaip rūmų damos, ir išreikšti jums savo dėkingumą pra- 
kilniais žodžiais, atitinkančiais tokį taurų poelgį. Bet aš esu tik gatvės 
mergaitė, be šeimos, draugų, turto, netgi be savo vardo. Ir aš tegaliu 
pasakyti jums - o! - iš visos savo širdies - būkite palaimintas, mesjė. 

- O! Madmuazele, - nerūpestingai burbtelėjo jis, - nekalbėkime dau- 
giau apie tai. Visa tai tokie niekai. 

- Aš mačiau nelygią kovą!.. Neužmirštamą kovą!.. Neatremiamą 
vieno puolimą prieš penkis!.. Tviskančią nenugalimą špagą!.. Šiurkš- 
čius kertančius smūgius!.. Aš mačiau, mesjė, aš mačiau!.. Ir šis neuž- 
mirštamas reginys amžinai liks mano atmintyje. 

Šio neslepiamo susižavėjimo akivaizdoje jis nulenkė galvą ir pa- 
raudo. Fjorinda nusiramino ir, ištiesusi jam savo ranką, prabilo švelniai, 
meiliai: 

- Kiekvieną dieną melsiu Viešpaties, Švenčiausios Mergelės ir vi- 
sų šventųjų, kad suteiktų jums visą tą laimę, į kurią jūs turite teisę, mes- 
jė vikontai de Ferjerai. 

Jis paėmė jos ranką, tokią plonytę, tokią baltutę, kad jos būtų pa- 
vydėjusi ne viena rūmų dama, ir laikė savo delnuose. Fjorinda matė, kad 
jis sutrikęs, dvejoja, tarytum norėtų kažką pasakyti, bet nedrįsta ar nc- 
moka to išreikšti. Gudri liepsnelė blykstelėjo merginos akyse. Ji švel- 
niai išlaisvino savąją ranką ir meiliai tarė, sujaudindama jį ligi širdies 
gelmių: 

- Likite sveikas, mesjė. 

Ji Jau ėjo šalin. 

Ūmai jis pasiryžo. Dviem šuoliais prisivijo ir susijaudinęs paklau- 
sė: 

- Ar aš dar jus išvysiu? 

Fjorinda atsigręžė ir pažvelgė į jį giliu žvilgsniu. Matė, kaip jis 
raudo, gaudė orą, nenoriai laukdamas jos atsakymo. Liūdesio šešėlis per- 
bėgo jo veidu. Po akimirkos Fjorinda nušvitusi linksmai paklausė: 

- Jūs 1š tiesų to norite? 

- Ar aš noriu?.. Kaip galite dar klausti? 

- Ką gi, jūs mane pamatysite. 

- Kada? 

- Kada panorėsite. 

- Kur? 

- Kur panorėsite. 

- Tai pasakykite, kur gyvenate... Juk sutiksite mane priimti? 

- Tai reiškia, gatvėje, mesjė... Aš gatvės dukra, gatvė - mano val- 
dos. Ir ten mane galima rasti kiekvieną dieną. Aikštė ir sankryžos - ma- 
no paradinės menės. 

Šie žodžiai, ištarti be galo švelniai ir nepalaužiamai tvirtai, jį prib- 
loškė. Ferjeras paraudo ligi plaukų pašaknų ir sumišęs Žvelgė į ją; ji 
nebesišypsojo, pasidarė keistai rimta. Ferjeras žemai nusilenkė ir tarė 
virpančiu balsu: 

- Tai pamoka, tai pelnyta pamoka... Ir neužmiršiu jos niekada, pri- 
siekiu jums, madmuazele. 

Pasitenkinimo ugnelė - jis nepastebėjo jos - švystelėjo spindinčio- 
se Fjorindos akyse. Ji lengvai linktelėjo ir, nepridėjusi nė žodžio, nu- 
žingsniavo lengva skriejančia eisena. 

Tai įvyko Biusi, Furo ir Bušeri gatvių sankryžoje; paskutiniosios 
centre kilo Sen Žermeno abatijos gėdos stulpas. Patys nepastebėdami, 
jie priėjo ligi tos vietos. Tada Fjorinda pasuko Bušeri gatve, į miestą. 

Ferjeras liko sankryžos viduryje, nervingai pešiodamas ūsus, Žvelg- 
damas į liekną siluetą, kuris palengva tirpo tolyje... Fjorinda taip nė kar- 
to ir neatsigręžė. Ir kai Ferjeras daugiau jos ncberegėjo, jam pasirodė, 
kad ūmai jį ir viską aplinkui aptemdė naktis. 


VI 
GRAFAS DE LUVRAS 


Jūs tikriausiai neužmiršote, kad vikonto dc Ferjero kova su Sen 
Solenu, Saverni, Bonevaliu, d'Abankuru ir Rokebronu vyko dalyvau- 
jant keletui liudininkų. Tarp jų buvo grafas de Luvras, ševaljė de Bore- 
veras ir jo keturi pagyrūnai, pasakojantys, jog yra buvę karalienės Kate- 
rinos dvariškiais, - sinjorai de Trankemajus, de Strapafaras, de Korpodi- 
balis, de Burakanas bei pagaliau baronas de Rospinjakas. Atėjo laikas 
tarti vieną kitą Žodį ir apie juos. Kai kova pasibaigė taip, kaip mes jums 
pasakojome, grafas de Luvras pasitraukė nuo ąžuolo, po kuriuo stovėjo, 
ir pasuko prie Ferjero, ketindamas pasveikinti jį bei išreikšti savo pagar- 
bą ir simpatijas. 

Fjorinda sutrukdė jam atlikti mandagumo pareigą. Kaip jau esame 
sakę, abu jaunuoliai nuėjo keliu pro kalvą, nepastebėję jaunojo bajoro, o 
šis, nenorėdamas nutraukti jų pokalbio, kukliai pasitraukė toliau. 

Kai Fjorinda ir Ferjeras dingo už kalvos, grafas, regis, valandėlę 

dvejojo, ko gi imtis. Umai apsisprendęs, aplenkė malūną ir, paskendęs 
savo mintyse, lėtai nužingsniavo jiems iš paskos. 

Paskui jį slinko Rospinjakas; perbėgdamas nuo medžio prie me- 
džio, šokčiodamas iš vieno pakelės griovio į kitą, jis, žingsnis po žings- 
nio, neatsilikdamas persekiojo jį, rydamas mirtinos neapykantos kupi- 
nomis akimis. 

Boreveras ir keturi jo bendrininkai dingo lyg skradžiai žemės. Be 
abejonės, jie pasuko į kairę, Sen Pero keliu. 

Žengdami vienas paskui kitą, keturi mūsų veikėjai priėjo sankry- 
žą, kur Fjorinda ir Ferjeras turėjo išsiskirti. Čia, ar praradęs bet kokį 
susidomėjimą, ar patrauktas kitos minties, grafas de Luvras juos paliko 
ir nužingsniavo Ešodo gatve, išėjo į Šmen-o-Klerą ir netrukus jau buvo 
prie Nelio vartų. 

O paskui jį lyg grėsmingas šešėlis persekiodamas slinko Rospinja- 
kas. 

Umai tylą perskrodė veriantis švilpimas. 

Grafas vikriai sugricbė špagos rankeną ir sustingo, įdėmiu žvilgs- 
niu stengdamasis peržvelgti tamsą. 

Už kelių žingsnių išvydo kažkokį bjaurių sutvėrimų knibždėlyną. 
Ta pačią akimirką špaga sužvilgo jo rankoje. Tvirtu balsu valdingai šūk- 
telėjo: 

- Nešdinkitės! 

Šlykštūs padarai įgijo žmogiškų būtybių pavidalą - jeigu galima 
taip pavadinti tas grobuoniškas bejausmes fizionomijas - ir puolė jį kauk- 
dami: 

- Piniginė arba mirtis! 

Grafui de Luvrui dingtelėjo: “Tai paprasčiausi pakelių plėšikai!" 

Ir jis be baimės pasitiko pirmąjį. Tačiau keistas dalykas, - iš pra- 
džių jis tai palaikė nereikšmingu faktu, - užuot puolę prie jo piniginės, 
kaip darytų sąžiningi plėšikai, šie iškart atakavo jį, neslėpdami žudymo 
troškulio. 

Nepaisant trapios ir delikačios išvaizdos, jis buvo tvirtas kovoto- 
jas. Be to, pirmaklasis fechtuotojas su geležine plaštaka, drauge stebi- 
nančiai lanksčia ir judria. Grafui de Luvrui pavyko kurį laiką atremti 
penkių niekšų puolimą. 

Tačiau padėtis darėsi kritiška. Grafas de Luvras tai gerai suvokė. 
Nors išdidumas ir neleido atvirai šauktis pagalbos, vis dėlto riktelėjo, 
vildamasis susilaukti kokio nors susivėlinusio praeivio dėmesio: 

- Šalin, banditai, šalin! 

Nelaimei, šis šauksmas liko be atsako. Užpuolikai puolė dar nir- 
šiau, kirto be Žodžių, atkakliai. Du ar tris kartus jam pasirodė, kad jo 
plienas užčiuopė taikinį. Slopus plūdimasis, dusli aimana patvirtino, kad 
keli smūgiai buvo sėkmingi. Tačiau nė vienas nenugriuvo. Priešais gra- 
fą vis dar tebešmėžavo penkios atkaklios špagos, neduodamos jam nė 
akimirkos atsikvėpti. Tiesa, jis buvo sveikut sveikutėlis, be mažiausio 
įbrėžimo. Tačiau taip negalėjo ilgai tęstis. Jam jau trūko oro. Suvokė - 
pražuvo, ir toji niūri mintis žybtelėjo jo smegenyse: 

“O! Vadinasi, man lemta baigti gyvenimą štai taip, bjauriai nudur- 
tam pakelyje kažkokių purvinų galvijų!" 

Ir tą pačią akimirką išgirdo skardų šūksnį: 

- Laikykitės, mesjė, aš einu pas jus! 

Ir beveik tuo pat metu pora niekšų krito parblokšti. Ferjeras, pasi- 
rodęs pačiu laiku, su špaga ir daga rankose išdygo greta grafo ir, kirsda- 
mas į kairę ir į dešinę, murmėjo ramuu ir švelniu balsu: 

- Atsikvėpkite, mesjė. Ir neskubėkite, prašau jūsų... Tie keistuoliai 
nesitikėjo susitikti su bajoru. 

Bet grafas neklausė Ferjero patarimo ir nelaukė. Kick atsikvėpęs, 
tučtuojau užėmė vietą greta savo išgelbėtojo ir negaišdamas pylė komp- 
limentus: 

- Garbė Dievui! Mesjė vikonte de Ferjerai, jūs išties esate vienas tų 
šlovingųjų pracities riterių, kurie su savo nenugalimais kalavijais ap- 
gindavo silpnuosius ir užguituosius. 

- Jūs mane pažįstate, mesjė? 

- Aš buvau “Prė" užeigos namuose ir girdėjau jus taip vadinant... 
Jau tada pelnėte mano pagarbą. Dabar turite teisę į mano amžiną dėkin- 
gumą, be jūsų grafui de Luvrui būtų galas. Man bus garbė vadinti jus 
draugu. 

- Ne, mesjė, tai man garbė. 

Banditai, priblokšti tokios ramios. priešininkų paniekos, nepralei- 
do nė žodžio iš jų dialogo, nepaprastai fantastiško tokiomis aplinkybė- 
mis. Netrukus vienas sukniubo ant žemės, pervertas grafo špagos, - jam 
pavyko tiesus žaibiškas smūgis. 

Dabar jie buvo du prieš du. Jėgos išsilygino. Tačiau bajorai, maty- 
dami, jog banditai dvejoja, vieningai pakėlė špagas ir kone kartu tarė: 

- Šalin, niekšai!.. 

- Mes jums dovanojame gyvybę!.. 

Jie jau rengėsi įsikišti špagas į makštis. Du galvažudžiai paklaikę 
dairėsi į kairę ir į dešinę, tarytum nebeišmanydami, į kurią pusę sprukti. 

Tą pačią akimirką pasigirdo švilpimas; nauja gauja išniro nežinia 
iš kur ir puolė juos kraugeriškai ūbaudami. 

Ir grafas de Luvras, ir vikontas de Ferjeras, prieš akimirksnį miela- 
širdingai suteikę malonę dviems priešininkams, stypsantiems priešais 
juos, ūmai tapo apsupti dešimties pašėlusių akiplėšų, kuo aiškiausiai 
klyksmais reiškiančių savo ketinimus: 

- Mirtis!.. Mirtis!.. 

Šį kartą atakai vadovavo Gijomas Pentekotas, prisidengęs veidą 
juoda kauke. Reikia manyti, barono de Rospinjako patikėtinis naudojo- 
si neribota valdžia, nes šėtoniškoji grupė klausė kiekvieno jo žodžio ir 
judesio, ir viską darė gana sumaniai, o tai bylojo, jog šie nenaudėliai 
išdresiruoti pagal grynai karišką discipliną. 

Ferjeras ir dc Luvras surėmė nugaras, kad veidas į veidą matytų 
užpuolikus. Tai buvo vienintelis įmanomas manevras plynoje vietoje, 
kur nesimatė jokios natūralios priedangos. Padėtis darėsi bauginančiai 
kritiška. Abu tai aiškiai suvokė. Ferjeras plienui žvangant ramiu balsu 
tarė: 

- Garbės žodis, mesjė, nuojauta man sako, jog mūsų čia laukia ga- 
las. 

De Luvras atsakė nė kick nesutrikęs: 

- Mane ramina tai, jog teks nusibaigti garbingoje jūsų kompanijo- 
je, mesjė. 

Daugiau jie nieko vienas kitam nebepasakė. Visą dėmesį sutelkė į 
puolančiųjų veiksmus. sukaupė visas jėgas, stengdamiesi sugriauti jų 
kėslus ar bent atitolinti jų įvykdymą. Jie turėjo pakankamai darbo, at- 
mušinėdami smūgius, kurie biro iš visų pusių. Tačiau kartais vienas ar 
kitas staiga ištiesdavo ranką ir kirsdavo. Plūdimasis ir prakeiksmai pat- 
virtindavo, kad kirtis pasiekė tikslą. 

Kurį laiką jiems sekėsi apsiginti. Tačiau gniaužtai vis labiau ir la- 
biau spaudėsi. Jau trūko kvapo. Ne kartą juto kūną tvilkinantį plieno 
šaltį. Tai buvo epiškosios gynybos pabaiga. Gausaus priešininkų būrio 
spaudžiami, jie turėjo Žūti. 

Štai tuomet į puolančiuosius trenkė griausmas. Perkūnas, meteo- 
ras, atgijęs uraganas - nei vieni, nei kiti nesuvokė, kas tai buvo. Darnios 
gretos ūmai buvo suskaldytos, išardytos, sutraiškytos, tarytum būtų už- 
griuvusi nežinoma stichijos galia. Pasigirdo aimanos, kriokimas, riks- 

mai. Sproginėjo kaukolės, lūžinėjo šonkauliai, žmonės krito ir jau nebe- 
pasikeldavo. 

O siaubingoji būtybė, neregėtas niokotojas, puldinėjo pirmyn ir 
atgal, šokinėjo, puolė, sukosi vilkeliu, skraidė ant nematomų sparnų, 
atrodė, tiesdamas šimtus rankų, kirto į kairę, į dešinę, iš viršaus, iš apa- 
čios, ir visa tai darė vienu metu. Negana to, ši būtybė dar skardžiu balsu 
drebino erdvę: 

- Boreveras!.. Rojalis de Boreveras!.. 

O ten, pievos tolumoje, keturi balsai atsiliepė griausmingu aidu: 

- Boreveras! 

Paskui pasigirdo pasiutęs galopas - tirštėjančioje nakties tamsoje 
buvo galima išskirti keturis šešėlius, lekiančius pirmyn septynmyliais 
šuoliais. 

Jau po pirmųjų smūgių buvo atlikta pusė darbo: iš dešimties beliko 
keturi. Kaip kitaip juos, apsvaigintus, netekusius žado, godžiai ir puolė 
Trankemajus, Korpodibalis, Burakanas ir Strapafaras. Boreveras dau- 
giau į juos net nepažvelgė ir ramiai įsikišo špagą į makštis. 

Po keliolikos sekundžių de Luvras ir Ferjeras, iš susižavėjimo bei 
apstulbimo pravėrę burnas, žvelgė į trylika žolėje gulinčių kūnų. Negy- 
vų?.. Sužeistų?.. Nesvarbu. Visi nejudėdami gulėjo kraujo klanuose, nc- 
rodydami jokių gyvybės ženklų. 

Dabar ševaljė de Boreveras, sukryžiavęs rankas ant plačios krūti- 
nės, atrodė esąs kažkur toli, paskendęs melancholiškame susimąstyme. 
Tereikėjo pažvelgti į jį, tokį ramų, tokį taikų, ir jau buvo neįmanoma 
įsivaizduoti, kad tas pats Žmogus prieš akimirksnį čia buvo apsireiškęs 
tokiu fejerišku pavidalu. 

Jis davė ženklą, ir jo kompanionai pagarbiai prasiskyrė, išsitempė 
lyg stygos, kaip kariai parade, nė kiek nesutrikę... šiek tiek teuždusę nuo 
strimgalvio bėgimo. 

Keista aplinkybė stulbino Ferjerą - de Luvras, atrodė, nė kiek ne- 
sistebėjo dėl tos pagalbos, atėjusios pačiu laiku, nes pats buvo pasiren- 
gęs pavadinti tai stebuklu. Grafas paprastai tepasakė: 

- Dėkoju, ševaljė. 

Boreveras paspaudė dar visai vaikišką de Luvro ranką. Tačiau neiš- 
tarė nė žodžio ir apmaudžiai truktelėjo pečiais, kaip žmogus, kuris nori 
pasakyti: “Kad būtų bent už ką!" 

De Luvras, pastebėjęs nustebusį Ferjerą, švelniai nusišypsojo ir ce- 
remoningai pristatė Boreverą bei viską paaiškino: 

- Mesjė ševaljė de Boreveras, geriausias iš mano draugų. Aš jau 
nebesuskaičiuoju, kiek kartų turiu jam būti dėkingas už gyvybę... Ta- 
čiau ševaljė negali pakęsti mano dėkingumo. 

Tada jis kreipėsi į Boreverą: 

- Mesjė vikontas de Ferjeras, pats narsiausias, pats tauriausias ka- 
ralystės bajoras... po jūsų, ševaljė. 

Boreveras ir Ferjeras mandagiai vienas kitam nusilenkė. Ferjeras 
guviai ištiesė ranką ir jau pravėrė burną, norėdamas padėkoti savo išgel- 
bėtojui. Tačiau Boreveras aplenkė jį ir, nuoširdžiai spausdamas jam ran- 
ką, pareiškė: 

- Paklausykite manęs, sinjorai, - palikime sveikinimus vėlesniam 
laikui. O dabar nešdinamės iš čia. 

Tai buvo pasakyta be galo šaltakraujiškai. Tačiau ši nuomonė daug 
reiškė, ir jie nedvejodami nusekė paskui jį. 

De Luvras įsispraudė tarp dviejų savo gelbėtojų ir paėmė juos už 
parankių. Taip jie perėjo pakeliamą tiltą ir atsidūrė mieste. 

Per keletą žingsnių nuo jų, taip pat laikydamicsi už rankų, nužings- 
niavo Trankemajus, Burakanas, Strapafaras ir Korpodibalis. 

Kai tik jie dingo iš akių, baronas de Rospinjakas išlindo iš savojo 
prieglobsčio. Jis buvo mirtinai išbalęs, akys pritvinkusios kraujo; įnir- 
šis, šaltas nepakeliamas įniršis purtė jo kūną. Pakėlė kumštį ir. grūmo- 
damas vartams, įnirtingai sumurmėjo: 

“Borceveras!.. Pragaro pasiųstas demonas, kad sugriautų mano už- 
manymus... Prisiekiu šėtono, tavojo metro, žarnomis, aš norėčiau sugal- 
voti pačią baisiausią bausmę, kad priversčiau tave apmokėti tą nuostolį, 
kurį man padarei!.." 

Jis atsigręžė į žolėje tysančius kūnus ir niūriai, neviltingai, vis la- 
biau tūždamas, tęsė: 

“Kaip puikiai sugalvota pasala!.. Trylika žmonių!.. Trylika, veiku- 
sių kaip vienas kumštis!.. Aš niekad tuo nepatikėčiau, jeigu nebūčiau 
matęs savo akimis!.. Pasiusti galima! Trylika žmonių! Tad kas gi tas 
Boreveras? Te pragaras jį praryja!.. Ir iš kur jis iššoko?" 

Tą pačią akimirką vienas sužeistasis krustelėjo, atsistojo ant kojų 
ir linksmai pasipurtė. Rospinjakas sušuko iš džiaugsmo: 

- Pentekotai!.. Vadinasi, tu nenumirei! 

- Tiktai sužeistas, mesjė barone, - atsakė Gijomas Pentekotas gana 
pašaipiai kaip visuomet. - Nieko rimto... Mano kailis tvirtas! 

- Tu apsimetei negyvu... Nors buvai tik lengvai sužeistas? 

Tardamas tai, jis žaidė dagos rankena - šis judesys Gijomui Pente- 
kotui buvo gerai pažįstamas. Net stipriausias ir narsiausias, tai pamatęs, 
išskysdavo. Tačiau Gijomui Pentekotui pakako jėgų paaiškinti: 

- Paklausykite, mesjė, kai tiktai Boreveras mus užgriuvo, partija 
buvo pralošta. Aš tesukau galvą, kaip išgelbėti savo kailį - jis dar bus 
jums naudingas. Pasinaudojau pirmu įdrėskimu ir įsirausiau nosimi į 
žolę. Užtikrinu jus - nieko geresnio negalėjau padaryti. Mes neturėjome 
pakankamai jėgų, mesjė. 

- Neturėjote jėgų! - šoktelėjo Rospinjakas. - Dešimt prieš vieną!.. 

- Taip, bet tas vienas buvo Boreveras. 

- Tetrenkia mane perkūnas. Juk jis toks pat Žmogus, kaip ir bet 
kuris kitas! 

- Tai Boreveras, mesjė! 

Gijomo Pentekoto balso intonacija ir elgesys bylojo apie keistą gū- 
džios baimės ir nartaus susižavėjimo būseną. Tučtuojau jis pridūrė: 

- Kodėl gi jūs neįspėjote, kad savo kelyje mes susidursime su Bo- 
reveru? 

- O kam? - nejučia suintriguotas, paklausė Rospinjakas. 

- O tam, kad aš būčiau pataręs pasiimti penkiasdešimt, o ne dvide- 
šimt Žmonių. 

- O!.. Tad ką. jis - velnio įsikūnijimas, tas Boreveras? 

- Tai Boreveras! - atkakliai pakartojo Gijomas Pentckotas. 

Ir nujausdamas, kad toks paaiškinimas metrui gali pasirodyti nepa- 
kankamas, pridūrė: 

- Boreveras, galima sakyti, apskritai ne žmogus, o uraganas, audra, 
viską laužanti ir niokojanti savo kelyje. Bet jeigu dar ir keturi kompa- 
nionai su juo, tuomet, mesjė, reikia ruošti šimtinę žmonių... 

- Gana, tu perdedi. 

- Nepasakytum, mesjė, kad matėte šiuos Žmones, dirbusius savo 
darbą. Tik pažvelkite į tą klaikų nusiaubimą, kurį jie čia surengė per 
keletą sekundžių... Turėkite galvoje, kad liūto dalį padarė pats Boreve- 
ras... Nieko daugiau negaliu pasakyti. 

- Matote, aš visiškai nesitikėjau susidurti su tuo Boreveru, apie jį 
ničnieko nežinojau... Tačiau tegul būna jis ir šimtą kartų stipresnis, ne- 
gu kad tu sakai - dabar jis turės reikalą asmeniškai su manimi... Ir prisie- 
kiu, kad galų gale nunersiu jam kailį!.. 

Tai buvo pasakyta be įniršio, šaltu, savo jėga tikinčio žmogaus bal- 
su, tačiau Gijomas Pentekotas susirūpinęs purtė galvą: 

- Jūs stiprus, mesjė... Stipresnis už mane, nors aš ir neturėjau sau 
lygių ligi susitikimo su jumis. Tačiau niekada nelinkėčiau jums galynė- 
tis su Boreveru. Prisiekiu, jūs nedaug ko bebūsite vertas, pakliuvęs į jo 
rankas. 

- Viskas, gana apie tai! - sausai atkirto Rospinjakas. - Geriau pa- 
žiūrėk, kokioje būklėje mūsų žmonės. Pragariška mirtie! Negali būti, 
kad visi šie narsuoliai būtų nebegyvi! 

- Tikiuosi, kad taip nėra, - atsiliepė Gijomas Pentekotas, skubėda- 
mas vykdyti įsakymo. 

Tuo metu, kai banditas skaičiavo žuvusius ir sužeistuosius, Bore- 
veras, Ferjeras ir de Luvras, ramiai šnekučiuodamicsi, tarytum nieko 
ypatingo ir nebūtų įvykę, ėjo Ogiusteno krantine. 

Ferjeras puikiai suprato, kad tai nebuvo paprastas naktinių plėšikų 
išpuolis. Jam buvo visiškai aišku, kad grafas de Luvras turi kažkokį galin- 
gą ir su priemonėmis nesiskaitantį priešą, paspendusį gudrias žabangas, 
kuriose jie vos nepaliko savų galvų. Savaime suprantama. šiuos samp- 
rotavimus jis pasilaikė sau, tačiau kadangi jautė nuoširdžią simpatiją 
tam elegantiškam bajorui, skubėjo pasikviesti į svečius ir jį, ir Boreverą. 

O kai grafas atmetė pakvietimą, pareikšdamas, kad būtinai turįs 
praleisti naktį namuose, Ferjeras mandagiai pasisiūlė palydėti. Grafas 
oriai padėkojo, tačiau atsisakė Ir nuo šios paslaugos, sakydamas, kad 
bičiulio Borevero kompanijos jam visiškai pakaks. 

Ferjeras primygtinai nesipiršo ir visiškai atvirai tarė: 

- Išties, saugomam tokios pergalingos špagos. jums nėra ko bai- 
mintis. Galėtumėte įveikti ir priešininko armiją. 

- Taip, mano eskortas vertas karaliaus, tokio neturi nct pats mūsų 
siras Pranciškus II!.. Tačiau man nepatogu ilgiau piktnaudžiauti jūsų 
mielaširdingumu, vikonte. Tikriausiai jūsų laukia rūpesčiai ir poilsis. 
Jeigu sutinkate, mes turėsime garbę palydėti jus ligi jūsų namų. 

Taip ir padarė. Grupelė žingsniavo Batuaro gatve, paskui pasuko į 
kairę, į Rondelio gatvę, ir netrukus sustojo prie vikonto rezidencijos. Jie 
pasakė vienas kitam dar keletą nuoširdžių žodžių, atsisveikino ir, Ferje- 
rui įėjus į vidų, de Luvras vėl įsikibo Boreverui į parankę. Jiedu palipo 
aukštyn Rondelio gatve ir pasuko prie Sen Mišelio tilto. 

„ Du jaunuoliai, dabar žengiantys plačiu žingsniu, kirto Sitė, aplen- 
kė Satlė, kiek paėjėjo Valė de Mizara (nekreipdami dėmesio į perėjūnus, 
šmirinėjančius ten per kiauras naktis) ir sustojo priešais žemas dureles 
Luvro galukiemiuose. 

Grafas įkišo į spyną raktą ir ištiesė ranką savajam asmens sargybi- 
niui, paprastai, bet labai švelniai pasakydamas: 

- Ligi rytojaus, ševaljė. 

Karališkojoje buveinėje grafas paskubomis perėjo tarnybinį kie- 
mą, palipo ir nusileido laiptais, nušmėžavo koridoriais ir galiausiai įžengė 
į tualetinį kambarį. Čia, patogiai įsitaisęs krėsle, sėdėjo pagyvenęs žmo- 
gus nepriekaištinga bajoro fizionomija bei apranga. Išvydęs grafą, žmo- 
gus tučtuojau atsistojo. 

De Luvras krito į krėslą priešais didžiulį tualetinį stalą, apstatytą 
įvairiausiomis dėželėmis, flakonėliais, nužertą šepetėliais, ir skubiai tars- 
telėjo: 

- Greičiau, Grifonai, man atrodo, aš vėluoju. 

Dvariškis, kurį pavadino Grifonu, be garso ant grafo pečių užmetė 
plačią skraistę, pagriebė šepetėlį, sumirkė kažkokioje aromatingoje po- 
madoje ir ėmėsi energingai trinti pasišiaušusius grafo ūsus... 

Ir tie ūsai liko jo rankoje. 

Paskui nuprausė visą veidą, nugramdė grimą, nudžiovino ir dabar 
grafo veidas įgijo tokį pavidalą, koks buvo iš tikrųjų - beūsis jaunuolis, 
septyniolikos, gal aštuoniolikos metų, šiek tiek liesokas, šick tiek išb- 
lyškęs, liguistos išvaizdos. Tada Grifonas ėmė tvarkyti kostiumą, pasiū- 
tą iš atlaso ir aksomo. 

Visai pasikeitęs grafas išėjo linksmas guviu ir lengvu žingsniu. Pc- 
rėjęs daugybę menių, jis atsidūrė priešais duris, kurios bemat plačiai 
atsivėrė ir tuo pat metu galingas balsas paskelbė: 

- Karalius! 

Grafas de Luvras, arba, tiesą sakant, karalius Pranciškus II, įžengė 
į karalienės Marijos Stiuart kambarį. 

Karalienę - dvigubą karalienę ir pagal titulą, ir ypač pagal žavesį, 
gracingumą, jaunystę, grožį - buvo apstojusios puikios jaunos moterys; 
jos nulenkė galvas prieš jaunąjį valdovą. Pranciškus II ėjo šios puikiau- 
sių gėlių gyvatvorės viduriu. 

Sustojo per tris žingsnius nuo Marijos Stiuart ir ceremoningai nu- 
silenkdamas atsakė į jos reveransą. Atsitiesdama karalienė žvilgtelėjo į 
savąsias damas. To pakako - visos tūptelėjo, padarydamos subtilų reve- 
ransą... ir tučtuojau purptelėjo laukan tarsi sunerimusių balandėlių būre- 
lis. 

Jaunasis karalius ir jaunoji karalienė nejudėdami sustingo vienas 
prieš kitą, be žodžių, be judesio įdėmiai įsiklausydami į šnaresius už 


34 


durų. Kai visiškai įsitikino, jog durys uždarytos, kad nekuklūs liudinin- 
kai pasišalino, Pranciškus puolė prie tų durų ir skubiu judesiu užstūmė 
skląstį. Tuomet jie abu pratrūko laimingu vaikiškų juoku. Pranciškus 
nerūpestingai mestelėjo į viršų savo kepurėlę, o Marija nekantriai šok- 
čiojo vietoje, plodama katučių. Apimti vieno potraukio, jie metėsi prie 
kits kito, meiliai apsikabino ir vienu metu sušnibždėjo: 

- Marija, brangioji, širdie mano! 

- Fransua, mano mielasis, mano mylimasis! 


VII 
PO PASALOS 


Boreveras palaukė, kol paskui karalių užsidarė durys. Dar kelias 
akimirkas įtemptai klausėsi, tarytum baimindamasis, kad paskutinio iš- 
puolio prieš tą, kurį jis taip patikimai saugojo, bus griebtasi įo paties 
buveinėje. 

Už durų viešpatavo tyla ir jis nurimęs su palengvėjimu atsikvėpė, 
pašaukė savo keturis ištikimus pavaldinius, laukusius už kelių žingsnių, 
ir tarstelėjo: 

- Šiai dienai gana. Mes grįžtame namo. 

Visi penki patraukė į Fruamontelo gatvę, esančią beveik tuojau už 
Luvro. Jie greitai nusigavo ligi namo, primenančio nedidelę tvirtovę; po 
pirmo šūksnio tiltas bec garso nusileido ir, kai tiktai jie ant jo užlipo, 
tučtuojau vėl pakilo - tai buvo Nostradamo rezidencija. 

Viduje, koridoriuje, Boreveras pasakė: 

- Ką gi, labas vakaras, perėjūnai... Pamėginkite šią naktį pamiego- 
ti... o ne siautėti, kaip paskutiniai girtuokliai, kokie jūs, beje, ir esate! 

Balsas buvo griežtas, o komplimentas, atvirai pripažinsime, nela- 
bai pagarbus, ypač turint omenyje žmones, kurie save vadino buvusiais 
karalienės dvariškiais. Tačiau žodžius atsvėrė šypsena ir šiltas žvilgs- 
nis. Todėl ketveriukė nė kiek neįsižeidė ir visų veidai spinduliavo. Pasi- 
girdo neaiškus murmesys ir pasipylė toks keiksmų srautas, kuris būtų 
privertęs drebėti visą karališkųjų sargybinių pulką. Taip jie buvo pratę 
reikšti džiaugsmą ir rodyti prieraišumą šeimininkui. 

Stumdydamiesi visi patraukė į didįjį kambarį, kuris atstojo bendrą 
miegamąjį. 

- Reikalai geriau ir negali klostytis! - spindėjo Trankemajus. 

- Gražuolėlis patenkintas! - pratrūko Strapafaras. 

- Vėl grįžta geri laikai! - žavėjosi Korpodibalis. 

Tiktai Burakanas nieko nepasakė. Milžinas atrodė susirūpinęs. Trys 
bendrai nustebę vogčiomis žvilgčiojo į jį. 

Negaišdami nė minutės, ėmėsi darbo - pastatė ant stalo keturias 
taures, padėjo šaltos paukštienos, šviežios duonos gabalų ir Trankema- 
jus pastatė butelį vyno, paaiškindamas kaip visuomet salsvu balsu: 

- Tik vieną butelį... iš karto. 

- Viešpatie, juk tai kiaulystė! - energingai tarė Korpodibalis. 

- Mes juk bajorai, ei!.. O bajorai geria po vieną, - oriai pareiškė 
Strapafaras. 

Jie laukė, ar ko nepasakys Burakanas. Tačiau šis susimąstęs atkak- 
liai tylėjo. Vargu, ar jis apskritai ką nors girdėjo. 

Užkandis buvo ant stalo. Keturios taurės pripildytos ligi kraštų. 
Kampe už židinio stovėjo krepšys, prigrūstas įvairiausios formos bei 
dydžio butelių - jie vienas po kito turėjo keliauti ant stalo. Tačiau keis- 
tas dalykas - vyrai nepalietė maisto, jie netgi nepažvelgė į pilnas taures. 

Pirmiausia jie ėmėsi valyti ginklų. Ir tas uolus rūpestingumas, kurį 
jie rodė, vykdydami šią svarbią operaciją, aiškiai liudijo, jog jie užuo- 
džia naujas kautynes. O linksmiausios jų fizionomijos bylojo apie tą 
pasiutusį džiaugsmą, kurį kėlė tokia maloni perspektyva. Triūsiant jų 
minos įgavo kraupią išraišką, kuri buvo tarytum specialiai reikalinga, 
kad įvarytų baimės pačioms bebaimiškiausioms širdims. 

Kai ginklai buvo nuvalyti ligi blizgesio, jie sėdo prie stalo ir ėmė 
užkandžiauti. 

Tuo pačiu metu ševaljė de Boreveras vienišas nervingais žings- 
niais matavo savo kambarį ir mąstė. O jo apmąstymų rezultatas buvo 
visiškai toks pat, kaip ir kompanionų, nes jis garsiai tarė: 

- Ką gi, tebūnie kova!.. Tuo geriau, po šimts velnių! Aš jau ėmiau 
nuobodžiauti! 

Jis vėl ėmė žingsniuoti, ir jo mintis galėjo išduoti tik pavienės fra- 
Zės: 

“Aha, madam Katerina, štai jūs pagaliau ir apsisprendėte!.. Vardan 
Dievo! Mano tėvas, kuris niekada manęs neapgaudinėja, tiksliai tai nu- 
matė... Jūs norite, kad mylimiausias sūnelis Anri taptų karaliumi, ir jūs 
šturmuojate kliūtis, jūs pradedate laisvinti kelią... Kliūtis!.. Tas vargšas 
mažasis karalius... Kūdikis, bet mes padarysime iš jo vyrą... Todėl, kad - 
nesuvokiamas, neįsivaizduojamas dalykas - tos Katerinos Mediči sū- 

naus geri, taurūs polėkiai... Ir kas žino, galbūt kaip tik dėl to ji sūnaus ir 
neapkenčia. Aha! Jūs trokštate, kad kliūtis būtų pašalinta!.. Luktelkite, 
aš kol kas dar čia!.. Jums teks skaitytis su manimi, madam Katerina!.. 
Bet aš ne naktięs paukštis, kaip jūs... Tamsa man šlykšti... Aš noriu švie- 
sos ir skaisčios saulės... Ir ta niauri, klastinga kova visiškai man nepa- 
tinka... Vardan Dievo, vėliausiai rytoj ryte aš nueisiu ir pasakysiu jums į 
akis, kad atspėjau jūsų planus ir kad savo kelyje jūs susidursite su mani- 
mi. Taip, Viešpaties mirties vardu, štai ką reikia padaryti... Pradžia". 

Taip apsisprendęs, Boreveras atsigulė ir beveik tučtuojau užmigo. 

Kitą rytą jis stovėjo prie Luvro vartų. Įžengė pro juos visiškai net- 
rukdomai, pagarbiai pasveikintas, ir tai liudijo apie ypatingą palanku- 
mą, kuriuo jis naudojosi karališkojoje buveinėje. 

Ir, reikia manyti, tas palankumas buvo labai ženklus, nes jį iš karto 
įleido pas karalių. Pranciškus II džiaugsmingai jį pasitiko: 

- A! Štai ir manasis ševaljė! - sušuko ir geraširdiškai nusišypsojo. - 
Sveikinu jus, manasis ševaljė! 

Tardamas šiuos žodžius, Pranciškus II gracingai ištiesė ranką. Bo- 
reveras pasilenkė ir lūpomis prisilietė prie jos lygiai taip pat galantiškai, 
kaip būtų pabučiavęs damos rankutę. | 

- Sveikinu jus, Sire, - pasakė atsitiesdamas. - Atvykau Jūsų Dide- 
nybės įsakymu. 

- Bet mes tik kaip paprastai pasivaikščiosime, ševaljė, - gyvai tars- 
telėjo karalius. 

- Kaip paprastai? 

- Be abejonės... O kodėl gi ne? 

- Aš maniau, kad po to, kas įvyko vakar, Jūsų Didenybė labiau 
saugosis... bent jau kurį laiką. 

Tardamas tuos žodžius, Boreveras šviesiomis akimis žvelgė tiesiai 
į Pranciškų. Šis nutaisė nepatenkintą miną ir iš aukšto tarė: 

- Vadinasi, jūs patariate man pasisaugoti, ševaljė? 

Akivaizdaus pasitenkinimo šypsena perbėgo Borevero lūpomis, ir 
jis atsakė: 

- Aš! Apsaugok Viešpatie, man duoti jums tokius patarimus, Sire! 

- Tuomet, - trūksmingai šūktelėjo Pranciškus, bemat vėl pralinks- 
mėjęs, - susitarkime - mes pasivaikščiosime... Būtent dėl to, kas įvyko 
vakar... Visą naktį man sapnavosi smūgiai iš visų pusių... Kova - tai taip 
įdomu!.. 

“Štai kaip, - pagalvojo Boreveras, - berniukas tikrai narsus. Tuo 

geriau, vardan pragariškos mirties!.. Aš imu priprasti prie jo. Ir man bū- 
tų be galo bjauru dovanoti savo draugystę bailiam kiškeliui". 

O balsu, nutaisęs šaltakraujišką miną, paklausė: 

- Kur karalius panorės vykti? 

- Į Rondelio gatvę. Pas vikontą de Ferjerą. Grafas de Luvras priva- 
lo padaryti šį mandagumo vizitą bajorui, kuris taip narsiai atėjo jam į 
pagalbą. 

- Labai gerai, Sire. 

- Aš tučtuojau įsakysiu mane aprengti, - pasakė Pranciškus, nebeno- 
rėdamas ilgiau delsti. 

Kaip visuomet visiškai pasitikėdamas “savuoju ševaljė", kerinčiai 
familiariai pridūrė: 

- Eisite su manimi ar palauksite čia, ševaljė? 

- Nei čia, nei jūsų tualetiniame kambaryje, jeigu teiksitės man tai 
leisti, Sire. Kol karalius rengsis, 0 tai užtruks gerą ketvirtį valandos, aš 
mielai nueičiau pareikšti savo nuolankiausios pagarbos Jos Didenybei 
karalienei motinai. 

- Ak! - nustebęs tarstelėjo karalius. 

Daugiau nepridūrė nė žodžio. Ėmė vaikštinėti po kambarį ir visas 
jo džiaugsmas akimirksniu ištirpo. 

Boreveras, įdėmiai jį sekęs, neramiai pagalvojo: 

“Nejaugi jis įtaria?.. A! Vargšas mažylis! Tai būtų siaubinga!.." 

Nelauktai Pranciškus sustojo priešais Boreverą. Paėmė jo ranką ir 
stengėsi išlaikyti savo delnuose, nepaisydamas pagarbaus ševaljė pric- 
šinimosi. Švelniai kreipėsi: 

- Leiskite, leiskite, čia nebėra jokio karaliaus... Čia nebėra nieko 
daugiau, išskyrus draugą... Ševaljė, jūs mane vakar išgelbėjote, o aš dar 
kaip dera nepadėkojau... Taip, Žinau, žodžiams jūs teikiate labai mažai 
svarbos, jums reikia, kad kalbėtų širdis... Tai žinokite - manyje dabar 
kalba širdis... Štai, matote, kaip gerai aš jus pažįstu, mano šaunusis še- 
valjė. 

Jis sukaupė jėgas ir pasikeitusiu, iškilmingu balsu, kuriame girdė- 
josi slopinamo grasinimo aidas, tęsė: 

- Kartą ir visiems laikams aš turiu pasakyti jums tai, ką paprašysiu 
išsaugoti savo atmintyje, - aš neturiu kitų draugų, išskyrus Nostradamą, 
jūsų tėvą, ir jus. Nelaimei, Nostradamo jau seniai nebėra rūmuose, man 
nebeliko nieko, išskyrus jus. Prašau jūsų pasisaugoti, ševaljė... Ne var- 
dan jūsų paties, juk jūs - tai įsikūnijęs narsumas ir nerūpestingumas, o 

vardan jūsų draugo Fransua... Nes - pasakysiu jums visą teisybę - Pran- 
cūzijos karalius pasmerktas, jis netruks užmigti amžinuoju miegu greta 
savo protėvių Sen Denio rūsiuose. Tereikia tik pranykti jums, tam, kuris 
rūpinasi jo saugumu. Tad saugokite save, o dėl viso kito... jūsų bičiulis 
Fransua, kol jis gyvas, sugebės apginti jus nuo visų... Netgi nuo savo 
artimiausių giminaičių... 

Staiga jis apkabino Borevero kaklą, prigludo prie jo skruosto ir 
broliškai pabučiavo; paskui pasakė: 

- Dabar galite eiti pas karalienę motiną, mano drauge. 

Šie žodžiai - tokie svarbūs dėl savo baisaus neišsakyto, bet juose 
slypinčio turinio ir dėl tono, kokiu jie buvo ištarti, - šis nelauktas vaikiš- 
kas gestas galutinai sujaudino Boreverą. Jis ryžtingai nusipurtė, tarytum 
mėgindamas atsikratyti tam metui netinkančiais jausmais. Ir stipriomis 
rankomis sugriebęs paauglį karalių, iškėlė, akimirkai stipriai priglaus- 
damas prie savo galingos krūtinės. Tada atsargiai nuleido jį ant žemės, 
tardamas: 

- Dabar jūsų eilė išklausyti, Sire, - mano temperamentas kaip liū- 
to... Tad štai, vardan jūsų, vardan jūsų vienintelio, aš įveiksiu savo tem- 
peramentą. O jeigu tai būtina vardan jūsų ramybės, aš tapsiu lape. Dau- 
giau nesakysiu jums nieko. 

- Tokiu atveju, - atsakė Pranciškus, vėl pasijutęs laimingu, - tokiu 
atveju, vargas tiems, kas išdrįs susiimti su tokia laputc, kokia esate jūs!... 
Ligi greito pasimatymo čia, ševaljė. 

- Ligi greito pasimatymo, Sire! 


VIII 
ŠEVALJĖ DE BOREVERAS 


Dar buvo labai ankstus rytas, kai ševaljė de Boreveras patraukė 
prie karalienės motinos apartamentų. 

Išblyškusi, šalta, pasipūtusi, su ilgais juodais našlės rūbais Kateri- 
na Mediči, pakilusi su pirmaisiais saulės spinduliais, buvo nepaprastai 
guvi. Ji, atrodė, negalėjo nusėdėti vietoje: tempė ausis, gaudydama kad 
ir menkiausią iki jos atsklindantį garsą, vis kilnojo lango užuolaidos 
kraštą ir dažnai žvilgčiojo į kampe stovintį laikrodį. Ir vis šnibždėjo, 
spausdama pirštus: 

“Ne, viskas dar pernelyg anksti!.. Jie bus nustebinti... O! Sužinoti, 


39 


sužinoti!.. Reikia pripažinti, nėra nieko paprasčiau... padaryti keletą Žings- 
nių... ir aš būsiu užtikrinta... Vietoj to, reikia pasilikti, laukti kamuojan- 
čioje nežinomybėje!.. Taip, bet tai labiau apdairu. Ką gi, pakandžiosime 
žąslus... laimė, kad man netenka slėpti savo jausmų". 

Ir išties, tą akimirką ji nieko nesistengė nuslėpti, įsitikinusi, jog 
niekas jos negali sekti tame kambaryje, kuriame užsidarė savo valia; jos 
veidą buvo iškreipusi nerimastis, nekantrumas, bet dėl šito ji nė kiek 
nepergyveno. 

Kokio nepaprasto įvykio, tokio siaubingo, jog ji nedrįso apie jį at- 
virai net savęs paklausti, Katerina Mediči laukė tą rytą? 

Paskutinį kartą ji Žvilgtelėjo į bejausmes laikrodžio rodykles. 

“Dabar aš galiu pasiteirauti, nesukeldama įtarimo", - pasakė ir leng- 
vai atsiduso. 

Ji paskambino. Pasirodė madam de F onten-Šalandrei, jauna aki- 
nančio grožio moteris; artimi Žmonės pagal mergautinę pavardę vis dar 
tebevadino ją “gražuole Torsi". 

- Torsi, - tarė Katerina, - išsiaiškinkite, kaip karalius praleido nak- 
tį. Vakar vargšas kūdikis pasirodė man labai išbalęs, ir aš jaudinuosi. 

Išties, tai kalbėjo švelniai susirūpinusi motina. Torsi išėjo vykdyti 
ponios įsakymo. 

Išoriškai labai rami, Katerina nuėjo į koplyčią. suklupo ant kelių, 
sudėjo rankas ant atramos, akis nukreipė į paauksuotos bronzos Kris- 
taus statulą - Benvenuto Čelinio kalinėjimo meno stebuklą. 

Ar ji meldėsi?.. Kas žino... 

Sunkios portjeros šlamesys už nugaros jai pranešė apic tai, kad pa- 
siuntinė sugrįžo. Ji nedrįso atsigręžti. Širdis plėšė korsažą. Smilkiniuo- 
se gaudė. Jos nagai susmigo į atramos aksomą. 

- Ir ką gi? 

- Jo Didenybė naktį praleido šalia karalienės. Karalius šiandien at- 
sikėlė puikios sveikatos ir linksmos nuotaikos. 

Katerina pakėlė papilkėjusį kaip švinas veidą ir įsmeigė į Kristų 
akis, pritvinkusias nebylaus prakeiksmo. Tačiau jos lūpos saldžiai tarė: 

- Garbė Viešpačiui! 

Ji suėmė delnais galvą ir, atrodė, kalbėjo karštas padėkos maldas. 
Kai atsistojo, jos veidas buvo šaltas, neįžvelgiamas. Minutėlę tarytum 
susimąstė. 

- Žvilgtelkit, Torsi, ar ten, kur nors priimamuosiuose, nėra barono 
de Rospinjako. Tegul jį atveda pas mane. 

Gražuolė Torsi vėl išėjo. Katerina priėjo prie stalo ir mašinaliai 
ėmė žaisti plunksna. Ūmai jos kumštis susigniaužė, karštligiškai smeigė 
plunksną į stalą ir sulaužė. 

“Štai taip aš sutraiškysiu tą niekingą baroną, jeigu ūmai jam prabi- 
lo sąžinė!" - sumurmėjo. 

- Madam, - įeidama pasakė madam de Fonten, - barono de Rospin- 
jako dar nematė... Bet ten yra mesjė ševaljė de Boreveras, jis atkakliai 
reikalauja leidimo pareikšti savo pagarbą Jūsų Didenybei. 

Katerina sustingo; netruktelėjo nė vienas veido raumuo; jos pirš- 
tai, įremti į stalo kraštą, nesuvirpėjo. Tačiau krūtinėje kunkuliavo ir ji 
vaitojo iš įniršio: 

“Boreveras!.. Jeigu jis čia atėjo, vadinasi, kažką sumanė!.. Žlugo 
visas mano planas!.. Tai Boreveras sužlugdė!.. O dabar atvyko iš manęs 
pasityčioti!.. Reikia sužinoti!.. Ir jeigu Rospinjakas kaltas, nesulauks pa- 
sigailėjimo!"' 

Garsiai tarė: 

- Aš kartą ir visiems laikams įsakiau įleisti mesjė ševaljė de Bore- 
verą, kad ir kokiu dienos ar nakties metu jis ateitų. 

Gražuolė Torsi nusilenkė. Katerina pridūrė: 

- Kai tik aš baigsiu su mesjė de Boreveru, tegul suranda mesjė de 
Rospinjaką ir atveda pas mane. 

Madam de Fonten išėjo; Katerina įsitaisė krėsle šalia stalo; dabar 
jos veidas buvo besišypsantis ir nuoširdus. 

Tačiau kai Boreveras įėjęs jai nusilenkė, Katerina įsmeigė į jį aštrų 
kaip durklo smaigalys, žaižaruojantį, mirtinos neapykantos kupiną žvilgs- 
nį ir jeigu toks Žvilgsnis pajėgtų žudyti, tai bemat savo aukas paverstų 
dulkėmis. 

Kai Boreveras atsitiesė, ji šypsojosi, ir jos švelnios akys spindėjo 
labai palankiai. Katerina prabilo. Ir jos balsas buvo labai meilus. Di- 
džiausio susirūpinimo kupinu tonu pasiteiravo: 

- Mesjė Boreverai, kaip jaučiasi jūsų tėvas, šlovingasis magas Nost- 
radamas, mūsų puikusis draugas? 

- Jūsų Didenybė pernelyg gera. Mano tėvas jaučiasi gerai. 

- Ir toji graži mergina... jūsų sužadėtinė, aš manau... demuazel?.. 
Ak! Kaip gaila, atmintis atsisako man tarmnauti!.. Padėkite gi man, mesjė 
de Boreverai. 

- Demuazel Floriza de Ronšero!l, madam. 

Šį kartą Katerina patenkinta pastebėjo - jis šiek tiek pabalo. Ji taip 


41 


pat pastebėjo, kaip nebyliai dievindamas, aistringai garbindamas jis tarė 
savo nuotakos vardą. Ji nusišypsojo bespalve šypsena ir pagalvojo: 

“A, tu atėjai pasišaipyti iš manęs!.. Tu atėjai smogti man!.. Luk- 
terk, aš pirmoji atskaitysiu tau keletą jautrių smūgių". 

Ir balsu guviai šūktelėjo: 

- Floriza de Ronšerol, visiškai teisingai!.. Buvusio prevo duktė; 
jis, kaip mane bent jau tikino, pats pakėlęs prieš save ranką, geisdamas 
išvengti nelaimės išvysti dukrą, kilmingą merginą, viešai sužadėtą su... 

- Su banditu! Pabaikite sakyti, madam, - griežtai tarė Boreveras, 
regėdamas, jog ji apsimeta dvejojanti. - Šis banditas priešais jus! 

- O! - tarstelėjo Katerina, vienu metu ir protestuojančiai šypsoda- 
masi, ir linksėdama galva, tarsi sutiktų. - Aš to nesakiau... Garbė Die- 
vui, jus pažįstu kaip padorų bajorą. Be to, argi jūs ne mesjė de Nostrada- 
mo sūnus? Tai buvęs prevo taip kalbėjo. Bet mes Žinome, kad jis jautė 
ypatingą pasibjaurėjimą jumis... Beje, ne jis vienas... Prisimenu, mano 
velionis vyras, karalius Henrikas II, suteik ramybę jo sielai, Viešpatie, 
taip pat linkėjo jums pražūties. Ir taip šito troško, jog jūs buvote suim- 
tas, nuteistas, pasmerktas, o būtumėte ir kuo puikiausiai nukirsdintas, 
jeigu aš nebūčiau suteikusi jums malonės, atsakydama į jūsų tėvo mal- 
davimus; aš jam nieko negalėjau atsakyti. 

Ligi šio laiko ji galėjo būti patenkinta savo elgesiu. Ševaljė atrodė 
ramus. Bet iš to, kaip išbalo jo veidas, ji galėjo suvokti, kokią sumaištį 
sukėlė jo sieloje, užsispyrusiai vardindama skausmingos praeities smulk- 
menas. Ir ji šypsojosi piktdžiugiška šypsena. Tačiau Boreveras buvo ne 
toks Žmogus, kuris tik sugeba pakelti smūgius, bet į juos neatsako. 

- Jūsų Didenybe, - tarstelėjo jis su kandžia pašaipa, - jūs esate visiš- 
kai teisi, atmintis išties atsisako jums tarnauti. Jūsų Didenybė padarė 
klaidą. 

Katerina regėjo jame kylantį protestą, tik dar nesuvokė, kaip jį iš- 
reikš. Tačiau ir ji nebuvo pratusi trauktis. Nutaisiusi nustebusią išraišką, 
paklausė: 

- Kada? 

- Kai atminčiai atsisakius tarnauti ir šį kartą, Nostradamui pasky- 
rėte nusižeminusio Žmogaus vaidmenį, o toks vaidmuo jam niekada ne- 
buvo būdingas... Mano tėvas, madam, žmogus, kuriuo aš žaviuosi, kurį 
gerbiu ir vertinu labiau už bet ką pasaulyje. Turiu jums pasakyti, jog 
nepakęsiu, jeigu kas nors pamėgins pažeminti jį mano akivaizdoje. 

- Jūs nepakęsite! - pabrėžė Katerina ir paniekinančiai išsiviepė. 

Tarytum neišgirdęs jos žodžių, Boreveras tęsė: 

- Štai kodėl aš nuolankiausiai prašau jūsų leidimo pateikti faktus 
tokius, kokie jie iš tikrųjų buvo. | 

Elgesio tvirtumas, pasitikėjimas savimi, šiurkšti pašaipa - visa tai 
aiškiai liudijo, jog leidimo paprašė vien dėl akių. Katerina tai suvokė. 
Šaltai tarė: 

- Aš jūsų klausau. 

Boreveras kalbėjo be galo pasitikėdamas savimi, aštriai geliančia 
pašaipa ir tai erzino Kateriną. 

- Aš buvau pasmerktas galvos nukirtimui, ir viskas jau buvo pa- 
ruošta bausmės įvykdymui - jūsų atmintis šį kartą neprickaištinga. Štai 
tada ir įsikišo Nostradamas. Nostradamui nėra nieko neįmanomo, jūs tai 
žinote, madam. Mano tėvas galėjo leisti nukirsdinti savo sūnų... turint 
omenyje, kad jis pajėgus įvykdyti atgimimo stebuklą. Tačiau šio ste- 
buklo įvykdymui jam reikėjo lašas po lašo pralieti kūdikio kraują. 

Katerina užgniaužė skausmo aimaną, kuri veržte veržėsi iš jos lū- 
pų. Kiaurai veriantį žvilgsnį, priverčiantį prasmegti skradžiai žemės, įs- 
meigė į tą, kuris be ceremonijų rausėsi jos tragiškos praeities pelenuose. 
Jos kumštis įnirtingai gniaužė Žavaus mažo durklo rankeną. 

Bet Boreveras nesutriko. Ryžtingiausiai nusiteikęs, laukė jos Žo- 
džių, pralaimėjimo pripažinimo. Regėdamas, jog jai užteko išdidumo 
tylėti, nepermaldaujamai tęsė: 

- Tas kūdikis jau buvo Nostradamo rankose. Tačiau jam buvo bjau- 
rus tokio šlykštaus aukojimo aktas. Tad štai, kaip tik šis kūdikis ir buvo 
karštai mylimas Jūsų Didenybės sūnus, hercogas d'Anžū... 

- Anri!.. - suriko Katerina, paklaikusiai stengdamasi atsikratyti siau- 
bą keliančiu jos mylimo sūnaus, gargiančio su perpjauta gerkle po chi- 
rurgo skalpeliu, reginiu. - Taip!.. Aš prisiminiau! „Nebuvo jokios malo- 
nės, bet saikas už saiką, gyvybė už gyvybę. 

Boreveras netriumfavo. Jis pasitenkino mandagiai pasakęs: 

- Aš laimingas regėdamas, jog atmintis jums sugrįžo, madam. 

Tačiau kibirkščiuojantis Borevero žvilgsnis stulbinančiai aiškiai 
bylojo, jog jis pasirengęs stoti į kovą bet kur ir bet kada, ir kad jis jautėsi 
turįs jėgų, smūgiu atsakyti į smūgį. 

Pamoka buvo tmuškinanti. Kita Katerinos vietoje būtų sutrikusi ir 
nebeprovokavusi priešininko, kuris pasirodė esąs toks atkaklus ir toks 
pavojingas. Tačiau ji nepasitraukė. 

“O! Demonas! Kokią čia rafinuotą bausmę sugalvojus, kad pri- 

versčiau tave užmokėti už tas nepakeliamas akimirkas, kurias privertei 
mane iškentėti?" 

Ir ji, jau svarstydama, kokį naują smūgį galėtų smogti, kalbėjo: 

- Aš Žaviuosi tuo įkarščiu, su kuriuo ginate savo tėvą. 

»- Tai vien tik dėl to, kad jį myliu, madam. Aš myliu jį... atleiskite, 
taip, ko gero, taip pat, kaip Jūsų Didenybė myli savąjį sūnų Anri. 

- Taip, ir tik todėl aš jus suprantu, mesjė. Taip pat todėl jums atlei- 
džiu už tai, kad privertėt mane iš naujo kentėti, priminęs pačius skau- 
džiausius praeities įvykius, suteikusius tiek skausmo ir kartėlio. 

- Jūsų Didenybė mano atžvilgiu pasielgs teisingai bent jau tuo, kad 
pripažins - ne aš pirmas prisiminiau praeitį, lygiai ir man sielvartingą. 
Aš tik pasekiau paskui jus ten, kur teikėtės mane nukreipti. 

- Palikim praeitį, palaidotą po užmaršties vualiu, - pasakė ji, - ir 
pakalbėkime apie dabartį. Ar suvokiate, kad Nostradamas pasielgė labai 
negerai, išskirdamas du įsimylėjėlius... Man pasakojo, jog Nostradamas 
jūsų nuotaką išsivežęs į pietus, nežinau tiksliai, kur. 

- Tai tiesa, madam. Mano tėvas mano, kad šis laikinas išsiskyrimas 
- būtinas. Jis turėjo tam įtikinamiausių priežasčių, kurias man smulkme- 
niškai išdėstė. Todėl nurimkite, madam, manasis tėvas - įsikūnijęs geru- 
mas, jis viską sutvarkė taip, kad sušvelnintų išsiskyrimo skausmą. 

- Kaip? 

- Aplankydamas mane kiekvieną dieną... padėdamas tai, kurią aš 
myliu, kasdien pasirodyti ir su manimi pasikalbėti. 

- Manau, norite pasakyti, jog jie jums rašo! - sutriko Katerina. 

- Ne, madam, - atkakliai pakartojo Boreveras. - Aš sakau būtent tai, 
ką sakau - mano tėvas ir manoji nuotaka man pasirodo. Jie kalbina ma- 
ne... ir aš jiems atsakau. 

Katerina pajuto kūną persmelkiantį prietaringą siaubą. 

- Bet tai neįmanoma! - šūktelėjo. - Jūsų tėvas ir jūsų nuotaka yra už 
poros šimtų Ijė! 

- Aš jau turėjau garbės pasakyti Jūsų Didenybei, kad Nostradamui 
nėra nieko neįmanomo, - šaltakraujiškai užtikrino Boreveras. 

Katerina plačiu mostu persižegnojo ir sušnibždėjo: 

“Magija!.. Burtai!.." 

Boreveras abejingai, tačiau žiūrėdamas jai į akis, pridūrė: 

- Aš juos matau ir girdžiu... Taigi, jeigu kas nors atsitiktinai suma- 
nytų jais pasinaudoti, ketindamas įvilioti mane į žabangas, šį klasta iš 
anksto pasmerkta nesėkmei. 

Tai buvo įspėjimas, ir Katerina šitą suprato. Ji skubinosi ištrūkti iš 
paslapčių srities, mieliau pasirengusi grįžti prie realybės, nes, kad ir kokia 
pavojinga toji realybė būtų, ji, be abejonės, atrodė mažiau bauginanti. 

- Pasakykite man, kas privertė jus čia ateiti? - paklausė tiesiai. - Ir 
neužmirškite, mesjė de Boreverai, mano palankumas iš anksto jums ga- 
rantuotas. 

- Jūsų Didenybė pernelyg man gera, - tarstelėjo Boreveras ir nusi- 
lenkė. - Tačiau aš atėjau ne ko nors prašyti. 

- Tuo blogiau, tuo blogiau!.. Man būtų malonu, jei galėčiau būti 
jums naudinga. 

- Madam, aš pamaniau, kad mano pareiga kaip galima greičiau pra- 
nešti jums apie svarbų įvykį, kuris nutiko vakar, stojus nakčiai. 

Jis patylėjo. Katerina kantriai laukė. Boreveras baigė: 

- Mesjė grafas de Luvras (jis pabrėžė šį vardą) buvo užpultas netoli 
Nelio vartų ir vos nežuvo. 

Akimirksniu Katerina pašoko ant kojų. Ir įnirtusi, prislėgtu balsu, 
pradėjo šūkčioti: 

- Mano sūnus!.. Karalius!.. Kaip jie išdrįso!.. O aš visiškai ramiai 
sėdžiu čia, nieko nežinodama... 

Ji jau buvo beketinanti dumti iš koplyčios, tačiau Boreveras sus- 
tabdė ją, tardamas: 

- Tegul Jūsų Didenybė nusiramina... Karaliui nieko blogo ncatsiti- 
ko. Jis nepatyrė net mažiausio įbrėžimo. 

- Ar gerai Žinote? 

- Taip, madam. Aš buvau ten... Tai aš išplėšiau jį iš žudikų rankų. 

Netekusi jėgų, Katerina susmuko krėsle, nervingai pakėlė rankas ir 
užsidengė akis. Tokioje pozoje, palenkusi galvą, ji, atrodė, meldėsi arba 
mąstė. Tačiau ji nesimeldė. Tiesiog kalbėjo sau: 

“Rospinjakas neišdavė, o aš jau beveik tuo patikėjau... Viskas būtų 
dabar jau atlikta, jeigu ne šėtono Borevero įsikišimas... Apie tai jis ir 
atėjo man pasakyti. Taip ir maniau... Šis žmogus dar pavojingesnis, ne- 
gu galvojau... Jam prieinamos paslaptys, kurios leidžia pažvelgti į mano 
žaidimą. Mieliau jį turėčiau savo pusėje... Jis maištauja prieš mane... 
Tuo blogiau jam! Nuo dabar kova tarp mūsų nežinos pasigailėjimo... Jis 
stiprus. Jis akiplėša... Bet aš kantri... Ir aš jį palaušiu". 

Boreveras šaltakraujiškai laukė, kol ji atsigaus ir tęs pokalbį. 

- Ševaljė, - pagaliau tarė ji, - aš nepamiršiu tos paslaugos, kokią jūs 
padarėte man ir mano namams. 

- Jūsų Didenybė man nieko neskolinga. Karalius man išgelbėjo gy- 
vybę. Vakar aš išgelbėjau jį. Mes atsiskaitę. 

- Taip jums atrodo, - tarstelėjo Katerina ir gracingai šyptelėjo, - bet 
ne man. Mes dar grįšime prie to, sakau jums... Jūs pažįstate karalių, ševal- 
jė, jis labai jaunas, ir amžiaus padiktuotas nerūpestingumas kartais virs- 
ta beprotybe. Be to, jis narsus, tikras Valua, ir tuo viskas pasakyta. Tik- 
riausiai jis jau nebesuka galvos dėl to, kas atsitiko vakar. Tačiau, vardan 
švento Kristaus kraujo, aš nenoriu, kad užmuštų mano sūnų! Vadinasi, 
man reikia tuo pasirūpinti. O pirmiausia reikia iškelti visa tai į dienos 
šviesą. Malonėkite man papasakoti, kaip viskas buvo, ir kuo tiksliau. 

- Mielai, madam, nes iš dalies dėl to aš ir leidau sau prašyti pas jus 
audiencijos tokią ankstyvą valandą. 

Ir Boreveras tučtuojau ėmė pasakoti apie užpuolimą, kurio metu 
vos nežuvo grafas de Luvras. Tačiau jau po pirmųjų žodžių jį sustabdė 
ūmai tvykstelėjusi mintis: 

“Velniai rautų, jeigu paminėsiu vikontą de Ferjerą, tuo pačiu pasi- 
rašysiu jam mirties nuosprendį... Katerina neatleis jam, kad prisidėjo 
prie jos pačios užmanymo sužlugdymo... Velnias, velnias!.. Taip, bet 
Katerinai netrukus bus apie viską pranešta. Jeigu jo nepaminėsiu, viskas 
atrodys taip, tarytum aš noriu sau prisiskirti visus nuopelnus. Ek! Tai 
man visiškai netinka. O ir išties, jeigu ji vis vien viską sužinos, geriau 
aplenkti kitus... Be to, jei prisireiks, aš pats ištaisysiu tą klaidą, kurią 
padariau". 

Baigęs šiuos apmąstymus, Boreveras tęsė tokiais žodžiais: 

- Pirmiausiai reikėtų pasakyti, kad dar prieš mane į pagalbą grafui 
de Luvrui puolė šaunus ir taurus bajoras. Jeigu ne tas bajoras, aš būčiau 
pavėlavęs. 

- Koks to šaunuolio vardas? 

- Vikontas de Ferjeras, madam. 

- Madam de Sen Žermen sūnus? 

- Manau, taip, madam. 

- Ar vikontas de Ferjeras suvokia, kokia yra tikroji grafo de Luvro 
asmenybė? 

- Aš galiu patvirtinti Jūsų Didenybės akivaizdoje, kad jis šito neį- 
tarė nė menkiausią akimirksnį. Vikontas tikras riteris. Jis pamatė žmo- 
gų, besigrumiantį su keliais plėšikais. Ir puolė pagalbon. Jis būtų lygiai 
taip pasielgęs, jeigu tuo žmogumi būtų buvęs miestelėnas ar valstietis. 
Tai dosni prigimtis, madam. 

- Mes nepamiršime vikonto de Ferjero, - užtikrino Katerina ir niau- 
riai šyptelėjo. - Pasakokite toliau, mesjė. 

Boreveras tęsė savo pasakojimą; beje, jis buvo trumpas. Kai pabai- 
gė, Katerina padarė išvadą: 

- Iš to, ką papasakojote, suprantu, kad grafas de Luvras susidūrė su 
plėšikų gauja. Tai ne pasikėsinimas, nukreiptas prieš karalių. Tai nelai- 
mingas atsitikimas. 

Ji atkakliai diktavo savo valią ir vertė tikėti, jog tai buvęs nelai- 
mingas atsitikimas. Ir tai pabrėžė tokiu tonu, kuris turėjo užkirsti kelią 
bet kokiam norui prieštarauti. Galbūt ji tikėjosi paveikti Boreverą taip, 
jog jis nebeturėtų galimybės pasakyti tai, dėl ko atėjo. Vis dėlto Boreve- 
ras prabilo: 

- Dabar aš kreipiuosi ne į karalienę, o į motiną. Į karaliaus motiną, 
to paties karaliaus, kurio gyvybei gręsia pavojus... Ir esu įsitikinęs, jog 
būsiu suprastas ir pateisintas. Aš sakau jai - saugokitės, madam: įtikinėda- 
ma save, kad tai buvęs nelaimingas atsitikimas, jūs darote klaidą, kurios 
pasckmės gali būti nepataisomos. Mes buvome pasikėsinimo liudinin- 
kai, ir pasikėsinimas gali būti pakartotas, jeigu nesiimsite priemonių. 

Įniršusi dėl to, kad jai buvo paprieštarauta ir ginčo nepavyko iš- 
vengti, Katerina sustingo ir, pabrėždama kiekvieną žodį, lėtai tarė: 

- Savo ruožtu, ir jūs saugokitės, mesjė. Tai, ką sakote, galbūt dar 
siaubingiau, negu toji klaida, kurią aš, jūsų nuomone, darau... Todėl tik 
trys Žmonės žino tikrąją grafo de Luvro asmenybę - aš, karaliaus patikė- 
tinis liokajus Grifonas ir jūs. 

Boreveras šaltai pataisė: 

- Jūsų Didenybė vėl klysta - keturi. 

- Keturi! - nustebo Katerina. - Kas gi tas ketvirtasis, apie kurį aš 
nieko nežinau? 

- Tai mano tėvas, Nostradamas. 

- Nostradamas!.. Kaip Nostradamas sužinojo šią pavojingą paslap- 
tį? - suklykė Katerina. - Nejaugi jūs viską jam pasakėte? 

- Ak! Madam, - paprieštaravo Boreveras ir atlaidžiai nusišypsojo, - 
juk jūs taip nemanote... Be viso kito, jūs juk kuo puikiausiai žinote, kad 
aš moku saugoti paslaptis!.. Ne, nebuvo jokios išdavystės. Nostradamas 
tiesą sužinojo kuo paprasčiausiu būdu. Juk tai jis, prieš išvykdamas, pa- 
tarė karaliui pakeisti savo išvaizdą ir gyventi, kiek tai įmanoma, anapus 
Luvro sienų, toliau nuo rūmų, toliau nuo reikalų... 

- Tai keista, - susimąsčiusi sušnibždėjo Katerina. - Ir aš apie tai 

nieko nežinojau!.. Tikriausiai pats suprantate, mesjė, jog šį kartą Nost- 
radamas, duodamas mano sūnui tą negirdėtą ir - kaip rodo įvykiai - labai 
pavojingą patarimą, rado ne geriausią sprendimą. 

- Nostradamas visada daro gerai tai, ką daro, - atsakė Boreveras. 

- Tebūnie taip... Grįžkime prie reikalo. Aš kalbėjau - mūsų, žinan- 
čių karaliaus paslaptį, yra keturi. Jeigu, kaip jūs teigiate, buvo įvykdytas 
pasikėsinimas, vadinasi, kaltininko reikia ieškoti tarp mūsų keturių... 
Matote, prie ko mes priėjome - tarp tų keturių yra ir karaliaus motina. 

Sakydama tuos žodžius, ji dar labiau pabrėžė savąjį arogantiškumą 
ir įbedė į Boreverą mirtinai šaltą žvilgsnį, tarytum mesdama jam iššūkį. 

O Boreveras mintyse svarstė: 

“Taip, norėtum, kad aš atvirai pasakyčiau, jog įtariu tave... Savai- 
me aišku, taip būtų geriau... Bet aš ne toks kvailas, kad loščiau, kaip tu 
nori... Tuomet tu kuo greičiausiai įsakytum sučiupti mane ir įmesti į 
kokią akmeninę skylę... Ne tai mane baugina - žinau, kad, garbė Viešpa- 
čiui, aš Iš jos išsigaučiau... Tačiau tu nedelsdama pasinaudotum mano 
laikinu bejėgiškumu ir įsakytum nužudyti mažąjį karalių, nes jis tave 
varžo... Štai šito ir nebus, pragariškoji mirtie!.. Aš prisiekiau Nostrada- 
mui, kad kai jis grįš, pristatysiu jam gyvą karalių... Ir aš išpildysiu pric- 
saiką... Tačiau tu niekur nedingsi, tau vis dėlto teks išklausyti tiesą... 
Bet ją tau pateiksiu tokią, kad neturėsi dėl ko mane prigriebti. Prieš lapę 
- lapė su lapiuku. Šią akimirką arba niekada aš privalau įvykdyti kara- 
liui duotą pažadą". | 

Ir balsiai, taip gerai suvaidinęs naivuolį ir ją suklaidinęs, sušuko: 

 - Ak, madam, apie šiuos keturis negali būti ir kalbos, ir išties iš jų 
nėra ką įtarti. Tiesa ta, jog karalius, nepaisant pakeistos išvaizdos, buvo 
atpažintas. 

Katerinai šie Žodžiai turėjo byloti apie Borevero atsitraukimą. At- 
sitraukimas - tai jos sėkmė, ir šia sėkme ji galėjo būti patenkinta. Aki- 
mirksniu jos elgesys sušvelnėjo. 

- O, kokia aš buvau kvaila! - guviai tarė ji. - Kaip apie tai nepagal- 
vojau? Išties, juk viskas taip paprasta!.. Bet aš tokia pasimetusi!.. Ta- 
čiau nelaikas prarasti galvą!.. Klausykite, mesjė de Boreverai, išsiaiš- 
kinkime šį reikalą kartu. Ar sutinkate? 

- Aš jau turėjau garbės pasakyti Jūsų Didenybei, kad vien tik dėl to 
ir atėjau. 

- Gerai. Tada papasakokite, kas jus paskatino įtarti, kad karalius, 
nepaisant pakeistos išvaizdos, buvo atpažintas? 

- Tai ne įtarimas, madam, tai įsitikinimas. Aš pastebėjau, jog apie 
grafą de Luvrą šlaistosi vienas žmogus, kurio grimasos man pasirodė be 
galo įtartinos. Aš mielai pasirengęs prisiekti, jog tai būtent jis paspendė 
žabangas, kuriose karalius vos nepalydėjo galvos. 

- Ir aš tuo įsitikinusi. Jūs niekada neapsigaunate, taigi klaidos ne- 
gali būti. To Žmogaus vardas ševaljė... Aš įsitikinusi, jog jį pažįstate. 

- Aš išties pažįstu jį... Tai baronas de Rospinjakas. 

Tie Žodžiai pataikė Katerinai tiesiai į širdį. Smūgis buvo toks šiurkš- 
tus ir tuo pačiu toks netikėtas, jog jai akimirksniui užėmė kvapą. Tačiau 
Katerina greitai susitvardė ir užsipuolė Boreverą: 

- Mesjė, šitaip įtarinėdamas, jūs žaidžiate su ugnimi. Mesjė de Ros- 
pinjakas - mano dvariškis... O gal jūs, žinantis tiek daug įvairiausių da- 
lykų, atsitiktinai šito nežinojote? 

- Aš tikrai Žinau, kad mesjė de Rospinjakas priklauso Jūsų Dideny- 
bei. Ir todėl labai apmaudu. 

- Dėl ko, mesjė? - įsižeidusi pasmalsavo Katerina. 

Labai ramiai, labai šaltakraujiškai Boreveras pažadėjo: 

- Po akimirkos aš turėsiu garbės Jūsų Didenybei tai paaiškinti. Bet 
pirmiausiai, madam, leiskite jums pasakyti vieną dalyką: jūs to nežinote 
arba, galimas dalykas, užmiršote. 

- Kokį? - nepatikliai paklausė Katerina. 

- Kad mesjė de Rospinjakas, prieš stodamas tarnauti Jūsų Dideny- 
bei, tarnavo mesjė de Gizui. ž 

Tardamas paskutiniuosius žodžius, jis ticsė jai gelbstinčią ranką. 
Katerina tai suvokė ir gyvai jos griebėsi. 

- A! A!-teištarė ji. - Garbės žodis, taip, aš buvau užmiršusi tą labai 
svarbų dalyką - Rospinjakas priklausė Gizams!.. Gizų ambicijos nepa- 
sotinamos. Vyresnysis, Fransua, svajoja savąją hercogo karūną iškeisti į 
karališkąją... Jaunesnysis, Šarlis, kardinolas, taikosi į popiežiaus tiarą... 
Jie dviese, jeigu tik leisime veikti, netruks uždėti savo ilgas letenas ant 
viso krikščioniškojo pasaulio ir prismaugs jį vardan savo naudos. Aš 
jau seniai kiaurai permatau jų žaidimą... Ir štai dabar vieną savo statytinį 
jie įtaisė pas mane... Vardan nukryžiuotojo Kristaus, tas Rospinjakas 
netoli... Ir aš ketinu... 

Ji jau tiesė ranką prie sidabrinio plaktukėlio, kuris gulėjo ant stalo. 
Boreveras sustabdė ją, sakydamas: 

- Ar man būtų leista paklausti Jūsų Didenybės, ką ketinate daryti? 

- Įsakyti suimti tą Rospinjaką, žudiką ir išdaviką. 

- Blogai, madam, labai blogai, - pareiškė Boreveras, ir jo akys su- 
kibirkščiavo. - Dabar mums ir paaiškėja, kaip apmaudu, kad tas dvariš- 
kis priklauso Jūsų Didenybei. Jeigu įsakysite jį suimti už vakarykštį iš- 
sišokimą, sinjorai Gizai apskelbs, kad Rospinjakas seniai nebe jų, o jū- 
sų Žmogus. 

- Puikiai jus suprantu, mesjė. Tačiau nors karaliaus motina ir nega- 
li būti įtarinėjama, egzistuoja priežodis: pirmiausia reikia ieškoti to, ku- 
riam nusikaltimas naudingas. 

- Gizai kaip tik ir pasinaudos šiuo priežodžiu, madam, ir viską su- 
vers ant jūsų galvos. Po Pranciškaus II mirties į sostą atsisės jo brolis 
Šarlis, hercogas d'Orleanas, dešimties metų kūdikis. Jeigu nusikaltimas 
įvykdytas, kam tas nusikaltimas naudingas? Karalienei motinai; ji tam- 
paregente, absoliučia pačios puikiausios krikščioniškojo pasaulio kara- 
lystės valdove... Štai, madam, apie ką nedels paskelbti Gizai ir jų šali- 
ninkai. O kartą nutrūkę nuo grandinės, jie, būkite tikra, tuo nepasiten- 
kins. 

- O, mesjė, - sumurmėjo Katerina, - ką gi dar jie galėtų pasakyti? 

- Kad tai tik pradžia, madam. Karaliaus mirtis priartina prie sosto 
hercogą d' Anžū. Kad naujasis karalius pradings savo ruožtu ir po jo ateis 
hercogo d'Anžū eilė. O jūsų sūnus Anri, teisybė tai ar ne, yra laikomas 
mylimiausiu Jūsų Didenybės sūnumi... Jūs pasakėte, madam, kad kara- 
lienė motina negali būti įtarinėjama. Jūs galėtumėte pridurti, kad ji ne- 
turi būti apdrabstyta purvais... O taip neišvengiamai atsitiks, jeigu įsa- 
kysite suimti baroną de Rospinjaką. 

Tai pasakęs, Boreveras stovėjo nepalaužiamas, abejingas ir išdi- 
dus. Savy džiūgavo: 

“Garbė Dievui! Aš Žinojau, jog priversiu tave išklausyti šias ketu- 
nas tiesas. Dabar šėlk, niršk, jeigu nori, man tas pats. Aš viską išklo- 
jau". 

Katerina tyliai sau svarstė: 

“Aiškiau neįmanoma pasakyti, jog jis mane perprato... Ir aš nieko 
negaliu... Pergudravo! Mane, Kateriną Mediči, pergudravo dvidešimt- 
metis vaikėzas!.. Ir aš priversta su šypsena lūpose klausytis gėdingų kal- 
tinimų... Tačiau kantrybės, aš pasieksiu savo... Išmuš valanda, kai šis 
niekingas banditas, apsimetinėjantis bajoru, vienu metu sumokės už vi- 
sus savo įžūlius išsišokimus"'. 

O balsiai, su malonia išraiška veide, tarė: 

- Manau, kad jūs išties teisus. Ką gi, tebūnie taip. Rospinjako nie- 

kas nepalies. Tačiau aš nebenoriu daugiau jo regėti tarp savo tarnų. Aš jį 
išvarysiu. 

“Ne, ne, - nusišaipė Boreveras, - šito tu nepadarysi". 

Jis neklydo. Katerina ūmai persigalvojo: 

“Arba ne, aš jį pasiliksiu. Tačiau įsakysiu budriai sekti štai šitą. Ir 
po pirmos klaidos negailestingai sutrėkšiu". 


IX 
KARALIENĖ MOTINA 


Ūmai pakeitusi pokalbio temą, Katerina be galo maloniai tarė: 

- Dabar pakalbėkime apie jus. Juk išgelbėjote savąjį karalių! Nesu- 
galvoju, kokį jūsų vertą atlyginimą galėčiau pasiūlyti. 

Boreveras šaltai atsakė: 

- Tegul Jūsų Didenybė dėl to nesirūpina. Man jau atlyginta, pra- 
nokstant mano nuopelnus, tais žodžiais, kuriuos karalius man pasakė. 

- Tai daug, neginčiju! Tačiau aš manau, kad labiau apčiuopiamas 
mūsų dėkingumo paliudijimas nepakenks. Ką pasakytumėte, pavyzdžiui. 
apic vyriausiojo Luvro kapitono pareigas?.. 

- Karalius teikiasi vadinti manc savuoju ševaljė. Aš nematau parci- 
gų, garbingesnių už šias. 

- Neieškote sau naudos, esate šaunus ir ištikimas, - Katerina dau- 
giau nieko primygtinai nebesiūlė. - Išties, jūs tiesiog riterystės papuoša- 
las. 

Jos balse nebuvo nė trupinėlio pašaipos. Tačiau tikriausiai Boreve- 
ro ausys buvo ypatingai jautrios arba jį buvo užvaldęs nekantrumas. Šiaip 
ar taip, tačiau jam pasirodė, jog jos žodžiuose pajuto pašaipą. Todėl pa- 
kilo šiek tiek įsižeidęs. 

- Aš nežinau, ar esu riterystės papuošalas, kaip sakote, madam, ta- 
čiau esu pratęs laikytis pažado. Mano tėvas prieš išvykdamas prisakė 
stebėti karalių. Aš daviau jam žodį, kad sugrįžęs atras karalių gyvą... 

- Mesjė de Nostradamas pareikalavo iš jūsų tokio pažado? - pert- 
raukė jį Katerina tonu, kuris liudijo, jog ji nieko nežinojo apie šią svar- 
bią, jos akimis, detalę. 

- Taip, madam... Ir aš kaip tik tam ir esu, jog galėčiau pranešti apie 
tai Jūsų Didenybei. Tikėjausi, jog ši aplinkybė numaldys jūsų motiniš- 
ką susirūpinimą - kol aš gyvas, niekas neprisilies prie karaliaus. 

Jis išdrįso parodyti savo galią. Kalbant apie jos motinišką susirū- 
pinimą, jo balse skambėjo aiški ironija. Ir jo pažadas neišleisti iš akių 
karaliaus buvo panašus į vos slepiamą grasinimą. Katerina taip ir supra- 
to, nes pagalvojo: | 

“Tai karas!.. Ką gi, gerai, aš pakelsiu pirštinę!.. Ir mes dar pažiūrė- 
sim, kas nugalės". 

Tačiau ji net akim nemirktelėjo. Ir lygiai su tokia pačia malonia 
išraiška pasakė: 

- Tai pažadas, nuraminantis mane labiau, negu visa kita. Aš esu 
įsitikinusi, jog saugomas tokios pergalingos špagos, kaip jūsų, manasis 
sūnus nebeturi ko bijoti. Tačiau sakoma - nereikia gundyti velnio. Gal- 
būt geriausia pasiekti, kad karalius atsisakytų pavojingų išdykavimų... 
Aš pasistengsiu, kad jis tai suprastų. 

Ji atsistojo ir dar maloniau šypsodamasi, negu bet kada anksčiau, 
kreipėsi į jį: 

- Dėkoju jums, mesjė, už tą skubą, kurią jūs parodėte, atvykdamas 
čia nuraminti manųjų motiniškųjų jaudulių. Aš pasikliaunu jūsų nepails- 
tančiu atsidavimu, kaip irjūs kad galite pasikliauti manąja pagalba; vyk- 
dydamas tokią svarbią užduotį, jūs nuolat galėsite ja naudotis. Eikite, 
ševaljė, ir atsiminkite, kad iš mano pusės jūs visuomet patirsite palan- 
kiausius ketinimus. 

Po šių žodžių nebeliko nieko kito, kaip tik atsisveikinti, nusilenkti 
ir padėkoti. Boreveras tai ir padarė. Pasukęs į karaliaus apartamentus, 
svarstė sau ir patenkintas, ir nepatenkintas. 

“Aš nepakankamai aiškiai ir atvirai pasakiau. Tačiau šiaip ar taip ji 
mane puikiai suprato. Vadinasi, viskas gerai. Aš pakankamai gerai pa- 
Žįstu madam Katerinos charakterį, todėl neabejoju, kad visas savo pas- 
tangas ji nukreips prieš mane... O tai išeis į naudą mažajam karaliui, ir 
tuo metu jam nereikės jos saugotis. Tai svarbus rezultatas, ir aš visiškai 
galiu būti juo patenkintas". 

Tuo pačiu metu, tačiau kitais keliais, Katerina įžengė į mažytį ka- 
raliaus miegamąjį. Ten įėjo pakeitęs išvaizdą ir karalius - dabar jis buvo 
grafas de Luvras. 

Ją išvydęs, karalius nepajėgė sutramdyti apmaudo. 

- Jūs išeinate, Fransua? - paklausė Katerina, dėmesingai apžiūrinė- 
dama sūnaus aprangą ir grimą. 

- Taip, madam, - atsainiai atsakė Pranciškus, kruopščiai priseginė- 
damas ilgą ir sunkią špagą. 

- Mesjė de Boreveras ką tik buvo pas mane... Zinokite, jis pasidali- 
no kai kuriomis keisto, vakar prie Nelio vartų nutikusio įvykio smulk- 
menomis. Ir aš atpuoliau čia, norėdama visomis išgalėmis pasipriešinti 
jūsų visas ribas pranokstančiai beprotybei... Sakau jums - jūs niekur nei- 
site, Mano sūnau. 

- Ak, madam, - nusivylęs riktelėjo Pranciškus, - štai koks triukš- 
mas dėl menkniekio! Nejaugi aš turiu atsisakyti pramogos vien tik dėl 
to, jog kažkokie perėjūnai pasikėsino į susivėlinusio bajoro piniginę? 

- Vadinasi, jūs manote, jog jie medžiojo jūsų piniginę? 

- Be jokių abejonių, madam... Jie pakankamai garsiai apie tai šūka- 
vo. 

Katerina pervėrė sūnų aštriu smeigiančiu žvilgsniu. Tačiau Pran- 
ciškus liko abejingas. Ji išvydo tik labai nusivylusį, tačiau kupiną nai- 
vaus užsispyrimo veidą. 

- Aklas! - pabrėžtinai tarė ji. - Aklas kurčias beprotis!.. Jūs nema- 
tote, jūs negirdite, jūs nieko nesuprantate!.. Kalbu apie banditus. Jie me- 
džiojo karalių... Karalių, ar girdite, Fransua? Karalių, kurį jie norėjo pik- 
tadariškai, išdavikiškai pribaigti. 

- Ką čia šnekate, madam, - sušuko karalius, vis dar netikėdamas, - 
jūsų prieraišumas man verčia jus regėti pavojus, kurie egzistuoja tiktai 
vaizduotėje. 

- O aš, - dar atkakliau tęsė Katcrina, - aš jums sakau, jog jūs vos 
netapote iš anksto parengto pasikėsinimo auka. Aš jums sakau, kad šis 
pasikėsinimas bus pakartotas, galimas dalykas, dar šiandien, jeigu jūs 
ignoruosite pavojų, kuris egzistuoja, kuris yra visiškai realus ir kraupus. 
Ir jeigu jūs nenorite patikėti savo motina, - jums atrodo, kad ji leidžiasi 
akinama savo prieraišumo, - tuomet išklausinėkite Boreverą ir įsidėmė- 
kite, ką jis jums pasakys. 

- Boreveras mano, kad rengiamas pasikėsinimas? 

- Taip. Jis aiškiai apie tai pasakė. Beje, kitaip ir negali būti. Jūsų 
pramogos ir jūsų kaprizai teneužtemdo jums proto ir nepamirškite - jūs 
karalius Fransua. Karalius turi mokėti žiūrėti mirčiai į akis, kai grėsmė 
iškyla jo karūnai arba jo valstybės gerovei. Tačiau karalius turi jausti 
pareigą prieš savo pavaldinius. Ir pirmoji, pati svarbiausioji - nestatyti į 
pavojų savęs, nežeminti karališkosios didybės. Klausykitės manęs, Fran- 
sua, atsisakykite pasilinksminimų, kurie neverti jūsų aukščiausiosios pa- 
dėties. 

Virpančiu balsu ji tęsė: 

- Pagalvokite, kokiam mirtinam nerime jūs verčiate mane gyventi. 
Aš šito nepakelsiu, Fransua. Nejaugi norite savosios motinos mirties?.. 

Šie paskutinieji žodžiai, ištarti su giliu įsijautimu, jaunajam kara- 
liui padarė didžiulį įspūdį. 

- Apsaugok Viešpatie, - greitai tarė jis. - Jeigu reikalas tik tas, kad 
norite apmaldyti savo motinišką susirūpinimą, aš susilaikysiu, madam... 
tam tikram laikui. 

Atrodė, jis ryžosi didelei nuolaidai. Tačiau šios nuolaidos Kateri- 
nai aiškiai nepakako, ir ji vėl ėmė šaukti: 

- Reikia galutinai ir visiems laikams atsisakyti nuo to šėliojimo. 
Ligi šios dienos aš buvau priversta užmerkti akis ir to nematyti. Bet 
dabar kas kita. Tai, kas buvo tik atlaidumas ir motiniškos silpnybės pa- 
sireiškimas, dabar virsta tikru nusikaltimu, ir aš neapsunkinsiu juo savo 
sąžinės. Man reikalingas jūsų pažadas, kad atsisakysite šių persirengi- 
nėjimų ir kad nuo dabar būsite tik savajame Luvre, kur jūs bent jau esate 
saugus tarp savo sargybinių, savo škotų, savo šveicarų, savo bajorų. 

Sutrikęs Pranciškus ėmė įnirtingai vaikščioti po kambarį, pro dan- 
tis šnabždėdamas: 

“Luvre, kur manęs tykoja mirtis iš už kampo!.. 

Katerinos klausa buvo lygiai tokia pat jautri, kaip ir skvarbus Žvilgs- 
nis. Kad ir kaip tyliai jis kalbėjo, Katerina išgirdo. 

- Ką norite pasakyti, mano sūnau? - tarė ji. - Nesijaučiate saugus 
savo namuose?.. Įtariate savo tarnus? 

Keista ugnelė įsižiebė Pranciškaus akyse. Tačiau tą akimirką jis 
stovėjo nugara į motiną, ir ji nieko nepastebėjo. Beje, tai tebuvo tik plyks- 
nis. Pranciškus atsigręžė ir paprasčiausiai atsakė: 

- Ak! Ne, madam, aš nieko neįtariu... Aš esu visiškai ne toks, kaip 
jūs, ir man visur nesivaidena sąmokslas ir pasikėsinimai. Tiesiog teno- 
rėjau jums pasakyti, kad čia aš numirsiu iš nuobodulio. 

Rodos, jis kalbėjo nuoširdžiai. Katerina patikėjo jo žodžiais arba 
apsimetė tikinti. 

- Jeigu viskas tik taip, - tarė ji, - tai mirštant iš nuobodulio, galima 
išgyventi ligi gilios senatvės. O durklo smūgis išsiųs jus į aną pasaulį 
jauną, per keletą akimirksnių. 

Ji pajuto - jis pasiduoda, ir vėl perėjo į puolimą, reikalaudama dar 
atkakliau, rasdama vis naujų argumentų, kurie, jos nuomone, darė jam 
įspūdį ir skatino atsitraukti. Trumpą akimirką ji net patikėjo - jai pavyko. 
Tačiau tą pat mirksnį pasikėlė portjera ir, netgi nepranešęs apie save, 

įėjo Boreveras. Pranciškus, jį išvydęs, suprato, kad sulaukė pastiprini- 
mo ir guviai šūktelėjo: 

- Jūs pasirodėte pačiu laiku, ševaljė. Štai madam manoji motina 
užkeikia mane ir nori uždaryti Luvro aptvare. Kad ir kiek jai besaky- 
čiau, kad čia numirsiu iš nuobodulio, ji nenori pasiduoti. Ką jūs apie 
visa tai pasakytumėte? 

- Aš pasakysiu, Sire, - taikiai atsakė Boreveras, - kad nematau prie- 
žasties, dėl ko turėtumėte atsisakyti leisti laiką taip, kaip malonu jums 1r 
nedaro žalos niekam kitam. 

- Puikiai pasakyta! - šūktelėjo Pranciškus. 

Ir bemat pralinksmėjęs, pagriebė apsiaustą ir ėmė gobtis. 

- Luktelkite, mano sūnau, * pašoko Katerina, nenorėdama pripa- 
Žžinti savo pralaimėjimo. 

Ir, nekreipdama dėmesio į karalių, pasipūtusi ir išdidi, kreipėsi! į 
Boreverą: 

- Aš tikėjausi jumyse atrasti pagalbininką, mesjė. Tačiau matau - 
jūs nusistatęs prieš manc. Kai aš raginu įsiklausyti į proto balsą, jūs 
nedvejodamas patariate leistis į blogiausias beprotystes. Mane tai labai 
stebina, nes geriau negu bet kas kitas turite Žinoti, kur stumiatc savo 
karalių. 

Lygiai taip pat šaltai, kaip ir ji, Boreveras atsakė: 

- Aš nepatarinėju karaliui, madam. Aš pasitenkinu, vykdydamas jo 
įsakymus. Karalius, mano valdovas, įsakė man atvykti pas jį. Ir aš atvy- 
kau. O dėl viso kito tegaliu tik pakartoti tai, ką jau turėjau garbės pasa- 
kyti Jūsų Didenybei - kol būsiu gyvas, nė vienas plaukas nenukris nuo 
karaliaus galvos. 

- Prisiimate sau neįtikėtiną atsakomybę, mesjė. 

- Aš tai Žinau, madam. Tačiau jaučiu, kad galėsiu pažadą tęsėti. 

Tuomet įsikišo Pranciškus, nebegalėjęs nuslėpti savo nekantrumo: 

- Man be galo brangus jūsų motiniškas rūpestis, madam. Tačiau 
nereikia perdėti. Mesjė de Boreveras atsako už mane. Jūs žinote, jis Ža- 
da tik tai, ką jaučia esąs pajėgus išpildyti. Aš manau, kad tai turėtų jus 
nuraminti. 

- Taip, tačiau jeigu jo nebeliks?.. Neapgaudinėkite savęs, Fransua, 
jie sužinos, galimas dalykas, jie jau Žino, kad jis jus sergi. Jie sunaikins 
gynėją, nes tada lengviau užklupti ir jus. Tai juk taip paprasta! 

Pranciškus Žvilgtelėjo į Boreverą. Jis kaip visuomet buvo šaunus, 
išsiplėtusiomis šnervėmis, kviečiantis į kovą. 

- Liks dar laiko apsidairyti, - ramiai atsakė jis. 

Ir naiviai didžiuodamasis pridūrė: 

- Pažvelkite į manąjį ševaljė, madam, - argi lengva susidoroti su 
šiuo žmogumi? 

Katerina nieko neatsakė. Pabandė nukreipti kalbą kitur. 

- Kokia nelaimė, - sielvartaudama pasakė, - palikti užmarštyje pui- 
kiausios krikščioniškojo pasaulio karalystės reikalus! 

- Ak! Madam, karalystės reikalai neužmiršti, kai jie mano pusbro- 
lių Gizų rankose - tai sumanūs Žmonės. 

- Išties labai sumanūs, - tyčia lėtai ištarė Katerina ir metė į Pranciš- 
kų atkaklumo kupiną žvilgsnį. - Pernelyg sumanūs... Jiems rūpi savi rei- 
kalai, Fransua... Tačiau nepamiršta ir kitų. 

- Ką gi, bet... tai visiškai natūralu, man atrodo. 

Naiviau nebuvo įmanoma pasakyti. Katerina, santūriai į jį pažvel- 
gusi, tarė sau: 

“Negi jis toks naivus?.. O kodėl gi ne?.. Toks jaunas... Ir taip kvai- 
lai įsimylėjęs savo žmoną... O Marija Stiuart - gudrus padaras, puikiai 
dėdžių Gizų išmuštruotas, ji absoliučiai atsidavusi Lorenų giminei". 

Balsiai neskubėdama pridūrė: 

- Visur reikalingas saikas. Patikėkite savo motina, Fransua, - nepa- 
likite nė kruopelės valdžios tų Lorenų rankose. Kitaip vieną gražią dic- 
ną pastebėsite, jog jie taip gerai tvarkė savo reikalus, jog jų turtas prano- 
ko jūsiškį... jeigu visiškai jo neprarijo. | 

- Šis pavojus ne didesnis už kitus. Motiniškas rūpestis verčia viską 
perdėti, madam. Garbė Dievui, mano pusbroliai visiškai man atsidavę. 
Be to, aš priėmiau neatšaukiamą sprendimą laikytis toliau nuo reikalų 
verpetų. Vėliau, po dviejų ar trijų metų, jeigu dar būsiu gyvas, aš paim- 
siu į savo rankas valstybės valdymą. Tačiau ligi to laiko nusiimu nuo 
savo pečių šį rūpestį. 

- A! Fransua, - sunerimusi sušuko Katerina, - vadinasi, jūs vis dėl- 
to pats prisipažįstate, jūs jaučiate, kad jūsų egzistavimui iškilęs pavo- 
jus, nes sakote: “Jeigu dar būsiu gyvas". 

- Madam, - šiek tiek melancholiškai atsakė Pranciškus, - jūs Žinote 
neblogiau už mane, - medikai mano, kad mano prigimtis trapi. Kol aš 
neišgyvensiu dvidešimties metų, jie už mane neatsako. Nenorėjau pasa- 
kyti nieko kito, išskyrus tai... Aš padariau viską, ką galėjau, kad numal- 
dyčiau jūsų jaudinimąsi, ir nereikalaukite iš manęs daugiau. Galimas 
dalykas, man teliko gyventi vos keli mėnesiai. Leiskite nugyventi juos 

pagal savo norą. Aš pranešu jums, kad tai mano karališkoji valia, ma- 
dam. 

Jis pasakė tai gana griežtai. Norėdamas šiek tiek sušvelninti įspū- 
dį, palinko prie motinos rankos ir pabučiavo ją. 

Tvirtai laikydamasi savo, Katerina griebėsi paskutiniojo bandymo: 

- Vadinasi, mano sūnau, jūs nenorite... 

Pranciškus, atsistojęs didinga poza, ją pertraukė: 

- Aš pasakiau - mano karališkoji valia, madam. 

Šį kartą Katerina suprato, jog priešintis beprasmiška. Ji iškėlė abi 
rankas, tarytum kviesdama į liudininkus dangų, ir tarė: 

- Fiat voluntas tua.* 

Ir, nepridūrusi daugiau nė žodžio, lėtai išėjo, apsigaubusi savais 
juodais vualiais, panaši į vaikščiojančią pamėklę. 

Karalius ilgai žvelgė į duris, kuriose ji dingo. 

O Boreveras, šviesiomis akimis jį sekęs, pagavo šį Žvilgsnį ir ap- 
gailestaudamas pamanė: 

“Šį kartą nėra ko abejoti. Jis žino!.. Jis žino, kad pats įnirtingiau- 
sias jo priešas - motina... Ak! Vargšas mažylis, koks jis nelaimingas!.. Ir 
koks turi būti tvirtas, kad galėtum, kaip jis, slėpti nuo kitų šią baisią 
tiesą". 

O balsiai, apsimestinai linksmai ir tyčia familiariai, paklausė: 

- Tad ką, mesjė grafc, kur mes ciname? 

Išgirdęs bičiulio žodžius, Pranciškus krūptelėjo. mašinaliai perb- 
raukė ranka drėgną kaktą, tarytum mėgindamas nuginti niūrias mintis, 
apgulusias jo protą. Ir suėmė save į rankas taip greitai, jog tai liudijo 
nepaprastą jo valios jėgą. | 

- Eisime pas vikontą de Ferjerą, - pasakė jis, atidarydamas slaptą- 
sias dureles. 

Po kelių minučių grafas de Luvras ir ševaljė de Boreveras, laikyda- 
miesi už rankų, linksmai plepėdami, tarytum du nerūpestingi jauni sin- 
jorai, lipo Luvro krantinėje į keltą, norėdami kuo greičiau atsidurti kita- 
me krante, prie Nelio bokšto. 

Tuo metu Katerina grįžo į savo koplyčią. Atrodė labai rami. Jos 
veidas, kaip paprastai, buvo neįžvelgiamas. Tiktai nerimastingas žvilgsnis 
"bylojo šiokį tokį rūpestį. 

Ji neskubėdama atsiklaupė ir, pakėlusi degančias akis į Kristų, gar- 
siai ištarė štai tokios neįtikėtinos maldos žodžius: 


*Tebūnie tavo valia. 

“Viešpatie Dieve, tu viską matai, viską Žinai, tu perskaitei manojo- 
je širdyje, kad aš norėjau jį išgelbėti... Nepaisant visko, tai mano sū- 
nus... Tu buvai liudininku, Viešpatie, kokias pastangas aš dėjau... Jis 
nepanoro manęs klausyti, nepanoro suvokti... Vadinasi, tu negeidi, kad 
jis suvoktų... Vadinasi, tu jį pasmerki... Nes tai tu jį pasmerki, o ne aš. 
Jeigu tai taip, teišsipildo tavo valia, Viešpatie... Manasis sūnus Anri val- 
dys... Vardan Dievo Tėvo, Sūnaus ir Šventosios Dvasios. Tebūnie taip". 

Ji pakilo ir, tarytum susitaikiusi su savimi, priėjo prie savojo krės- 
loir atsisėdo. Keletą sekundžių mąstė, paskui paskambino varpeliu. Įėjo 
baronas de Rospinjakas ir palinko prie jos. Akimirksnį ji įdėmiai, pab- 
rėžtinai šaltai žvelgė į jį. Galiausiai sausai pasakė: 

- Papasakokite man, kas įvyko vakar, prasidedant nakčiai, prie Ne- 
lio vartų. 

Nesutrikęs dėl tokio šalto priėmimo, Rospinjakas išblyškęs, tačiau 
pasitikėdamas savimi, trumpai papasakojo apie susidūrimą. 

Jam kalbant, ji mintimis lygino de Rospinjako parodymus su tais, 
kuriuos girdėjo iš Borevero. Tokiu būdu ji galėjo įsitikinti, jog jis nemė- 
gina padailinti tiesos. Padariusi šią išvadą, ji pakeitė savo elgesį ir ėmė 
žvelgti nebe taip iš aukšto. 

- Žodžiu, - galiausiai tarė ji, - iš trylikos žmonių. su kuriais jūs 
kovojote, keturi negyvi, penki sunkiai sužeisti, likusieji daugiau ar ma- 
Žiau suluošinti. Geležinis eskadronas, kuriam jūs vadovavote, beveik 
visiškai sunaikintas. Viskas atsitiko dėl to, kad jūs savo kelyje susidūrė- 
te su Boreveru. Reikėjo paimti penkias dešimtis... ir sėkmės, kiek būtų 
pavykę. Saugokitės, Rospinjakai, aš nemėgstu nesumanių ir tų, kuriuos 
pasisekimas aplenkia! 

Ji pažvalėjo. Balsas tapo grėsmingas, Žvilgsnis atgavo ankstesnį 
atšiaurumą. 

Rospinjakas suvokė stovįs ant pražūties slenksčio. Nusprendė sta- 
tyti ant kortos viską, ir iš kaltinamojo virto kaltintoju. 

- Ak! Madam, - bloškė jis šiurkščiu balsu, - aš nepažinau to Bore- 
vero, te jį praryja pragaras! Tačiau jį pažinojote jūs... Kodėl neperspėjo- 
te?.. Nesumanus, sėkmės nelydimas - tai lengva pasakyti, madam... Ar 
negeriau būtų buvę įspėti žmones iš anksto, užuot apipylus juos prie- 
kaištais po to? 

- Tai tiesa, tai mano klaida. Aš užmiršau Boreverą... Arba, teisin- 
giau pasakius, aš nežinojau, jog jis prieš mane. Blogiausia jau įvyko, 
nekalbėsime daugiau apie tai. 

Rospinjakas atsiduso. 

Katerina akimirksnį susimąstė ir pasakė: 

- Arjūs man nesakėte, jog mirtina neapykanta nekenčiate to grafo 
de Luvro, kurio aš nepažįstu? 

- Ne, madam, tuo metu aš dar jį pakenčiau... Bet nekenčiu jo dabar. 

Jo žodžiais neįmanoma buvo abejoti. Jis kunkuliavo pikta neapy- 
kanta. Katerina tučtuojau įtempė ausis. Ir maloniai paklausė: 

- A! Jūs neapkenčiate jo dabar? Kodėl? 

Pamačiusi, jog Rospinjakas tik neaiškiai gestikuliuoja, tęsė: 

- Klausykit, Rospinjakai, juk puikiai žinote, kad man galima sakyti 
viską. Kalbėkit. Čia įsipainiojusi moteris? 

- Jūs turite Viešpaties akį, madam, nuo jūsų nieko neįmanoma nus- 
lėpti. 

- Kas toji moteris? 

- Viena pranašautoja, Jūsų Didenybe. Tikriausiai apie ją girdėjote, 
nes Paryžiuje visi ją pažįsta. 

- Kaip ją vadina? 

- Fjorinda, madam. 

- Italė? 

- Ne. Paryžietė. 

- Tačiau tas vardas... 

- Be abejonės, kokia nors pravardė. 

- Ir tu sakai, kad grafas de Luvras įsimylėjęs tą mergiotę? 

- Nedrįstu tvirtinti, kadjis ją įsimylėjęs. Bet, man atrodo... kad jis... 
yra mylimas... To pakanka. 

Žodžiai sunkiai skverbėsi pro jo lūpas. Katerina viską suprato. Pa- 
tenkinta nusišypsojo ir murmtelėjo pati sau: 

“Pavydas!.. Reikės padaryti taip, kad tas pavydas veiktų mano nau- 
dai". 

Ir balsu žaismingai nuramino: 

- Tai tau! Aš nesirūpinu dėl tavęs. Bet argi tavęs nevadina gražuo- 
liu Rospinjaku? Tavo gražuolėlė pasigailės tavęs! 

Lyg ir nenugirdusi Rospinjako dantų girgžtelėjimo, ji rimtai pasakė 

- Aš turiu aiškiai Žinoti, kokia čigonė būrėja toji Fjorinda. Viską 
išsiaiškink ir man pasakyk. 

- Gerai, madam. 

- Grįšime prie mūsų reikalo. Jeigu nori atsikratyti skersai kelio tam 
stovinčio grafo de Luvro, pirmiausia turi atsikratyti Borevero. 

- Apie tai aš ir kalbu, madam. 

- Taip, tu nuovokus, Rospinjakai. Todėl tu toks man artimas. Eik, 
Rospinjakai, pasirūpink Boreveru, nebeatidėliok daugiau. 

Ir grėsmingai pridūrė: 

- Ir kad viskas sklandžiai sektųsi. Aš tave perspėjau, supratai? 

- Taip, madam... Būkite tikra, aš padarysiu viską kaip galima ge- 
riau. 

Jis nusilenkė ir pasuko prie durų. Katerina tarė: 

- Beje, jūs juk kažkaip susietas su mesiro vidamo* de Sen Žermeno 
šeima? 

- Taip, madam, - atsakė Rospinjakas ir, gan dviprasmiškai šyptelė- 
jęs, paaiškino: 

- Velionė madam, vidamo žmona, buvo mano pusseserė. 

- Tai ir blogai... Baiminuosi, kad vidamo sūnus, vikontas de Ferje- 
ras, nesumanytų man sutrukdyti įgyvendinti savo planus... 

- Madam, - šaltai ir niauriai pertraukė ją Rospinjakas, - kai to reika- 
lauja tarnyba, aš nebežinau nei artimųjų, nei draugų. 

Katerina nusišypsojo ir tarstelėjo: 

- Dabar aš turiu atsargiai elgtis su mesiru vidamu de Sen Žermenu. 

Ir, suraukusi antakius, pridūrė: 

- Tačiau nereikia, kad mesjė jo sūnus taptų pernelyg įkyrus... Jeigu 
prireiktų... 

- Aš atsikratysiu jo, kaip ir Borevero, - šaltai pareiškė Rospinjakas. 

Katerina, pritarusi tokiam sprendimui, lengvu galvos linktelėjimu 
leido Rospinjakui eiti, ir šis išėjo. 


X 
NAUJIEJI DRAUGAI 


Mes jau pasakojome, kad grafas de Luvras, lydimas savo draugo 
Borevero, Luvro krantinėje įlipo į keltą, norėdami nuvykti į Rondelio 
gatvę prie de Ferjero namų. Dar prie karališkąją buveinę juosiančio grio- 
vio jie susitiko su sinjorais de Trankemajumi, de Strapafaru, de Korpo- 
dibaliu ir de Burakanu, tarytum atsitiktinai vaikštinėjusiais ir pribloš- 
kiančiais savo nuostabiąja apranga iš aksomo ir atlaso. Grafas ir ševaljė 
praėjo tarsi jų nė nematę. Šie tučtuojau nusekė paskui, laikydamiesi dvi- 

*Vyskupo vietininkas. 

dešimties žingsnių atstumo, pasitempę, kaip kareiviai manevruose. Ir 
jie taip pat užlipo ant kelto, laikydamiesi atskirai ir nebekreipdami dė- 
mesio į jaunuolius, tarytum šie apskritai neegzistuotų. Tačiau jie nepra- 
leido nemačiomis nė vieno Borevero gesto, nė vieno jo antakių virptelė- 
jimo; paslapčiomis nenustojo jo stebėję; o jis sutartiniais ženklais kal- 
bėdavosi su jais kalba, kuri buvo suprantama tiktai jiems vieniems. 

De Luvras ir Boreveras įėjo į namus. O ketveriukė įsmuko į užei- 
gėlę, iš kurios, tuštindami vyno taures, galėjo stebėti kasdieniniam nau- 
dojimui skirtas duris. 

Tos didelės durys vėrėsi į d'Oteno koledžo užkiemius; įėjimas į ten 
buvo iš kitos pusės, iš Sent-Andrė-dez-Aro gatvės. Vos tiktai jaunuolių 
pora užsuko pas vikontą de Ferjerą, kažkoks skurdžius, štai jau kuris 
laikas sekęs paskui juos taip, kad tie neatkreipė į jį jokio dėmesio, įsitai- 
sė užkaboryje, kurį sudarė niša koledžą supančioje sienoje. Ten jis, gai- 
lestingu balsu sniaukrodamas, ėmė prašyti išmaldos ankštos gatvės praei- 
vių. Tačiau iš tos vietos, kur jis įsispraudė, galėjo sekti de Ferjero namo 
duris lygiai taip pat gerai, jeigu dar ne geriau, kaip ir tie pro savosios 
užeigos langus. 

Apie šį mandagumo vizitą mes netgi nebūtume užsiminę, jeigu tri- 
jų jaunuolių simpatija vienas kitam nebūtų tapusi draugystės pradžia - 
vienos tokių draugysčių, kurios nesibaimina išbandymų ir dažnai būna 
tvirtos tik po dvidešimties bendravimo metų. Ir dar mes negalime nepa- 
minėti tokios aplinkybės. 

Pokalbio metu Ferjeras netikėtai šūktelėjo: 

- Kuo daugiau ašį jus Žiūriu, grafe, tuo labiau man rodosi, kad jūsų 
veidas man pažįstamas! Tikriausiai, jūs esate panašus į ką nors iš artimų 
man žmonių. Tačiau į ką? Velniai mane griebtų, štai ko aš niekaip nega- 
liu suvokti. 

De Luvras ir Boreveras šyptelėjo. Ir grafas kuo natūraliausiai atsakė: 

- Jūs ne pirmas man apie tai sakote, galėčiau prisiekti, jog aš šiek 
tiek panašus į mūsų karalių Pranciškų II... Bent jau taip mane įtikinėjo. 

- Tikrai, po velnių, panašumas toks stulbinantis! Ir jeigu ne tie švel- 
nūs ūsai, - jie labai jums tinka, - galėčiau prisiekti, jog turiu garbės būti 
Jo Didenybės akivaizdoje. 

- Taip, bet ką čia padarysi, - gudriai šypsodamasis, šūktelėjo Pran- 
ciškus. - Ūsai, ūsai!.. Karalius dar pernelyg jaunas, kad tokius turėtų. 

- Tai tiesa, - pritarė Ferjeras. Beje, jis buvo tolimas nuo minties 
įtarti tiesą. 

Ir po to, dar kartą pažvelgęs į žmogaus, vadinamą grafu de Luvru, 
veidą, geraširdiškai pridūrė: 

- Žinoma, panašumas didelis... Tačiau pažiūrėjus į jus iš arčiau, 
atrodo, jog jūs stipresnis, galingesnis už karalių. Jūsų tokia sveika veido 
išraiška. Būčiau laimingas, galėdamas išvysti tokią ir mūsų vargšo bran- 
giojo Pranciškaus... Štai kas dar!.. Vakar mačiau jus kovojant, kai mes 
atrėminėjome tuos akiplėšas, kuriuos mesjė de Boreveras negailestingai 
sutriuškino. Mūsų pasiligojusiam karaliui nebūtų pavykę atlaikyti tokio 
nežaboto antpuolio... Jūs teisus, grafe, panašumas išties tik šioks toks, ir 
aš, matyt, apsirikau. 

Šis pokalbis, kurį mes ką tik atpasakojome, jokių pasekmių neturė- 
j0. 

Pranciškus ir Boreveras išėjo. Ferjeras, norėdamas parodyti jiems 
pagarbą, įsigeidė palydėti iki gatvės. Čia, per kelis žingsnius nuo skur- 
džiaus, gaudžiusio kiekvieną jų Žodį, nuskambėjo paskutiniosios bičiu- 
liškos frazės. Trejetas jaunuolių pasiglebėsčiavo pagal to laiko madą ir 
atsisveikino. “ 

Gatvėje Pranciškus prisiminė Fjorindą. Borevero vedamas, leidosi 
jos ieškoti. 

Keturi buvę karalienės Katerinos dvariškiai, įtempę žvilgsnius ir 
klausą, neatsilikdami sekė paskui, nė akimirkai nepamesdami iš akių 
aukšto ševaljė silueto. 

O paskui šią ketveriukę, gana sumaniai ir paslaptingai, sekė skur- 
džius. 

Jie aptiko Fjorindą “Prė"' užeigos namuose; čia buvo kažkas pana- 
šaus į jos asmeninį štabą. Fjorinda pasitiko juos maloniai, tačiau be jo- 
kio įkyrumo, be mažiausio koketiškumo. Tačiau Pranciškus pastebėjo, 
jog mergina atrodė laiminga, vėl atsidūrusi Borevero draugijoje. Apie 
tai tiesiai ir pasakė, neturėdamas omenyje nieko blogo, kai, palikę mer- 
giną, jie neskubėdami išėjo į kelią ir patraukė miestan. 

- Atrodo, jūsų puikūs santykiai su šia kerinčia mergina. 

- Matote, - rimtai atsakė Boreveras, - mes seniai pažįstami. Aš my- 
liu ir gerbiu ją lygiai taip, kaip ir savo seserį Mirtą ar jos drauges. Ji 
narsi ir pagarbos verta mergina. Ir aš jums sakau - gal to ir nežinote, 
mesjė grafe, - reikia turėti išties tvirtą valią, norint pelnyti pagarbą, kaip 
ši mergina. 

- Taip, - susimąstęs pasakė Pranciškus, - dėl tokių dalykų aš nie- 
kuomet netgi nebūčiau kvaršinęs sau galvos, jeigu būčiau uždarytas sa- 

vuosiuose... savuosiuose namuose. Kol būsiu gyvas, ševaljė, aš jums 
būsiu dėkingas už pačią reikšmingiausią paslaugą, jums ir Nostradamui, 
- jūs darote iš manęs Žmogų. Ir prisiekiu, kad neužmiršiu šito. O jeigu 
kalbėsime apie šį grakštų kūdikį, pasakysiu jums, jog negalėjau nepas- 
tebėti jos jausmų taurumo. Šio vaiko širdis daug geresnė, negu daugelio 
tituluotų damų. O kadangi taip, tai aš pats noriu ja pasirūpinti. Aš rasiu 
jos vertą vyrą ir duosiu karališką kraitį. 

- Garbė Dievui, mesjė, jūs puikiai pasakėte! Tuo labiau džiaugiuo- 
si, girdėdamas tokį pažadą, nes, prisipažinsiu, būgštavau... 

- Kadaš nesugalvočiau pabėgioti paskui ją? - nusijuokęs paklausė 
Pranciškus. 

- Prisipažinsiu, taip. 

- Nusiraminkite, ševaljė, - atsakė Pranciškus. Ir rimtai prakalbo: 

- Aš toks pat, kaip ir jūs, - manoji širdis skirta kitai. Manoji širdis 
priklauso Marijai, kaip jūsiškė - Florizai. Tiesa, aš vedęs Mariją. Bet 
įsivaizduokite, aš įsigudrinau tikėti, jog santuokinis gyvenimas neišlais- 
vina nuo pareigos būti ištikimu. Kaip regite, mano jausmai kaip papras- 
to miestiečio. 

- Ei! Mesjė, geriau sakykite, jog mąstote kaip taurus žmogus. Tai 
būtų teisingiau. 

Tądien, panašiai besišnekučiuodamas, Pranciškus grįžo į rūmus ir 
vėl virto karaliumi; nenutiko nė menkiausio įvykio, kuris galėtų būti 
vertas dėmesio. 

Tuo tarpu skurdžius nė minutei neišleido jų iš akių. Kai įsitikino, 
jog grafas laimingai sugrįžo, nusekė Boreverą, kol šis neįžengė į rezi- 
denciją Fruamontelio gatvėje. Tuomet nuėjo plačiu žingsniu, jau nemė- 
gindamas pakcliui prašinėti išmaldos. Beje, jam nereikėjo toli eiti. Įsu- 
ko į įtartiną smuklę Sen-Žermen-!'Okserua gatvėje ir atsisėdo priešais 
Gijomą Pentekotą; šis jo kantriai laukė, tuštindamas miežinio alaus ąs0- 
ų. 

Apie ketvirtį valandos jis buvo su Gijomu Pentekotu. Jo žodžiai 
buvo dėmesingai išklausyti, po to Gijomas Pentekotas užsimokėjo ir, 
palikęs skurdžių, iškeliavo. 

Po kelių minučių jau pranešinėjo Rospinjakui. Šiam raportas ir bu- 
vo skirtas. Kai banditas baigė, baronas susimąstęs apibendrino: 

- Žodžiu, jie susiuostė su Ferjeru... Reikėtų pažiūrėti... Galimas da- 
lykas, mes gausime naudos iš šių vizitų... Aš pagalvosiu. 

Ir, sugriežęs dantimis, pridūrė: 

- Kai dėl Fjorindos... Prisiekiu Viešpačiu, aš padarysiu čia tvarką... 
Jeigu net tektų perrėžti jai gerklę savo rankomis! 

Praslinko trys dienos nuo to laiko, kai vikontas de Ferjeras kovėsi 
už Fjorindos garbę - Fjorindos, kurios nepažinojo, kurios nebuvo matęs 
ligi tos dienos. 

Per šias tris dienas Ferjeras buvo išėjęs tiktai du kartus. Pirmą kartą 
aplankyti Saverni ir Rokebroną, kuriuos, sužeidė. Antrą kartą padaryda- 
mas atsakomąjį vizitą grafui de Luvrui bei ševaljė de Boreverui. 

Grafas de Luvras pareiškė, kad jis retai būnąs namuose, didesniąją 
laiko dalį praleidžiąs pas savo bičiulį Boreverą, tad visiškai natūralu, 
jog pas šį Ferjeras ir patraukė. 

Jo vizito, savaime suprantama, buvo laukiama; jis rado Pranciškų 
rezidencijoje Fruamontelio gatvėje, kur šis jautėsi kaip namuose. Ta- 
čiau karalius, vaidinęs savo dvigubą vaidmenį, nenorėjo pasėti savo nau- 
jojo draugo sąmonėje nė mažiausio įtarimo ir nusprendė įrodyti, jog turi 
ir savo namus. 

Šie namai buvo paruošti iš anksto dar paties Nostradamo. Rengda- 
mas Prancūzijos karalių šiam neįtikėtinam nuotykiui, jis stengėsi viską 
apgalvoti ligi menkiausių smulkmenų. Namai buvo Bulua ir Pti Šano 
gatvių kampe. Gana kuklaus dydžio, tačiau malonios išorės rezidencija. 
Interjeras įrengtas prabangiai, ir tai sužavėjo Ferjerą, nepaisant, kad jis 
pats gyveno prašmatniai ir buvo subtilus šios srities žinovas. Tarnų bu- 
vo nedaug - šešetas kresnų šaunuolių paprastomis neaiškių spalvų livrė- 
jomis. Boreveras juos rado tarp senų bičiulių iš senųjų didžiojo valkata- 
vimo laikų. Šiems išbadėjusiems vilkams, atsidavusiems Boreverui be- 
veik lygiai taip, kaip ir jo garsioji ketveriukė, nusišypsojo pasakiška 
sėkmė. Išties, vietelė buvo šauni, - beveik jokio darbo, apsčiai maisto, 
puikūs drabužiai, dosnus užmokestis, - jie nebūtų keitę savo likimo į 
jokias karalystes. Neprieštaraudami paklusdavo kiekvienam jaunos ir 
žavios namų tvarkytojos gestui, kiekvienam žvilgsniui; o toji tvarkytoja 
buvo ne kas kita, o Mirta. Toji pati, kurią Boreveras vadino savąja sese- 
rimi ir Fjorindos drauge. 

Savaime suprantama, tamai ir pati Mirta visiškai nežinojo tikro- 
sios grafo de Luvro asmenybės; jų akimis jis atrodė kažkoks keistuolis. 
Mirta įtarinėjo čia slypint kažkokią paslaptį. Tačiau pasaulyje nebuvo 
kuklesnės merginos už Mirtą. Ir jeigu jau Boreveras nelaikė reikalingu 
atskleisti jai šios paslapties, vadinasi, jis turėjo tam svarbių priežasčių. 
Ir ji savo abejonių niekam nepasakė. 

Dar daugiau, ji nedvejodama būtų atidavusi visą savo kraują, ligi 
paskutiniojo lašo, už tą paslaptingąjį grafą de Luvrą. Ir vien tik dėl to, 
kad Boreveras, įkurdindamas ją čia, pasakė: 

- Mirta, mano mažoji sesute, atsimink, jeigu su tuo jaunuoliu atsi- 
tiks nelaimė, man neliks nieko kito, kaip tik perverti save špaga. Tad 
saugok jį, gerai saugok, Mirta... Jeigu nenori, kad aš numirčiau. 

Tai buvo pasakyta tokiu šaltakraujišku tonu, jog Mirta išblyškusi 
atsakė: 

- Būkite ramus, mesjė, aš atsakau galva, jog jam neatsitiks nieko 
negera, kol jis bus čia, kitaip tariant, mano apsaugoje. 

Taigi, Ferjeras buvo kuo puikiausiai priimtas šioje mažytėje rezi- 
dencijoje Pti Šano gatvėje. Ir net neįtarė, jog slapta čia buvo įrengta 
tikra tvirtovė. 

O mes kartojame - ši aplinkybė labai svarbi ir suvaidins savo vaid- 
menį tam tikru metu ir tam tikroje vietoje. Nepaisant pokalbio apie miglo- 
tą grafo panašumą į karalių, tai nepakėlė paslapties užuolaidos. 

Nepaisant to, kad Pranciškus maloniai papasakojo smulkmenas, 
dažniausiai išgalvotas, apie savo valdas ir savąją šeimą, gyvenančią to- 
limoje provincijoje, natūralus grafo ir ševaljė elgesys ir visiško lygiatei- 
siškumo atmosfera, įsivicšpatavusi tarp jų, dar giliau nugramzdino Fcr- 
jerą į jo paklydimus. 


XI 


KAS BUVO PASAKYTA PO SEN ŽERVĖ 
GUOBA.... 


Įspūdis, kurį Fjorinda padarė Ferjerui, buvo kur kas didesnis, negu 
jis pats apie tai manė. Žaviosios pranašautojos įvaizdis neišdilomai įsi- 
rėžė į jo sąmonę. Mes nenorime pasakyti, kad jis specialiai galvojo apie 
ją. Ferjeras ramia sąžine galėjo įsivaizduoti ją pamiršęs. Tačiau nepai- 
sant to, ji tebebuvo ten, jo atminties kamputyje, nepalikdama jo nė mi- 
nutei, nors jis to ir nesuvokė. 

Iš pirmo žvilgsnio, Fjorinda niekuo nebuvo dėta dėl jo atsiskyrė- 
liškumo. Ferjeras tūnojo namuose dėl to, jog įtikino save, kad, šiek tiek 
aptaršytas dviejuose susirėmimuose pagret, kuriuos jam teko atlaikyti 
Prė-o-Klere ir prie Nelio vartų, jis tiesiog privalo pailsėti. Jis taip pasa- 
kė sau ir patikėjo tuo visai ramia širdimi. 

Tačiau, reikia manyti, visą tą laiką neregimas, nesuvoktas siaus- 
mas ūžė jo sąmonėje, nes ketvirtąją dieną jis ūmai šūktelėjo: 

- Aš turiu ją pamatyti!.. Pasikalbėti su ja!.. 

Ir išdūmė tarsi pamišęs. 

Nepraėjo ir dešimt minučių po vikonto išėjimo, kai prie Ferjero 
namų atkūrė Boreveras. Jis buvo vienas. Karalius tądien liko Luvre. Ne- 
buvo ir jo nuolatinių kompanionų, sinjorų de Strapafaro, de Burakano, 
de Korpodibalio ir de Trankemajaus. Tačiau visiškai įmanoma, kad jie 
tūnojo kur netoliese ir kantriai jo laukė. 

Vikonto nebuvo, ir Boreveras, vos įėjęs, tučtuojau išėjo. 

Pats laikas pasakyti, kad vikonto de Ferjero namai buvo greta vi- 
damo de Sen Žermeno, jo tėvo, namų. Pagal to meto paprotį, už šių na- 
mų buvo sodai. Tie sodai plytėjo ligi pat Ogiusteno krantinės. Tai visiš- 
kai nereiškia, jog jie buvo labai dideli. Aukštoje ir plačioje sienoje su 
kontraforsais, skyrusioje juos nuo krantinės, buvo iškaltos dvi nedide- 
lės durys, kiekvienam iš sodų po vieną. Viduje abu sodai buvo atskirti 
nedidele siena su trejomis durimis; vienos - šalia namo, kitos - per vidu- 
rį, o trečiosios - greta išorinio aptvaro sienos. Šios trys durys buvo aprū- 
pintos skląsčiais iš abiejų pusių. Tačiau skląsčiai niekuomet nebūdavo 
užstumiami. 

Dėl tokių aplinkybių tėvas ir sūnus visuomet būdavo atskirai. Ta- 
čiau norint pasimatyti, jiems pakakdavo išeiti per vienerias iš šių durų. 
Štai čia ir yra ta priežastis, dėl ko skląsčiai niekuomet nebūdavo užstu- 
miami. 

Boreveras, tą dieną neturėjęs jokių reikalų, iš vikonto išėjo šiek 
tiek apmaudaudamas. Neverta nė priminti, jog jis buvo susipažinęs su 
mūsų aprašyta vidaus padėtimi. Susimąstęs ir nepastabus, Borcveras ma- 
šinaliai pasuko į dešinę. Taip jis atsidūrė Batuaro gatvėje. Šioje gatvėje 
vėl pasuko į dešinę. Buvo aišku, kad jis eina spėjamai. Mes jau kalbėjo- 
me, kad jis atrodė paskendęs savo mintyse. Taip jis išėjo į krantinę neto- 
li nuo sienos, kuri buvo apjuosusi jungtines valdas. 

Čia jis sustojo dvejodamas ir klausdamas savęs, ką daryti. Ūmai jo 
Žvilgsnis užkliudė Žmogų, tik ką perėjusį Sen Mišelio tiltą ir pasukusį 
link jo. Boreveras akimirksniu atpažino jį, nors šis ligi akių buvo susi- 
supęs į apsiaustą, - tai sugrąžino jam ryžtą. 

Boreveras prigludo prie sienos išsikišimo ir ėmė akimis sekti baro- 
ną, mąstydamas: 

“Ar tik ne paskui mane jis sėlina?.. Ne, jis pernelyg apdairus, kad 

imtųsi tokio darbo... Šią akimirką, galiu prisiekti, jis net negalvoja apie 
mane... Tačiau kodėl, velniai rautų, jis taip slapstos17.. O juk jis slapsto- 
Si..." 

Tą akimirką Rospinjakas priėjo prie mažųjų vidamo namų durų ir, 
įtariu žvilgsniu apsidairęs, pabeldė į jas ypatingu būdu. Durys tučtuojau 
atsivėrė, tarytum jo čia būtų laukę. 

Boreveras, slėpęsis už akmens stulpo, akimirksniu išvydo kruopš- 
čiai puoselėjamą vešlią žilą barzdą. To jam pakako. Palaukė, kol trinkte- 
lėjo užstumiami skląsčiai, tuomet paliko savąjį kampą ir stabtelėjo prie- 
šais šias duris. 

“Kodėl, - tarė sau, vėl susimąstydamas, - kodėl Rospinjako išvaiz- 
da buvo tokia, tarytum jis slapstytųsi, darydamas vizitą vidamui - her- 
cogui?.. Argi jie ne savotiški giminaičiai? Ir kodėl šis didis sinjoras, 
turintis daugybę tarnų, pats atlikinėja vartininko pareigas?.. Štai kas keis- 
ta...“ 

Susimąstęs Boreveras grįžo prie Batuaro gatvės kampo, vis akies 
krašteliu stebėdamas mažąsias dureles. Tada švilptelėjo mažu švilpuku. 
Po kelių sekundžių prie jo pribėgo ketveriukė. Boreveras kažką jiems 
tarstelėjo. Jie išsisklaidė, pranyko fantastišku greitumu. 

O Boreveras vėl prigludo prie savo stulpo, džiugiai sau kalbėda- 
mas: 

“Ar tueisi Rondelio gatve. ar krantine, per didžiąsias ar mažąsias 
duris, ar tu eisi iš Ferjero, ar iš vidamo, aš Žinau, Rospinjakai, kad nuo 
manęs nepabėgsi!.. Tu, velnio išpera, nuo tada, kai tavosios musės pra- 
dėjo zyzti apie mane. Dabar atėjo mano eilė... Tiktai aš savo darbą pats 
atlieku ir esu įsitikinęs. kad tau nepavyks atsikratyti manęs, nors aš nu- 
sipurčiau tavųjų musių!.." 

Tuo metu Ferjeras ėjo į “Prė" užeigos namus. 

Jam nepasisekė kaip grafui de Luvrui - Fjorindos nerado. Tik po 
gerų poros valandų atkaklių paieškų aptiko ją netoli Sen Žervė preky- 
vietės. 

Tai išties buvo ji, iš džiaugsmo blizgančiomis akimis (ji priskyrė šį 
susitikimą atsitiktinumui), su šypsena, tirpstančia skaisčiai raudonose 
lūpose. Lyg niekur nieko ji pirmoji užkalbino: 

- Ei! Mesjė de Ferjerai, kas gi jus taip nuvarė?.. Tai tikrai nebuvo 
vyras - aš mačiau, kaip jūs dorojatės su savąja špaga... Vadinasi, tai bu- 
vo moteris! 

Pokalbis prasidėjo banaliai - Fjorinda labai nuoširdžiai dėkojo, o 

Ferjeras mandagiai protestavo. Jis vis dar jautėsi šiek tiek sukaustytas. 
Ji, priešingai, buvo įsikūnijęs laisvumas. 

Ir kaip tik tas neprilygstamas laisvumas leido jam atgauti pasitikė- 
jimą savimi. Vien tik dėl to, jog nepajėgė suvokti, kodėl ji tokia glumi- 
nančiai rami, šią jos savybę jis tiesiog palaikė jos apdairumu. Ir slopin- 
damas įniršį, kurio priežastis buvo drovumas, pasakė sau: 

“Nors ji ir vaizduoja neprieinamą, šioji pranašautoja viso labo tik 
sukta koketė. Velniop visokią pagarbą! Aš elgiuosi su ja taip, kaip ji to 
nusipelnė". 

Tačiau arba ji sugebėjo įteigti jam nesąmoningą pagarbą, arba kaž- 
kokia nuojauta jį įspėjo, jog pasirinko neteisingą kelią, arba gal tai buvo 
įgimta drovumo pasekmė, bet jam taip ir nepavyko elgtis su ja, kaip 
laikė ją esant verta. Ir tai kėlė jo įtūžį. 

Jie žingsniavo greta vienas kito. Fjorinda linksmai plepėjo, ma- 
žiausiai rūpindamasi, kaip nuslėpti savo džiugų ir mielą chrakterį. Fer- 
jeras, iš prigimties rimtas ir melancholiškas, įnirtingai stengėsi būti toks, 
kaip ji, ir niekaip nesugebėjo suprasti, ar jam pavyksta, ar ne. 

Fjorinda sustojo po Sen Žervė guoba ir gudriai šypsodamasi 
tarė: 

- Štai mes vienoje mano nesuskaičiuojamų valdų menių. Čia, šioje 
prašmatnioje aplinkoje, aš priiminėju minias savo ištikimųjų pavaldi- 
nių, trokštančių išgirsti pranašysčių. 

Tai ji pasakė komiškai iškilmingai, ir Ferjeras šyptelėjo. O ji, iš 
visos širdies kvatodama, pridūrė: 

- Paprasčiau sakant, tai viena iš daugybės vietų, kur aš dirbu savo 
darbą, tai yra, pranašauju likimą. 

„ -Keistas užsiėmimas... Man atrodo, tai nelabai tinka moteriai... Ypač 
tokios subtilios ir taurios prigimties moteriai, kokia esate jūs. 

- Šis užsiėmimas leidžia man laisvai ir nepriklausomai gyventi, mes- 
jė. Galiu atmesti visokiausius įžeidžius pasiūlymus, kokių neišvengia 
moteris, šalia kurios nėra vyriškio: tėvo, brolio, vyro ar tolimo giminai- 
čio, galinčio ją apginti... O juk reikia kažkaip gyventi. 

- Tiesą sakote. Bet jūsų Žodžiai priminė man, jog dar neišpranaša- 
vote mano likimo. Gal pasinaudojam proga? 

- Ne, jums likimo nepranašausiu. 

- Kodėl? - apmaudžiai paklausė jis. 

- Todėl, kad aš neišmanau jokio pranašystės mokslo. Todėl, kad 
viską, ką kalbu tiems, kurie ateina pas mane patarimo, aš išsigalvoju. Aš 

privalėjau jums šitą pasakyti, nes tai tiesa, - aš nemoku, aš niekada ne- 
mokėjau pranašauti likimo. 

- Negali būti! - šūktelėjo jis, suglumintas tokio netikėto prisipaži- 
nimo. - Kaip! Jūs išties nieko nenutuokiate? 

- Nieko, visiškai nieko, - nuoširdžiai atsakė Fjorinda ir susijuokė, 
išvydusi jį be galo nustebusį. - Turiu tik miglotą nuovoką apie šio mokslo 
pradmenis. Tačiau visas mano mokslingumas beveik tuo ir baigiasi. Ta- 
čiau... tačiau aš dar nė karto nesuklydau, išvydusi nutrūkstančią delno 
liniją, nes ji byloja, kad vargšui teliko gyventi viso labo tik keletas mė- 
nesių ar savaičių. Tai vienintelis dalykas, kurį aš sugebu įžvelgti, tačiau 
man pačiai nenaudingas... Todėl aš niekuomet nesakau; ką iš tikrųjų pa- 
matau. 

- Vadinasi, - Ferjeras apsimestinai pasipiktino, - jūsų pranašystės 
ne kas kita, kaip išsigalvojimai? 

- Gryniausi išsigalvojimai. 

- Bet juk tai negarbinga apgavystė! 

- Aš prisipažįstu, kad apgaudinėju... Tačiau atmetu antrąjį žodį, jis 
man atrodo pernelyg Žiaurus... Ir aš paprašyčiau jūsų atsiimti jį. 

- Aš atsiimu, - pasakė jis, pratrūkdamas juoku. - Velniai griebtų! 
Aš nenorėčiau susipykti su jumis!.. Bet vis dėlto jūs imate jūsų mokslu 
tikinčių naivuolių pinigus. 

- Taip, Žinoma!.. Argi man nereikia gyventi? 

- Bet, madmuazele, juk tai nesąžiningu būdu uždirbti pinigai!.. 

- Baisus dalykas! - atrėžė ji. 

Ir visiškai rimtai paaiškino: 

- Pas mane paprastai ateina rūpesčių kamuojami nelaimingi žmo- 
nės. Tad štai, aš pašalinu tuos rūpesčius ir suteikiu palaimą jų sieloms. 
Aš sugrąžinu jiems tikėjimą ir viltį. Žmonės grįžta į savo gyvenimą nu- 
rimę ir laimingi... Yra ir tokių, kurie už savo gyvybę turi būti dėkingi 
mano apgavystėms... Man pasiseka įkvėpti vilties net tiems, kurie jau 
savanoriškai ketino išeiti iš gyvenimo... Tai, aš manau, verta kelių smul- 
kių monetų. Galimas dalykas, jūs pasakysite, jog aš jiems nieko nepa- 
gelbėju, tesuteikiu tik šiek tiek iliuzijos. Aš atsakysiu, jog visas gyveni- 
mas - iliuzija. Ir jeigu man pavyksta nors truputėlį tos palaimingosios 
iliuzijos suteikti jų sieloms, tai kaina už tokią paslaugą niekuomet ne- 
bus pernelyg didelė. Štai kodėl visi klientai man dosnūs... Netgi didžiausi 
nevykėliai. 

- Garbės Žodis, - tarė Ferjeras, - aš niekada apie tai nebūčiau pagal- 

vojęs!.. Žinote, jūsų keistos mintys... Tokios ateina į galvą ne kievie- 
nam. 

- Tai bent! - šelmiškai tarė ji. - Išgirsite dar ne tai!.. Juk negaliu 
jums visko iš karto pasakyti. 

Ferjero veidas nušvito. 

- Tuo geriau! - apimtas džiaugsmingo pakilumo, tarė jis. 

Ir paklausė: 

- Ar niekuomet nesate mylėjusi? 

- Niekuomet! - iškilmingai atsakė ji. 

Ferjeras pažvelgė tiesiai jai į veidą, tarytum mėgindamas išvysti 
pačią širdį. Fjorinda ramiai atlaikė jo žvilgsnį. Dvejonių negalėjo būti. 
Šios spindinčios akys negalėjo apgaudinėti. Ištikimybe alsavo visi mie- 
lo veido bruožai. Reikėjo būti aklu, kad šito nematytum. O Ferjero, gar- 
bė Dievui, akys buvo geros. Jis pajuto, kaip siela persipildo laime, ir 
prireikė nemažų pastangų, kad neišsilietų merginos prisipažinimo su- 
keltas audringas džiaugsmas. Vos vos virpančiu balsu jis pasakė: 

- Vieną gražią dieną meilė pasibels į jūsų širdies duris. 

- Aš tikiuosi, - juokdamasi tarstelėjo ji. - Manoji širdis ne marmu- 
rinė: durys atsilapos. 

- Ir tą pačią dieną, - kalbėjo jis, nerūpestinga išvaizda maskuoda- 
mas būgštavimus, kuriuos kėlė tokia perspektyva, - laimingajam atsi- 
vers durys tų namų, kur niekuomet dar nebuvo prasiskverbęs nė vienas 
vyras. 

- O Viešpatie, taip!.. Jūs gi nemanote, kad esu tokia Žiauri, jog pa- 
likčiau jį išorėje! 

Ji pamatė, kaip skausmingai įsitempė jo veidas. Ir rimtai pridūrė: 

- Tačiau namų durys neatsidarys, kol nebus išpildytas vienas for- 
malumas - to aš primygtinai reikalausių. 

- Koks formalumas? - mašinaliai burbtelėjo jis. 

- Smulkmena - vizitas pas mano parapijos kiurė, kuris krikščioniš- 
kai sujungs mus, laimingąjį, kaip jūs jį vadinate, ir mane. Pasakysiu jums 
atvirai, mesjė, namų durys neatsivers nė prieš vieną, išskyrus manąjį 
vyrą. 

Įsivyravo tyla. Kiekvienas puoselėjo savąją svajonę. Ferjeras pra- 
bilo pirmasis: 

- Kitaip sakant, - tarė jis, pakeldamas galvą, - tas, kuris panorės 
prabilti jums apie meilę, pirmiausiai turės užmauti ant jūsų pirštelio su- 
tuoktuvių žiedą? 

Fjorinda pamatė, kad jo elgesys pasikeitė; Ferjeras nebejuokavo, 
jis buvo labai rimtas. Ji taip pat tapo rimta. 

- Taip, - atsakė. 

Ir paaiškino: 

- Jūs tik ką pasakėte, kad mano mintys esančios keistos. Ir tai tiesa. 
Tarp tų keistų minčių viena ypatinga, - aš klausiu savęs, mesjė, kodėl 
paprasta mergaitė, tokia kaip aš, negalėtų būti ori ir orumą vertintų la- 
biau už viską... kaip kad kilmingos damos savąją garbę? 

- Ši mintis man neatrodo keista, - gyvai tarė jis. - Ji tiesiog tauri. 

Lengvu galvos linktelėjimu ji sutiko ir tęsė: 

- Štai todėl, kad gerbiu save, aš ir nusprendžiau, jog niekas neme- 
luodamas negalės pasigirti, jog buvęs Fjorindos meilužiu... O aš visada 
laikausi sau duoto pažado. 

- Santuoka!.. Neišardoma sąjunga!.. 

Ferjeras kuo tyliausiai sušnibždėjo šiuos žodžius, bet ji išgirdo. Iš 
visko sprendžiant, jis kalbėjo pats sau, tęsdamas vidinį ginčą. Ji tai sup- 
rato. Tačiau nepaisant to, panūdo atsakyti. Švelniu balsu tarė: 

- Jeigu širdies dovana nuoširdi, man atrodo, ji turi būti amžina. Aš 
nesutiksiu, kad iš manęs būtų atimama tai, kas atiduodama laisva valia. 
Tedėl manau. kad ir sąjunga taip pat turi būti amžina. Štai kodėl reika- 
lauju santuokos. Meilė man reiškia nepajudinamą pastovumą, ištikimy- 
bę netgi ir po mirties. Jeigu jau kartą pamilsiu, tai mylėsiu visada... Aš 
irgi noriu būti mylima. 

- O Jeigu atsitiks taip, kad jūs būsite išduota? - tarstelėjo jis. 

Fjorinda išblyško ir užmerkė akis. 

- Aš mirsiu, - paprastai atsakė ji. 

Ferjeras labai žemai jai nusilenkė ir švelniu kaip glamonė balsu 
pasakė: 

- Jūs man pasakėte tokių dalykų, a apie kuriuos, prisipažinsiu, nie- 
kuomet negalvojau... Dalykų, į kuriuos aš kol kas neatsakinėju, nes jau- 
čiuosi pernelyg sumišęs... Vėliau, galimas dalykas, aš jums atsakysiu... 
Atsisveikinu su jumis ir nežinau, ar bepamatysiu jus dar kada nors... Bet 
- tai tikrai Žinau ir meldžiu tuo ir jus patikėti - aš esu įsitikinęs, jog nė 
viena moteris pasaulyje nėra verta didesnės pagarbos už jus. 

Jis nusilenkė dar kartą ir nudrožė plačiu žingsniu, gerai nežinoda- 
mas, nei kur ėjo, nei kur norėjo atsidurti. 

Ji žvelgė, kaip jis tolo, slegiama sunkaus liūdesio, kuris ūmai ją 
apėmė. 

“Vargšas berniukas!.. Jis toks sumišęs, tik stengėsi šito neparody- 
ti... Po to, ką jam pasakiau, žinoma, jau niekada jo daugiau nebepamaty- 
siu... Ką gi, o ar ne to norėjau?.. Negi imsiu apgailestauti dėl savo lais- 
vanoriško sprendimo?" 

Ji atkakliai papurtė galvą ir užsispyrusi treptelėjo kojele. Tarsi gry- 
nas deimantas tviskanti ašara nuslydo nuo jos ilgų blakstienų ir ištirpo 
skruostų ugnyje... Tačiau Fjorinda narsiai šypsojosi, kalbėdama sau: 

“Gerai, dabar viskas gerai. Tai, ką padariau, privalėjau padaryti... 
Ir jeigu prisireiks, pakartosiu dar kartą. Nors aš neabejoju - jeigu atsitik- 
tinumas vėl suves mus akis į akį, jis jau nebedrįs apie tai užsiminti... 
Daugiau niekuomet jam neateis į galvą mintis siūlyti man tai, ką dabar 
ketino pasiūlyti. Tegul jis visiems laikams lieka man nieko nereiškian- 
čiu žmogumi. Tai geriau, negu jį niekinti... Gana, nėra ko daugiau apie 
tai galvoti." 


XII 


„IR KAS ĮVYKO PO TA PAČIA SEN ŽERVĖ 
GUOBA 


Tą akimirką kažkur iš už nugaros pasigirdo grasinantis balsas: 

- Pagaliau aš tave pričiupau! 

Ji guviai atsigręžė, tarytum į kulną būtų įgėlęs koks nuodingas vabz- 
dys, ir susidūrė akis į akį su Rospinjaku. 

Užkėlęs dešinę koją ant akmeninio suolelio, atstatęs krūtinę, įrė- 
męs alkūnę į kelį, o kairįjį kumštį į strėnas, baronas nerimastingai šaipy- 
damasis įžūliai spoksojo į ją. Jis buvo mirtinai išblyškęs. Siaubą kelian- 
tis įniršis pūrtė jį tarytum lapą vėjyje, mėšlungis traukė jo veidą. Ir šis 
pernelyg dailaus berniūkščio veidas, kuriuo jis taip didžiavosi, iškreip- 
tas įtūžio, dabar atrodė niaurus ir atstumiantis, tarytum košmariška kau- 
kė. 

Akimirksnį jie žvelgė vienas kitam į akis. Ir ji pajuto, kaip nupurtė 
siaubo virpulys. 

Mirkčiodamas iš pavydulingo įniršio, jis pridūrė: 

- Kokių įdomių dalykų galima išgirsti po Sen Žervė guoba. 

Paniekinamai išsitiesusi ji atrėžė: 

- Aš visą laiką maniau, kad jumyse yra kažkas primenančio sbirą ar 
šnipą... Matau, jog neapsirikau. 


72 


Šlykštėdamasi nusigręžė ir žengė porą žingsnių Monso gatvės link. 

Jis jai daugiau nieko negalėjo padaryti. Puolė pirmyn, ištiesė ranką 
ir sučiupo merginą už peties. Geležiniai siauros ir baltos rankos gniauž- 
tai sustabdė ją ir pasigirdo gergždesys: 

- Palauk, gražuolėle, aš turiu apie ką su tavim pasišnekėti! 

- Bailys!.. 

- Bailys, sbiras, šnipas, žudikas - viskas, kas tik nori, tačiau manęs 
įžeidinėjimai nė kiek nejaudina... Aš tave pričiupau, ir tu šito nori ar ne, 
turėsi išklausyti. Velniava! Vadinasi, niekas tavęs negąsdina!.. Tau reikia 
dviejų meilužių iš karto!.. Ir dar kokių meilužių! Gražiausias bajorijos 
žiedas - grafas ir vikontas, tegul juos maras!... Juk šis nėra tavo meilužis, 
ar ne? Tu juk taikai aukščiau! Su šiuo tu geidi susituokti... O ar tu Žinai, 
kad aš čia buvau, sekiau jus - jei šnipinėti, tai šnipinėti! Ir nepraleidau 
nė vieno to švelnaus.... ir nesavanaudiško pokalbio žodžio. A! Turi kuo 
pasigirti, tu subtili komediantė!.. Išties, kaip nuostabu klausytis tavo pais- 
talų apie gatvės mergiotės garbę... Šiai garbei tetrūksta tik vikontienės 
titulo, po velnių! Tai jau šis tas, man regis, savąją prekę tu vertini pakan- 
kamai aukštai... O kokia nuostabi ištikimybės priesaika!.. Ypač tie Žo- 
džiai: “Netgi ir po mirties“, - tai man labai patiko. Garbės žodis, buvo 
galima sprogti iš juoko! O tas prastuolis žaliūkas Ferjeras klausėsi išsi- 
žiojęs... kvailys, idiotas!.. Puikiai Žinai - jis pakankamai bukas, ir tavęs 
neves!.. Taip, bet kaip pasielgsi su savo karštai mylimu grafu de Luv- 
ru?.. Kaip su šeimos draugu... Viešpatie šventas! Tai juk taip paprasta!.. 

Ji veltui gynėsi, stengdamasi priversti jį nutilti. Šlykščių įžeidinė- 
jimų srautas savaime nutrūko - bajoras išsikvėpė. Ji tuo pasinaudojo ir 
tarstelėjo: 

- Palikite mane!.. Palikite mane, arba aš šauksiuos pagalbos. 

Jis išsišiepė: 

- Aš dar nebaigiau!.. Turėsi išklausyti ligi galo!.. 

- Palikite mane ramybėje, arba aš pakviesiu praeivius! 

- Puiku!.. Pirmajam, kuris tik prisiartins... paleisiu žarnas! 

- Ak! Jūs ne bajoras! Jūs niekingas banditas!.. 

Ir vėl mėgino ištrūkti iš jo glėbio. Tačiau bemat suvokė veltui švais- 
tanti jėgas. Mažutė, tokia, regis, trapi ranka - pavirto plieniniais gniauž- 
tais ir užčiuopė po drabužiais slepiamą nedidelį durklą. Šaltakraujiškai 
ryžtingai ji išsitraukė geležtę. Karštuose saulės spinduliuose blykstelėjo 
plienas... Dar akimirką, ir gražuolis Rospinjakas būtų buvęs pribaigtas. 
Puikiai prasidėjusi karjera būtų nutraukta be laiko... 

Tą pačią akimirką pasigirdo skambus, šiek tiek pašaipus balsas: 

- Ei! Koks čia stuobrys užpuolė moterį! 

Galimas dalykas Rospinjakas neišgirdo. Šiaip ar taip, merginos jis 
nepaleido. 

Tačiau Fjorinda išgirdo. Ji išgirdo tuos žodžius ir atpažino Boreve- 
rą, kuris visai atsitiktinai tenai pakliuvo. Ji atpažino jį ir nuo tos akimir- 
kos pasijuto visiškai saugi. Ramiai į atlasinį ir kvepiantį prieglobstį įs1- 
"kišo miniatiūrinį durklą. 

Regėdamas, jog Rospinjakas neišgirdo jo balso, Boreveras pakar- 
tojo: 

- Aš jums sakiau palikti tą moterį ramybėje! 

Tuo pačiu metu atbulu delnu jis smogė Rospinjakui per ranką. To 
pakako. Rospinjakas ne tik atleido gniaužtus, bet ir suvaitojo iš skaus- 
mo. Reikia manyti, Borevero ranka išties buvo sunki. 

Ištrūkusi, Fjorinda pasitraukė tolėliau ir stebėjo, kuo viskas baig- 
sis. Beje, jai, kaip regis, nekilo jokių abejonių, kaip pakryps įvykiai, nes 
nuoširdžiai šypsodamasi, tarytum viskas jau būtų pasibaigę, paprastai 
tarė: 

- Dėkoju, mesjė de Boreverai. 

Ir jis šyptelėjęs abejingai truktelėjo pečiais: 

- Nėra už ką. 

Tuo metu Rospinjakas atsigręžė į nelauktai pasirodžiusį priešinin- 
ką. Jis taip pat tučtuojau jį atpažino ir sumurmėjo: 

- Velnio neštas Boreveras!.. 

Staigiu judesiu jis pasitaisė perpetę, akimoju pasirinko kautynių 
vietą ir tučtuojau pasiruošė kovai. Uždėjęs ranką ant špagos gardos, akip- 
lėšiškai tarė: 

- Ko čia kišatės?.. Eikite savo keliu!.. 

Boreveras su kandžia pašaipa sekė jo judesius. 

- Niekur neisiu, - tingiai atsakė jis, - nes būtent čia turiu reikalų. Aš 
kišuosi visur, kur tik man patinka. O šią akimirką noriu pasakyti jums, 
mesjė de Rospinjakai, štai ką, - jūs įžeidėte ir užsipuolėte merginą, kuri 
verta visokeriopos pagarbos. Jūs tučtuojau jos atsiprašysite. Ir tada aš 
tarsiu, jog mes atsiskaitę. 

- Štai kaip!.. O jeigu atsisakysiu? - išsiviepė Rospinjakas. 

- Jeigu atsisakysite, - atsiliepė Boreveras, - manysiu turįs teisę pa- 
sinaudoti kitais argumentais. 

- Dar pažiūrėsime! - tarstelėjo Rospinjakas, išsitraukdamas špagą. 

Tą pačią akimirką špaga sutvisko ir Borevero rankoje. 

Plienas buvo pasirengęs prabilti: Fjorinda maldaujančiu balsu sušu- 
ko: 

- Boreverai, prašau, nežudykite jo! 

Tačiau Rospinjakas išgirdo. Jis buvo pasirengęs pulti. Bet virpėda- 
mas sustingo ir pastatė ausis. Įsitikinęs savųjų kerų nenugalimumu, iš- 
pūtė krūtinę ir nusišypsojo, pirštų galiukais glostinėdamas savo siaurųs 
ūsus. Šiek tiek nustebęs pagalvojo: 

“A, vadinasi, ji mane myli?.. O net nenujaučiau!.. Štai ir pasikliau- 
kite tomis suktomis mergiotėmis!.." 

Boreveras, išgirdęs tokį prašymą, suraukė antakius ir griežtokai tars- 
telėjo: 

- Kodėl manęs šito prašote? 

- Nejaugi nesuvokiate, kaip man bus skaudu manyti, jog dėl manęs 
užmuštas Žmogus? 

- Taip, suprantu, mano mažoji Fjorinda, - švelniai pasakė jis. 

Ir griežčiau pridūrė: 

- Tačiau tai ne žmogus, Fjorinda. Tai pasiutęs šuo, dėl kurio gali 
kilti didžiausios nelaimės... jeigu aš praleisiu progą prismeigti jį prie 
žemės. 

Fjorinda suprato, kad jis sako tiesą, ir Rospinjako mirtis būtina, 
norint išvengti didesnių negandų. Nepaisant to, ji primygtinai prašė: 

- Aš maldauju, Boreverai, padarykite tai dėl manęs... Jeigu žinotu- 
mėt... vienas Žmogus jau nužudytas dėl manęs... kaip siaubinga, kai tai 
slegia sąžinę... Šis bus antras... Aš neištversiu... Užkeikiu jus, nežudyki- 
te jo dėl manęs... Jūs spėsite tai padaryti, pamatysite... 

- Jūs norite?.. Ką gi, tegul bus taip, aš negaliu jums prieštarauti; jūs 
esate lyg sesuo mano seseriai Mirtai... Viešpatie, padaryk taip, kad nie- 
kuomet netektų gailėtis dėl tos kvailystės, kurią jūs verčiate padaryti. 

Ji karštai įtikinėjo: 

- Neturėtumėte dėl ko gailėtis, mesjė de Boreverai, prisiekiu jums! 

Ir ji pasitraukė į šalį, žiūrėdama, kuo viskas baigsis. 

Du žmonės atsistojo vienas priešais kitą. Tą pačią akimirką Ros- 
pinjakas vėl atgavo šaltakraujiškumą. Tačiau kadangi tik ką išgirsti žo- 
džiai degino širdį, jis įspėjo: 

- Laikykis! Aš tavęs nepasigailėsiu, ir, jeigu įstengsiu nunerti tau 
kailį, tai ir nunersiu. 

- Pamėgink! - trumpai atšovė Boreveras. 

Keletą sekundžių abu priešininkai fechtavosi tylėdami. 

Rospinjakas atakavo iš visų jėgų. Ir tučtuojau pastebėjo, kad gink- 
lo valdymo mene Boreveras neturi lygių. Nusprendė nerizikuoti. 

Boreveras pasitenkino atmušinėdamas smūgius. Jis tyrinėjo prie- 
šininką, vertino jo galią. Ir netrukus suvokė jo vertę. Tuomet ėmė kalbė- 
ti. 

- Sveikinu jus, barone, - tarė jis. - Dar porą metų pasimokysite, ir, 
manau, iš jūsų išeis pakenčiamas fechtuotojas. Tačiau teks stipriai 
padirbėti, norint šio bei to pasiekti. Jums trūksta stabilumo, barone, per- 
nelyg pasikliaujate atsitiktinumu, esate labai nuolaidus ir blogai gina- 
tės. 

- Niekingas pagyrūnas! - sustūgo Rospinjakas. 

- Nemokate gintis - tai pagrindinė jūsų yda. Klausykite, jei aš ne- 
būčiau tai mergaitei, kurią jūs šiurkščiai įžeidėte, pažadėjęs jūsų pasi- 
gailėti, jau būčiau pasiuntęs jus į aną pasaulį bent porą ar trejetą kartų. 
Žiūrėkit... 

Ir, nutykojęs jau pirmą jo klaidą, Boreveras staigiai ištiesė ranką ir 
įrėmė savo špagos smaigalį į Rospinjako krūtinę. Jam tereikėjo tik šick 
tiek daugiau spustelti, ir baronas būtų sukniubęs ir jau niekuomet ncbe- 
pasikėlęs. 

Rospinjakas tai puikiai suvokė. Pasijautė csąs šio priešininko va- 
lioje tarytum marionetė lėlininko rankose. Suprato. jog žuvo. Ir šaltas 
nevilties prakaitas sudrėkino jo smilkinius. | 

- Ar jūs pažinote Borevero smūgį, barone? - paklausė Boreveras, 
nesiliaudamas pulti. 

- Ne, tačiau apsigink, jeigu sugebėsi! - įsiuto Rospinjakas ir puolė 
JI 

- Prašau, - šaltakraujiškai atsakė Boreveras, - ir galėčiau atsakyti 
tuo pačiu. Tačiau noriu parodyti jums Borevero smūgį. Gerai Žiūrėkite! 

Savo ruožtu į ataką perėjo ir Boreveras. 

Tai truko neilgai. Keli žaibiški išpuoliai. Paskui Borevero špagos 
geležtė, įveikusi Rospinjako gynybą, perrėžė jo veidą tarytum rimbas. 

Smūgis buvo toks šiurkštus, toks skaudus, jog Rospijakas išmetė 
špagą, kilstelėjo ranką prie skruosto ir sustūgo iš skausmo. Špaga iškri- 
to ir smaigaliu atsitrenkė į grindinį. Geležtė triokštelėjo, ir Rospijakas 
liko nuginkluotas. 

- Tai puikus smūgis atsivėdėjus, Borevero smūgis, - reikšmingai 
pasakė Boreveras. 

Ir pridūrė: 

- Paprastai po šio smūgio aš nužudau priešininką... Tačiau pažadė- 
jau jūsų nenužudyti. 

Boreveras ramiai įsikišo špagą į makštį ir laukė. 

Rospinjakas sutrikęs žvelgė į savo sulaužytą špagą. Paskui pralai- 
mėjimo gėda sukėlė jam šėlo priepuolį. Greitu žvilgsniu nužvelgė Bore- 
verą, karštligišku judesiu sugriebė durklą, kabojusį prie juosmens, ir žen- 
gė prie jo. 

- Dagą!.. Dagą!.. Arba perrėšiu tau pilvą! 

Nors jis buvo taip įniršęs. kad nesugebėjo nieko aiškiau pasakyti, 
Borcveras puikiai jį suprato. Jis taip pat segėjo prie juostos dagą. Bet 
net nepasistengė jos išsitraukti iš makštų. Nė nekrustelėjęs laukė, tvirtai 
stovėdamas ant kojų. 

Dviem šuoliais Rospinjakas prišoko prie jo ir, matydamas, jog jis 
nesirengia gintis, išpyškino: 

- Tu nenori!.. Tuo blogiau tau! 

Užsimojęs įnirtingai smogė durklu. 

Boreveras to tik ir laukė. Jis tik pasisuko ant kulnų ir žingtelėjo į 
šoną. Rospinjako ranka perskrodė orą. Iš smūgio inercijos jis susvirdu- 
liavo. Tuomet Boreveras užsimojo kumščiu ir, tarytum vėzdu. trinktelė- 
jo priešininkui į viršugalvį. 

Apsvaigintas Rospinjakas kluptelėjo. 

Boreveras pasilenkė, koja nuspyrė į upeliūkštį durklą, iškritusį iš 
barono rankos, dar labiau pasilenkė, sugriebė Rospinjaką už apykaklės 
bei perpetės ir kilstelėjo nelyginant plunksnelę. 

- Matai, aš stipresnis už tave... Visais būdais, - pasakė. 

Ir šaltakraujiškai paaiškino: 

- Dabar atsimink štai ką - jeigu tau brangus savasis kailis, nesuma- 
nyk sekioti paskui mus ar įsakinėti mus sekti - nei mane, nei mano drau- 
gus, kaip kad tu darei pastaruoju metu... O dabar nešdinkis, ir kad aš 
daugiau tavęs nesutikčiau savajame kelyje! 

Neįtikėtinas dalykas - Rospinjakas pademonstravo stebinantį ra- 
mumą. Nusipurtė, prisidėjo prie kraujuojančio skruosto skarelę, išlygi- 
no susiglamžiusių drabužių klostes ir, tvirtai atsistojęs priešais Boreve- 
rą, abejingai pasakė: 

- Tu padarei klaidą, neužmušęs manęs, kai turėjai progą. Saugokis, 
Boreverai, gerai saugokis... Jei pateksi man į rankas - ar girdi? - iš ma- 
nęs nesusilauksi pasigailėjimo! 

- Gerai, - šaltai atsakė Boreveras, - manyk, kad mane įspėjai. O 
dabar nešdinkis. 

- Dar ne, - atsakė Rospinjakas vis taip pat pasipūtėliškai ramiai. 

Jis atsisuko į Fjorindą ir galantiškai jai nusilenkė. 

- Madam, - tarė jis, - tuos atsiprašymus, kuriuos aš uždraudžiau sau 
ištarti, spiriamas grasinimų, dabar noriu jums pareikšti gera valia. Nuo- 
lankiausiai prašau jūsų atleisti nelaimingajam, apakintam pavydo ir ak- 
lai žengiančiam. Mane ėmė neviltis, regint, jog meilė negailestingai ats- 
tumiama. 

Tardamas tuos žodžius žemu, tačiau didybės kupinu balsu, Ros- 
pinjakas dar kartą nusilenkė Fjorindai ir svirduliuodamas pasuko prie 
juos apsupusio Žioplių rato. 

Tada atsigręžė ir, pirštu rodydamas perrėžtą kruviną skruostą, šūk- 
telėjo: 

- Mes dar susitiksime, Boreverai! 

Ir nuėjo, nelaukdamas atsakymo. 


XIII 
KLIUNI REZIDENCIJOJE 


Kai Rospinjakas nupėdino savo keliais. Boreveras reikšmingai 
žvilgtelėjo į keletą atkaklių smalsuolių, įkyriai šmėžuojančių apie jį. Šie 
tučtuojau suvokė, kad aikštės atmosfera jiems darosi nepalanki ir pasis- 
kubino pradingti iš akių. 

Bet vienas smalsuolis užtruko. Tai buvo senas vargeta, sumenkęs, 
sulinkęs, purvinas. 

Boreveras, manydamas atsikratęs nekuklių liudininkų, priėjo prie 
Fjorindos ir tarė: 

- Saugokite save, mano mažoji Fjorinda. Rospinjako atsiprašymai 
nieko neverti. Jis, reikia manyti, sugalvojo negerą reikalą. 

- Mane sunku pergudrauti ir aš, manau, sugebėsiu save apginti. Bet 
jūs, mesjė de Boreverai, įsigijote nesutaikomą priešą... deja dėl mano 
kaltės! 

- Negalvokite taip, Fjorinda. Jau ne pirmą kartą Rospinjakas ir aš 
esame susiėmę neregimose įnirtingose grumtynėse. Ne atsitiktinumas 
mane čia atvedė, o pats Rospinjakas; nuo pat ryto jį seku. Ir tučtuojau 
turiu traukti jo pėdsakais. Tačiau prieš tai norėjau jums pasakyti - jeigu 

grės koks pavojus, nedvejodama pasišaukite mane. Teatskrenda nors vie- 
nas žodis į Fruamontelio gatvę ir aš atskubėsiu jums į pagalbą. 

- Aš nepamiršiu šito, - tarstelėjo dėkingumo kupinu balsu. 

Neparodydamas, jog pastebėjo jos susijaudinimą, jis tęsė: 

- Jeigu jums reikės patikimo prieglobsčio, susiraskite Mirtą. Ar Ži- 
note, kur ją rasti? 

- Mažame name Pti Šano gatvėje? 

- Taip. Ligi greito susitikimo, Fjorinda. 

- Tesaugo jus Dievas, mesjė de Boreverai! 

Jis jau buvo beeinąs, tačiau persigalvojęs pridūrė: 

- Jeigu kartais manęs nerastumėte, kreipkitės į grafą de Luvrą. Bet 
tik kraštutinio pavojaus atveju. 

Ir jis nuėjo. 

Tuomet vargeta išlindo iš už savojo medžio ir sunkiai nukeverzo- 
jo. Beje, eiti reikėjo netoli. Pasuko į Sen Žervė bažnyčią. Ten įsitaisė 
saugiame klausyklos šešėlyje. Prityrusia ranka nuplėšė barzdą ir peru- 
ką, puošusius jo galvą. Jis taip pat atsikratė purvino apsiausto, viską 
susuko į vieną paketą ir pasikišo po pažastimi. Tada ištiesė sulinkusią 
nugarą ir pasirodė esąs su odinc liemene, trumpa daga prie šono. Neju- 
čia ryškėjo sunerimusi Gijomo Pentckoto, Rospinjako liokajaus ir pa- 
rankinio bei piktojo genijaus, fizionomija. 

Gijomas Pentckotas išėjo iš bažnyčios ir nužingsniavo su paketu 
po pažastimi, tyliai sau murmėdamas: 

“Prisiekiu batais! Štai jau jis tapo medžiotoju!.. Dabar tas Boreve- 
ras eina mūsų pėdsakais!.. Reikia įspėti mesjė baroną vardan visų praga- 
ro velnių! Bet kurgi nuėjo mesjė baronas? Kur jį galėčiau rasti? Tegul 
visų Šėtono tarnų kanopos triuškina mano nelaimingus griaučius, jeigu 
bent nujaučiu!.. Nesvarbu, reikalas skubus, reikia jį pasivyti, kad ir kiek 
tai kainuotų. Mano uoslė niekada manęs neapgauna! 

-Reikia manyti, šį kartą uoslė jį apvylė, nes Gijomas Pentekotas 
gerą valandą veltui trypinėjo. Nusikamavęs nuolankiai nusprendė grįžti 
namo ir ten palaukti to, kurio niekur nepajėgė užtikti. 

Fjorinda liko kur buvusi ir susimąsčiusi žvelgė į tą pusę, kur nuėjo 
Boreveras. Švelniai susijaudinusi, vis kartojo: 

“Jis vienintelis vyriškis, išties broliškai mane mylįs!.. Ir kokia jautri 
širdis slypi po niūria išvaizda!.. O kaip kilniai jis išpirkinėja praeities 
klaidas... Galiausiai, jis ir nekaltas dėljų!.. Jis ir Mirta, puikioji Mirta, - 
jie beveik visiškai pakeitė mano šeimą... Ko gi daugiau galėčiau norėti ?.?* 

Šitaip savęs paklaususi, galimas dalykas, visai neprotingai, nesą- 
moningai, nenugalimos jėgos pastūmėta, ji atsigręžė į akmeninį suole- 
Iį... ant kurio neseniai sėdėjo su Ferjeru. Ir nejučia išsiveržęs atodūsis 
kilstelėjo jos mergautinę krūtinę. Ji prisivertė atsikvošėti: 

“Fjorinda, mano mergaite, kokia tu neprotinga... Vadinasi, jau ne- 
beturi valios?.. Jau nusprendei daugiau apie jį nebegalvoti... Na ką gi, 
negalvok." 

Tokiu būdu išsprendusi šį klausimą, ji pasuko Sen Marteno gat- 
vėn. 

Tuo tarpu Boreveras leidosi Rospinjako pėdsakais. Pasekime jį ir 
mes. Jis ėjo kaip buvo pratęs plačiu žingsniu ir, atrodė, buvo visiškai 
įsitikinęs, jog pavys baroną, o šis ir negalėjo toli nueiti. 

Išties, netrukus jis aptiko Burakaną, žioplinėjantį į visas šalis. Ko- 
losas neišsidavė, pastebėjęs savo metrą, ir nepasakė jam nė vieno žo- 
džio. Tiktai ranka parodė į kitą gatvę; Boreveras tučtuojau pasuko į tą 
pusę. 

Burakanas patraukė iš paskos, laikydamasis protingos distancijos. 

Šios gatvės viduryje Boreveras pamatė Strapafarą, sustingusį ir su- 
simąsčiusį pricšais nedidelę koplyčią. Tačiau šis visiškai nemąstė ir kai 
tik pasirodė Burakanas, bemat prišoko prie jo ir nusekė Boreverą. 

Boreveras, viską perpratęs, žingsniavo link Grevo aikštės. Joje pas- 
tebėjo Trankemajų ir Korpodibalį. Šie kompanionai parodė jam eiti kita 
gatve. 0 

Jis paklausė ir netrukus išvydo Rospinjaką; šis, slėpdamas veidą 
apsiauste, žengė visai neskubėdamas. 

Dabar jam beliko tiktai eiti paskui baroną. Taip jis ir pasielgė. 

Rospinjakas kirto Sitė, pasuko į dešinę ir galiausiai sustojo prie- 
šais gražų pastatą, į kurį ir įėjo, visą laiką pasižvalgydamas, ar kas jo 
neseka. 

Šis pastatas buvo Kliuni rezidencija, kardinolo de Loreno prieg- 
lobstis. 

Boreveras pro rezidenciją praėjo nesustodamas. Jis atrodė be galo 
susirūpinęs ir vis sau murmėjo: 

“Rospinjakas pasirodė Jo Šventenybės įsakymu... Tai neginčija- 
mas faktas. Kaip tuo niekinguoju kardinolas gali pasinaudoti bet ko- 
kiam purvinam darbui?.. Štai svarbiausia, ką reikia sužinoti. Velniava! 
Aš lengva širdimi paaukočiau du rankos pirštus, kad tik galėčiau pra- 
siskverbti į vidų ir išgirsti, kas ten kalbama... Tačiau tai neįgyvendina- 

mas dalykas... Bet būtinai viską turiu Žinoti... Juk sprendžiamas mažojo 
karaliaus likimas... Taikomasi į jį, dėl to nėra jokių abejonių... Rospinja- 
kas čia, ir tai akivaizdus įrodymas to, kad jis yra sinjorų Gizų žmogus. 
Tai išsiaiškinti - jau šis tas... tačiau šito nepakanka. 

Reikia apsispręsti! Aš seksiu Rospinjaką visur, kad ir kur jis pa- 
nūstų mane nuvesti, tegul nors ir pas patį velnią... Kas žino, galbūt ko- 
kia nors smulkmena, iš pažiūros nereikšminga detalė nukreips mane tei- 
singu keliu?" 

Taip nusprendęs, Boreveras kruopščiai pridengė veidą apsiausto 
skvernu ir įsmuko į Sorbonos gatvės užkaborius, pasiryžęs laukti, kiek 
tik reikės. 

Rospinjakas tikriausiai ne pirmą kartą atsidūrė erdvioje ir prašmat- 
nioje Kliuni abatų buveinėje. Jis jautėsi ten kaip žmogus, puikiai susi- 
pažinęs su vidaus išplanavimu. Aplinkiniu keliu siaurais ir tamsiais ko- 
ridoriais, kuriuose nieko nesutiko, jis pasiekė prieškambarį. 

Reikia manyti, jo jau laukė, nes bemat buvo nuvestas į erdvų kabi- 
netą. 

Šarliui de Gizui, kardinolui de Lorenui, galėjo būti kokie trisde- 
šimt penkeri. Jis buvo įsikūnijimas to, ką įprasta vadinti gražuoliu vy- 
riškiu. 

Sėdėdamas priešais didžiulį dokumentais apverstą stalą, kardino- 
las karštligiškai darbavosi, spręsdamas karalystės reikalus. 

Išvydęs Rospinjaką, žemai palinkusį prieš jį, kardinolas tučtuojau 
nutraukė savo užsiėmimus ir gyvai - o tai liudijo, kokią svarbą jis teikė 
šiam reikalui - tarstelėjo: 

- Kas naujo, Rospinjakai'? 

- Štai kas, monsinjore. Šį rytą aš mačiausi su savo tauriausiuojų 
pasbroliu, vidamu de Sen Žermenu... 

Jis padarė pauzę nelyginant komediantas, rengiantis efektingą pa- 
sirodymą, ir tęsė tokiais žodžiais: 

- Aš manau, monsinjore, kad jūs galite laikyti darbą atliktu. 

Efekto nereikėjo ilgai laukti - kardinolas giliai, su palengvėjimu 
atsiduso ir jo veidas nušvito. Jis gana atvirai išreiškė savo pasitenkinimą: 

- Tai bent džiugi žinia! Nepaprastai svarbu buvo patraukti į mūsų 
pusę mesirą vidamą de Sen Žermaną, hercogą de Ferjerą... Ši operacija, 
taip sumaniai privesta prie laimingos pabaigos, daro jums didžiausią 
garbę, Rospinjakai... Ir tai bus įrašyta į jūsų sąskaitą, kai ateis laikas - aš 
tikiuosi, jis arti, - mokėti mūsų skolas. 

- Jūs perdedate mano nuopelnus, monsinjore, - apsimestinai kukliai 
tarstelėjo Rospinjakas. - Sėkmę lėmė didžiausias jūsų dosnumas; juk 
vidamas buvo apakintas tų išties puikių sąlygų, kokias jam pasiūlėte. 

- Aš numanau, kad mesiras de Sen Žermenas turėjo jums pavesti 
kažką perduoti mums žodžiais. 

- Nieko, išskyrus štai tai, monsinjore. Mesiras de Sen Žermenas iš 
esmės sutinka su tais pasiūlymais, kuriuos aš turėjau garbės jam pateikti 
jūsų vardu, atidėdamas galutinį sprendimą ligi pilno sutarimo, lojaliai 
tarp judviejų apsvarstyto. Todėl jis prašo asmeninio susitikimo su Jūsų 
Šventenybe bei monsinjoru hercogu Fransua. Vardan šio susitikimo, bū- 
tinai laikomo paslaptyje, jis yra pasirengęs atvykti ten, kur jūs pagei- 
dausite, tą dieną ir valandą, kokias jūs teiksitės parinkti. 

- Vidamas įspėja mano troškimus, - regimai patenkintas šūktelėjo 
kardinolas. - Šis susitikimas ir man atrodo būtinas. Reikia, kad jis įvyk- 
tų kaip galima anksčiau. Šiandien antradienis... Tegul tai įvyksta arti- 
miausią šeštadienį, stojus nakčiai, arba devintą valandą vakaro. Tuoj 
pat apie tai praneškite jam, Rospinjakai. 

- Nedelsiu nė minutės, monsinjore. 

- Gerai. Turėkite omenyje, Rospinjakai, jog mes su malonumu tą 
vakarą norėtume išvysti jus greta tauriausiojo giminaičio. 

Niauraus džiugesio atspindys žaibu blykstelėjo alsiose Rospinja- 
ko akyse. Kardinolas negalėjo išvysti šio atspindžio, nes baronas žemai 
nusilenkė, dėkodamas už parodytą jam malonę. 

- Tai viskas, ką norėjote man pasakyti? - paklausė kardinolas. 

- Turiu dar vieną naujieną, monsinjore. Naujieną, kurią nedvejoda- 
mas pavadinčiau nepaprastai svarbia. 

-O! O! -tarstelėjo kardinolas, atsišliedamas į krėslo atkaltę ir įrem- 
damas į jį savo aštrų žvilgsnį. - Aš klausaus. 

- Monsinjore, - dusliu balsu tarė Rospinjakas, - pagaliau aš sužino- 
jau, kokiu vardu ir pavidalu karalius anapus Luvro krečia tas paslaptin- 
gas išdaigas, kurios neperstoja jus neraminusios. 

- Jūs tai sužinojote? - pašoko kardinolas, ir jo veidas užsiliepsnojo. 
- Pirmiausia pasakykite jo vardą. 

- Grafas de Luvras. 

- Štai kaip, ką gi jis veikia šiuo pavidalu? 

- Tiesiog linksminasi, monsinjore, štai ir viskas. 

- Ar esate įsitikinęs? 

- Visiškai, monsinjore. 

- Kaip šitą sužinojote? 

Rospinjakas atsainiai truktelėjo pečiais ir tarė: 

- Jūs, monsinjore, žinoma, nujaučiate, jog mano pirmutinis rūpes- 
tis buvo duoti nurodymą jį sekti... Matote, tai paprasčiausiai amato prad- 
menys! 

- Be abejonės, jūs nepaprastai naudingas Žmogus, Rospinjakai, - 
pagyrė jį kardinolas. - O kada jūs suvokėte tą nepaprastą paslaptį? 

- Prieš keletą dienų, monsinjore. 

- Ir tik dabar apie tai man pranešate? Jūs susivėlinote, Rospinja- 
kai... Kodėl? 

- Dėl vienos priežasties, monsinjore. Aš vyliausi jums atskleisti, 
kokia asmenybė slepiasi už grafo de Luvro vardo bei titulo... ir po to 
pridurti, jog... toji asmenybė... likviduota. 

- O! Nejaugi jūs atėjote apie tai man pranešti? - tarė jis viltingu 
balsu. 

- Deja! Ne, monsinjore. Sumanymas apgailėtinai sužlugo. 

- Tetrenkia perkūnai! - suriaumojo kardinolas ir tvojo kumščiu į 
stalą. 

- Monsinjore, - užprotestavo Rospinjakas, - prisiekiu jums, jog čia 
nėra mano kaltės... Aš buvau įsitikinęs, jog ėmiausi visų galimų atsar- 
gumo priemonių. 

- Ek! - atsiduso kardinolas, vėl atsilošdamas savajame krėsle. - Pric- 
žastis ne jūs, Rospinjakai. Aš tik apgailestauju, kad jums nepavyko... 

- Ir aš taip pat, monsinjore! - sugergždė Rospinjakas. - Jam atėjo į 
pagalbą... Štai ir viskas. 

- O! O! - tarė kardinolas, vėl atgaudamas šaltakraujiškumą. - Vadi- 
nasi, jį stebi sargybiniai? 

- Sargybiniai? Ne... Vienas apsauginis, monsinjore, vienintelis... Ir 
tas demonas, ištrūkęs iš pragaro, visiškai vienas sužlugdė reikalą, kuris, 
drįstu pasakyti, buvo parengtas metro ranka. 

- Gerai, - pasakė kardinolas gąsdinančiai šaltakraujiškai, - pasaky- 
kite man tiktai to demono vardą... Ir aš pasistengsiu pats sugrąžinti jį 
pragaran, iš kur, kaip sakote, jis atkeliavęs. 

- Jį vadina, arba jis pats taip save vadina, ševaljė de Boreveru, - 
išpylė Rospinjakas, dusdamas iš džiaugsmo. 

- Boreveras!.. girdėjau šį vardą... Luktelkit... Ar tai ne tas pats gal- 
važudys, kuris buvo pasmerktas mirčiai, numirus velioniui karaliui, ir 
kuris, nežinia kaip ir dėl ko, susilaukė madam Katerinos malonės? 

- Tas pats, monsinjore. 

- Ką gi, - tarė kardinolas su didžiausia panieka, - aš jums garantuo- 
ju, kad nuo dabar šis niekingas banditas nesikiš ne į savo reikalus. 

Jis paėmė dramblio kaulo plaktukėlį ir sudavė į varpelį. Tučtuojau 
pasirodžiusiam vartininkui įsakė: 

- Tegul iškviečia kapitoną de Malikorną. 

Šitaip paskelbęs savo valią, davė ženklą Rospinjakui; šis apsiausto 
skvernu prisidengė veidą ir pasislėpė lango nišoje. 

Įėjo kapitonas de Malikornas. Tai buvo milžiniškas galvijas. Taip 
trumpai galima nupiešti jo portretą. 

- Kapitone, - trūksmingu tonu tarė kardinolas, - ar jūs girdėjote 
apie tokį Boreverą? 

- Rimtas vyriokas... Aš pažįstu jį, monsinjore. 

- Tas žmogus mane varžo... Reikia, kad per keturiasdešimt aštuo- 
nias valandas jis liautųsi stovėjęs skersai kelio. 

- Rimtas darbas... Padarysim. 

- Eikite, Malikornai! 

Kai tik jis išėjo, Rospinjakas išlindo iš savo slėptuvės ir atsistojo 
priešais kardinolą, o šis jam pasakė: 

- Nedvejokite, Rospinjakai, Malikornas išlaisvins mus nuo Bore- 
vero. 

- Svarbus ne Boreveras, - šaltai pareiškė Rospinjakas. - Svarbiau- 
sia grafas de Luvras. Man regis, monsinjore, mums reikia visiems lai- 
kams išsivaduoti nuo jų abiejų. Turi dingti ne tik Boreveras. Aš sugal- 
vojau, kaip padaryti. O tai palaisvins - manau, jog tai jus ypatingai do- 
mina, - jums kelią į sostą. 

- Paaiškinkite, Rospinjakai... Ir jeigu jūs kalbate tiesą... jūs turtuo- 
lis. 

Rospinjakas, be galo pasitikėdamas savimi, apibėgo stalą ir priglu- 
do prie kardinolo de Loreno ausies. Jam šnibždant kardinolo veidas da- 
rėsi vis džiugesnis ir galiausiai tas džiaugsmas išsiveržė per kraštus. 

- Vardan Viešpaties kraujo! - sušuko jis, kumštimi daužydamas stalą. 
- Štai kur nuostabi idėja, arba aš visiškai nieko nebesuprantu!.. 

- Taigi, monsinjore, jūs pritariate man, nors priemonės ir šiek tiek 
abejotinos? 

- Abiem rankomis - už, - džiūgavo kardinolas, - ir luktelkit... 

Jis ištiesė ranką, paėmė du pergamentus, brūkštelėjo ant jų keletą 
žodžių subtiliu bei elegantišku braižu ir ištiesė Rospinjakui. 

- Štai, - pasakė jis, - bonas dvidešimčiai tūkstančių livrų iš mūsų 
iždo. Jeigu pageidaujate pinigus gauti tučtuojau. Štai kitas bonas dviems 
šimtams tūkstančių livrų. Jeigu darbą vainikuos sėkmė, aš parašysiu da- 
tą, ir du šimtai tūkstančių livrų irgi bus jūsų. Savaime suprantama, tai 
nekeičia mūsų susitarimų, jie lieka galioti po senovei. 

Rospinjakas paėmė abu bonus ir lenkdamasis tarė: 

- Jūsų dosnumas, monsinjore, išties karališkas. 

Ir išsitempęs be galo valdingai - kardinolas, be jokios abejonės, bet 
kokioje kitokioje situacijoje šito nebūtų pakentęs - pridūrė: 

- Man reikalingi įgaliojimai pasinaudoti civilinėmis ir karinėmis 
pajėgomis. 

Neprieštaraudamas kardinolas pagriebė du pergamentus, papuoš- 
tus antspaudais bei reikalingais parašais, ir skubėdamas užrašė: 

“Mesirui de Natujė, karališkajam prevo, įsakoma paklusti šių įga- 
liojimų pateikėjui ir vykdyti viską, ką jis teiksis įsakyti mūsų vardu". 

Ir pasirašė: “Šarlis, kardinolas de Lorenas". 

Antrasis įsakymas, adresuotas “Mesinui princui de la Roš-siur-Jo- 
nui, Paryžiaus komendantui" kaip du vandens lašai buvo panašus į pir- 
mąjį. Išskyrus tai, jog jį pasirašė taip: “Fransua de Gizas". 

Rospinjakas paėmė abu įsakymus, įdėmiai perskaitė, užsikišo už 
liemenės ir išėjo, pusiau apkvaitęs iš džiaugsmo. 


XIV 
ROSPINJAKAS VEIKIA 


Boreveras labai apsidžiaugė vėl išvydęs Rospinjaką. Stovėjimas 
poste jam pasirodė siaubingai ilgas ir nuobodus. Boreveras praleido ba- 
roną šiek tiek į priekį ir vėl patraukė jo pėdomis. 

Rospinjakas keletą kartų stabtelėjo. Pirmąjį - pas ginklininką; nu- 
sipirko špagą ir dagą. Jūs tikriausiai pamenate, kad jo špaga sulūžo per 
dvikovą su Boreveru. O durklo nesiteikė išgriebti iš upelio, jį nubloškė 
priešininkas. Antrąjį kartą Rospinjakas stabtelėjo pas vaistininką ir įsa- 
kė praplauti randą, likusį po Borevero smūgio; be jokios abejonės, šis 
randas neramino jį labiau, negu buvo vertas. Iš vaistininko jis išėjo apt- 
varstytu skruostu. 

Daugiau niekur neužgaišo, ir Boreveras galėjo įsitikinti, jog neap- 
siriko, spėdamas, kad Rospinjakas pasuks į Ogiusteno krantinę. Kadan- 

gi jis jau žinojo, ko galima tikėtis, toliau nebeėjo, o tik sekė Rospinjaką 
akimis. Prie jo prisijungė keturi jo kompanionai. Boreverui davus Ženk- 
lą, jie pagreitino žingsnį, pasivijo ir žengė koja į koją. 

Kaip ir rytą, Rospinjakas ypatingu būdu pabeldė į galines mesiro 
de Sen Žermeno namų duris, ir, kaip ir rytą, durys tučtuojau prasiverė, 
atidarytos pačio vidamo. Po to paskubom ir be garso vėl užsiverė. 

Tuomet Boreveras, iš toli sekęs šias duris, prisiartino prie jų, lydi- 
mas savo ištikimosios katveriukės. Krantinė lyg kam įsakius buvo tuš- 
čia. Penketas sustojo; tačiau ne prie durų, pro kurias įėjo Rospinjakas, o 
prie kitų, kurios vedė į vikonto de Ferjero valdas. 

Siena buvo labai aukšta, mes tai jau minėjome. Per trejetą žingsnių 
nuo durų matėsi akmeninė trinka, kažkas panašaus į pasilypėjimo paky- 
lą, sėdant į balną. Štai prie šios trinkos Boreveras, iš anksto apmąstęs 
savąjį planą, ir privedė Burakaną. Be didesnių paaiškinimų paliepė: 

- Lipk ir tvirtai laikykis. 

Milžinas pakluso, tvirtai atsitojo ant akmens ir, nugara atsišliejęs į 
sieną, tvirtai atsistojo ant akmens. Trankemajus pasilenkė, kad Boreve- 
ras galėtų atsispirti į jo nugarą, ir šis lengvu vikriu šuoliu atsidūrė ant 
Burakano pečių. 

Tačiau, kad ir kaip jis stengėsi, stiebdamasi ant pirštų galų, niekaip 
nesisekė Burakanui prisitempti ligi sienos viršūnės. 

Tuomet Trankemajus, įdėmiai sekęs šį manevrą, tarstelėjo Buraka- 
nui keletą žodžių. Milžinas didžiulėmis plaštakomis suėmė Boreverą už 
„kulkšnių ir atsargiai iškėlė ant ištiestų rankų. 

Po kelių sekundžių ševaljė nušoko į vikonto de Ferjero sodą. 

Vienu šuoliu jis atsidūrė prie artimiausių durų, vienų tų, kurios jungė 
tėvo ir sūnaus buveines. Kaip jis ir tikėjosi, skląsčiai nebuvo užstumti. 

Nepatyręs jokių kliūčių, Boreveras įžengė į vidamo sodą. 

Čia jis atsidūrė kaip tik laiku, kai Rospinjakas lipo priebučio laip- 
teliais, lydimas aukšto, labai tvirtos išorės senio, duksliu violetinio ak- 
somo apdaru. Šis darė ramios ir netrikdomos didybės įspūdį, žadinantį 
kuo giliausią pagarbą. Tas senis buvo vikonto de Ferjero tėvas. 

Boreveras be triukšmo nusigavo prie priebučio papėdės taip, jog 
nė menkiausias žvirgždo grikštelėjimas jo neišdavė. Oras buvo karštas; 
Žemutinio aukšto durys buvo plačiai atlapotos. Pro jas Boreveras regėjo 
vidamą, sėdintį savajame šeimininko krėsle, papuoštame šeimos herbu. 
Rospinjakas pagarbiai stovėjo priešais jį. 

Išraiškingu, labai švelniu balsu vidamas prabilo: 

- Kas gi atsitiko, Rospinjakai? Kai mačiau šį rytą, jūs, man atrodo, 
neryšėjote tvarsčio. Argi per tą laiką spėjote susikauti? Ar jus sužeidė? 

- Gryni niekai. Apsimainėme antausiais... Kartais tenka ir pačiam 
gauti... Nesijaudinkite dėl to, monsinjore. 

Nekreipdamas dėmesio į karčią ironiją, prislopintai suskambusią 
šiuose žodžiuose, vidamas šiek tiek atsainiai, bet mandagiai tarė: 

- Aš leidžiu jums sėstis, mano pusbroli. Liepiau pasišalinti savo 
žmonėms; vikonto nėra namie; niekas mums netrukdys; niekas neišgirs, 
ką mes kalbėsime. Aš klausausi jūsų su didžiausiu dėmesiu, Rospinja- 
kai. 

Ir Rospinjakas prabilo. Jis dėstė ganėtinai plačiai, nes susitikimas 
gerokai užtruko. Kas buvo pasakyta, kas buvo nuspręsta, mes be, abejo- 
nės, netrukus sužinosime. O kol kas pasitenkinsime pasakę, kad Bore- 
veras nepraleido nė vieno žodžio. 

Kai suprato, jog susitikimas baigėsi, pasitraukė iš savo slėptuvės ir 
kuo skubiausiai dingo iš tų namų. Savaime suprantama, jis nė kiek net- 
roško, kad pastebėtų Rospinjakas. Todėl, metęs lanką, prisijungė prie 
savo kompanionų, kurie laukė krantinėje. 

- Tai jau alkis užkamavo, rijūnai?.. Ir troškulys, girtuokliai? Vyn- 
maišiai sklidini!.. Eime, nenutaisykite tokių pasninkaujančių fiziono- 
mijų... Aš vaišinu... Pirmyn, į “Prė" užeigos namus... Tuo labiau, kad aš 
pats baigiu pašėlti iš alkio ir mirštu iš troškulio. 

- Ak! Mesjė ševaljė, - meilikaudamas prabilo Trankemajus, labiau- 
siai nusipelnęs gaujos narys, - jūs kalbate mažai, bet viskas, ką bepasa- 
kytumėt, yra aukso vertės... Ir tegul mums patiekia nors patį menkiausią 
patiekalą, kad ir pyragą su unguriu, kaip tas, kurį skanavome vakar, ir aš 
imsiu šlovinti šventąjį Pankracijų, šventąjį Barnabą ir visus kitus rojaus 
šventuosius. 

- Puiku, - atkirto Boreveras - jis buvo geros nuotaikos, - galėsite 
užsisakyti visko, ko panorėsite. Ar patenkinti? Niekšai!.. Tuomet, pir- 
myn, dingstame. 

Ir jie dingo, žvaliu žingsniu pasukę Nelio vartų link. 

O Rospinjakas tuo metu patraukė tiesiai į Luvrą ir tučtuojau buvo 
nuvestas pas Kateriną. 

Savo įpročiu pirmiausia ji nebyliai ėmė tyrinėti Rospinjaką. Jos 
žvilgnis buvo mitrus, iš menkiausios užuominos ji sugebėjo suvokti, 
kokių naujienų jai atnešė. 

Katerina įsitaisė krėsle ir tarė: 

- Aš jūsų klausau, Rospinjakai. 

Rospinjakas papasakojo apie tuos veiksmus, kurių tądien buvo ėmę- 
sis. Ir šį kartą niekuo nenusižengė tiesai, kiekvienas jo tartas žodis kuo 
tiksliausiai atspindėjo įvykius. Jis ne tik žodis į žodį perpasakojo savo 
pokalbius su kardinolu de Lorenu bei vidamu de Sen Žermenu, jis pada- 
rė dar daugiau, - iš užančio ištraukė du bonus ir du įsakymus apie įgalio- 
jimus, kurie jam buvo kardinolo suteikti, bei pagarbiai padėjo juos. ant 
stalo krašto priešais Kateriną. 

Ši paėmė, perskaitė ir padėjo atgal. Ar Katerina apsidžiaugė, ar 
tapo nepatenkinta? Rospinjakas, rijęs ją akimis. nebūtų galėjęs atsakyti 
- ji atrodė tokia neįžvelgiama ir susimąsčiusi. Paskui užtikrintu judesiu 
paėmė plunksną, prisitraukė pergamentą ir brūkštelėjo ant jo keletą ei- 
lučių. 

Rospinjakas pajuto - širdis jo krūtinėje ėmė daužytis lyg pašėlusi. 
Jis įžvelgė, jog ji užpildė boną savąjam išdininkui. 

Katerina ištiesė boną dūstančiam Rospinjakui ir, gracingai šypso- 
damasi, tarė: 

- Tai, Rospinjakai, menkas mano pasitenkinimo paliudijimas, tai 
jokiu būdu nemenkina tų pažadų, kuriuos esu jums davusi. Pažadai bus 
išpildyti, ir netgi daugiau... jeigu jums seksis. O aš tikiu, kad jums sck- 
sis. Man atrodo, viskas puikiai sumanyta. Jūs išties csate toks, kaip aš 
maniau, - labai sumanus Žmogus. 

Rospinjakas paėmė pergamentą ir žemai nusilenkė. 

- Ką aš turiu daryti, madam? - išsitiesdamas paklausė. 

- Toliau tarnauti sinjorams Gizams irjiems paklusti, kad ir ką jums 
įsakytų. 

- Ką beįsakytų? - pasitikslino Rospinjakas. 

- Ką beįsakytų, - šaltai pakartojo Katerina. - Svarbiausia - apie vis- 
ką praneškite man. 

- O šie bonai, madam? 

- Jie priklauso jums... Paimkite, kaip ir šiuos du įsakymus. 

Rospinjakas nelaukė, kad Katerina pakartotų. Sugriebė popierius 
ir virpančia ranka paslėpė po drabužiais. 

- Eikite, Rospinjakai, - maloningai leido Katerina, - jūs veikiate 
gerai ir einate teisinga linkme. 

XV 
ROSPINJAKAS DIRBA 


Prieškambaryje Rospinjakas skubiai perskaitė karalienės boną. Ir 
nušvito. | 

- Penkiasdešimt tūkstančių livrų!.. Štai kaip! Madam Katerina el- 
giasi labai padoriai, ir aš manau, jog ji buvo teisi, sakydama, kad mano 
reikalai juda teisinga linkme. 

Jis paslėpė boną drabužių klostėse ir žvaliai patraukė į Sent Antua- 
no gatvę. 

Tarsi sapnuodamas atviromis akimis, Rospinjakas nukeliavo ligi 
prevo namų, esančių Sent Antuano gatvėje. 

Pavojingos prevo pareigos tuomet buvo Antuano Diupra, mesiro 
de Nantujė de Presi, kardinolo Diupra, Pranciškaus I ministro, palikuo- 
nio rankose. 

Šis visagalis perskaitė kardinolo de Loreno įsakymą, kurį padavė 
Rospinjakas, ir neparodė jokių jausmų, kuriuos galėjo sukelti tas teks- 
tas. 

- Aš laukiu jūsų nurodymų, mesjė - šaltakraujiškai, tačiau be men- 
kiausių dvejonių, - pasakė jis. 

Lygiai taip pat šaltai Rospinjakas paaiškino: 

- Aš jums palieku šitą įsakymą. mesjė, mainais malonėkite man 
duoti du lygiai tokius pačius - vieną mesirui de Braželonui, karališka- 
jam teisėjui, kitą mesirui de Gabastonui, sargybos ševaljė. 

- Gerai, mesjė. - trumpai atsakė Nantujė. 

- Jis parašė du įsakymus, kurių reikalavo Rospinjakas, pasirašė, 
sutvirtino savo atspaudu. į 

- Tai-1r viskas? 

- Dėl to, kas liečia jus, taip, mesjė. Laikysiu savo pareiga pranešti 
apie jūsų gerą valią, kurią teikėtės parodyti šiomis svarbiomis aplinky- 
bėmis. 

Taip pat kaip visuomet, kiek šiurkštokai Nantujė pridūrė: 

- Įsakymas kategoriškas, mesjė, mano pareiga buvo paklusti nes- 
varstant. Nepaisant to, aš jums tūkstantį kartų dėkoju už palankumą. 

Prevas palydėjo j jį ligi pagrindinių durų, ir Rospinjakas išėjo. Pa- 
traukė į Šatlė. Čia užtruko ilgiau, negu prevo namuose. Jam reikėjo duo- 
ti nurodymus karališkajam teisėjui, ir tai užėmė šiek tiek daugiau laiko. 

Su mesiru de Braželonu atsisveikino tik tada, kad visiškai įsitiki- 

no, jog paslaptingieji nurodymai buvo teisingai suprasti ir bus neprie- 
kaištingai išpildyti. 

Iš karališkojo teisėjo jis nuėjo pas sargybinių ševaljė, mesirą de 
Gabastoną. Ir galiausiai baigė šią apsilankymų misiją gana ilgai pasi- 
kalbėjęs su Paryžiaus komendantu, princu de la Roš-siur-Jonu. 

“Uf, - linksmai atsiduso traukdamas namo, - galiu pasakyti, jog ši 
diena darbų buvo perpildyta ligi kraštų!.. O juk dar nebaigiau - tinklai 
užmesti, dabar telieka įvilioti į juos žuvelę. Tuo pasirūpins metras Gijo- 
mas Pentekotas. O, aš visiškai nusibaigiau, mane kamuoja alkis ir troš- 
kulys... Tačiau nieko nepadarysi! Dykai nieko nepasieksi. 

Grįžęs pirmiausia pasakė: 

- Pentekotai, žvilgtelėk į kamarą, ar neatsiras kokio pyrago, kokio 
pamiršto paukščio ar kokio nors vyno butelio. 

Stalas buvo padengtas beregint, nes Pentekotas gerokai baiminosi 
barono. Tačiau be perstojo judėdamas, Pentekotas taip pat dirbo ir licžu- 
viu: 

- Aš jūsų laukiau nekantraudamas, mesjė barone, aš visą rytą vai- 
kiausi jus ir niekur nepajėgiau užklupti. į 

- Kodėl taip jau manęs ieškojai? - pasiteiravo Rospinjakas, atsid- 
rėbdamas krėsle. 

- Norėjau pasakyti, kad paskui jus sekė Boreveras. 

- Ar žinai, kad aš buvau minioje. Kaip ir buvau išpranašavęs, jis 
labai blogai su jumis apstėjo. 

- Būk ramus, Pentekotai, Boreveras užmokės už tai... su solidžiais 
procentais, aš tau laiduoju. Bet sakei, kad Boreveras mane sekęs - kas 
privertė tave tai įtarti? 

- Tai ne įtarimas, mesjė, tai įsitikinimas. Aš girdėjau savo ausimis, 
kaip Boreveras pareiškė, jog sekęs jus nuo pat ryto ir jog vėl eisiąs jūsų 
pėdomis. 

Gijomas Pentekotas, kaip regis, pasižymėjęs puikia atmintimi, be- 
veik žodis į žodį pakartojo, ką Boreveras sakė Fjorindai, palikdamas ją 
Sen Žervė aikštėje. 

- Mesjė baronas nėra sunerimęs dėl to, kad Boreveras jį sekė? 

- Ne, Pentekotai, ne, dabar man į tai nusispjauti. Tu nesupranti, 
ką?.. Būk ramus, paaiškinsiu... Tuo labiau, kad tu man reikalingas. Pra- 
džiai kai kur sulakstysi. Nuvyksi į Kliuni rezidenciją... Manau, pažįsti 
kapitoną Malikorną? 

- Dar ir kaip! 


“ 

- Taigi, nuvyksi į Kliuni rezidenciją ir imsi sekti Malikormną... Ir 
sugrįši man pranešti, jeigu ten kas nors įvyks. Štai taip, nešdinkis, ir 
vikriau... Lukterk, paimk šias auksines monetas... 


XVI 
MEILĖS GIMIMAS 


Boreveras, lydimas de Trankemajaus, de Burakano, de Korpodiba- 
lio ir de Strapafaro, įžengė į “Prė" užeigos namų menę ir pasuko į savo 
įprastą kampą. 

Jis pamatė - vieta užimta ir atpažino Ferjerą. Pastebėjęs nuliūdusią 
bei susikaupusią jaunuolio povyzą, jau norėjo nepastebimai pasišalinti, 
tačiau Ferjeras pakėlė akis, irgi jį atpažino ir apsidžiaugęs sušuko: 

- Mesjė de Boreverai! Velniava! Pats Dangus jus pas mane atsiun- 
tė! Ševaljė, padarykite man paslaugą, sėskite štai čia, priešais, ir sudary- 
kite man kompaniją. Mane apėmė juoda melancholija ir jaučiu - jeigu 
dar kiek pasiliksiu vienas, tiesiog pašėlsiu! 

Iš pradžių Boreveras buvo bcatsisakąs. Tačiau, keistas dalykas, at- 
pažinęs Ferjerą, tarė sau: 

“Vardan Dievo! Tai pats velnias pastato jį mano kelyje". 

Paskui atsakė: 

- Reikalas tas, jog aš ne vienas... Kaip matote. 

- Bet argi tai trukdo, - guviai atsakė ferjeras. 

Ir galantiškai pridūrė: 

- Mes su šiais sinjorais susipažinome tokiomis aplinkybėmis, jog 
aš nesugebėsiu jų užmiršti. Juk aš jiems, lygiai kaip ir jums, turiu būti 
dėkingas už gyvybę. Pažintį, užsimezgusią tokiomis sąlygomis, geriau- 
siai pratęsti prie stalo, su taure rankoje. 

Jie sustūmė du stalus, susėdo ir ėmė lėbauti. 

Boreveras pirmiausia pranešė Ferjerui, jog jis du kartus lankėsi jo 
namuose ir gana ilgokai lūkuriavo, vaikštinėdamas po sodą. Ferjeras, 
šiek tiek nuraudęs, pasiaiškino, esą svarbus reikalas užlaikęs jį ilgiau, 
negu pats to pageidavo. 

Boreveras pasisergėjo tęsti šią temą. Jam pakako to, kad nuteikė 
jaunuolį elgtis taip pat laisvai, kaip pats elgėsi. Taip jis išvengė įtarimų, 
kurie būtų galėję kilti dėl jo lankymosi sode, šeimininkui nesant na- 
muose. 


91 


Linksmas gyvumas, kurį Ferjeras parodė išvydęs Boreverą, ūmai 
atslūgo, užgeso tarytum šienu plykstelėjusi ugnis. Nepaisant energingų 
pastangų palaikyti pokalbį, Ferjeras ėjo vis rūstyn. Ir tai buvo taip aki- 
vaizdu, jog Boreveras, įdėmiai jį stebėjęs, veltui mėginęs išjudinti, ga- 
liausiai pasakė: 

- Ei! Vikonte, kokio velnio taip pasipūtėte?.. Gal sergate? 

- Ne, - pašoko Ferjeras. - Kodėl taip manote? 

- Ogi todėl, jog jūsų veidas išsitempė per visą sieksnį. Ir dar svar- 
biau tai, kad jūs beveik neprisilietėte prie maisto... bei užmirštate ištuš- 
tinti savąją taurę. Tačiau aš Žinau, kas tai yra, jeigu jūs nesergate, - o juk 
jūs nesergate, ar ne tiesa? - vadinasi, jūs įsimylėjęs... Neraudonuokite 
taip smarkiai. Prisiekiu pragariška mirtim! Tai visiškai normalu jūsų am- 
žiuje, ir aš Žinau, kas tai yra. Aš taip pat myliu... Kol kas esu atskirtas 
nuo pilnateisės manosios širdies šeimininkės, tačiau mylėsiu ją ligi pas- 
kutinio atodūsio... Tačiau aš nedūsauju atodūsiais, kurie galėtų trupinti 
akmenis, aš nesuku fizionomijos nuo šio puikaus pyrago ir nepurkštau- 
ju, nusigręždamas nuo šio Aržantėjaus vyno, kuris taip maloniai kutena 
gomurį. 

Ferjeras sumišo. Juto nenugalimą norą prisipažinti ir palengvinti 
savąją širdį. Juk Boreveras tiesė jam gelbėjančią ranką. Ferjeras godžiai 
jos įsitvėrė ir, atsidusęs taip giliai, kaip ševaljė sakė - toks atodūsis galė- 
jo trupinti akmenis, tarė: 

- Tai todėl, kad jus myli... O mane!.. 

- Paklausykite, pasitikėkite manimi, aš neduosiu jums blogo pata- 
rimo. Kas jums pasakė, jog esate nemylimas? O ar pats prisipažinote? 

- Atvirai - ne!.. , 

- Tai kaip galite spręsti?.. 

- Reikalas tas... Po pirmos užuominos, kurią aš padariau... Aš bu- 
vau sustabdytas Žodžio... santuoka. 

Vargšas Ferjeras tai pasakė ir taip susidrovėjo, kad nebeišmanė, 
kur dingti. O tyras Borevero Žvilgsnis tapo įdėmus, geranoriška šypsena 
dingo iš jo veido. Pabrėžtinai šaltai atsakė: 

- Jums prakalbo apie vestuves!.. Vadinasi, toji, į kurią jūs kreipė- 
tės, - garbinga moteris. Bet galima pasakyti, jog tai jums nepatinka! Va- 
dinasi, jūs nė nepagalvojote apie vestuves?.. Nutuokiu, apie ką eina kal- 
ba, - mesjė vikontas de Ferjeras teikėsi pamerginti kokią paprastą mies- 
tietę, kokią nors merginą iš liaudies ir jis visiškai išmuštas iš balno, pa- 
tyręs jos orumą, pagarbą sau pačiai, tai yra tokių savybių, kurių ne visa- 

da aptiksi tarp garbiųjų rūmų damų... O aš patikėjau, kad jūs kalbate 
apie meilę... Matau, kad jūs visiškai nemylite... Kalbėjote tik apie įpras- 
tą meilės intrigėlę, apie garbaus sinjoro išdykavimus... Atleiskite man, 
mesjė, jeigu aš paprašysiu pamiršti šį pokalbį, nes tai tokia šneka, ku- 
nos aš visiškai nesuprantu. 

Jo balsas buvo griežtas, tonas ledinis. Ferjeras sumišęs nuleido gal- 
vą. Nepaisant to, jis nepyko. 

- Ševaljė, - tarstelėjo jis, - aš nežinau, ar pergyvenu tokią meilę, 
kaip jūs įsivaizduojate, ar čia tėra tik tai, ką jūs pavadinote meilės intri- 
gėle... Tačiau Žinau, kad nuo tos dienos man neegzistuoja jokia kita mo- 
teris, išskyrus tąją, apie kurią jums kalbėjau. Aš jaučiu, jog taip bus ligi 
paskutinio mano atodūsio, nors ir išgyvenčiau tiek, kiek Matūzalis. Ir 
jeigu savo nelaimei esu nemylimas (jo balsas sudrebėjo), ką gi, aš per- 
nelyg doras katalikas, kad rizikuočiau pražudyti sielą, ryždamasis savi- 
žudybei, tačiau gyvenimas bus man nepakenčiamas, ir prisiekiu jums, 
jog mesiu iššūkį pirmam pasitaikiusiam ir leisiuosi nužudomas. 

- Jūs mane liūdinate. Jeigu norite, kad jus suprasčiau, jeigu norite, 
kad jums pagelbėčiau, papasakokite man viską. 

Ir Ferjeras, labiausiai už viską pasaulyje norėjęs išsikalbėti, tuč- 
tuojau pradėjo pasakoti apie savo susitikimą su Fjorinda. Jis atlapojo 
širdį tuo mieliau, kai sužinojo, jog Boreveras jau seniai pažįsta merginą. 

- Jūs patikrinote Fjorindą, ir ji, garbinga mergina, jums atsakė, jog 
nesutinka su meile be santuokos. Tai, vikonte, bc galo vertinga ypatybė. 
Aš gerai pažįstu Fjorindą ir tikėkite mano žodžiais - ji nebūtų su jumis 
taip kalbėjusi, jeigu būtų abejinga. 

- Jūs manote, kad ji mane myli? - nudžiugęs sušuko įsimylėjėlis. 

- Aš nesakau, kad ji jus myli, - paaiškino Boreveras, - tačiau tai, ką 
jūs papasakojote, įrodo, jog ji neabejinga. Prisiekiu pragariška mirtim! 
Man atrodo, kad tai jau nemažai. 

- Tai be galo daug, ševaljė! Jūs gražinate džiaugsmą į manąją širdį! 

- Jeigu jau jūs klausiate manosios nuomonės apie Fjorindą, tai štai 
ji: tas, kurį Fjorinda pasirinks savuoju sutuoktiniu, bus ne tik laimingiau- 
sias iš mirtingųjų, jis turės pripažinti, kad jam suteikta didelė garbė... 
net jeigu tai būtų pats karalius. Aš nežinau tauresnės, prakilnesnės sie- 
los. Būkite tikras: kad ir kokią aukštą padėtį ji užimtų ateityje, ji mokės 
gyventi lengvai ir paprastai. Ji taip pat mokės gerbti savo sutuoktinio 
vardą. Mūsų laikais, kai tiek daug kilmingų damų linksminasi, volioda- 
mos purve savo išdidžių sutuoktinių garbę, į tai neverta Žiūrėti atsainiai. 

- Taip, bet mesiras, mano tėvas, niekuomet nesutiks su tokia san- 
tuoka, - atsiduso Ferjeras. 

- Tai bent! Jeigu jis iš tikrųjų jus myli, leisis įtikinamas. Tegul įvy- 
kiai klostosi savo keliu. Pamatysite, viskas susitvarkys. 

- Teišgirsta jus Viešpats! - vėl atsiduso Ferjeras. 

- Be to, - nuramino jį Boreveras, - mes ateisime jums į pagalbą, 
mesjė de Luvras ir aš. Ir smulkiai išaiškinsim mesirui, jūsų tėvui, kodėl 
taip svarbu, kad jis nusileistų. Jūs nežinote grafo, vikonte, jis taip moka 
gražbyliauti, jog duodu žodį, nei Dievas, nei velnias nesugebėtų prieš jį 
atsilaikyti. | 

- Jūs manote, - guviai tarstelėjo Ferjeras, - kad grafas sutiks būti 
tarpininku? 

- Esu įsitikinęs. 

- Ir jūs manote... jis, garsios giminės atstovas... jis ne... Žodžiu, toji 
santuoka nepasirodys jam... juokinga? 

- Juokinga! Kodėl juokinga?.. Kas gi čia juokingo?.. 

- Galiausiai, - atkakliai tęsė Ferjeras, atverdamas savo pačias slap- 
čiausias mintis, - jūs manote, kad jis sutiks priimti savo namuose Fjorin- 
dą, buvusią pranašautoją, ir tapusią vikontiene de Ferjer? 

- O kodėl gi ne? - pusiau rimtai tarstelėjo Boreveras. - Jūs keistas 
žmogus, garbės žodis! Juk jis priima mane, buvusį banditą. 

- O! Ševaljė, - pasipiktino Ferjeras, - kaip jūs galite kalbėti tokius 
dalykus? 

- Kokius tokius dalykus!.. Aš buvęs banditas, tai tiesa, grafas tai 
žino, jūs tai Žinote, visi tai Žino... 

- Ševaljė, - iškilmingu balsu pertraukė jį Ferjeras, - jūs norite mane 
išbandyti... Ir negerai taip abejoti mano draugyste. Jeigu kas nors kitas, 
onejūs, būtų pasakęs mano akivaizdoje tai, ką jūs sakote pats, aš įvary- 
čiau jam tuos Žodžius atgal į gerklę dagos smūgiais. Kokia musė jus 
įkando? Visi jums pažįstami žino, kad tiesiog neegzistuoja padoresnis 
bajoras už jus. Ir aš laikau garbe vadintis jūsų draugu. Ar jūs kartais ne 
specialiai privertėte mane atlapoti širdį? Ar iš tikrųjų esate įsitikinęs 
tuo, ką sakote? 

- Absoliučiai. Tačiau jeigu jūs abejojate, yra labai paprastas būdas 
išsklaidyti dvejones - paklausus jo pačio. 

- Aš taip ir pasielgsiu, kai tik jį pamatysiu, - atsakė Ferjeras. 

XVII 
SUSIDŪRIMAS 


Maždaug apie septintą vakaro, likus pusvalandžiui ligi saulės lai- 
dos, jie pagaliau nusprendė baigti puotą. 

Keliaudami iš menės, jie turėjo praeiti pro stalą, esantį priešais at- 
virą langą. Prie šio stalo sėdėjo keturi lankytojai, atsiradę visai neseniai 
ir taip, jog niekas į juos neatkreipė dėmesio. Tai buvo Malikornas, lydi- 
mas į jį panašių soldafonų. 

Malikornas neužmiršo kardinolo pageidavimo atsikratyti Boreve- 
ru. O kadangi bauginosi:, kad nebūtų įveiktas, pasiėmė penkiolika karei- 
vių; šie, nelaimės atveju, turėjo užklupti Boreverą iš užnugario ir tokiu 
būdu sudarytų galimybę Malikornui pasimėgauti savo pergale bei įvyk- 
dyti Jo Šventenybės įsakymą. 

Visiškai atsitiktinai Malikornas užsuko į “Prė" užeigos namus ir 
ten išvydo Boreverą, besišnekučiuojantį su Ferjeru. Garbusis kapitonas, 
palikęs penkioliką kareivių sode, įžengė į menę ir atsisėdo prie stalo 
drauge su trimis savo kompanionais netoli tų dviejų jaunuolių ir ėmė 
laukti patogios progos provokacijai. 

Tokia galimybė galiausiai pasitaikė, kai jaunuoliai ėjo pro stalą, 
prie kurio sėdėjo Malikornas su bendrais. O kadangi jie lūkuriuodami 
gausiai pylė į skrandžius, tai visas ketvertas buvo maloniai pakilios nuo- 
taikos. 

Boreveras galantiškai užleido kelią Ferjerui. Vikontas, mandagiai 
atsiprašęs, praėjo be jokių kliūčių. Bet kai tik siaurame tarpelyje tarp 
dviejų stalų pasirodė Boreveras, Malikornas ėmėsi provokacijos, kurią, 
reikia manyti, jis ilgai ruošė. 

Kreipdamasis į savo draugus, tarytum tęsdamas seniai pradėtą po- 
kalbį, šaižiu balsu, pasklidusiu po visus keturis menės kampus, paskel- 
Dė: 

- Štai, o jūs man sakėte, jog šiuose užeigos namuose pati geriausia 
Paryžiaus publika!.. O ką aš matau? Gėdos stulpo senbuvius, tikrus pa- 
karuoklius, kurių neturėtų būti padoriuose užeigos namuose. Tik paž- 
velkite į šį ilgą stuobrį susitaršiusiais ūsais ir įžuliu snukiu!.. Tenubau- 
džia mane Viešpats! Niekšelis dar numins mums kojas! Bet aš jį atpaži- 
nau! Tai pačios žemiausios rūšies banditas, gražuolėlis iš Ptit Flambo! 
O-lia! Niekše, nenaudėli, tuoj aš tau parodysiu kaip maišytis tarp pado- 
rių kareivių. 

Ferjeras guviai atsigręžė. Ketveriukė paskubomis žingtelėjo į prie- 
kį ir išvertė kraupias akis. 

Boreveras išblyško. Ne tiek dėl neregėto išsišokimo, kiek dėl pas- 
tangų likti ramiam. Žvilgsniu sudraudė Ferjerą - šis jau buvo bejsikišąs. 
Rankos mostu nutildė ir keturis narsuolius. Niūrokai šypsodamasis abe- 
jingu balsu pašaipiai tarė: 

- Žinoma, doras kareivis Malikomnas - tai ne vargšas pačios že- 
miausios rūšies banditas. Kad jį kur maras! Grobikų, tikriausių plešikų 
iš pakelės gaujos kapitonas - tai jau didelio užmojo banditas. O jeigu jau 
tai žemina jo orumą ir jam negarbė būti tokioje kompanijoje, patarčiau 
nešdintis iš čia, ir kuo greičiau. 

Malikornas sunkiai pakilo, atsistojo priešais Boreverą, pranokda- 
mas jį visa galva, ir nusišiepė: 

- Tai tu, mažasis gražuolėli iš Ptit Flambo, siūlai man išeiti? 

- Taip, didysis pakelės plėšike. O kadangi durys pernelyg toli nuo 
čia, 0 mes jau pakankamai į tave prisižiūrėjome, tu išlėksi štai per tą 
atvirą langą. 

Malikornas suliulėjo nuo homeriško juoko protrūkio. Ir, kreipda- 
masis į savo bičiulius, kvatojančius drauge su juo, pasakė: 

- Tik ką mažasis gražuolėlis grasino išmesiąs mane pro langą. Ne, 
taip ir numirti galima iš juoko. 

- Tik pamanykit, - lediniu balsu tarė Boreveras, - tu nuovokesnis, 
negu aš maniau. Viską supratai. Nors ir prireikė daug laiko, bet vis dėlto 
supratai. 

- Ką aš jums sakiau? - prunkštė Malikornas. - Man bus įdomu pa- 
Žiūrėti, kaip tu tęsėsi savo Žodį, mažasis gražuolėli. 

- Ogi štai kaip, didysis bandite. 

Nebeatpažįstamu iš įtūžio balsu tardamas šiuos žodžius Boreveras 
ir ėmėsi veiksmo. 

Viena ranka sugriebė milžiną už apykaklės, kita - už juosmens, truk- 
telėjo į save, kilstelėjo tarsi šiaudelį. Malikornas nesuspėjo nė piršto 
pajudinti. Akimoju pasijuto iškeltas virš savo bičiulių galvų; jie dau- 
giau nebemanė juoktis. Malikornas pasijuto skrendąs. Jis lėkė pro langą 
ir lyg maišas sunkiai dribtelėjo ant žemės. 

Šis mitrus triukas, užuot nuraminęs Borevero nervus, dar labiau 
juos įtempė. Įniršis, tramdytas stipria valios įstanga, ūmai išsiveržė - 
negailestingas, nenugalimas, baisus. Mirtinai išblyškęs, susitaršęs, degan- 
čiomis akimis, jis suurzgė kimiu balsu, kreipdamasis į trejetą soldafonų: 

- Kieno dabar eilė? 

Jie atsakė keiksmų srautu. Vienu akimoju visas trejetas pašoko ant 
kojų. 

- Niekam nejudėti! - suriaumojo Boreveras, iš Ferjero bei ketverto 
narsuolių veidų supratęs, jog šie pasirengę pulti. 

Jo tonas buvo toks valdingas, jog tie sustingo vietoje. 

Boreveras vienas pasitiko antpuolį. Beje, viskas vyko be galo grei- 
tai. 

Ūmai jis smogė abiem kumščiais. Du kareivos nulėkė po stalu ir 
griūdami jį apvertė. Sužvango dūžtantys indai. 

Tada spyrė trečiajam. Smūgis į krūtinę buvo toks stiprus, kad ir šis 
kareiva išsiticsė ant žemės greta dviejų savo kompanionų. 

Visa tai neužtruko ir poros sekundžių. 

Boreveras giliai atsiduso ir pasakė: 

- Aha!.. Štai ir viskas. 

Neįtikėtino įniršio priepuolis praėjo. Boreveras nužvelgė trejetą sa- 
vųjų priešininkų. Tačiau jo šviesiose akyse, dar vos prieš akimirksnį 
blizgėjusiose kovos įniršiu, veltui būtumėm mėginę aptikti pergalės 
džiaugsmo atspindį. 

Trejetas luošių. įveikdami skausmą. kėlėsi. Boreveras įdėmiai, šal- 
tai juos stebėjo. Nepasakė jiems nė žodžio, tačiau jo elgesys aiškiai ro- 
dė, jog jis jų nepasigailės, jeigu tik šic sumanytų pulti. Tačiau kariams 
užteko proto nusileisti. 

Boreveras truktelėjo pečiais ir, tarytum nieko nė nebūtų įvykę, prieš- 
taravimų nepripažįstančiu valdingu tonu tarė saviškiams: 

- Eime. 

Iš Šmen-o-Klero jie pasuko į kairę ir patraukė prie Nelio vartų. 
Boreveras ir Ferjeras ėjo priekyje. Ketveriukė kaip įprastai sekė atsili- 
kusi per keletą žingsnių. 

Tokia tvarka, neskubėdami, jie nuėjo gal dvidešimtį žingsnių. At- 
sakydamas į Ferjero klausimą, Boreveras abejingai tarė: 

- Tiek to! Jie buvo girti... Aš nematau kitokio paaiškinimo. Galiu 
lažintis, jog dabar, išblaivėjęs, Malikornas gailisi savo nelemtų žodžių. 
Jeigu, žinoma, jis dar pajėgus atsiminti, ką kalbėjo. 

Vos pabaigė šią frazę, už nugaros išgirdo kilusį triukšmą. Netrukus 
suskambo pykčio kupini šūksniai. 

“Mušk juos! Mušk! Trenk! Mirtis! Mirtis!" 

Penkiolika Malikormno kareivių su špagomis rankose lėkė prie jų. 


7. 2034 

Priekyje, ragindamas kitus balsu ir gestais, bėgo pats Malikornas ir trys 
jo draugai. 

Boreveras akimirksniu viską suprato. Ir labai šaltai vos vos šypte- 
lėjęs, pasakė: 

- Štai dabar aišku, kad tas saldofonas Malikornas medžioja kaip tik 
mane. Ar palauksime jų? 

- Ė, ne, velniai griebtų! - šūktelėjo Ferjeras, degdamas nekantrumu 
susiremti. - Puolam!.. 

Ir jie puolė. 

Pirmieji kovon stojo du Malikorno draugai. Žaibiškas susišaižy- 
mas špagomis. Du kareivos pargriuvo... Boreveras ir Ferjeras juos per- 
šoko ir tučtuojau atsidūrė priešais Malikorną ir paskutinįjį jo draugužį. 
Pakilo dulkių debesis; trečiasis kareiva susmuko durklo perverta šlauni- 
mi. Malikornas sudribo, apsvaigintas Borevero špagos gardos, kuria at- 
sivėdėjęs trinktelėjo jam per viršugalvį. 

Peržengęs juos, puolė į pievą, pasitikdamas penkiolika kareivių, 
netikėtai likusių be vadeivos. Mindamas žolę gigantiškais batais, Bore- 
veras, apsvaigęs kovos įkarštyje, virpančiomis lūpomis, išsiplėtusiomis 
šnervėmis, liepsnojančiomis akimis, šūkčiojo savo kovos šūkį: 

- Boreveras! Rojalis de Boreveras! 

Ferjeras irgi sudirgęs, susitaršęs, apimtas grumtynių įniršio, šaukė 
drauge su juo: 

- Boreveras! 

Ir ten, už pagrindinės puolančių kareivių masės, ketvertas atsilic- 
pė: 

- Boreveras! Boreveras! 

Nes ketvertas narsuolių buvo už kareivių. O kareiviai apsišovė 
neatkreipę į tai dėmesio. 

Kova buvo siaubinga. Į kareivius, įsitikinusius, jog priešais juos 
tiktai du Žmonės, iš už nugaros, pasiraitoję rankoves, įsirėžė ketvertas 
narsuolių. Per trumpesnį laiką, negu jo prireiktų apie tai papasakoti, 
Boreveras, Ferjeras, Burakanas, Strafaras, Korpodibalis ir Trankemajus 
kiekvienas paklojo po žmogų. 

Ketvertas likusių kareivių, priblokštų ir pasimetusių, išsigandę iš- 
vydo esą apsupti šešių Žmonių, kurie jiems atrodė tarsi įsisiautėję demo- 
nai. Jie suvokė, kad atėjo paskutinioji. 

Boreveras ranka sulaikė savuosius kompanionus, kurie veržėsi už- 
baigti darbą, ir tarė: 

- Gana, nešdinkitės... Mes paleidžiame jus. Ir kitą kartą, prieš užŽ- 
puldami Boreverą, dusyk pagalvokite. 

Šie nelaukė, kol bus pakartota antrą kartą. 
atlikto kraupaus darbo vaisius - dešimt kūnų, išsikėtojusių žolėje, krau- 
jo klanuose. Ir liūdnu balsu sušnibždėjo. 

- Vargšai! 

- Aš jums patarčiau - nesigailėkite jų, - tarstelėjo Ferjeras. - Ir vi- 
siškai ne jų nuopelnas, kad jūs stovite čia, gyvas ir be menkiausio įbrė- 
žimo. O gal jums labiau patiktų matyti save jų vietoje, plūduriuojantį 
savame kraujyje? 

Jie susiėmė už rankų ir nužingsniavo savo keliu. Jeigu kas nors 
būtų pažvelgęs į juos, tokius ramius, taikius, nė už ką nebūtų galėjęs 
pagalvoti, jog vos prieš sekundėlę jie galinėjosi su giltine. 

Kai tik jie pasišalino, mūšio lauke tarytum stebuklas išdygo Gijo- 
mas Pentekotas. Iš kokios neregimos landynės jis išslinko? Tik jis vic- 
nintelis tebūtų galėjęs tai pasakyti. Gijomas Pentekotas buvo čia, štai ir 
viskas. Jis patraukė įkandin jų; sekė per atstumą, ėmęsis didžiausio at- 
sargumo. 


XVIII 
KVIETIMAS 


Dvi dienas po to Boreveras vis lankėsi Ferjero namuose. Ateidavo 
dažniausiai vakarais. Ir kiekvieną kartą Ferjeras maloniai jį sutikdavo ir 
būdavo laimingas, galėdamas su kuo nors pasišnekėti apie tą, kurią pa- 
milo. 

Boreveras, atrodė, jautė ypatingą potraukį sodui. Skųsdamasis karš- 
čiu, jis visuomet pasikviesdavo ten vikontą arba paprasčiausiai išeidavo 
vienas. Per dvi dienas, neatskleisdamas reikalo svarbos, jis sužinojo dau- 
gybę smulkmenų apie vidamo namus. Jis taip pat susipažino su tarnais 
ir užsitikrino ateityje jų palankumą, kiekviena proga dosniai dalinda- 
mas auksines monetas. Tarnai įprato matyti jį ateinantį, išeinantį bei klai- 
džiojantį po namus, tarytum savą. Ir netrukus neliko nė vieno, kuris ne- 
būtų skubiai vykdęs mesjė ševaljė įsakymų. 

Tomis dienomis grafo de Luvro nesimatė. Tačiau kadangi Boreve- 
ras kiekvieną rytą pasirodydavo Luvre ir kiekvieną kartą ten asmeniškai 


99 


kalbėdavosi su karaliumi, reikia manyti, kad dėl grafo nebuvimo jie bu- 
vo susitarę. 

Trečiąją dieną, penktadienį, grafas vėl pasirodė. Ferjerui tikriausiai 
apie jį pranešė Boreveras, nes būtent tą dieną jis išvyko į Fruamontelio 
gatvę, į Nostradamo rezidenciją, vien tik dėl to, kad pasikalbėtų su grafu. 

Tomis dienomis Ferjeras nemėgino susitikti su Fjorinda. Tačiau, 
jei nekalbėdavo apie ją su Boreveru, vis tiek be perstojo apie ją galvoda- 
vo. Ištikimas pasirinktai taktikai, Boreveras tokiais atvejais tik klausy- 
davosi ir vengdavo ištarti žodį “vestuvės". Beje, Ferjeras taip pat apie 
jas neužsimindavo. Tik jam pačiam nesuvokiant, vestuvės, atrodžiusios 
neįmanomomis, dabar dingojosi kaip natūraliausias dalykas. 

Būgštauti vertė tik viena - gili pagarba tėvui. Pagarba, kartais pe- 
rauganti į baimę. Tačiau aistra jau buvo pakankamai sustiprėjusi ir tai 
tiko atviram pokalbiui, kuris atrodė baisesnis už griausmą. Jis nesuvo- 
kė, jog labai greitai ateis toji akimirka, kai ši aistra visiškai jį užvaldys, 
savo galingu alsavimu nušluos bet kokią baimę, bet kokią pagarbą, bet 
kokį išankstinį nusiteikimą. Tuomet jis neišvengiamai sukils prieš tėvo 
įsakymus. Galimas dalykas, bus prieita net ligi to, jog jis sukils prieš 
patį tėvą. 

Tuo metu, kaip mes jau sakėme, tėvo baimė dar buvo stipresnė. 
Kaip tik tai ir vertė jį instinktyviai ieškoti moralinės paramos pas grafą 
de Luvrą, nes Borevero parama, kuri - jis žinojo - iš anksto užtikrinta, 
jam neatrodė pakankama. 

Savaime suprantama, Boreveras išaikšino karaliui reikalo esmę. Ži- 
noma, jis veikė taip, kad Pranciškaus malonė irgi buvo užtikrinta iš anks- 
to, ir šis buvo pasirengęs pagelbėti, svajonę apie santuoką paverčiant 
realybe. Visa tai pavyko labai natūraliai, netgi lengvai - karalius negalė- 
jo nepajausti žavesio, kurį skleidė gracinga ir miela pranašautoja. 

Štai kodėl grafas de Luvras nė kiek nenustebo. Ir nė kiek nedvejo- 
damas viskam pritarė, netgi nuoširdžiai pridūrė: 

- Garbė Dievui! Tai bus pati Žaviausia vikontienė, kokią kas nors 
yra regėjęs! Juk Žinote - aš pažįstu ne vieną išdidžią ir pasipūtusią damą, 
kuri greta šios vikontienės pasijus apmaudžiai pažeminta. 

Ir prapliupo jaunatvišku juoku. 

- Gailiuosi tik vieno - jog pats negaliu eiti su ja prie altoriaus... 
Prisiekiu Viešpaties mirtim, taip, vikonte, jeigu tai priklausytų tik nuo 
manęs, aš įnirtingai atkovočiau iš jūsų tą Žavią merginą ir padaryčiau iš 
jos grafienę. | 

Tie žodžiai sužavėjo įsimylėjusį Ferjerą. Tačiau jis iš prigimties 
buvo pavydus. Prieš jo valią, pavydo gaidelės suskambo jo balse, kai jis 
paklausė: 

- Kas gi jus sulaiko, mesjė grafe? 

- O-lia-lia! - šūktelėjo grafas, dabar jau visiškai nesivaržydamas. - 
Nerodykite ilčių, vikonte!.. Štai, ševaljė pasakys, kodėl jums neverta 
manęs baimintis. 

- Grafas vedęs, - ramiai išklojo liudytoju pakviestas Boreveras. 

- Deja! Taip, vikonte, aš galutinai sukaustytas santuokos grandi- 
nių. Dar blogiau - aš amžiams įsimylėjęs tą, kuri nešioja mano vardą. O 
kadangi man lygiai kaip ir čia esančiam ševaljė, ištikimybė damai - įsta- 
tymas, mano asmenyje jūs neišvysite varžovo. 

Jie nusijuokė visi drauge. Ir dabar, jau visiškai nusiraminęs, Ferje- 
ras giliai įsitikinęs pareiškė: 

- Tuomet mes trys teigsime šią dorybę, kuri pakankamai reta mūsų 
laikais. Juk aš taip pat - tai jaučiu - būsiu ištikimas jai ligi mirties. 

- Tebūnie taip! - baigė grafas ir gudriai pridūrė: 

- Visa tai nuostabu, tačiau, man regis, jūs užmiršote, jog dar nepa- 
siteiravote paties svarbiausio suinteresuoto asmens... Jūs dar neišgirdo- 
te žodžio, kad ji sutiks tapti vikontiene. 

Ferjeras išblyško ir pažvelgė į Boreverą nevilties kupinu žvilgsniu. 

- Nesikrimskitė, - nuramino ševaljė. - Manau, ji lengvai leisis įtiki- 
nama; jūs viską turite išsiaiškinti kaip galima greičiau. Ir jeigu išties 
apsisprendėte... 

- Aš tučtuojau einu pasją, - pertraukė Ferjeras, puldamas apsiausto 
ir skrybėlės. 

Jis nebegaišo nė minutės ir skubiai atsisveikino su jais. Jau buvo 
pric durų, kai Boreveras jį sustabdė. 

- Ar žinote, kur ją surasti? - paklausė. 

- Manau, kur nors gatvėje, kaip ir praeitą kartą... Paieškosiu. 

Boreveras kiek pamąstė ir, trūktelėjęs pečiais, tarytum nublokšda- 
mas visokius būgštavimus, pasakė: 

- Eikite į Marė gatvę Sen Žermeno priemiestyje. Fjorinda gyvena 
kairėje pusėje priešpaskutiniame name. Tiksliau negaliu pasakyti, nes 
niekada pas ją nesilankiau. Tačiau Žinau, jog ji ten gyvena, pastogėje. 

- Tai daugiau, negu man reikia! Dėkoju, ševaljė. 

Ir Ferjeras leidosi bėgti, tarytum pats velnias būtų ketinęs sučiupti 
jį už kulnų. 

Pranciškus šypsodamasis pasakė: 

- Jis net neįtaria, koks malonus siurprizas paruoštas šioms vestu- 
vėms. 

- O! - susimąsčiusia išraiška tarstelėjo Boreveras. - Jos dar neatš- 
vęstos, tos vestuvės. Ir, jeigu norite Žinoti mano nuomonę, aš netikiu, 
kad jos įvyks... Jeigu tik pats karalius neįsikiš į šį reikalą. 

- Dėl to netenka abejoti, karalius įsikiš - užtikrino Pranciškus, štai 
ir viskas. Ir kai jis pareikš savo valią, visiems teks jai nusilenkti. 

- Netgi sinjorams Gizams? - paklausė Boreveras, žvelgdamas jam į 
akis. 

Plūstelėjęs kraujas nukaitino Pranciškaus skruostus, ir jis energin- 
gai atsakė: 

- Ir sinjorams Gizams, kaip visiems kitiems... Ir netgi labiau, negu 
visiems kitiems. | 

Akimirkai užmiršęs tą vaidmenį, kurį vaidino, ir kilstelėjęs kaukę, 
kuri, be jokios abejonės, jį slėgė, išsitempęs išties karališka poza, vos 
praverdamas lūpas, grasinimo pilnomis akimis, tarė: 

- Ak! Tegul tik pagaliau išmuša valanda, kai aš įtikėsiu, jog gyven- 
siu!.. Ir jie pamatys, tie sinjorai Gizai pirmiausiai, ar aš sugebėsiu būti 
karaliumi ir ar pakęsiu savo karalystėje dar ir kitą valdovą!.. Tegul tik 
kas nors, kad ir koks stiprus būtų, pamėgina iškelti prieš mane galvą - 
prisiekiu Viešpačiu, toji galva nusiris po budelio kirviu! | 

Tą akimirką Boreverui pranešė, jog primygtinai prašosi priimama 
kažkokia pagyvenusi moteris, prisistačiusi Fjorindos pasiuntine. 

Ištarus Fjorindos vardą, Boreveras susižvalgė su Pranciškum, ūmai 
tapusiu labai dėmesingu, ir, šiam davus ženklą, paliepė įleisti lankytoją. 

- Jeigu Fjorinda siunčia čia žmogų, vadinasi, jai gresia rimtas pa- 
vojus. 

Moteris įėjo. Ji atrodė esanti maždaug šešiasdešimties metų. 

Moteris tūptelėjo, negrabiai padarė reveransą ir, nė kiek nesutriku- 
si, plonu spigiu balsu, paslaptinga veido išraiška paklausė: 

- Galbūt, jaunieji sinjorai, jūs ir esate tie, kurių ieškau, - grafas de 
Luvras ir sinjoras de Boreveras? 

- Taip, štai čia mesjė grafas de Luvras, o aš - ševaljė de Boreveras. 

- Puiku, aš turiu reikalą kaip tik į jus, - patenkinta pasakė senė. 

Ir ta pačia paslaptinga, o teisingiau sakant, nerimą keliančia išraiš- 
ka, gailiai tęsė: 

- Turiu jums pranešti, mano gražieji sinjorai, tesaugo jus Viešpats, 

jeigu jūs nenorite, jog žavioji Fjorinda žūtų tragiška mirtimi, turite nea- 
tidėliodami dumti jai į pagalbą. 

- Vadinasi, jei gręsia didelis pavojus? - sunerimęs paklausė Bore- 
veras. - Kas gi jai nutiko? 

- Aš negalėsiu jums pasakyti, kas jai nutiko, matote, Fjorinda nie- 
ko man nepasakė. Ji paslaptinga mergina ir nemėgsta plepėti apie savo 
reikalus. Tačiau galiu jums pakartoti jos žodžius. Nepaisant metų, mano 
atmintis, dėkui Dievui, dar gera. 

Boreveras niekuomet nepasižymėjo ypatingu kantrumu. Šis tuš- 
čiažodžiavimas jį erzino. Todėl gana griežtai pasakė: 

- Kalbėkite, geroji moteriške, ir, vardan Dievo, neskubėkite. 

Nė kiek nesumišusi, senė nesutrikdomai tęsė: 

- Turiu jums pranešti, mano jaunasis sinjore, jog aš gyvenu ten pat, 
kur ir Fjorinda. Taip, mes kaimynės, kaip Dievą myliu, ji garbingas kū- 
dikis, geriausioji širdis iš visų, kurias pažįstu, dažnai man padeda, kaip 
tik sugeba. Nes ji Žino, jog aš sena ir neturtinga, o darbo pasitaiko retai, 
ir tas pats dažnai ne pagal mano jėgas. Tad be Fjorindos paramos aš ne 
kartą būčiau turėjusi eiti gulti tuščiu skrandžiu... O tai labai liūdna. Ga- 
liausiai jums pasakysiu, jog dėl jos esu pasirengusi šokti į ugnį. Nes, 
garbė Viešpačiui, turiu širdį ir nepamirštu to gėrio, kurį man padaro. 

- Trumpiau, geroji moteriške, trumpiau! - murmtelėjo Borevcras. 

- Trumpiau, mano garbusis sinjore, trumpiau. Tad štai, Fjorinda 
atėjo pas manc. Ji buvo išblyškusi, sunerimusi... Iš karto pamačiau, jog 
jai nutiko didelė nelaimė. “Motinėle Andželika, - sako ji man, - aš pra- 
žuvusi, jeigu neateisite man į pagalbą. Ar norite padaryti man didelę 
paslaugą?" - “O kaipgi aš galėčiau nenorėti, švelnusis Gerojo Dievo kū- 
diki? Kalbėkite! Norite, kad aš į ugnį pulčiau dėl jūsų?" - sakau jai. “Ne, 
- kalba ji man, - tai, ko aš laukiu iš jūsų, ne taip sunku padaryti. Nueikite 
į Fruamontelio gatvę, už Luvro. Ten paklauskite Nostradamo namų. Juos 
visi Žino, pirmas sutiktas parodys. Ten jūs mano vardu paprašykite leisti 
pasikalbėti su sinjoru ševaljė de Boreveru ir su sinjoru grafu de Luvru. 
Jiems pasakykite, kad man gręsia didelis pavojus, kad aš negaliu išeiti iš 
namų ir jeigu jie neatsiras čia ligi penktos valandos ir manęs neišlais- 
vins, man bus nuplėšta garbė, aš būsiu sunaikinta, ir kad aš nepergyven- 
siu savosios nešlovės. Jūs jiems pasakykite, kad jie suprastų ir patikėtų, 
jog man negerą pokštą rengėsi iškrėsti baronas de..." Viešpatie Jėzau! 
Štai to nedorėlio barono vardas ir išpuolė man iš atminties!.. Lukterkit... 
Ros... Ros... 

- Rospinjakas! - sušuko Boreveras. - Taip ir maniau! 

- Rospinjakas! - triumfavo senė. - Taip, Rospinjakas! 

Ji rengėsi tęsti savo begalinius paaiškinimus, tačiau Boreveras jau 
pakankamai žinojo. Jis pažvelgė į laikrodį. 

- Dar tik trys valandos, - pasakė, - mes turime daug laiko. 

Ir, pertraukęs senę, tarstelėjo: 

- Pasakykite man, geroji moteriške, ar seniai išsiskyrėte su Fjorinda? 

- Tik tiek, kiek reikia sugaišti ateiti čia iš Marė gatvės, mano gra- 
žusis sinjore. Ir patikėkite, aš nesitrukdžiau, nežiopsojau į šalis. 

Boreveras pasirausė piniginėje, rado keletą auksinių monetų, ir įdė- 
jęs į senės ranką, pasakė: 

- Tai ir puiku, geroji moteriške, grįžkite pas Fjorindą ir pasakykite 
jai, kad nusiramintų. Mes būsime ten anksčiau nurodytos valandos. 

Senė pavaizdavo patį prašmatniausią reveransą, kokį tik mokėjo ir 
išėjo, apipylusi juos palaiminimais. Ji buvo laiminga gavusi tiek pinigų, 
kiek reikia dviejų mėnesių gyvenimui. 

- Ką gi, mesjė grafe, - pasakė Boreveras, kai ji dingo, - jeigu jūs 
teiksitės panorėti, aš turėsiu garbės palydėti jus namo... Tai man beveik 
pakeliui ir aš tesugaišiu vos keletą minučių. 

-Ė, ne! - gyvai tarė Pranciškus. - Žavioji Fjorinda kviečia į pagalbą 
grafą de Luvrą. Vadinasi, aš eisiu su jumis, ševaljė. 

Boreveras apmaudžiaudamas sumojavo rankomis. 

- Monsinjore, jūs negalvokite, kad... 

- Ek! Dieviška dienelė! Priešingai, tik apie tai ir galvoju. Ševaljė, 
aš nujaučiu nuotykį, užuodžiu kovą, kurioje būtų galima atseikėti ne 
vieną antausį... 

- Ir gauti atgakios, monsinjore, - šaltai nutraukė Boreveras. 

- Su jumis antausiai dalinami, o ne gaunami, - pareiškė Pranciškus, 
visiškai tikėdamas savo žodžiais. 

- Pagalvokite, tai gali būti jums paspęstos žabangos. 

- Jūs jas sutraiškysite. 

- Monsinjore!.. 

- Čia nėra monsinjoro!.. Tėra tik grafas de Luvras, nenorintis pa- 
likti savojo draugo Borevero!.. Štai taip! Aš viską pasakiau ir einu su 
jumis... Aš taip noriu... O be to, gal nieko ir nenutiks? 

- Manau, laukia ne juokai! - gana grubiai atsakė Boreveras. 

Tačiau išvydęs nusivylusį Pranciškų, nusijuokė ir vėl tapo nerū- 
pestingu padauža. 

- Po velniais, tebūnie, kas turi būti! Pažiūrėsim. 

Jie apsiginklavo. Boreveras labai uoliai patikrino ir Pranciškaus 
špagą bei dagą. Patenkintas prasegė ir jo liemenę ir lygiai taip pat ištyri- 
nėjo plonus grandininius marškinius, slepiamus po šilkais. Jis gerai Ži- 
nojo, ko verti tie marškiniai, nes pats Pranciškui juos buvo davęs. Pama- 
tė - nė vienas žiedelis nesudaužytas, nesutrūks nuo smūgių. Ir pasijuto 
visiškai ramus. 


XIX 
ŽABANGOS 


Fruamontelio gatvė nebuvo ypatingai ilga. Ji jungė Sent Onorė gatvę 
su Bovė. Bovė gi tęsėsi palei upę, Luvro galukiemiais. Į šią gatvę, išėju- 
si iš Nostradamo rezidencijos, ir pasuko senoji moteris, kuri save vadi- 
no Andželika. 

Bovė gatvėje ji pasuko'į dešinę ir po keliolikos žingsnių atsidūrė 
Sen Toma gatvėje, lygiagrečioje Fruamontelio gatvei. Čia ji pasuko į 
kairę ir praėjo pro Sen Toma bažnyčią. 

Sen Tomą bažnyčia buvo dešinėje pusėje, beveik pačiame gatvės 
gale, vadinasi prie pat krantinės. Priešingoje pusėje, beveik tiesiog prie- 
šais bažnyčią, trys paskutinieji namai stovėjo kiek nuošaliau, sudaryda- 
mi didoką užkaborį, kur lengvai būtų galėjęs pasislėpti visas Žmonių 
būrys. Aptikti jį būtų galima tik atsidūrus kur nors viršuje. Paryžius tuo- 
met buvo kupinas panašių užuoglaudų bei užkampių. ir nakties vagišiai 
bei kitokie įvairiausio plauko plėšikai, kokių tada knibždėte knibždėjo 
mieste, sumaniai jais naudojosi. 

Dabar gi šiame užkampyje tykojo ne būrys, o vienas vičvienaitis 
žmogus. Tas žmogus buvo Gijomas Pentekotas. Ir kaip tik prie jo, nė 
kiek nedvejodama, pasuko senoji moteris. Ir štai koks tarp jų užsimezgė 
dialogas: 

- Kaip ten? 

- Darbas atliktas. 

- Ar matei juos abu? 

- Aš gi sakau, kad darbas atliktas. 

- Esi įsitikinusi?.. Jie nieko nesuuodė? 

- Nemanau. Man atrodo, netrukus juos išvysi. 

- Arjie rengiasi į keltą? 

- Nemanau, kad jie gaištų, eidami per visus tiltus. 

- Gerai. Duok ranką. (Pasigirsta sidabrinis skambesys). Dabar tau 
užmokėta, dink. 

Ir senė pradingo tarsi skradžiai Žemės. 

O Gijomas Pentekotas nužingsniavo plačiu žingsniu. Tik šiuo at- 
vejų mums žinoma, kur jis patraukė. Beje, visiškai netoli, į krantinę. 

Čia jo laukė Rospinjakas, laikydamas už pavadžių žirgą. Gijomas 
Pentekotas persakė jam įdomų pokalbį, kuris ką tik įvyko tarp jo ir tos 
senės, visai panašios į dorą maldininkę. Barono veidas nušvito niūriu 
džiaugsmu, ir jis suurzgė: 

- Tikiu, šį kartą jie bus mano rankose!.. Mano likimas užtikrintas. 

Keltas buvo per porą Žingsnių nuo jų. Rospinjakas paliko Žirgą 
Pentekotui ir patraukė tiesiai prie keltininko. Išsiėmė iš kišenės popierių 
ir pakišo jam po nosimi. Tuo pačiu metu ėmė kažką jam aiškinti. Žmo- 
gus, išklausęs Rospinjako, su baiminga pagarba įvertinęs prie dokumento 
prikabintus antspaudus, nuolankiausiai nusilenkė. Bet liko niūrus. Tuo- 
met Rospinjakas prie keltininko kojų numetė piniginę ir atsuko nugarą. 

Žmogus puolė prie piniginės, įsigrūdo ją į pačią giliausią kišenę, ir 
nevilties grimasą jo veide pakeitė džiūgavimas. 

Rospinjakas grįžo pas Pentekotą ir pasakė jam keletą žodžių. Pas- 
kui šoko balnan ir žirgą pavarė risčia. Taip jis nušuoliavo ligi Šatlė ir 
pradingo po jo skliautais. Iš ten jis jau nebeišjojo. 

Po poros minučių Gijomas Pentekotas išvydo Boreverą ir grafą de 
Luvrą savajame prieglobstyje, išsiviepė iš pasitenkinimo: “Prisiekiu sa- 
vo batais, pats metas!.. Štai, man ir ramiau... O toji močiutė Kiulo, be 
abejo, gudri bobelė". 

Atrodo, kad toks ir buvo tikrasis senosios maldininkės vardas. Ji 
nebuvo jau toks “angelėlis", kokį vaidino prieš Boreverą. 

Boreveras ir de Luvras prisiartino prie kelto. Kiti keliauninkai lau- 
kė šalia laiptelių, besileidžiančių prie vandens. Keltininkas, regis, buvo 
labai užsiėmęs savo luote. Tačiau jis niekam neleido lipti. Kai žmonės 
ėmė šūkalioti, šis šaipydamasis atsakė, kad atsitikusi bėda ir dabar jam 
reikia atlikti skubų remontą, tad, vadinasi, perkėla pradėsianti veikti tik 
po poros valandų. 

Plūsdamiesi ir murmėdami, keleiviai buvo priversti laukti. 

Dėl šios nesėkmės, Pranciškus atrodė labiau apmaudžiavo negu Bo- 
reveras, kuris tik pasakė: 

- Eime tiltais ir viskas. Mes būsime ten laiku, o tai svarbiausia. 

Ir jie nuskubėjo atgal į krantinę. 

Gijomas Pentekotas jų nesekė. Tik davė ženklą kažkokiam galva- 
žudžiui, spoksančiam į varnas. Ir galvažudys nusekė jų pėdomis. 

Pentekotas plačiu žingsniu patraukė prie žmogaus, kuris abejingas 
vaikštinėjo netoliese, laikydamas už pavadžio arklį. Žmogus su žirgu 
čia jo kaip tik ir lūkuriavo, nes vos jį pastebėjęs, paspartino žingsnį ir 
nuskubėjo pasitikti. Gijomas Pentekotas keliais žodžiais trumpai kažką 
sukomandavo, šoko balnan ir, sušėręs arkliui, nulėkė zovada. 

Arklį vedžiojęs žmogus, nieko nelaukęs greitai prisivijo galvažudį 
ir nuėjo su juo. Du niekšai nerūpestingai plepėdami, nepaleido iš akių 
ketveriukės, sekusios Boreverą ir grafą de Luvrą. 

Jų kelias ėjo pro Šatjė. Už Šanžo tilto ėmė atidžiai žvalgytis po 
Site. 

Rospinjakas stovėjo prie aukšto lango ir laukė. Kai tik pamatė, jog 
vyrai aplenkė pilį, uždarė langą ir keletą žodžių pasakė dar dviems kam- 
baryje buvusiems Žmonėms - de Braželonui, karališkajam teisėjui, 1r mes- 
jė Gabastonui, sargybinių ševaljė. 

Visi trys jie išėjo į kiemą. Čia buvo surinkti kariai. Princo de la 
Roš-si:ur-Jono sargybinių leitenantas vaikštinėjo apsiniaukęs. Karališ- 
kasis teisėjas bei sargybinių ševaljė prisigretino prie šio karininko ir 
trumpai pasikalbėjo. 

Rospinjakas dingo. 

Dvejetas jaunuolių dar nebuvo perkirtę Sitė, o kariai jau išžygiavo 
iš Šatlė. 

Jų priekyje, lydimas penkiasdešimties lankininkų, žengė Braželo- 
nas. Iš paskos - Gabastonas su penkiasdešimčia raitų ir šimtu penkias- 
dešimčia pėsčių sargybinių. Leitenantas Žingsniavo eisenos gale, ves- 
damas aštuoniasdešimt sargybinių. Taigi iš viso jų buvo trys šimtai tris- 
dešimt Žmonių. 

Tuo metu Boreveras ir Pranciškus traukė prie Biusi vartų. Jiems ir 
į galvą neatėjo, kokia baisi audra kaupiasi virš jų. 

Ten, toli nuo jų, taip toli, jog jie negalėjo nei matyti, nei regėti, trys 
šimtai trisdešimt sargybinių taip pat žengė pirmyn sunkiu, svariu 
žingsniu, drebinančiu vitražus švininiuose rėmuose. Ir jiems einant pro 
šalį, tarpduriuose pasirodydavo nustebę krautuvininkai, miestiečiai pro 
langus kaišiojo smalsias nosis. 

Jiems žengiant, prie jų prisidėdavo vis naujos ir naujos neaiškios 
Žžmogystos su kartuvių išsiilgusiomis fizi0nomijomis, apsiginklavusios 

keisčiausiais kalavijais, lazdomis, ietimis, alebardomis, peiliais. Ir toji 
demonų armija nebyliai traukė iš abiejų sargybinių kolonos pusių, vil- 
kosi jai iš paskos, sklido niaurūs garsai, vilnijo duslus murmesys, pra- 
našaujantis audrą. Toji minia, nežinia kaip ir ką iššniukštinėjusi, šitaip 
reiškė savo priešiškus jausmus. Kartais pasigirsdavo pavieniai šūksniai: 
“Vagys! Banditai! Eretikai! Hugenotai!" 

Tuomet karališkasis teisėjas, žengęs kolonos priekyje, sargybinių 
ševaljė, ėjęs viduryje, ir sargybos leitenantas, pėdinęs gale, atsigręžda- 
vo į minią ir valdingai įsakydavo: 

- Tylos! 

Ir minia nutildavo. Instinktyviai ji suvokdavo, jog rengiamos kaž- 
kokios gaudynės ir svarbu pirma laiko neišgąsdinti grobio. 

Dabar Boreveras ir Pranciškus jau atėjo į Marė gatvę ir įžengė į 
priebutinį namą. Kaip pamenate, šiame name gyveno Fjorinda. Namas 
buvo trijų aukštų. O mergina gyveno pastogėje. 

Boreveras ir Pranciškus užkopė į viršų. Trankemajus. Burakanas, 
Strafaras ir Korpodibalis paliko apačioje. Apimtas savotiškos negeros 
nuojautos, Boreveras primygtinai prašė jų būti budriems. 

Erdvūs ir platūs laiptai ėjo vis statyn ir pagaliau tapo tokie siauri, 
jog Boreveras ir Pranciškus buvo priversti lipti vienas paskui kitą. Borc- 
veras užkopė pirmasis. 

- Pažvelkit! Čia tik vienerios durys! 

Tokie buvo pirmieji Borevero žodžiai, kai jis užkopė į laiptų aikš- 
telę. 

- Vadinasi, mes neapsirikome, - šyptelėjęs atsakė Pranciškus. 

Tačiau Boreverui buvo ne juokai. Jis mirtinai išbalo. Jeigu Pran- 
ciškus užmiršo ar neatkreipė į tai dėmesio, tai jis puikiausiai atsiminė, 
jog atėjusioji moteris sakė, jog ji gyvenanti toje pačioje laiptų aikštelė- 
je, kaip ir Fjorinda. O kadangi čia tik vienerios durys, vadinasi, ji mela- 
vo. 

Kodėl ji melavo? 

Atsakymas stulbinančiai aiškus: juos įviliojo į žabangas. 

Dabar reikėjo greitai apsispręsti. Tačiau pirmiausia buvo būtina su- 
vokti grėsmės pobūdį ir kur ji slypi. Galimas dalykas, už šių durų, ku- 
rios savo mažu langeliu, atrodė, sekė juos kreiva akimi? 

Tokios ir panašios mintys žaibu perrėžė Borevero smegenis. 

Ėjo prie tų durų nė kiek nesislaptydami. Kitaip tariant, jiems nė į 
galvą neatėjo sėlinti ant pirštų galų, nekelti triukšmo, kalbėtis pašnibž- 

domis. Ar juos girdėjo anapus durų? O ar ten buvo kas nors? Kas? 

Išraiškingu gestu Boreveras sustabdė Pranciškų ir paliepė nutilti. 
Ir Pranciškus, suvokęs, kad čia kažkas negera, nustebęs, tačiau nesune- 
rimęs, nuolankiai pakluso. 

Vikriai ir be garso Boreveras šoko prie durų. Jeigu galima taip pa- 
sakyti, jis apuostinėjo jas. Pranciškus įdėmiai stebėjo. 

Boreveras neturėjo kada šių durų ilgai tyrinėti - jos tučtuojau pla- 
čiai atsivėrė. 


XX 
LAIPTŲ AIKŠTELĖJE 


Durys atsilapojo visu pločiu. Ir užslenksčio pasirodė Gijomas Pen- 
tekotas. Kaip paprastai pašaipiai šypsodamasis, tarė: 

- Teikitės įeiti, šauniėji sinjorai. 

Boreveras nelaukė, kada jis baigs - žaibiškai atsivėdėjęs trenkė 
kumščiu, taikydamas jam į veidą. Tačiau kumštis tik perskrodė orą - 
Boreveras susvirduliavo ir būtų pargriuvęs. jeigu instinktyviai nebūtų 
įsitvėręs durų sąvaros. 

Gijomas Pentekotas buvo pasirengęs smūgiui. Jis mikliai pasilen- 
kė tą pačią akimirką, kai tik pastebėjo Boreverą keliant kumštį. Nusišai- 
pč: 

- Pažįstamas smūgis... Mes mokame nuo jo apsiginti. 

Paskui išsitiesė ir visu balsu subliuvo: 

- Pirmyn! Ei, jūs ten, pirmyn!.. 

Kambario viduryje staigiai atsivėrė kitos durys. Grūstis, riksmai, 
antpuolis... Ir jie visi, plūsdamiesi ir keikdamiesi. atsitrenkė į į ūmai užsi- 
dariusias duris. 

Tai Boreveras spėjo užtrenkti duris. Ir jo ranka tarsi plieno gniauž- 
tai suspaudė durų rankeną. Įtempęs visus raumenis, jis laikė tas duris, o 
tuo metu viduje iš paskutiniųjų jas stengėsi atplėšti. Ir Boreveras kalbė- 
jo pats sau: 

“Laimime laiko, nors ir keletą sekundžių... Ir tai, galimas dalykas, 
bus jo išgelbėjimas"". 

Šią kritišką akimirką visos jo mintys sukosi vien tik apie karalių. 

Gijomas Pentekotas pasitikėjo savo žmonėmis. Jo vienintelis tiks- 
las buvo kuo greičiau pasiųsti į aną pasaulį bajorą: šis neatrodė jam ypa- 

tingai pavojingas, todėl neturėjo išslysti iš jo galingų letenų. Boreverą 
prignybti bus laiko ir vėliau. 

Ir jis negaišo. Vos riktelėjęs saviškiams, jis išsitraukė durklą, puo- 
lė Pranciškų ir atsidūrė koridoriuje. Tai įvyko tą akimirką, kai Boreve- 
ras uždarė duris. 

Savaime suprantama, Gijomas Pentekotas, atsidūręs tarp Borevero 
ir Pranciškaus, negalėjo matyti, ką daro ševaljė. 

Durklas sušmėžavo ore, tačiau Pranciškus pastebėjo į jį nukreiptą 
smūgį irjo išvengė, atšokdamas į šalį. O kai Gijomas Pentekotas puolė 
antrą kartą, jo durklą jau pasitiko ilgos ir sunkios špagos geležtė; jos 
smaigalys net slystelėjo Gijomo Pentekoto gerkle. 

Jis atsitraukė, prapliupęs negirdėtais keiksmais. Ir taip pat ištraukė 
savo didžiąją špagą. 

Abiem rankom laikydamas durų rankeną, Boreveras, pakreipęs gal- 
vą, stebėjo viską, kas vyksta už jo, pasirengęs bemat įsikišti. Jam pasi- 
rodė, kad toks momentas jau atėjo. Bet žvilgsnis.susitiko su Pranciškaus 
akimis, o jos aiškiausiai sakė: 

- Pasitraukite į šalį. 

Pranciškus vis atmušinėjo Gijomo Pentekoto išpuolius. 

Nutaikęs progą, Boreveras baisiausiai vožė banditui. 

Gavęs smūgį į inkstus, Gijomas Pentekotas sukaukė iš skausmo. 
Žnektelėjo ant laiptų ir kaip kamuolys nusirito į apatinio aukšto aikšte- 
lę. 

Ir, reikia manyti, gavo kaip reikiant, nes taip ir liko gulėti prie laip- 
tų. 

Už durų, vis laikomų Borevero, girdėjosi stumdymasis, trypimas, 
riksmai, plūdimasis. Durys dusliai dunksteldamos tai prasiverdavo, tai 
vėl užsiverdavo. Tikriausiai pusę minutės ševaljė šniokštuodamas atlai- 
kė ta gigantišką įtampą. 

Pranciškus atėjo jam į pagalbą. Boreveras kvėptelėjo: 

- Švilpuką!.. Švilpuką!.. 

Pranciškus suprato. Ištiesęs ranką prie Borevero liemenės, plėšte 
nuplėšė nedidelį švilpuką, ir vienu šuoliu atidūrė prie langelio į Mare 
gatvę. Nuo smūgio išlėkė lango rėmas ir veriantis švilpesys perrėžė gat- 
vės sumaištį. 

Pranciškus nedelsdamas grįžo prie Borevero. Ševaljė duso, plūdo 
prakaitu. Antžmogiškos pastangos seko. Krauju apsipylusios akys rodė 
į ankštą tarpelį už paskutinės laiptų pakopos prie medinių turėklų. 

Pranciškus viską suprato. 

Ir štai jau jis tame tarpelyje, nugara prisispaudęs prie sienos, su 
daga ir špaga rankose. 

Boreveras garsiai alsavo. Pranciškus nustebo. Kodėl jis nepalieka 
durų, kodėl eikvoja tiek jėgų? 

Tačiau Boreveras turėjo savo planą: atsikvėpęs sukaupė visas jė- 
gas, dar kartą patraukė į save duris abejomis rankomis ir jas paleido. 

Skausmo aimanos paliudijo, jog jo manevras pavyko, - durys, išlė- 
kusios su sąvaromis, suknežino kelis, visomis jėgomis besiveržusius išo- 
rėn. 

Po šio manevro, Boreveras prišoko prie Pranciškaus. Veržęsi išeiti 
galvažudžiai akimirksniui sutriko, išvydę su kokia galia atsivėrė durys. 

Kelios brangios sekundės leido Boreverui atgauti kvapą. Jis metė 
spindintį žvilgsnį į Pranciškų ir pamatė - šis nusiteikęs labai ryžtingai. 

- Dėmesio, mesjė, mes neturime palikti čia savo kailių, juk susitarė- 
me... Ir neužmirškite, kas jūs, ir kad neturite teisės nutrūktgalviškai elgtis. 

Pranciškus nesuspėjo nieko atsakyti. Galvažudžiai išvirto iš kam- 
bario ir rėkaudami, grąsindami užtvindė aikštelę. 

Ir staiga nuščiuvo. Tuos Žmones nustebino tai, kad niekur nebema- 
tė savo vadeivos Gijomo Pentckoto. Juos taip pat nustebino dviejų ba- 
ronų, ryžtingai įsitvirtinusių savajame kampe. išvaizda. 

“Gerai, tegul tik ilgiau padelsia ir duoda laiko, Trankemajus su 
saviškiais netruks ateiti į pagalbą", - tarė sau Boreveras. 

Banditai delsė neilgai, ne tiek, kiek būtų geidavęs Boreveras. Umai 
galvažudžiai apsisprendė ir vėl puolė. Tai buvo beprotiškas išpuolis, ne- 
suderintas ir neapgalvotas. Ankštoje erdvėje susigrūdo gal penkiolika 
žmonių. Jie daugiau trukdė vieni kitiems, negu padėjo. Kiekvienas troš- 
ko smogti pirmas, nekreipdamas dėmesio į kaimyną. Visi vogčiomis dėb- 
čiojo į Boreverą, reikia manyti, jiems buvo pažadėta apvali suma, kad 
paimtų jį gyvą, ir jie stengėsi iš visų jėgų. 

Tai, ko nepastebėjo jie patys, kuo puikiausiai regėjo Boreveras. Ir 
šaipėsi iš jų. 

- Gerai, gerai, traiškykite vienas kitą!.. Mesjė grafe, suteikime šiek 
tiek garbės tiems niekšams. 

Ir jie Žengė pirmyn porą žingsnių ir įsirėžė į pačią tirštumą. Bore- 
veras vieną nusmeigė, o kitą atsivėdėjęs nukirto Pranciškus, kurio Bore- 
veras nenustojo stebėjęs akies krašteliu ir kurį, tarytum vėduokle, pri- 
denginėjo savo špaga. 

- Vienu mažiau! 

- Trijų! O šit ir keturių! - skaičiavo Boreveras. - Jau šiek tiek ir 
lengviau!.. 

Pasigirdo keiksmai: “Velnio žarnokai! Šakės ir spirgintuvės!"' Įžei- 
dinėjimų srautas plūste plūdo: “Kiaulės! Pakaruokliai! Kalvino padlai- 
žiai!" 

Riksmai nustelbė sužeistųjų dejones. Priešininkai netvarkingai ėmė 
atsitraukinėti. 

- Tie prakeikti hugenotai ne naujokėliai! - sušuko kažkuris iš gau- 
jos. 

- Aha, jau pats pripažinai! - Pranciškus neištvėrė neįterpęs žodžio, 
kaip jau buvo įterpęs špagą. 

- Kodėl hugenotai? Kodėl Kalvino padlaidžiai? - nustebo Boreve- 
ras. - Mes dori katalikai ir kovojam Viešpaties vardu! 

- Mirtis hugenotams! - kaukė galvažudžiai. Pamoka jų nepaveikė. 

Ir jie vėl puolė. Tačiau šį kartą tvarkingiau ir šiek tiek apdairiau. 
Pagirtinos pastangos, tačiau ir jos neatnešė sėkmės. 

Boreveras žengė du žingsnius pirmyn, stengdamasis užstoti Pran- 
ciškų, irriktelėjo savąjį kovos šūkį: 

- Boreveras! Rojalis de Boreveras! 

Ir Pranciškus, lyg kraujo kvapo apsvaigintas jaunas liūtas, guviai 
atsistojęs greta jo, sušuko: 

- Boreveras! 

Ir štai jau čia, visiškai arti, ant stačiųjų laiptų, nugriaudėjęs aidas 
pakartojo: 

- Boreveras! 

Ūmai trejetas įsisiautėjusių demonų įsiveržė į laiptų aikštelę, o jų 
laukiniai klyksmai susiliejo į vieną: 

- Šventoji Komunija! 

- Ak! Manoji Dievo motina! 

- Ak! Dieve šventas! 

Tai buvo Burakanas, Korpodibalis ir Strapafaras, puolę gaują iš 
užnugario. Susirėmimas buvo siaubingas. Galvažudžiai, netikėtai užk- 
lupti, paliko du savuosius priešininkus ir puolė naujai atvykusiuosius. 

Tačiau tuomet iš užnugario juos prirėmė Boreveras ir Pranciškus. 
Ir nusprendęs, jog partija laimėta, Boreveras liovėsi naudojęs geležtę, o 
ėmėsi išmušinėti dvasią svarios špagos gardos smūgiais. 

Čia jis taip pat nebuvo vienišas. Burakanas nežinia kur susirado 

geležinę siją. Ir šiuo kraupiu ginklu milžinas kūlė be atokvėpio, triuš- 
kindamas kaukoles ir krūtinės. 

Tai buvo tikros skerdynės. Per keletą sekundžių aikštelė patvino 
krauju. Sužeistieji, trypiami kovos įkarštyje, gailiai vaitojo. Pritrenkti 
galvažudžiai šaukėsi pagalbos ir mirties hugenotams, nebesuvokdami, 
ką kalba. 

Netrukus gatvėje pasigirdo beprotiškai sprunkančiųjų galopas. 


XXI 
SVEČIUOSE PAS FJORINDĄ 


Pranciškus džiūgavo ir svaigo nuo pergalės. Teisingumas reikalau- 
ja pasakyti, jog jis šauniai prisidėjo prie pergalės. Boreveras, pasiro- 
džius Burakanui, Strapafarui ir Korpodibaliui, nusprendė, jog kova lai- 
mėta, ir paliko karalių fechtuotis savo malonumui. Tik dėmesingai jį 
sekė ir atmušinėjo kai kuriuos smūgius, kad šie nepasiektų tikslo. Čia 
tik reikia priminti, jog jis labai pasikliovė puikiais grandininiais marški- 
niais, kuriuos slėpė karaliaus liemenė. 

Žodžiu, Pranciškus, švytintis, laimingas dėl to, jog pats pergyveno 
vieną neįtikėtinų nuotykių, apie kuriuos tiek kartų buvo skaitęs riterių 
romanuose, audringai reiškė džiaugsmą. 

- Greičiau, eime!.. Gal jie nužudė vargšę pranašautoją!.. O Ferje- 
ras!.. Kas galėjo jam nutikti?.. 

Tačiau Boreveras susimąstęs sulaikė jį už rankos ir tarė: 

- Gal teiksitės luktelti, mesjė? - Ir jis atsigręžė į tris savo kompa- 
nionus. | 

- Aš nematau Trankemajaus, - pasakė, suraukdamas antakius. 

Atsakė Strapafaras.: 

- Trankemajus! Jis nerimavo lygiai kaip ir mes... Todėl nuėjo žvilg- 
telti, kad mūsų atsitiktinai neapsuptų toje eretikų irštvoje. 

Boreveras krūptelėjo. Žodis “eretikai"' taip paprastai Strapafaro iš- 
tartas, jam priminė įžeidinėjimus, kuriuos atkakliai kartojo Rospinjako 
galvažudžiai: “Kalvino padlaižiai! Hugenotai!" Ir jis suko galvą, kokia 
čia gali būti paslaptis. 

Nepaisant to, jis niekuo neišdavė savo minčių. Perdėtai patenkin- 
tas pagyrė Trankemajaus sumanumą. Ir pasikvietęs į šalį Strapafarą, 
šnibžtelėjo jam į ausį keletą žodžių. 

- Sutarta! Supratau! - atsakė šis. 

Po to Strapafaras nukūrė prie siaurųjų laiptų ir dingo. 

Boreveras pastatė ausis. Už plačiai atvertų durų nebuvo girdėti nė 
menkiausio garso. Visiška ramybė ir tyla... bent jau kol kas. Jis tarė sau: 

“Jie negalėjo surengti antrosios pasalos, ten, viduje... Bet atsargu- 
mas gėdos nedaro". 

Durys vedė į siaurą koridorių, pakankamai apšviesto lubų langelio. 

Įėjimą užtvėrė du nejudantys kūnai koridoriaus viduryje. Tai buvo 
žmonės, suknežinti durų sąvaros. Boreveras parodė juos ir gestu sulaikė 
Pranciškų; šis buvo nekantrus. 

Korpodibalis ir Burakanas, paklusdami ševaljė gestui, nutempė abu 
kūnus į aikštelės kampą. Čia jau buvo septynetas ar aštuonetas lavonų, 
tokių pat nejudrių, išsikėtojusių kraujo klanuose. Kraujo buvo visur. Pa- 
dai lipo prie raudonų dėmių. 

Boreverui pakako žvilgtelėti, kad įsitikintų, jog nė vienas iš šių 
kūnų nepajėgus užpulti iš užnugario. Bet dėl visa ko pašaukė: 

- Čionai, Burakanai. 

Parodęs į laiptus, pridūrė: 

- Nė vienas iš jų neturi pasikelti... Ar supratai? 

- Taip! - lakoniškai atsakė milžinas. 

Ir, pakėlęs savo geležinę siją, užėmė postą ant paskutinės laiptų 
pakopos. 

Boreveras nusišypsojo ir kreipėsi į Korpodibalį, kuris nuobodžiau- 
damas pešiojo ūsus: 

- Tu - stok prie šių durų. Niekam nevalia įeiti. 

Korpodibalis išsitraukė dagą ir špagą, įsitaisė priešais duris į kori- 
dorių ir ėmė vartyti grėsmingas akis, lygiai kaip ir Burakanas. 

- Dabar, mesjė grafe, - pasakė Boreveras Pranciškui, - mes galime 
įeiti.. Aš Žengsiu pirmas. 

Ir žengė, laikydamas špagą už geležtės, pasirengęs pasinaudoti ja 
kaip vėzdu. 

Pranciškus nusekė paskui su špaga rankoje. Ir jie abu vikriai bei 
pasalūniškai žengė tarsi du grobį medžiojantys plėšrūnai. 

Į koridorių vedė tiktai dvejos durys. Jos buvo tolėliau, vienerios 
priešais kitas. Kairiosios užrakintos. Raktas kyšojo spynoje. Boreveras 
ištiesė ranką ir ryžtingai atvėrė duris. 

- Fjorinda! 

Fjorinda tikrai buvo čia. Ji gulėjo ant lovos ir buvo taip stipriai 

surišta, jog negalėjo nė piršto pajudinti. Šalis, dengęs burną, atstojo kam- 
šalą. 

Boreveras ir Pranciškus palinko prie jos. Fjorinda turėjo sąmonę. 
Ji žvelgė į juos didžiulėmis juodomis akimis, kurios buvo labiau nuste- 
busios, negu išsigandusios. Neatrodė, kad su ja būtų elgtasi šiurkščiai. 
Jie nuplėšė šalį ir perrėžė virves. 

Fjorinda vikriai ir gracingai šoko ant grindų. Maloniai nusišypso- 
jo. Ji visada atrodė šiek tiek nustebusi. Bet, regis, visiškai nesistebėjo, 
nes tučtuojau paaiškino, prapliupusi kerinčiu perliniu juoku: 

- Aš girdėjau jūsų kovos šūkį, mesjė ševaljė, ir pagalvojau - netru- 
kus būsiu išlaisvinta. Tačiau kokio stebuklo dėka jūs čia taip laiku pasi- 
rodėte? Štai ką norėčiau sužinoti. 

- Pirmiausia paaiškinkite, kaip atsitiko, jog mes atrandame jus jūsų 
pačios namuose, supančiotą nuo kojų iki galvos, užkimšta bumna, lyg 
kokią belaisvę. 

Iš niūrios Borevero išvaizdos Fjorinda suprato, kad jis kalba ne iš 
tuščio smalsumo. Akimirksniu ir pati tapo rimta bei paskubėjo suteikti 
jiems visus paaiškinimus, kokių iš jos reikalavo. Beje, jie buvo labai 
paprasti. | 

Sena moteriškė (iš merginos pasakojimo Boreveras ir Pranciškus 
tučtuojau atpažino tąją, kuri atėjo kviesti į pagalbą ševaljė) pasibeldė į 
jos duris, prašydama išmaldos. Fjorinda, apžiūrėjusi ją pro langelį, įsiti- 
kino, jog turi reikalo su vieniša moterimi, visiškai negrėsmingos išvaiZ- 
dos, ir nedvejodama duris atidarė. Visa kita lengva suvokti. Pora vyriš- 
kių, kurie slėpėsi už durų, tučtuojau puolė prie jos, užėmė burną ir suri- 
šo; daugiau nieko blogo jai nepadarė, net stengėsi nuraminti, sakydami, 
jog nieko pikta neatsitiks, jog jie atėję ne dėl jos ir jog neilgai trukus 
sugrąžins jai laisvę. Tačiau kol kas jie esą priversti uždaryti ją jos pačios 
kambaryje. 

Visa tai išdėsčiusi, Fjorinda susimąsčiusi pridūrė: 

- Man tučtuojau šmėkštelėjo mintis, jog jie medžioja jus, mesšjė 
ševaljė. 

Tą akimirksnį Pranciškus sušuko: 

- O mesjė de Ferjeras? 

- Mesjė de Ferjeras? - nesusivokdama pakartojo Fjorinda. 

- Ferjeras, - paaiškino Boreveras, - turėjo pasirodyti čia, kai ma- 
dam namai buvo užgrobti galvažudžių. Suprantate, jie net minties netu- 
rėjo atidaryti jam durų. 

- Išties, - užsigalvojusi atsakė Fjorinda, - pamenu, girdėjau bel- 
džiant į duris. Pamaniau, kas nors iš gaujos. Sakote, jog tai buvęs mesjė 
de Ferjeras? Vadinasi, jis žino, kur aš gyvenu? 

Vengdamas atsakymo, Boreveras kreipėsi į Pranciškų: 

- Jeigu teiktumėtės patikėti manimi, mesjė, mums reikia tučtuojau 
palikti šiuos namus... Galimas dalykas, jog mes ir taip jau per ilgai užt- 
rukome. 

Tarsi patvirtindamas jo žodžius, tą akimirką į kambarį viesulu įsi- 
veržė Trankemajus ir riktelėjo: 

- Pavojus, mesjė, pavojus! Prevo bendrininkai ateina! Ir Žinokite - 
jų daug, mažiausiai trys šimtinės. 

- Ką tai reiškia? - sušuko Pranciškus. 

Boreverui nekilo jokių klausimų. 

- Einame, - šaltai pasakė jis. 

Ir iškošė pro dantis: 

“Jeigu dar liko laiko". 

Jis guviai išėjo į aikštelę. Pranciškus ir Trankemajus išsekė paskui 
JI 

Fjorinda akimurksnį kambaryje liko viena. Ji labai susimąstė ir su- 
rimtėjo. Atrodė, savo Zavioje galvelėje sprendžia labai svarbų uždavinį. 

Ūmai ji atidarė skrynią, stovėjusią prie lovos galvūgalio, kick pa- 
sirausė ir ištraukė dvi pinigines, regis, gana įspūdingai prikimštas. Pas- 
vėrusi jas ant delno. patenkinta nusišypsojo ir paslėpė prie krūtinės, tars- 
telėjusi: | 

“Niekada nieko negali Žinoti". 

Rūpestingai uždariusi skrynią, vis dar mąstė. O paskui gyvai pakč- 
lė ranką prie krūtinės, ištardama: 

“Manasis durklas!.. Jis čia..." 

Ir taip pat išėjo iš kambario. Dabar ji atrodė rami. Kalbėjo sau: 

“Nieko neskubinsim... Pirmiausia pasižiūrėsim iš šalies". 

Tuo metu Boreveras laiptų aikštelėje priėjo prie atviro lango. Pasi- 
lenkęs pažvelgė į gatvę. Ji buvo tuščia. Tiktai dviejų žmonių kūnai, pro 
langą Burakano išmesti, beformėmis skudurų krūvomis voliojosi per ke- 
letą žingsnių nuo nai6o durų. | 

Nieko neišvydęs. įsiklausė. Borevero klausa buvo jautri. Ir ūmai 
išgirdo duslų dundesį, kurį skleidė besiartinantis raitelių būrys. 

Pranciškus visuomet mėgdžiojo Boreverą, ir dabar, persisvėręs pro 
langą drauge su juo, stengėsi ką nors pamatyti ar išgirsti, kaip ir jis. 

Boreveras tai jau viską suprato. Nepaisant to, mėgino save nura- 
minti: 

“Galiausiai niekas dar neįrodo, jog mes esame medžiojami. Vis 
dėlto reikia lipti žemyn. Tada viskas ir paaiškės". 

- Eime, - lakoniškai tarė Boreveras. 

Tą patį akimirksnį laiptuose pasirodė Strapafaras ir taip atsakė į 
nebylų klausimą: 

- Tai gaudynės pagal visas taisykles ir galiu prisiekti - kuo puikiau- 
siai organizuotos, Dieve mielas! Galima pasakyti, mes įsirioglinome į 
piktų širšių lizdą!.. Sargybiniai, seržantai, kalėjimo sargai, lankininkai, 
pėsti ir raiti - jie visur, mesjė: Senos gatvėje, Šmen-o-Klere, Pti Prė ke- 
lyje... Ir iš visų pusių slenka čia, į šią gatvę, o svarbiausia - į šiuos na- 
mus. 

- Bet vardan ko tokios pajėgos? - paklausė Pranciškus. 

- Ek! Juk tai prieš eretikus!.. Nejaugi nežinote, mesjė, kad ši vieta 
vadinama Mažąja Ženeva?.. Tai, galima sakyti, liuteronų, kalvinistų, hu- 
genotų, kaip juos dabar imta vadinti, kad juos pragaras prarytų, lizdas! 
Ir, atrodo, jie nusprendė vienu smūgiu sunaikinti visus šio užkrato židi- 
nius... Arba bent jau tąjį, kuriame mes kaip tik ir esame... Tai ir yra pati 
didžiausioji nesėkmė, kokia tik galėjo mus ištikti... Ar suprantatc, mes- 
jė? 

- Aš suprantu, - pasakė Pranciškus, dėmesingai klausęsis Strapafa- 
ro paaiškinimo. 

Komplimento paglostytas, Strapafaras tęsė: 

- Tos pajėgos, kaip jūs pasakėte, išvestos turint tikslą vienu kartu 
tankiu tinklu sugaudyti visus šio kvartalo nedorėlius. Sargybiniai uži- 
minės ir kratys namus nuo pastogės ligi apačios. O mane labiausiai nc- 
ramina, mesjė, kad jie ypatingai įsidėmėję priešpaskutinį šios gatvės na- 
mą... O tame name mes... Ne vakar esame gimę, mesjė, todėl suvokiame, 
ką visa tai reiškia. Jeigu atsitiktinai atsitiks taip, jog kokie nors dori 
katalikai, kaip mes, pasiklydo šiame sąmyšyje, jeigu tie dori katalikai 
kažkam kliudo, o aš manau, kad mes būtent tokie ir esame... Tad štai, tai 
bus kuo puikiausia proga sučiupti juos už pakarpos... Ir patyliukais pa- 
siųsti į aną pasaulį. 

- Viešpatie sukčiau! - pasipiktinęs suriaumojo Korpodibalis. - Te- 
lieka tik sužinoti, ar tie dori katalikai leisis perrėžti gerkles kaip avi- 
nams skerdykloje! 

- Sinjorai, - salsvoku balseliu įsikišo Trankemajus, - mesjė de Stra- 

pafaras mums labai aiškiai išdėstė savo dorų stebėjimų rezultatus. Ta- 
čiau egzistuoja dar ir toks pavojus, apie kurį jis užmiršo priminti ir at- 
kreipti dėmesį, todėl aš laikau savo pareiga tai padaryti. Sinjorai, nega- 
lima sakyti, kad pajėgos, kurios supa šį nedidelį kvartalą, yra menkos. 
Jos, tos pajėgos, daugiau negu įspūdingos, jos didžiulės. Ir vis dėlto tai 
niekis, absoliutus niekis, palyginus su ta minia, kuri jas lydi... Aš ją 
pažįstu, tą minią, sinjorai, ir šioji, mano akimis, nežada nieko doro... 
Pirmosiose eilėse atpažinau keletą tamsių asmenybių iš mano buvusių 
pažįstamų; jie, kaip regis, įnirtingai šėlioja... Aišku kaip diena, kad su 
šia minia buvo padirbėta, ir padirbėta rimtai... Tokiu būdu - štai manoji 
nuomonė - vargas tiems, kas laimingai praslydęs pro lankininkus ir ka- 
reivius, pateks į šios išprotėjusios minios letenas!.. Kad tik šventasis 
Pankracijus ir šventasis Barnabas apsaugotų mus nuo tų... Jeigu ne, aš 
neduočiau nė pačios niekingiausios monetos už mūsų karkasus. 

Trankemajaus, lygiai kaip ir Strapafaro, samprotavimus su didžiau- 
siu dėmesiu klausėsi ne tik Boreveras ir Pranciškus, bet taip pat ir Fjo- 
rinda. Ir turėtumėm pridurti - ji neatrodė mažiau susidomėjusi už vyrus. 

- Tai gerai, - ūmai pasakė Boreveras dviem narsuoliams, lauku- 
siems jo sprendimo ir sustingusiems ryžtingose pozose tarsi kareiviai 
parade. - Jūs pateikėte labai gerą ataskaitą apie tai, ką regėjote, suvokėte 
ar spėjate. Dabar jūš trys (jis parodė į Burakaną, Korpodibalį ir Strapa- 
farą), stokite čia, prie laiptų... Ir kad nė vienas žmogus neprasiskverbtų į 
šią aikštelę... Supratote?.. Tu, Trankemajau - prie šito lango. Neduok 
Dieve, jei tave pamatys! Įspėsi mus pastebėjęs, jog jie supa namą. 

Vos jis pabaigė, keturi narsuoliai, kuo puikiausiai išdresiruoti, užė- 
mė nurodytus postus. 

Tuomet atsigręžęs į Fjorindą, kuri klausėsi su vis didėjančiu dėme- 
siu, švelniai pasakė: 

- Mes esame priversti užimti jūsų būstą, mano mažoji Fjorinda. 

- Jauskitės lyg savo namuose, - paprastai atsakė ji, - naudokitės 
viskuo, tarsi tai būtų jūsų. 

- Aš būgštauju, kad nenusiaubtumėm jūsų mažojo lizdelio... Gali- 
mas dalykas, mes būsime priversti viską suniokoti čia, viduje. 

- Beveik įsitikinusi, kad taip ir bus. Tačiau neimkite galvon, mesjė. 
Vėliau mes viską vėl sutvarkysime. 

Visi trys grįžo į Fjorindos kambarį, ir ji išties stebinančiai ramiai 
priėmė juos savo kukliame prieglobstyje. 

Boreveras mąstė: “Dabar aš suprantu, kodėl Rospinjakas buvo čia 

palikęs tiek nedaug žmonių. Niekšas tikėjosi įsprausti mus tarp kūjo ir 
priekalo - kol mes kovojome su jo bendrininkais, sargybiniai turėjo užk- 
lupti mus iš užnugario. Neblogai sugalvota. Tiktai jis prastai apskaičia- 
vo. Tie, viršuje, puolė pernelyg anksti... arba tie, apačioje, susitrukdė 
dėl kažkokios nenumatytos priežasties... Šiaip ar taip, mes išnešėme svei- 
ką kailį". 

Kai jie visi susirinko merginos kambaryje, prabilo Boreveras: 

- Mesjė grafe, - pasakė jis, - jūs Žinote situaciją. Aš specialiai lei- 
dau Trankemajui ir Strapafarui išplepėti viską, turėdamas vienintelį tikslą 
- kad jūs susidarytumėt išsamų vaizdą. 

- Išties, jis išsamus, - tarstelėjo Pranciškus, pabrėždamas kiekvieną 
žodį. 

- Aš dabar klausiu jūsų - ką manote daryti? 

Boreveras kalbėjo lygiai taip pat pabrėžtinai. 

- Puikiai jus suprantu, ševaljė. Tačiau išties viskas labai paprasta. 
Jūs manęs klausiate, ką mes turime daryti? Gintis, tai aišku kaip diena! 

Pasitenkinimo ugnelė blykstelėjo šviesiose Borevero akyse. Tačiau, 
tramdydamas save, jis šaltai pasakė: 

- Atleiskite, tačiau aš reikalauju - aplinkybės to reikalauja, - ar nc- 
norėtumėt, kad pasiųstumėm žinutę mesjė Grifonui, jūsų giminaičiui? 
Mesjė Grifonas jus labai myli, o karalius myli mesjė Grifoną. Esu įsiti- 
kinęs, jog karalius pasiųstų ką nors išlaisvinti mūsų, jeigu to paprašytų 
jūsų giminaitis. 

- O! Aš neabejoju nei savojo giminaičio prieraišumu, nei tuo ypa- 
tingu palankumu, kurį jam užtikrina karaliaus liokajaus ir patikėtinio 
padėtis, - pasakė Pranciškus su vos juntama šypsena. - Jūs rimtai man 
patariate kreiptis į jį? 

Boreveras nedvejodamas atsakė: 

- Taip!.. Bet kokioje kritiškoje situacijoje, panašioje į tą, kurioje 
mes dabar atsidūrėme, aš jums duočiau tokį pat patarimą. 

Pranciškus akimirką žvelgė į jį susimąstęs ir neapsakomai švelniai 
tarė: 

- Dėkoju, ševaljė, aš neužmiršiu šio naujo ištikimybės paliudijimo, 
kurį pateikiate man, siūlydamas ryžtis poelgiui, kuris, kiek aš žinau, yra 
visiškai priešingas jūsų narsiam charakteriui. Aš atmetu šį pasiūlymą... 
Jaučiuosi saugomas jūsų nenugalimos špagos, ir to man pakanka, - aš 
nežinau, kaip jūs tą padarysite, tačiau tvirtai esu įsitikinęs, jog jūs mus 
visus iš čia ištrauksite. 

- Ką gi, po velnių! Širdies gilumoje aš su jumis sutinku! 

- Tad ką gi mes darysime? 

- Lauksime nakties, - ramiai atsakė Boreveras. - Kai suims keletą 
nelaimingųjų ir visiškai nekaltų protestantų, mesiras karališkasis teisė- 
jas bus priverstas atitraukti savo kariuomenę... Tuomet mes ir pažiūrė- 
sim, kaip mums pasprukti. Svarbiausia, išsilaikyti ligi to laiko. O aš už 
tai atsakau. 

- O jeigu kariuomenė nebus atitraukta? Arba jeigu juos ir nuves, 
tačiau kiti, sakysim, minia arba kokie nors kiti padūkėliai pasiliks? 

- Mes pereisime jų pilvais... arba pabėgsime nuo jų. Tamsa mums 
labai padės... Nebent tik... 

- Jeigu pamatę, jog nepajėgia mūsų įveikti, nesusigalvos išrūkyti 
mus kaip lapes iš olos... Ką darysim, jeigu jie padegs namus? 

- Taip, tai vienintelis dalykas, dėl ko aš būgštauju. Tikėsimės, jog 
ši pragariška mintis neateis jiems į galvą. Dabar į darbą, mesjė grafe. 
Pirmiausia apžiūrėkime pozicijas. 

Kambarys buvo galinėje namo dalyje su langu į sodą. Boreveras ir 
Pranciškus žvilgtelėjo pro jį. Ševaljė iš akies nustatė aukštį. 

- Malonus šuoliukas, - pasakė. - Jeigu nenusisuksime sprandų, mums 
smarkiai pasiseks. 

- Taip, - atsakė Pranciškus, - reikia kopėčių. virvės ar dar ko nors. 

- Pažiūrėsim, - neaiškiai burbtelėjo Boreveras. - Gal koridoriaus 
langelis išeina į kaimyninį namą... Galbūt vertėtų pabandyti sprukti pro 
jį? 

Jis įdėmiu žvilgsniu ištyrinėjo sodus ir viską gerai įsiminė. Nepa- 
miršo atidžiai pažvelgti ir į Šmen-o-Klerą. 

Tą kelią labai gerai matė iš savo stebėjimo punkto. Mat žvelgė į jį 
iš viršaus, be to, šalia kelio testovėjo tik trys ar keturi namai. Jie buvo 
atskiri ir siejosi tarp savęs aukšta siena, panašia į tą, kuri tysojo išilgai 
Pti Prė. Lygiai toks pats vaizdas buvo ir Marė gatvėje. Nereikia užmirš- 
ti, jog šis kvartalas, tuomet dar visai naujas, tebebuvo pusiau miestas, 
pusiau kaimas. Svarbiausia, šios prošvaistės leido apžvelgti visą erdvę 
nuo Senos gatvės kairėje ligi Sen-Žermen-de-Prė abatijos dešinėje. 

Horizonte, beveik prieš juos, ėjo tiesi Ešodė gatvė. Tiesą sakant, 
tai buvo tuomet paprastas kelias, su keletų atokiai viena nuo kitos sto- 
vinčių lūšnelių iš vienos pusės ir apribotos abatijos sienos iš kitos. Akys 
siekė net sankryžą, kurios centre stūksojo abatijos gėdos stulpas. 

Visas šias detales Boreveras įsiminė iš vieno žvilgsnio. 

Po daiktų pasaulio ėmė tyrinėti įdvasintus padarus. 

Išvydo sargybinius, statančius užkardą kelyje, ir pasakė: 

- Tarp grandžių galima praslysti, štai ten... O jeigu nepavyks, gali- 
ma prasimušti jėga. 

- Taip, - atsakė Pranciškus, - bet norint praslysti arba prasiveržti, 
reikia būti ten... O norint būti ten, pirmiausia reikia ištrūkti iš čia. 

- Viskam savas laikas, - šaltakraujiškai nuramino Boreveras. - Pra- 
šau atkreipti dėmesį, kaip nebyliai darbuojasi tie kareiviai. 

- Taip, tai būtų didelis siurprizas... jeigu mes nebūtumėm įspėti. 

Priešais kareivius jojo raiteliai. Jie judėjo stengdamiesi nekelti nė 
mažiausio triukšmo. Už jų jau liko paskutinis namas. ir jie atsidūrė pie- 
voje. 

- Tai varovai, - pasakė Pranciškus, norėdamas parodyti, jog suvokė 
manevro esmę. - Iš ten jie grįš į Marė gatvę. O sargybiniai ir lankininkai 
užims jų vietą. Tačiau šiems reikia laiko, kad suspėtų ateiti. 

- Kaip tik taip ir yra, - sutiko Boreveras. 

Lova, mažas stalelis, skrynia lovos galvūgalyje, dvi ąžuolinės ta- 
buretės ir vienintelis šio kuklaus apstatymo papuošalas - krėslas. 

Boreveras griebė taburetes bei krėslą ir, išnešęs į koridorių, tarstc- 
lėjo: 

- Kariniai sviediniai. 
dėjo: 

- Gali prisireikti. 

Išėjęs į koridorių, Boreveras pašaukė: 

- Burakanai! 

Milžinas vikriai pribėgo. 

Boreveras abi taburetes pastatė po langeliu, vieną ant kitos. Bura- 
kanas prilaikė Boreverą savo geležine ranka. Šis užsiropštęs šiaip ne 
taip iškišo galvą pro langelį. 

Per pievą raitininkai grandine traukė Marė gatvės link ir netrukus 
ją pasiekė. Boreveras svarstė pabėgimo per kaimyninio namo stogą ga- 
limybes. Deja! Namas buvo vienaaukštis. Stogas atrodė kažkur toli apa- 
čioje, irjo šlaitas buvo toks status, kad bet koks bandymas juo nušliauž- 
ti būtų tolygus savižudybei. 

Jis lengvai nušoko ant grindų ir, parodęs į krėslą bei taburetes, įsa- 
kė: 

- Neškitės ir turėkite po ranka. A! Vos nepamiršau - mums gali 
sukliudyti tų nelaimėlių, su kuriais blogai apsiėjome, kūnai. Nuleiskite 
juos į apatinį aukštą. Ir paskubėkite. Dar šiek tiek, ir pasidarys karšta. 

Atsakydamas į nebylų Pranciškaus klausimą, kuo ramiausiai pasakė: 

- Pro čia prasprukti nepavyks. Apžiūrėsime kitą kambarį. 

Tai buvo virtuvė. Matyt, virtuvė ir valgomasis. Keturios taburetės, 
stalas, provizijos spintelė, ant sienų tvarkingai sukabinti būtini namų 
apyvokos rykai. Viskas tviskėjo švara ir džiugino akį. 

- Ar turite sviesto? - paklausė Boreveras. 

Fjorinda suvokė, kam jam prisireikė to sviesto. 

- Aš turiu šiek tiek sviesto, - pasakė ji, - vieną ar dvi stiklinaites. 
Galima sakyti, tai beveik nieko... tam, kam jūs sumanėte padaryti. 

Boreveras mostelėjo, tarsi sakydamas - tiek to, ir vėl pašaukė: 

- Strapafarai! Korpodibali! 

Šie beregint atbėgo. Boreveras parodė jiems keturias taburetes ir 
kelis sunkius vario katiliukus. 

- Paimkite, - trumpai pasakė jis. - Ar laiptų aikštelę ištuštinote? 

- Taip, mesjė ševaljė. 

- Gerai. 

Ir išvydęs didžiulius malkų padėklus, pridūrė: 

- Štai! Neškite ir juos, neškite. 

Atsigręžęs į Pranciškų, viską stebėjusį ne tiek smalsiai, kiek nera- 
miai. Boreveras pridūrė: 

- To maža, bet ką darysi - pasistengsime išsiversti su tuo, ką turi- 
me. 

Ir linksmai tarstelėjo Fjorindai: 

- Mano mažoji Fjorinda, aš jus įspėjau... Prasideda jūsų gero naiki- 
nimas. Jau galite atsisveikinti su visu tuo, kas čia buvo. 

- Nesirūpinkite. Negalvokite apie nieką kitą, išskyrus viena - kaip 
apsiginti. 

- Madam, - susijaudinęs pasakė Pranciškus, - būkite tikra, jog mes 
niekuomet neužmiršime, ką jūs darote dėl mūsų, ir dar taip nuoširdžiai. 

- Na ir kas! - juokdamasi atšovė ji. - Kažkokios taburetės ir katiliu- 
kai!.. Būta čia ko gailėtis? 

- Ar turite virvių? - paklausė Boreveras. 

Jo akys kryptelėjo į langą. 

- Deja! Ne! - apmaudžiai atsakė ji. - Aš nieko neturiu, nieko dau- 
giau čia nėra. 

Ir ūmai susiprotėjo: 

- Bet aš galiu atnešti. 

- Kur gausite? 

- Pas pirmą krautuvininką Senos gatvėje. 

- Oho!.. Ir jūs manote, kad jie jus išleis? 

- Bet pabandyti juk galima. 

- Ką gi, tebūnie, kaip jūs sakote!.. Mėginkite. Tačiau nusipirkti vir- 
vių dar ne viskas, reikia kažkaip jas mums pristatyti. Gal lankininkai jus 
ir praleis, tačiau tikriausiai nebeleis grįžti. 

Kaip nuovoki asmenybė, suprantanti uždavinio sunkumą, tačiau 
nenorinti pasiduoti, Fjorinda pareiškė: | 

- Taip išties gali būti. Tačiau aš ir nemėginsiu sugrįžti. 

Boreveras nejučia nekantriai mostelėjo, bet ji tęsė: 

- Palaukite, mesjė, leiskite paaiškinti. Pati nežinau kodėl, tačiau 
manau, kad Senos gatvė ne taip stipriai saugoma, kaip šioji. Esu įsitiki- 
nusi, jog be vargo sugebėsiu įeiti į tos gatvės namą. O iš jo - į sodą. 
Sodais pareisiu ir po savo kambario langu tris kartus pliaukštelsiu del- 
nais. Jeigu atsakysite - gerai, jeigu ne - aš palauksiu... visą naktį, jeigu 
reikės. Nutaikęs patogią progą, mane pašauksite. Nuleiskite pro langą 
virvelę... Aš turiu galvoje tą virvę, kurta buvau surišta, liko tėn. mano 
kambaryje... Tada aš didžiąją virvę pririšiu prie virvelės, ir jūs įsitrauk- 
site ją. Ką dabar pasakysite? 

- Eikite, jeigu taip norite, mano mažoji Fjorinda, - švelniai pasakė 
Boreveras. - Galimas dalykas, mes jums turėsime būti dėkingi už savo 
išsigelbėjimą. 

Jie palydėjo ją ligi laiptų, o paskui, nerimo kupinomis širdimis, 
puolė prie lango. 

Išvydo ją jau gatvės viduryje. Fjorinda suko Senos gatvės link. La- 
bai pasitikinti savimi, kaip visada - visiems šypsodamasi, su visais svei- 
kindamasi ir vardais vadindama. 

- Narsi mergina! - sušnibždėjo Boreveras. 

- Taip, prisiekiu savo garbe! - sužavėtas pridūrė Pranciškus. - Ly- 
giai narsi ir gera, kaip ir išmintinga bei miela. Aš linkiu jai kuo geriau- 
sios sėkmės... Bet dabar, ševaljė, jos likimas bus užtikrintas. Jūs pama- 
tysite, ar sugebės... grafas de Luvras karališkai išreikšti savo dėkingu- 
mą. 

XXII 
NELAUKTA PAGALBA 


Rospinjako parankiniams reikėjo preteksto, kad būtų galima sukir- 
šinti minią, į kurią jie įsitrynė apsimetę studiozais, valkatomis, o kai kas 
ir liokajais. Toji minia, kaip galima nutuokti, daugiausiai susidėjo iš 
bevardės šutvės, kuri sukyla nuo paties dugno sumaiščių akimirkomis. 
Šioji abejotina minia absoliučiai nesuko sau galvos, ar egzistuoja prie- 
žastis jos veiksmams. Svarbiasias akstinas veikti - grobimas. Ir, pridur- 
sime, visiškai nesvarbu buvo, ką plėšti - katalikus ar hugenotus. Tačiau 
Rospinjako parankiniai turėjo tikslius nurodymus ir paraidžiui jais se- 
kė. 

Dar daugiau, pretekstas atsirado pats savaime. Tų dviejų lavonų, 
gulinčių ant grindinio priešais Fjorindos namus, visiškai pakako košei 
užvirti. 

Duslus murmėjimas nusirito Žmonių eilėmis, sugaudė vis galin- 
giau, ir galiausiai išsiveržė kurtinančiu staugsmu. Kažkoks pasipiktinęs 
balsas sušuko: 

- Štai, dabar jie skerdžia dorus katalikus! 

Ir tučtuojau šimtai įnirtusių balsų atsiliepė: 

- Atkeršysime už juos! | 

- Kilpą ant kaklo rupūžėms! 

- Iščirškinti prakeitas kiaules! 

- Mirtis jiems! Žudyk! Plėšk! Mušk! Daužyk! Į ugnį! 

Viršuj, žiūrėdamas pro virtuvės langą, Pranciškus ramiu balsu tarė: 

- Gauja pradeda rodyti balsą! 

- Tai reiškia, - nesutrikdomai atsiliepė Boreveras, - jog jaučia arti- 
mą grobį. 

Trankemajus atėjo pranešti, jog lankininkai skverbiasi į namą. 

- Mes matėme, - pasakė Boreveras. - Artėja lemtingoji akimirka. 
Aš einu su tavimi. 

- Aš su jumis, - šūktelėjo Pranciškus tokiu tonu, kuris nepakentė 
jokių prieštaravimų. 

Jie drauge grįžo į laiptų aikštelę. 

Mes jau sakėme, kad mediniai laiptai buvo tokie siauri, jog Bore- 
veras ir Pranciškus galėjo jais kopti tiktai vienas paskui kitą. Mes taip 
pat sakėme, kad mediniai turėklai laiptų aikštelę juosė iš dviejų pusių. 
Už turėklų, toje vietoje, kur jie buvo išsikišę virš pakopų, buvo įsitaisę 

Korpodibalis ir Strapafaras, gavę užduotį daužyti puolančius įvairiau- 
siais įrankiais, kurie tik buvo sugraibyti. 

Boreveras atsistojo ant paskutinės laiptų pakopos. Jis apsiėmė su- 
laikyti tuos, kurie prasiverš ligi tos vietos. Po ranka pasidėjo vieną mal- 
kų padėklą. Jie turėjo atstoti vėzdą tuo atveju, jeigu lūžtų špagos gelež- 
tė. Už jo dunksojo Burakanas su geležine sija rankose. Jo uždavinys 
buvo užimti savojo metro vietą, jeigu tas būtų sužeistas ar pajustų būti- 
nybę atsikvėpti. 

Pranciškus ir Trankemajus turėjo laikytis nuošalyje. Tačiau iš Bo- 
revero žvilgsnio Trankemajus suprato, kad jo uždavinys daug svarbes- 
nis, negu šis galėjo įsivaizduoti: jis privalo saugoti jaunąjį bajorą ir grei- 
čiau leistis sukapojamas į gabalėlius, negu suteikti progą pakelti prieš jį 
ranką. Ir Trankemajus žvilgsniu atsakė viską supratęs ir kad juo galima 
pasikliauti. 

Šis pasirengimas keturiems narsuoliams atrodė tikra tobulybė, nes 
tobulybe jie buvo pratę vadinti viską, ką kalbėjo ir darė jų metras. 

- Dėmesio, šį kartą tai jau ataka, - šūktelėjo Boreveras. 

Jis suklydo. Nieko dar neįvyko. Tačiau iš apačios aidėjo kurtinan- 
tis triukšmas: daužomų indų skambesys, susikryžiuojančių.špagų Žvan- 
gesys, trypimas, duslūs smūgiai. Ir ūmai - įnirtę riksmai, skausmingi 
stūgčiojimai, bei galiausiai kažko, lekiančio žemyn akmeninėmis pa- 
grindinių laiptų pakopomis, bilsmas. 

- Tik pamanykit! - nusijuokė Boreveras. - Jie susidūrė su žmonė- 
mis, kurie nepanoro tapti grobiu! Tai nelaimė! 

Ir šį kartą jis jau neklydo. 

Lankininkai pirmajame aukšte išvertė duris. kurios, jų manymu, 
atsivėrė per lėtai. Jic veikė šiurkščiai - tie kambariai jiems buvo nurody- 
ti kaip įtartini. 

Sena tarnaitė, išdygusi skersai kelio, tučtuojau buvo nublokšta - ji 
nespėjo duoti ženklo šeimininkams. Buvo vakarienės metas - penkta va- 
landa. Lankininkai suvirto į valgomąjį. 

Apie stalą, tviskantį krištolu, sėdėjo dešimt asmenų - namų šeimi- 
ninkas, turtingas miestietis, jo Žmona, pora vaikų ir šešetas svečių. Išvy- 
dę įsiveržėlius, visi pašoko 1š vietų. 

Tarp svečių buvo du Navaros karaliaus karininkai. Jie nebuvo lin- 
kę savanoriškai leistis sui/mami Ir nė kiek šito nestėpė. 

Pagriebę špagas, bemat pervėrė porą lankininkų, jau tiesusių nagus 
ir ketinusių sučiupti juos už apykaklių. Du nelaimingieji krito vietoje. 

Tai buvo netikėta. Sargybiniams, bet ne vakarieniaujantiems. Pas- 
katinti energingo pavyzdžio, ketvertas kitų svečių prisijungė prie dviejų 
karininkų ir, apnuoginę špagas, įnirtingai puolė lankininkus, priblokš- 
dami netikėta ataka. 

Per trumpesnį laiką, negu jo reiktų apie tai papasakoti, dar keturi 
kūnai sukniubo ant grindų. Ir, savaime suprantama, aukomis vėl tapo 
sargybiniai. 

Likusieji susitelkė ir panūdo atkeršyti už savo draugus. Per grūstį 
apvirto stalas, sudužo indai. Vaikai ir moteris klykė iš siaubo. Miestie- 
tis, - be abejo, garbingas Žmogus, - mėgino nuraminti karinguosius sve- 
čius, - bet šie jo neklausė; mėgino sugraudinti lankininkus - tie jį stūmė 
šalin. Protestantai šaukė: 

- Mušk juos! Pliek be pasigailėjimo! 

Lankininkai kvietėsi pagalbos... ir liejos kraujas. 

Sargybinius persekiojo nelemtis - dvejetą ar trejetą, paguldė špa- 
gos. Ir šešetas sužvėrėjusių hugenotų, išsisaugojusių dievai žino kokiu 
stebuklu, toliau negailestingai pliekė įsiveržėlius. Tad dabar prie vaikų 
riksmas sumišo su sužeistųjų ir mirštančiųjų aimanomis. 

Tuomet gyvi likę lankininkai, supratę, jog šių pozicijų jiems ncpa- 
vyks išlaikyti, puolė prie durų su tokia skuba, kokią gali sukelti tiktai 
baimė, bei išvirto ant laiptų ir kamuoliu nusirito nuo jų greičiau, negu 
buvo užbėgę. 

Sėkmės padrąsinti protestantai buvo beketiną juos persekioti. 

Tačiau prie laiptų papėdės jie išvydo perkreiptus kraupius Rospin- 
jako grobuonių snukius; šie, baimindamiesi, kad jų aukos neišslystų iš 
nagų, puolė į šturmą. Tad užuot leidęsi, hugenotai apsigręžę puolė aukš- 
tvn. 

Viskas gerai ėjosi ligi antrojo aukšto. Čia prasidėjo mediniai laip- 
tai. Užkopti jais buvo galima tiktai po vieną... O kaukianti gauja lipo ant 
kulnų. Gi viršuje stovėjo Boreveras, kuris, galimas dalykas, vienas pasi- 
rodė jiems baisesnis, negu tie, kurie persekiojo. 

Laimei, Boreveras tai suprato. 

- Tik pažiūrėkit, - linksmai šūktelėjo jis, - pas mus ateina pastip- 
rinimas. Garbės žodis, pačiu tinkamiausiu laiku. 

Ir, pagriebęs didžiulį padėklą, nepasukdamas galvos, pasakė: 

- Paskui mane, Burakanai. 

Ir dviem šuoliukais nušoko ant apatinės aikštelės. Burakanas, Ži- 
noma, nusekė iš paskos. 

Protestantai akimirksnį pasimetė. Nusiramino tik tada, kai Boreve- 
ras pakvietė: 

- Malonėkite pakilti į viršų, sinjorai... Ir paskubėkite - laiptai siau- 
ri. 

Ketvertas nelaukė, kol bus paprašyti antrąjį kartą, ir puolė prie laip- 
tų. Abu karininkai iškart suvokė manevro esmę, išvydę, kaip Boreveras 
ir Burakanas užėmė poziciją plačių akmeninių laiptų viršuje. Šie du ka- 
rininkai pasirodė esą narsuoliai. Jie tučtuojau atsistojo greta ir pasiren- 
gė kovai. 

Kai įsišėlusi gauja nusigavo ligi šių laiptų viršaus, atsirėmė į ketu- 
rias tviskančias špagas. kurios negailestingai čaižė orą. Laiptai kaip tik 
buvo tokio pločio, jog vienoje gretoje tilpo keturi Žmonės. 

- Lygių galimybių partija, - šaltakraujiškai tarė Boreveras. 

Tą pačią akimirką jo ranka išsitiesė tarytum galinga spyruoklė. Pa- 
sigirdo skausmo riksmas. 

- Jau be vieno! - pridūrė Boreveras, įsijausdamas į kovos įkarštį. 

- Viešpaties mirties vardu! Tai bent smarkuolis! - sušnibždėjo vic- 
nas karininkas, smogdamas įnirtingą smūgą. 

Boreveras išgirdo ir kraupokai šyptelėjo, kaip paprastai grumtynių 
metų. 

Pasigirdus kitam skausmo klyktelėjimui, Burakanas sugaudė: 

- Du! 

- Trys! - tučtuojau atsišaukė Borceveras, atsivėdėjusiu smūgiu nu- 
vertęs dar vieną Žmogų. 

- Keturi! -ūktelėjo tas pats karininkas. - Tegul nesako, vardan Vicš- 
paties mirties. jog mes visą darbą suvertėme ant kitų pečių. 

- Kienocilė? - šūktelėjo Boreveras. - Ko gi jūs, drąsiau, mano ėriu- 
kai! Kas pageidauja, kad būtų nuleistas kraujas? 

Ne, užpuolikai jau nebesiartino. Tokia galinga gynyba buvo neti- 
kėta, ir jie pajuto - reikia pasitarti, ką daryti. Štai ir viskas. 

Boreveras puikiai suvokė, kad atokvėpis bus labai trumpas. Pasi- 
naudojęs pertraukėle, paragino: 

- Sinjorai, kopkite aukštyn, prašau jūsų. 

Abu karininkai užprotestavo: 

- Palikti partiją jos visiškai nelaimėjus? - pasakė vienas, įnirtęs, 
jog jam dar nepasisekė nukauti nė vieno puolančiojo. 

- Palikti jus? - pridūrė kitas. - O, mesjė, kuo mus laikote? 

- Klausykite, ką sakau, sinjorai, - pakartojo Boreveras, - nes kitaip 

aš būsiu priverstas sugriebti jus už gerklės ir savo rankomis nugrūsti. 

- O-lia! Kas šis pašėlęs velnias? 

- Dabar jis mus gelbsti, o paskui įsigeis pasmaugti! 

Ant didžiųjų laiptų vėl prasidėjo ataka. Valkatos, liokajai stengėsi 
kiek galėjo. Tačiau galėjo jie, regis, ne tiek jau daug, nes krito dar ketu- 
ri. Ir jie vėl atsitraukė. 

Boreveras įsakė: 

- Kopk aukštyn, Burakanai. 

Milžinas, kaip buvo įpratęs, neprieštaraudamas pakluso. 

Boreveras liko vienas ant aukštutinės pakopos. Atrodė apimtas įnir- 
šio, toks baisus, jog niekas nebedrįso krustelėti. Tuomet Boreveras prat- 
rūko juoku ir paerzino juos: 

- Atgal į šunidę, sarginiai šunys, į šunidę!... A, nenorite?... Tuomet 
sergėkitės pliauskos! 

Tai, ką jis pavadino pliauska, pasirodė esantis sunkus malkų pa- 
dėklas. Įsuko virš galvos, bloškė iš visų jėgų. 

Visa gauja nusirito ligi pat pirmojo aukšto aikštelės. Griausmingai 
šokčiodamas, padėklas vienam nunešė viršugalvį, kitam sulaužė krūti- 
nę, trečiam - kojas. 

Boreveras neskubėdamas pakilo aukštyn. 

- Kol jie rinksis nužudytuosius ir sužeistuosius, - pasakė taip net- 
rikdomai, kad jo nepažinojusiai protestantų grupelci tas ramunas pasi- 
rodė apsimestinis, - turime laiko šiek tiek atsikvėpti. 


XXIII 
MEDINIAI LAIPTAI 


Atokvėpis tęsėsi tik kelias minutes. 

Kaip ševaljė ir manė, puolantieji pasinaudojo tomis keliomis mi- 
nutėmis ir susirinko savo luošius. Pirmuosiuose namo aukštuose kilo 
pragariškas triukšmas. 

Gatvėje triukšmas buvo dar baisesnis ir plito po apylinkes. 

Jaudulys vilnijo, apimdamas visą kvartalą... 

Tuo tarpu puolė Gijomas Pentekotas. Jis ėmėsi vadovauti gaujai. 
Su dvidešimčia niekšų jis išvijo lankininkus (beje, šie maloniai sutiko 
užleisti vietą) ir įsitaisė antrojo aukšto aikštelėje. 

Išilgai laiptų Pentekotas sustatė kitų valkatų ir studiozų iš savo re- 

zervo būrelį. Galiausiai papildymui jis galėjo gatvėje, tiesiog iš minios, 
gauti tiek savanorių, kiek tik prisireiks. Šie savanoriai, apsupti jo žmo- 
nių, būtų darę viską, ką tik jiems įsakytų. Viską sutvarkęs, Gijomas Pen- 
tekotas pasijuto stiprus, labai stiprus... 

Ir vis dėlto jį kankino nerimas... 

Kadangi žinojo vidinę namo sandarą, taip pat Žinojo ir apie tuos 
apgailėtinai siaurus laiptus - juos reikėjo paimti šturmu, o jais pulti te- 
buvo galima po vieną. 

Tai tam tikra prasme, viską apvertė aukštyn kojom ir buvo mūsų 
minėto nerimo priežastis. Tačiau šis nerimas nebuvo toks baisus. kad 
priverstų Gijomą Pentekotą atsisakyti išpuolio. 

Irjis, tas išpuolis, galiausiai prasidėjo. Valkatos ir studiozai narsiai 
žengė laiptais. Jų taktika buvo tokia: kaip galima greičiau užsiropšti į 
viršų ir pulti Boreverą, kurį vienintelį matė laiptų viršuje. 

Ataka vyko, akompanuojant nenutylančiam kauksmui, aidint neį- 
sivaizduojamiems grasinimams; išties norėta įbauginti priešą. 

Boreveras davė ženklą Korpodibaliui bei Strapafarui, jog jie turi 
būti pasiruošę. Kiekvienas jų laukė iškėlę taburetes, o puolantieji nega- 
lėjo regėti, kur jie pasislėpę. Du narsuoliai leido gaujai užsiropšti ant 
pakopų. Paskui, kai pamatė. jog ant pakopų jau išsirikiavo koks pustuzi- 
nis, kiekvienas pasirinko sau auką ir paleido taburetes. 

Kovos sviediniai smogė puolančiuosius tuo metu, kai jie jau buvo 
patikėję, jog tuojau pasieks tą Žmogų, kuris tarsi tyčiojosi Iš jų nuo laip- 
tų aukštumos. Du taranai trenkė į pačią tirštumą, sukeldami sąmyšį ir 
pasimetimą. Neskaitant to, jog trejetas žmonių sukniubo ir užtvėrė ke- 
lią, Boreveras šick tiek nusileido ir savo ilgąja špaga ėmėsi negailestin- 
gai kutenti knibždantį kamuolį, iš kurio sklido aimanos ir duslus gargi- 
mas. | 
Po to stojo trumpa atokvėpio valandėlė. Gijomas Pentekotas įver- 
tino rezultatus. Deja! Šie rezultatai nežadino žvalumo. Šešetas žmonių, 
užsiropščiusių ant pakopų, šliaužė nuo jų, visi jau gerokai aplamdyti. 
Nė vienas nebebuvo pajėgus pulti dar kartą. 

Bet nepaisant to, toks pat manevras pasikartojo tris kartus iš eilės - 
joks kitas kovos būdas tokioje situacijoje nebuvo įmanomas. Reikėjo 
paimti tuos laiptus. Arba žūti čia visiems ligi vieno... arba atsisakyti 
puolimo. 

Gijomas Pentekotas negalėjo rinktis... Bent jau kol kas. 

Žodžiu, tris kartus iš eilės Rospinjako galvažudžiai kilo į šturmą. 


9. 2034 

Ir tris kartus buvo atmušti. Po kiekvienos atakos kas nors iš jų likdavo 
gulėti ant grindų. 

Gijomas Pentekotas iš savo žmonių elgesio suvokė, kad vargu ar 
jam paklus, jei lieps pulti ketvirtą kartą. Nusprendė geriau nerizikuoti ir 
savęs nepažeminti. Vietoje atakos jis sugalvojo diversiją. 

Ūmai siaubinga salvė sukrėtė skliautus. Tiršti ir aitrūs dūmai pri- 
pildė mažuosius laiptus, ir jais viesulu leidosi užpuolikai. Iš juodų dū- 
mų kamuolių sklido skambus susikryžiuojančių špagų Žvangesys, pris- 
lopintas triukšmas, aidūs smūgiai, grikšėjimas, o paskui - kažkas pana- 
šaus į įnirtingą trypimą. 

Kai dūmai prasisklaidė, laiptuose nebuvo nieko. O gaujoje atsira- 
do dar keletas luošių. Viršuje gi pragariškasis Boreveras, tarytum pri- 
kaltas prie grindų, kratė špagą, kruviną ligi pat gardos, ir, atrodė, šaipėsi 
iš jų įžūliai juokdamasis. 

Nepavykus ir šiam bandymui, Gijomas Pentekotas nusprendė atsi- 
sakyti šių pozicijų šturmo. 

Boreveras suvokė - šį kartą galės atsipūsti ilgėliau. Burakanas, Stra- 
pafaras ir Korpodibalis, padėję jam homeriškame priešinimąsi, alsavo 
iškišę liežuvius. Žodžiu, jis nutarė galįs akimirkai palikti savo postą. 

Trankemajus, nė akimirkai nepaleidęs iš akių karaliaus ir lygiai 
taip pat, kaip protestantų grupelė, tenkinęsis tik stebėtojo role, dabar, 
kupinas žvalumo ir ryžto, širdyje labai nepatenkintas savu neaktyvumu, 
užėmė Borevero vietą. Prie jo prisidėjo pora protestantų. 

Visi kiti grįžo į Fjorindos kambarius; durys ir langai buvo palikti 
atviri, kad būtų galima išpulti pasigirdus pirmajam sargybinių signalui. 

Ūmai Boreveras prisiminė Fjorindą. Tiksliau pasakius, jis nė aki- 
mirkai jos ir nebuvo pamiršęs. Bet, savaime suprantama, jis neturėjo 
kada ilgiau apie ją pasvajoti. Dabar, kai atsirado laisva minutėlė, kad ir 
kokia trumpa ji būtų, panūdo sužinoti, ar mergina išlaikė savąjį Žodį. 
Davęs ženklą Pranciškui, kad šis nesijaudintų, jis įžengė į merginos kam- 
barį ir žvilgtelėjo pro langą. Tačiau kad ir koks skvarbus buvo jo žvilgs- 
nis, sode jos neišvydo. Boreveras pliaukštelėjo delnais. Niekas neatsi- 
liepė. Tada jis nusprendė pašaukti: 

- Fjorinda!.. Fjorinda!.. 

Irgi tyla. 

Boreveras grįžo į virtuvę ir kartu su visais užkando. Tačiau atrodė 
išsiblaškęs, susirūpinęs. Taip praėjo maždaug pusvalandis. Užpuolikai 
tarytum ir atsisakė naujų atakų. Ir Boreveras klausė savęs, ar šie nesu- 

manė jų numarinti. Grįžtęs į kambarį, jis dar kartą pašaukė Fjorindą. 
Veltui... 

Jį pašaukė Trankemajus ir davė ženklą įsiklausyti. Boreveras iš- 
tempė ausis. Išgirdo pjūklo džyravimą. Pasiklausęs dar įdėmiau, jis suš- 
nibždėjo: 

- Bet juk jie pjauna laiptus! 

- Taip, mesjė. 

- Ir seniai? 

- Tik ką pradėjo. 

Boreveras pažvelgė į laiptų angą, bet nieko, neišvydo. 

“Vardan Dievo, - tarstelėjo sau, - jų nesimato. Jie po laiptais!.. Ta- 
čiau kodėl jie nori mus čia atkirsti nuo pasaulio?" 

Kiek pamąstęs, tarė Trankemajui: 

- Tegu darbuojasi. Mes palauksime... 

Ir jie laukė. Tačiau kadangi Boreveras jautėsi sudirgęs ir nervin- 
gas, užuot grįžęs į virtuvę, ėmė vaikštinėti po koridorių ir laiptų aikšte- 
lę. Kartais prieidavo prie lango ir persisverdavo į sodą, vildamasis pa- 
matyti Fjorindą. Paskui grįždavo į laiptinę ir klausydavosi. 

Šis laukimas truko penketą ar šešetą minučių. Pjūklas liovėsi džy- 
ravęs. Bet tučtuojau pasigirdo stiprių smūgių į laiptus serijos. Ir ūmai 
nuaidėjo kraupus trenksmas - laiptai gnuuvo. Visi išbėgę į aikštelę, Žiū- 
rėjo į žiojėjančią skylę. Dabar jų laukė susidūrimas su kažkuo nežinomu 
ir paslaptingu. 

Praėjo maždaug apie ketvirtis valandos, ir nieko neįvyko. 

Apačioje tvyrojo prieblanda ir tyla. Absoliuti, agonizuojanti tyla. 

Jie žvilgtelėjo pro langą. Žmonių dar buvo daug, bet minia jau šiek 
tiek praretėjusi. Lankininkai pasišalinę. 

Boreveras nebesitraukė nuo lango ir stebėjo gatvę; jis galvojo: 

“Kažkas čia slypi!.. Tačiau kas?.. Jie nejuda, jie laukia..." 

Boreveras stengėsi nusiraminti, kalbėdamas sau: 

“Galbūt jie ketina laikyti mus apgultyje, kol alkis ir troškulys pa- 
lauš mūsų ryžtą? Jeigu būtų taip... Po velnių, nakties priedangoje mes 
sugebėtumėm išsmukti iš jų panosies!.." 

Ir vėl galvoje sukosi mintys apie Fjorindą ir tą virvę, išsigelbėjimo 
priemonę, kurią ji buvo pažadėjusi pristatyti. 

Galbūt jau kokį dešimtą kartą jis grįžo į kambarį, šaukė Fjorindą. 
Ir vėl tuščiai. Kur dingo mergina? Neramių minčių kamuojamas, jis ėmė 
jaudintis. Tos minutės pasirodė kur kas ilgesnės už valandas. 

Savotiškos nuojautos skatinamas, net pats sau negalėdamas paaiš- 
kinti, kodėl taip elgiasi, įsakė palikti aikštelę; tik vienam Žmogui pave- 
dė ir toliau sekti juodąją skylę buvusių laiptų vietoje. 

Boreveras įvedė Pranciškų į Fjorindos kambarį ir paprašė daugiau 
iš jo neišeiti bei nesiartinti prie laiptų aikštelės, kuri jam kėlė instinkty- 
vią baimę. Pranciškus pažadėjo klausyti ir atsisėdo ant lovos. 

Visi langai ir durys buvo plačiai atlapoti, išskyrus langą laiptų aikš- 
telėje; šis buvo uždarytas nežinia kieno ir kodėl. 

Boreveras negalėjo ištverti vietoje, be perstojo nervingais Žings- 
niais vaikštinėjo nuo lango prie lango kambaryje ir virtuvėje. 

Šitaip blaškydamasis Boreveras dar kartą iškišo galvą ir pažvelgė į 
sodą. 

Tačiau šį kartą jo akyse sužibo viltis. Davęs Pranciškui ženklą ne- 
judėti, Boreveras dar labiau persisvėrė pro langą. 

Apačioje kažkoks Žmogus atsiskyrė nuo medžio kamieno. Ir tas 
žmogus... buvo Ferjeras. 

Ferjeras prispaudė pirštą prie lūpų, prašydamas laikytis tylos. Pas- 
kui, parodęs kažkokį daiktą, kurį laikė rankoje, davė Boreverui suprasti, 
kad šis pasitrauktų ir leistų jam mesti tą daiktą, kuris pasirodė esąs ne 
kas kita, kaip akmuo. 

Boreveras tučtuojau pasitraukė. 

Stipriai sviestas akmuo perlėkė kambarį ir trenkėsi į durų sąvarą. 
Boreveras puolė prie jo. | 

Akmuo buvo įvyniotas į popierių. O popierius aprištas virve, ku- 
Tios galas nutyso grindimis ir dingo už lango. 

Labai ramiai, neskubėdamas, Boreveras nuvyniojo virvelę, išlygi- 
no popierėlį ir garsiai perskaitė: 

“Traukite virvelę. Leiskitės žemyn, negaišdami nė sekundės. Aš 
jūsų laukiu po langu. 

Vikontas de Ferjeras". 

Jie žvilgtelėjo pro langą ir draugiškai padėkojo Ferjerui. Šis vėl 
paragino laikytis tylos ir gestu skubino. 

Boreveras ėmė vynioti virvelę ir netrukus įtraukė kambarin ilgą 
bei tvirtą virvę. Apsukęs ją apie geležinę lango pertvarą, numetė žemyn 
abu galus. Ferjeras mikliai juos surišo, įtempęs virvę, apsuko apie me- 
džio kamieną ir galą suspaudė rankose. Tada vėl pakartojo tą patį gestą, 
kuris reiškė: “Greičiau, greičiau!" 

- Burakanai, - šaltakraujiškai įsakė Boreveras, - tu leisiesi pirmas. 

Trankemajau, tu paseksi paskui Burakaną. O kai jūs būsite apačioje, mesje 
grafas leisis trečias. Jums tikriausiai nereikia priminti, kad turite jį sau- 
goti ir nieko prie jo neprileisti. Eik, Burakanai, ir sparčiau! 

Burakanas didžiulėmis letenomis sugriebė virvę ir slystelėjo Že- 
myn. 

Burakanas turėjo švilptelėti pranešdamas, jog pasiekė žemę. Tren- 
kemajus jau buvo pasirengęs šokti paskui jį pro langą. 

Tačiau tą akimirką, kai jiems pasirodė, jog girdi Burakano švilpi- 
mą, nugriaudė sprogimas. 

Namas sudrebėjo ligi pamatų, atrodė, jog jis tučtuojau subyrės. 
Laiptinės skylėje plykstelėjo didžiulis ugnies stulpas. Juodi. aitrūs, tirš- 
ti dūmai plūstelėjo į pastogę ir kamuoliais veržėsi išorėn pro atvipusią 
stoge spragą. Paskui pasigirdo kurtinantis kažkokių sunkių daiktų. krin- 
tančių iš viršaus, keliamas triukšmas, ir viskas paskendo dulkių debesy- 
je. 

Visa tai įvyko gal per dešimtąją sekundės dalį. 

Ir tuojau į gatvę pasipylė negera pranašaujantis kraupus lietus - 
plytos, akmenys, apdegusios sijos, sulankstyti geležiniai strypai. 

Gijomas Pentekotas, nesugebėjęs jų pričiupti, taip įsiuto, kad įsakė 
įpjauti ir nuversti medinius laiptus, o paskui, vienus įtikinėjimais, kitus 
ir jėga, iškraustė iš namo visus gyventojus. Kai pastatas ištuštėjo. jis 
paliepė tiesiog po paskutiniąja laiptų aikštele pakišti nedidelę parako 
statinaitę ir padegti. 

Gijomas Pentekotas atkakliai tikėjo, jog sprogimas sunaikins tuos, 
kuriuos vadino prakeiktais eretikais. Jeigu per kažkokį stebuklą, - viską 
reikėjo numatyti, - jie vis dėlto liktų sveiki ir gyvi po sprogimo, jeigu jie 
netaptų palaidoti po namo nuolaužomis, tai jiems nepavyktų apsisaugo- 
ti nuo ugnies, kuri neišvengiamai įsiplieks. 

Ir išties, tiršti juodų dūmų kamuoliai, be perstojo besiveržiantys 
pro spragą stoge, buvo lėto gaisro pranašai. Netrukus plykstels ugnies 
liežuviai ir visas namas pavirs gigantišku laužu. 

Štai kodėl Gijomas Pentekotas su likusiais nesužalotais saviškiais 
nesitraukė nuo padegto namo. Jis norėjo įsitikinti, kad nė viena jo auka 
neišvengė mirties. Nusprendė nepalikti šios vietos ligi pat to laiko, kol 
apanglėjęs namas pavirs griuvėsių krūva. 

XXIV 
PRIEŠ MŪŠĮ 

Tą akimirką, kai nugriaudėjo sprogimas, Boreveras ir jo kompa- 
nionai griuvo kas kur. Boreveras suspėjo apglėbti Pranciškų rankomis ir 
jie nugriuvo vienas ant kito bei liko palaidoti po pasipylusių nuolaužų 
lavina. Pritrenkti sprogimo, kurį laiką jie nerodė gyvybės požymių. 

Boreveras atsigavo pirmas. Lengvai išsilaisvinęs, prisitraukė prie 
savęs Pranciškų. Jis su džiaugsmu suvokė, kad karalius nesužeistas, nep- 
raradęs sąmonės, kaip, beje, ir visi kompanionai. 

Boreveras tuoj puolė prie lango. Virvė tebebuvo senoje vietoje. 
Burakanas skubiausiai kilo ja į viršų, dirbdamas tiktai rankomis, ir taip 
lengvai, jog sunku buvo įsivaizduoti tai darant tokio kūno sudėjimo žmo- 
gų. Jis bemat išvydo lange pasirodžiusį Boreverą ir sustojo. Mėšlungio 
sutrauktas veidas atsileido, jis nusišypsojo ir džiaugsmingai atsikvėpė: 

- Dieve mano!.. 

Ferjeras stovėjo irgi neatitraukdamas akių nuo aprūkusio lango. 
Boreveras mostelėjo ranka, ir jį nuramino. Ferjeras taip pat negalėjo sut- 
ramdyti savo džiaugsmo. Bet tučtuojau vėl gricbėsi savo išraiškios pan- 
tomimos, aiškiai sakančios: 

- Paskubėkite gi jūs! 

Boreveras tarstelėjo keletą žodžių ore kyburiuojančiam Burakanui. 
Milžinas vikriai nusliuogė žemyn. 

Boreveras įsakė Trankemajui, Korpodibaliui bei Strapafarui tvir- 
čiau jį aprišti per pažastis. Kol jie vykdė šį pavedimą, jis šaltai paaiški- 
no: 

- Suprantate, sinjorai, tai, kas įvyko, keičia mano ketinimus... Aš 
leidžiuosi pirmas. 

Jį pririšo prie virvės vidurio, ir trys jo bičiulai įsikibo jos. O Bore- 
veras ant savo galingų rankų pakėlė Pranciškų ir žengė į tuštumą. Vyrai 
juos lėtai leido virve. Apačioje Burakanas įtempęs laikė virvę, kad jie 
neatsitrenktų į sieną. 

Po kelių sekundžių jie jau stovėjo ant tvirtos sodo Žemės. 

O netrukus ir visi kompanionai atsidūrė greta. Jie patraukė prie 
sienos, kuri skyrė Šmen-o-Klero sodus nuo Marė gatvės sodų. Pakeliui 
Ferjeras papasakojo, savo nuotykius. 

Prisimenate, iš Fruamontelio gatvės jis patraukė pasimatyti su Fjo- 

rinda. Marė gatvėje atsidūrė tą akimirką, kai mergina jau buvo Gijomo 
Pentekoto gaujos belaisvė. Savaime suprantama, Ferjeras apie tai nieko 
nežinojo ir keletą kartų beldėsi į duris. 

Taip ir nesulaukęs atsakymo, nusprendė, kad jos nėra namie. 

Tačiau priėjęs Senos gatvę, nelauktai akis į akį susidūrė su ta, ku- 
nos ieškojo. Fjorinda pati puolė prie jo ir be jokių įžangų papasakojo, 
kokioje pavojingoje padėtyje atsidūrę jo draugai. 

Tuomet, nepalikusi jam laiko įterpti nė žodžio, Fjorinda paaiškino, 
ką reikia daryti ir nurodė kelią, kuriuo jis turėjo eiti, kad patektų pas 
juos. Po to ji nudūmė, pasakiusi, jog jos laukia vienas be galo svarbus 
reikalas. 

Ferjeras supratęs, jog negalima delsti nė akimirkos, tučtuojau pat- 
raukė ieškoti virvės. | 

- Žodžiu, - pasakė Boreveras, - jūs esate įsitikinęs, kad tai narsiai 
merginai nieko blogo neatsitiko? 

- O! Visiškai. Ji pasuko prie Nelio vartų. Vadinasi, grįžo į Paryžių. 
O kadangi aš galėjau įsitikinti, kad mieste nesijaučia nci neramumų. nei 
sumaišties, tai €su ramus. 

- Tuo geriau, - išsiblaškęs tarstelėjo Borevcras. 

O sau pamanė: 

“Ko gi tokio velniškai svarbaus Fjorindai prireikė Paryžiuje, kad ji 
nusprendė Ferjerui patikėti tą darbelį, kurį norėjo pati išpildyti?.." 

Tačiau Borevero galva tą akimirksnį buvo užimta tokia daugybe 
kitų rūpesčių, jog apie Fjorindą jis negalėjo ilgiau mintyti. 

Jie priėjo sieną. Mes jau sakėme, jog ji buvo nelabai aukšta. Užsi- 
ropšti antjos jiems buvo vaikų Žaidimas. Ir jie atsidūrė soduose, kurie 
supo Š en-o-Klero kelkraščio namus. 

Mes jau sakėme, kad tie namai nesijungė vienas su kitu, tačiau bent 
jau didžąją dalį siejo bendras aptvaras ir toji siena buvo labai aukšta. 
Namai vyrų nedomino. Jie priėjo prie sienos, ketindami ją įveikti, nu- 
šokti ant kelio ir prasiveržti pro sargybinių kordoną. 

Kelyje per sodus jie nieko nesutiko. Jau ėmė tikėti, kad pabėgimas 
liko nepastebėtas. 

Tačiau klydo. 

Tuo metu, kai jie jau buvo netoli sienos, kažkoks žmogus atbėgo į 
Marė gatvę ir Gijomui Pentekotui į ausį šnibžtelėjo keletą žodžių; šis 
prapliupo griausmingais keiksmais. Jo gaujoje buvo likę ne daugiau kaip 
dvidešimt Žmonių. Tačiau apie Gijomą Pentekotą dar spietėsi koks pus- 

šimtis tamsių asmenybių. Bent jau pusė jų nedvejodami būtų prisidėję 
prie jo, jeigu tik Pentekotas būtų davęs ženklą. 

Jis tesušuko: 

- Prakeiktieji hugenotai neišsičirškino!.. Gaudom juos! Neleidžiam 
pasprukti! 

Irjis nusivedė paskui save dvidešimt savanorių žmogžudžių. Dalis 
likusiųjų, kantrūs ir atkaklūs, tikėdamiesi dar kokios sėkmingos niekšy- 
bės, nenorėjo palikti veiksmo vietos. Kiti gi nusivylę išsivaikščiojo ne- 
didelėmis grupelėmis. 

Pentekotui ir jo parankiniams pasišalinus, kaimynai, kuriems tie- 
siogiai grėsė pavojus, pamėgino užgesinti ugnį arba bent sutrukdyti jai 
plisti. 

Gijomas Pentekotas ir jo pasiutėlių šunauja puolė į pievą, kuri va- 
dinosi mažuoju Prė-o-Kleru, ketindami per ją išeiti į Šmen-o-Klerą. 

Tuo tarpu, kaip mes jau sakėme, Boreveras ir jo kompanionai jau 
buvo prie sienos. Boreveras nuvedė juos beveik ligi pat dešiniojo kam- 
po, galima sakyti, ligi tos vietos, kuri buvo arčiausiai pievos. Vadinasi, 
ten, iš kur netrukus turėjo pasirodyti Gijomas Pentekotas su savo gauja. 
Čia ševaljė šaltakraujiškai kreipėsi į hugenotus: 

- Sinjorai, ar aš tebegaliu tikėtis jūsų pagalbos ir veikti savo nuo- 
Žiūra? 

- Mesjė, - atsakė vienas karininkas, - aš daviau žodį, jo laikysiuosi 
ir numirsiu tik tada, kai mums visiems nebegrės pavojus. Ir šie sinjorai, 
aš esu įsitikinęs, atsakys jums lygiai taip pat, kaip ir aš. 

Ir tikrai, ketvertas likusiųjų pritarė jo žodžiams. 

Boreveras padėkojo, lengvai linktelėdamas galva. Galima pasakyti 
jis jautėsi šiek tiek nejaukiai, beveik pažemintas. Ir tarytum jusdamas 
būtinybę atsiprašyti, tarė: 

- Tai, ko paprašysiu, sinjorai, galimas dalykas, jums pasirodys keis- 
ta... Tačiau neturiu galimybės veikti kitaip. 

Ir sutrikęs nutilo. 

Tačiau karininkai hugenotai nuoširdžiai juo žavėjosi. Matydami 
Borevero sutrikimą, jie padrąsino: 

- Mesjė, - pasakė vienas, - mes kariai. Tai turėtų jums paliudyti, jog 
mokame paklusti nesvarstydami. Įsakykite be jokios baimės. 

- Ir būkite tikras, - pasakė kitas, - kad ir kokie būtų jūsų įsakymai, 
jie bus įvykdyti... Arba mes paliksime čia savo kailį... 

- Tai man patinka, - atsakė patenkintas Boreveras. - Dabar apie tai, 

ko aš laukiu iš jūsų. Jūs turite keliauti šiuo keliu. Kai jis baigsis, išvysite 
Ešodė gatvę. Jūs turite pamėginti pereiti tą gatvę. 

- Mes pereisime, - nedvejodamas atsakė vienas karininkas. 

- O mes, - tęsė Boreveras, - mes persiropšime per šią sieną... Iš 
Senos gatvės pusės... Mes perlipsime per sieną tiktai tada, kai jūs jau 
būsite Ešotė gatvėje. Ten, galimas dalykas, jus pamatys. Bent jau aš to 
tikiuosi... 

- A! A! Supratau, mesjė. Jie mus pamatys, neabejoju. Ir jie leisis 
paskui mus, pažadu. Jūs juk kaip tik to ir norite, ar ne? 

- Taip, - pasakė Boreveras, apimtas ūmaus pakilumo ir tiesdamas 
jiems rankas. 

- Pamėginkite nusigauti ligi Biusi vartų... Mes viliosime juos Vo- 
žiraro gatvės link, - pridėjo karininkai. 

Ferjeras klausėsi jų kalbos ir stebėjosi. Jis negalėjo atpažinti savo- 
jo ševaljė de Borevero. Tačiau kadangi žinojo, jog ševaljė niekuomet 
nesiimtų tokių atsargumo priemonių tik vardan savęs, tai buvo privers- 
tas prisipažinti, jog visa tai - dėl grafo de Luvro. Ir tuomet jis pirmą 
kartą iškėlė sau klausimą: 

“Aha! Štai kaip! Kas gi jis, tas grafas de Luvras? Boreverui nepa- 
kanka to, kad jis pats vardan jo lengvabūdiškai rizikuoja savo gyvybe. 
jis prašo, nors tr baisiai sutrikęs, rizikuoti ir nepažįstamų žmonių. Man 
atrodo, šito jau per daug!" | 

Savo ruožtu švelniu balsu įsikišo Pranciškus. 

- Prieš išsiskiriant, sinjorai, - pasakė jis, - leiskite man sužinoti 
taurių bajorų, su kuriais teko praleisti keletą atmintinų minučių, - aš jų 
nepamiršiu per visą gyvenimą - vardus. 

Ferjeras įsidėmėjo - šis netgi neužsiminė apie paslaugą, kurią jie 
buvo pasirengę jam suteikti, paskui save nuviliodami sargybinius, lau- 
kiančius kitoje sienos pusėje. 

Protestantai įvardino save. Ir paaiškėjo, kad tik du karininkai - de 
Liverdakas ir de Montarakas - buvo bajorai. Ir gaskonai. Iš trijų kitų du 
buvo advokatai, o vienas prekeivis, tačiau tai nesutrukdė jiems vaikš- 
čioti apsiginklavus, kaip kad vaikšto bajorai, ir visai pakenčiamai val- 
dyti špagas, kuo visiškai neseniai, savo nelaimei, galėjo įsitikinti lanki- 
ninkai. 

Viskas įvyko taip, kaip sumanė ir numatė Boreveras. 

Protestantai, nušokę ant kelio, užpuolė sargybinius, prasiveržė ir 
nubėgo Ešidė gatve. Sargybiniai metėsi paskui juos. 

Boreveras ir jo kompanionai, įveikė sieną, atsidūrė Senos gatvėje - 
kelias buvo laisvas. Jie puolė pirmyn, tikėdamiesi pasiekti Biusi vartus. 

O dabar apie tai, ko Boreveras negalėjo numanyti. 

Rospinjakas pastebėjo ir atpažino juos per tą trumpą akimirką, kai, 
gulėdami ant sienos, jie laukė patogaus momento nušokti ant žemės, o 
būtent, - kol protestantai pasirodys kelyje, o sargybiniai leisis paskui 
juos. 

Ropsinjakas nedelsdamas buvo Senos gatvėje, kur pasirengę laukė 
sargybiniai ir sargybos ševaljė su keturiasdešimčia lankininkų. 

Ši kariuomenė tučtuojau sujudo ir užtvėrė kelią. Boreveras suvo- 
kė, jog prasiveržti bus neįmanoma. Biusi gatvės pradžia buvo mažiau 
apsaugota. Todėl jis nusprendė veržtis pro čia. 

O atsitiktinumas lėmė taip, jog Gijomas Pentekotas užgriuvo kaip 
tik tą akimirką, kai nušoko Boreveras. Ir jis atpažino jį. Bėgdamas šūk- 
telėjo sargybiniams, kad juos nuviliojo ne tuo keliu. Dėl to sargybiniai 
nustojo persekioti protestantus ir paskubomis sugrįžo. O protestantai 
tuomet ramiai galėjo traukti savo keliu. Nors ir buvo be galo pasimetę, 
tačiau širdies gilumoje džiaugėsi dėl to, kad sargybiniai paliko juos ra- 
mybėje. 

Tad išėjo taip, jog visos pajėgos - lankininkai, sargybiniai, Rospin- 
jako galvažudžiai ir įnirtę gyventojai, kaip nuo grandinės nutrūkę. pasi- 
leido paskui Borevero grupelę. 


XXV 
SUSIRĖMIMAS PRĖ-O-KLERE 


Sargybinių ir lankininkų manevro esmė buvo ta, kad puolus iš Se- 
nos gatvės, užkirstų maištininkams kelią į miestą. Nes - įdomus dalykas 
- sargybos ševaljė akyse, valdžios atstovai, karalius ir jo gynėjai, tapo 
maištininkais. Tiesa, be Borevero ir Rospinjako, niekas negalėjo net įsi- 
vaizduoti, kad šios gaudynės surengtos medžiojant patį karalių. 

Manevro tikslas taip pat buvo užkirsti jiems kelią į Biusi gatvę. Be 
abejo, Gabastonas, sargybos ševaljė, buvo įspėtas, jog Prė-o-Kleru at- 
vyksta pastiprinimas. Vadinasi, šio manevro dėka maištininkai turėjo 
būti sulaikyti Šmen-o-Klere ir suspausti sargybinių iš vienos pusės ir 
Rospinjako samdinių - iš kitos. 

Šis manevras pasisekė tik iš dalies - sargybiniai ir lankininkai su- 

gebėjo užtverti kelią į miestą, tačiau į Biusi gatvę jų atvyko aiškiai per 
mažai. | 

Boreveras matė esąs apsuptas iš trijų pusių: priešais - neįveikiamas 
kordonas, užnugary - pasiutusi Gijomo Pentekoto gauja, galopu artėjan- 
ti ir raginanti žudyti. Dešinėje, Biusi gatvėje, tuo metu tebuvo tik kokios 
dvi dešimtys Žmonių, bet jų skaičius nepaliaujamai didėjo, kariuomenei 
judant iš Senos gatvės. 

Pro čia jis ir nusprendė prasiveržti, kol užkarda dar ne tokia tanki. 

Taip apsisprendęs, Boreveras vos girdimai sušvilpė. Tai buvo sig- 
nalas keturiems narsuoliams jau jų pačių manevrui pradėti. Vos nus- 
kambėjus šiai komandai, viskas buvo išpildyta matematiškai tiksliai ir 
fantastiškai greitai. 

Šio persigrupavimo, įvykdyto be Pranciškaus ir Ferjero, netgi ne- 
suvokusių, kas vyksta, dėka, jie išsirikiavo tokia kovos tvarka: Boreve- 
ras, vienintelis, priekyje, Strapafaras ir Korpodibalis, petys į petį, tuojau 
už jo, paskui Pranciškus ir Ferjeras ir galiausiai Trankemajus bei Bura- 
kanas. 

Tad Pranciškus ir Ferjeras, patys to net nepastebėję, atsidūrė žiedo 
viduryje. 

Boreveras perrėžė orą špaga ir griausmingu balsu mktelėjo savo 
kovos šūkį: 

- Boreveras! Rojalis de Boreveras! 

Visi kiti vienu balsu pakartojo: 

- Boreveras!.. 

Tai buvo puolimas stačia galva... 

Boreveras, neprilygstamasis, pasišiaušęs, keliantis siaubą, smogian- 
tis smaigaliu ir atsivėdėjęs, duriantis, kertantis, skverbėsi pirmyn kaip 
peilis per sviestą, triuškino, sklaidė gretas, skynė kraupų kruviną kelią, 
kuriuo paskui jį žengė likusieji. 

Tai tęsėsi keliasdešimt sekundžių, galbūt minutę. 

Ir ūmai - prieš akis - nieko! 

Jie prasiveržė, septynetas narsuolių. Gatvė prieš juos buvo tuščia. 
Jie leidosi bėgti pirmyn. 

Boreveras nesustodamas apsidairė. Už jo tvyrojo sunki tyla, vieš- 
patavo slogus pasimetimas, koks būna po didelės įtampos. 

Tačiau Boreveras, kurio žvilgsnis aprėpdavo viską, pastebėjo, jog 
Pranciškus šiek tiek šlubčioja. Šis maršas, atrodo, jam buvo sunkus. 

- Jūs sužeistas, mesjė? - sunerimęs paklausė jis. 

- Ne, - nuramino Pranciškus. - Tačiau atakos metu aš tikriausiai 
kažką išsinarinau... Nieko, pakeliui praeis. 

Šie žodžiai toli gražu Borevero nenuramino. Tik sustiprino jaudu- 
lį. Nes Pranciškaus veidas buvo iškreiptas kančios. Boreveras geriau už 
bet ką Žinojo - sunkus karaliaus alsavimas byloja - jis pavargęs. Jau ne 
vieną valandą jis didvyriškai laikėsi, pranokdamas savo galias. 

“Pamėginsime pasiekti abatijos gėdos stulpą, - tarė sau Boreveras. 
- Furo gatvėje, priešais gėdos stulpą, yra siena. Mes perlipsime per ją ir 
pakliūsime į sodą. Lipdami per aptvarų sienas iš sodo į sodą, išeisime į 
Vožiraro gatvę... Aš jus panešiu, jeigu prisireiks. Ten, toli nuo šios su- 
maišties, mes būtinai surasime kokį nors namą, kur mus priglaus bent 
sekundėlei". 

Taip, tačiau dar reikėjo pasiekti tą sieną. Ne dėl to, kad atstumas 
būtų pernelyg didelis - viso labo keletas šimtų tuazų. Nalaimė buvo ta, 
jog Gijomas Pentekotas ir jo gauja galopu artėjo prie jų. 

Jie vėl buvo priversti bėgti. Kol kas jokio kito priešo dar nei arti 
nei toli nebuvo. Tačiau jeigu ne šią, tai kitą akimirką galėjo juos užklup- 
ti. Todėl Boreveras, patikėjęs Pranciškų Strapafarui bei Korpodibaliui, 
žinojusiems, kur jiems reikia eiti, pasitraukė į galą drauge su Trankema- 
jumi ir Burakanu, vis dar tempiančiu savo geležinę siją. 

Taip jie dar kurį laiką judėjo pirmyn. Tačiau buvo priversti savo 
žingsnius derinti su Pranciškaus žingsniais, o jis, regėjos, jautėsi vis la- 
biau ir labiau nuvargęs. Gauja pastebimai artėjo ir, sprendžiant iš jos 
gaudesio, netrukus turėjo įsirėžti jiems į nugarą. 

Boreveras nedvejojo. Sugriebė Pranciškų, užkėlė sau ant pečių ir 
leidosi iš visų jėgų, tarsi nejausdamas naštos sunkumo. Ferjeras bėgo 
greta. Ketvertas narsuolių sekė paskui ir turėjo sulaikyti gaują tokiam 
laikui, kokio jiems galėjo prireikti, kad nubėgtų ligi Borevero pasirink- 
tos vietos. 

Jie išpuolė į kryžkelę. Sugebėjo gerokai atitūkti nuo persekiotojų. 
Kvadratinis gėdos stulpo masyvas stūksojo už dvidešimties Žingsnių nuo 
jų. Štai jau prie pat gėdos stulpo. Jau bėgo pro jį... 

Tą pačią akimirką Furo gatvės tolumoje ir Sen Siulpiso gatvėje 
pasigirdo batų dundėjimas ir žmonių balsai. Iš žingsnių gaudesio Bore- 
veras suprato, jog du čia skubantys būrai buvo beveik lygiai tokie pat 
gausūs, kaip ir toji gauja, kuri mynė jiems ant kulnų. 

Blogiausia tai, jog kai kurie naujai atvykusieji jau įsiveržė į Sen 
Siulpiso gatvę. Jiems niekuomet nepavyks pasiekti sienos! Šie atsiras 

ten anksčiau už jį! Tai buvo ne valkatos, ne perėjūnai, ne prastuomenė. 
Ne, jie buvo bajoriškai apsirengę ir elgėsi kaip bajorai. Bet ir su šalmais 
ant galvų, ir su šauniomis odinėmis kirasomis kaip kariškiai. 

- Prakeikimas! - netekęs kantrybės, suriaumojo Boreveras. Pikta 
lemtis nepaliovė jam bloškusi po kojomis vis naujų ir naujų pavojų. 

Jis apsidairė kraujo priplūdusiomis akimis. 

Gėdos stulpas buvo už poros žingsnių. Jis vienu šuoliu įveikė tą 
kelią, ketindamas atsišlieti mūro ir leistis nužudomas... Tačiau tik po to, 
kai pats pasiųs į aną pasaulį tiek niekšų, kiek tik pajėgs. 

Ir tik atsidūręs prie sienos jis pastebėjo duris. 

Solidžias duris iš mirkyto ąžuolo, apkaustytas geležinėmis kabė- 
mis, įtvirtintomis didžiulėmis vinimis. 

Ir šios durys nebuvo uždarytos!.. 

Viduje jis pamatė Žmogų - abatijos budelį ar vieną jo parankinių, - 
šis su atsainiu vangumu kažką tvarkėsi toje liūdnoje vietoje, užverstoje 
keistais daiktais, ir, užsiėmęs šiuo darbu, niūniavo užstalės dainušką. 

Boreveras nukėlė nuo pečių Pranciškų ir giliai atsikvėpė, ojo vei- 
de sušvito kandi šypsenėlė, kuri iškreipdavo jo lūpas tam tikromis aki- 
mirkomis. 

Siaubingu spyriu atsilapojo durys. Visi viesulu sugarmėjo į vidų. 
tučtuojau jas uždarė ir užstūmė didžiulius skląsčius. 

Dėl tokio nelaukto antpuolio dainininkas sustingo pravira burna, 
vartydamas paklaikusias akis. Išvydęs septynis apsiskarmalavusius žmo- 
nes, išsikruvinusius, prakaituotomis kaktomis, su špagomis rankose, gąs- 
dinančiais veidais, jis pamanė, jog atėjo paskutinioji ir, kalendamas dan- 
timis, sudėjo rankas, melsdamas pagailos. 

Boreveras nuramino: 

- Mes nepadarysime tau bloga, kol tylėsi. Bet jeigu praversi burną... 

Jis pademonstravo savo raudonai nusidažiusią dagą tokiu įtikinan- 
čiu judesiu, jog vargšelis, suvirpėjęs visu kūnu, abejomis rankomis už- 
sispaudė burną, norėdamas parodyti, jog taps nebyliu. 

Jie daugiau nebekreipė dėmesio į senį, įsitikinę, jog šis tylės.Plūs- 
dami prakaitu, visi sunkiai dūsavo. Ferjeras ir Pranciškus susmuko ant 
sijos ir šluostėsi veidus. 

Tačiau Boreveras leido sau atsikvėpti tik menką valandėlę. Nebu- 
vo kada ilsėtis ir kitiems. Tučtuojau ėmėsi darbo. Priešais duris jie su- 
rentė barikadą. Uždavinys nebuvo sudėtingas - sijų ir rąstgalių buvo 
pakankamai. 

Nepaliaujamai triūsdamas, Boreveras kalbėjo: 

- Man pasirodė, kad tie kareiviai, taip nelaiku pasirodę iš Sen Siul- 
piso gatvės, kreipėsi į mus... Ar kas nors išgirdote, ką jie šaukė? 

Atsakė Pranciškus: 

- Aš įsitikinęs, jog jie ragino mus nebėgti, sakė, kad būtent mūsų 
ieško. 

- Teisybė! - šyptelėjo Boreveras. - Tuomet tai iššūkis!.. Ką gi, po 
velniais, mes priimsime tą iššūkį!.. Tikuosi, mes dar susitiksime, kai 
sąlygos nebus tokios nelygios... Ir tuomet pažiūrėsime, kokie jie nar- 
suoliai. 

Barikadą bemat surentė ir gėrėjosi ja, neslėpdami pasitenkinimo. 
Beje, spėjo laiku, nes rėkavo jau prie gėdos stulpo. 

Jie buvo pasirengę ir laukė duris drebinančių smūgių. Boreveras 
pareiškė: 

- Durys atlaikys, aš atsakau už tai... Jeigu tik jie neims mėtyti petar- 
dų. Tačiau net ir tuo atveju dar ne viskas bus pasakyta, nes mes galėsime 
surasti priedangą viršuje. O ligi to laiko jiems pridarysime rūpesčių. 

Jis užkėlė koją ant laiptų, vedančių į viršutinę aikštelę. Kaip tik ten 
visų akims būdavo išstatomi nelaimingieji, kuriuos nuteisdavo abatijos 
teismas. Boreveras iš karto pamatė, jog jam bus nesunku pastoti kelią ir 
pašventinti tuos, kurie pamėgins įsiveržti, nes visokiausių svaidymui 
tinkamų daiktų čia buvo per akis. 

Laukiamos atakos nebuvo. Riksmai ir stūgčiojimai, skelbiantys Gi- 
jomo Pentekoto gaujos siautulį, ūmai liovėsi. Užsibarikadavusicji jautė 
minią, kuri buvo apstojusi visas keturias sienas, už kurių jie susirado 
prieglobstį. Tačiau toji minia ūmai sustingo, priblokšta kažkokio nejp- 
rasto reginio, - galimas dalykas, kažkokios grėsmės, ar dar ko, - ir įsit- 
vyrojo neįtikėtina tyla. 

Žmones suglumino tyla?... Baimės tyla?.. Borevero žmonės veltui 
stengėsi tai suvokti. 

Suirzęs Boreveras palipo pora pakopų. Toliau nėjo. Vėl apmirė. 

Lygiai taip pat nelauktai, kaip kad stojo, tyla tuojau pat buvo pa- 
žeista. Bet šį kartą nepasigirdo nei riksmų, nei klykavimų. Tai buvo kaž- 
kas neįtikėtina. 

Širdį glostantis giedojimas visa krūtine, be galo harmoningas, ku- 
rio didingame paprastume slypėjo kažkas nežinomo ir jaudinančio, pri- 
verčiančio krustelti širdį ir griebiančio už gerklės. Ir toji bažnytinė gies- 
mė, užtraukta daugelio vyriškų balsų, pradžioje silpnai, tarsi šnabžde- 

sys, pamažu kilo, veržėsi iš krūtinių neregėto pasitikėjimo ir galios ku- 
pinu kreščendo. 

Užburti jos stiprybės, visi jie godžiai klausėsi, veikiami intensy- 
vių, tačiau labai trapių jausmų. Visi, netgi įgasdintas stuobrys, susitrau- 
kęs kampe ir akimirkai užmiršęs tą siaubą, kurį įvarė nekviesti svečiai, 
netikėtai užgriuvę į jo niūrią užuoglaudą. 

- O! - sukrėstas sušnibždėjo Pranciškus.- Kas tie Žmonės, galį ši- 
taip giedoti?.. Ir kas tai per giesmės?.. Niekada gyvenime negirdėjau 
labiau kerinčių. ( 

Su gudria šypsena lūpose Boreveras paaiškino: 

- Tai tie patys Žmonės, mesjė, kuriuos kaltina bjauriausiais nusi- 
kaltimais, kokius tik galima įsivaizduoti. Tai tie, kuriuos vadina rupūžė- 
mis ir kiaulėmis. Protestantai - štai jų tikrasis vardas. O šios giesmės, 
kurios jums pasirodė tokios puikios ir kurios iš tiesų yra labai gražios, - 
tai Dovydo psalmės, sueiliuotos prancūziškai paties mesiro Klemeno 
Maro, o įkvėptasis menestrelis Gijomas Frankas sukūrė joms muziką. 

- Protestantai! - susimąstęs sužnibždėjo Pranciškus. 

Boreveras akimirką stebėjo jį vis su ta pačia gudria šypsena lūpose 
tr, davęs ženklą likusiems nejudėti, vikriai užbėgo į antrą aukštą su an- 
gomis, kuriosc būdavo išstatomi nusikaltėliai. 

Ir štai ką jis pamatė: 

Iš vienos pusės, nuo Biusi gatvės, slinko Gijomas Pentekotas su 
savo gauja. Jie atrodė labai nekantrūs. Iš kitos pusės, nuo Furo gatvės, 
žingsniavo dvidešimt penkių bajorų grupė. Tie patys, kurių netikėtas 
pasirodymas privertė Boreverą ieškoti prieglaudos gėdos stulpo viduje. 
Tie patys, kurie tik ką pademonstravo savo religinį nusiteikimą, sugie- 
doję savąjį himną karališkojame kelyje. Tai jau savaime - ar verta apie 
tai sakyti?- pritraukė prie langų gyventojus visų tų namų, kurių fasadai 
buvo atgręžti į aikštę su dunksančiu gėdos stulpu. Mes taip pat turėtu- 
mėm pridurti, kad kai kas iš šių gyventojų nepabijojo prisidėti savo bal- 
su prie gatvės giesmininkų. 

Dabar tie hugenotai artinosi prie Pentekoto gaujos dar ryžtingiau 
nusiteikę, ir tai aiškiai bylojo, jog juos skatina toli gražu ne broliškos 
meilės jausmai. 

Šios karingos grupės priešakyje Boreveras atpažino du karininkus 
gaskonus - Liverdaką ir Montaraką, kuriems jis buvo pavedęs nukreipti 
į save Šmen-o-Klerą užtvėrusių sargybinių dėmesį. Tie du karininkai 
žingsniavo tiesiai prie gėdos stulpo. 

Boreveras nė akimirkai nesuabejojo jų ketinimais - tai buvo drau- 
gai, atvedę galingą pastiprinimą. 

Jis nudūmė žemyn ir džiugiai šūktelėjo: 

- Kaip Dievą myliu, tie Montarakas ir Liverdakas išties garbingi ir 
narsūs bajorai! 

Ir puolęs prie barikados, ėmė ją griauti. Pranciškus ir Ferjeras didžiai 
nustebo ir klausė savęs, ar Boreveras kartais neišsikraustęs iš proto. 

Boreveras susižavėjęs aiškino: 

- Ar žinote, kas atveda tuos šauniuosius hugenotus, mesjė grafe?.. 
Sinjorai de Liverdakas ir de Montarakas... Tie šaunūs karininkai atvedė 
mums pagalbą, ir dar kokią! Tai mūšis, mesjė. Tačiau šį kartą mūšis 
lygiomis sąlygomis, gryname ore, skaisčios saulės akivaizdoje, kuri ne- 
panoro nusileisti, kol to nepamatys. Ak! Vardan pragariškos mirties, po 
velnių, dabar mes pasijuoksime. 

Į duris pabeldė. 

- Atidarykite, sinjorai, mes draugai! - išgirdo sakant. 

- Štai! Štai! - nesitverdamas iš džiaugsmo, šūkčiojo Boreveras. 

Durys atsivėrė. Už slenksčio stovėjo du karininkai. Pamatę Bore- 
verą, jie išsitempė, sumušė kulnais, plačiais mostais atsaliutavo špago- 
mis. Vienas iš jų supratingai šypsodamasis paprastai pasakė: 

- Mesjė, mes pastebėjome, jog sužlugdėme užduotį, kurią turėjome 
garbės gauti iš jūsų ir kurią vykdydami turėjome patraukti į save dėmesį 
tų, kurie buvo užkirtę jums kelią. Pamanėme, kad dėl to jūs atsidursite 
velniškai sunkioje padėtyje. Nepaisant, kad čia nebuvo mūsų kaltės, pa- 
nūdome padaryti neįmanomą dalyką ir jums pagelbėti, jeigu tam pakaks 
laiko. Sukvietėme visus savo bendratikius, kuriuos tik radome. Ir štai 
mes čia. 

- Dabar mes jūsų žinioje, - pasakė kitas.- Pasirengę vykdyti jūsų 
įsakymus, kad ir kokie jie būtų. 

Boreveras savo šviesiom akim valandėlę labai atidžiai žvelgė į juos 
ir ūmai atsigręžė į Pranciškų. 

- Štai taip, mesjė, - tarstelėjo jis, - ką jūs dabar pasakysite? 

- Aš pasakysiu, - giliai sujaudintas šūktelėjo Pranciškus, - aš pasa- 
kysiu, jog tai du narsuoliai!.. Dar daugiau - du taurūs žmonės! 

Abu karininkai jam nusilenkė kaip bajorai, dėkojantys už savimei- 
lę glostantį komplimentą. Paskui atsigręžė į Boreverą ir vėl išsitempė 
kaip kariai. 

O Boreveras pasikeitusių balsu tarė: 

- Sinjorai, jūs padarėte daug daugiau, negu žadėjote, daug daugiau, 
negu turėjote atlikti. Dabar aš jūsų skolininkas. Prie progos tikiuosi jums 
parodyti, kaip ševaljė de Boreveras moka apmokėti skolas, panašias į 
šitą. Sakau tai dėl to, jog pareikščiau - aš nebeturiu daugiau teisės jums 
įsakinėti. Ir palaikysiu garbe vykdyti jūsų įsakymus, jeigu jūs ketinate, 
kaip aš supratau, gerokai pamokyti tą neišauklėtų berniūkščių gaują, kuri 
to sąžiningai užsitarnavo. 

Kol vyko šis pokalbis, išsirikiavę kovine tvarka prisiartino huge- 
notai. Dabar vienoje gėdos stulpo pusėje stovėjo hugenotai, kitoje - Gi- 
jomas Pentekotas ir jo banditai. 

Kodėl susirėmimas vis dar neprasidėjo? Priežastis buvo ta, kad Gi- 
jomas Pentekotas dvejojo. Banditas puikiai matė, kad kiekybinė persva- 
ra jo pusėje. Tačiau jis taip pat matė, jog dauguma protestantų turėjo 
kirasas. O tai, kovojant šaltaisiais ginklais, teikė ženklų pranašumą. Be 
to, jis kuo aiškiausiai suvokė, ko verti tie niekšai, kuriuos jis atsivedė su 
savimi. Įpratę žudyti ir plėšti, mažiausiai du trečdaliai išsilakstys kaip 
kiškiai, kai tik susirems su gerai pasirengusiais, puikiai ginkluotais ir 
nepalaužiamo ryžto kupinais žmonėmis. 

Vadinasi, jis galėjo pasitikėti tik saviškiais. Jais jis pasikliovė. Bet 
tuomet jų būtų mažuma ir neišvengiamai gautum į kailį. 

Gijomas Pentekotas visa tai puikiai suvokė. Galimas dalykas, jog, 
jausdamasis per silpnas, jis būtų pasistengęs išvengti kovos ir apdairiai 
pasitraukęs į šalį... kad tuojau pat vėl sugrįžtų, kai prakeiktieji hugeno- 
tai pasišalins. 

Bet kaip tik tuo metu, kai jis ryžosi tokiam sprendimui, pasirodė 
Boreveras ir grafas de Luvras. Nebeliko jokios galimybės išsisukinėti. 
Tuo labiau mėginti slėptis. Ir dar jis žinojo, jog Rospinjakas seka įvy- 
kius iš savo pastogės ir neatleis, jeigu jis nepabandys padaryti to, kas 
neįmanoma, ir sėkmingai neįvykdys patikėtą užduotį. Gijomas Pente- 
kotas bematant pasirengė kovai. 

Tačiau bajorai hugenotai jautė tam tikrą pasibjaurėjimą grumtis su 
tomis atmatomis. 

Vienas jų žengė į priekį ir paniekos kupinu balsu šūktelėjo: 

- O-lia! Valkatos, nešdinkitės, jeigu nenorite, kad jums nusukinė- 
tume ausis. 

Vietoj atsakymų papliupo siaubingas keiksmų srautas. O paskui 
pasigirdo įnirtingi riksmai: 

- Mirtis rupūžėms! Į ugnį eretikus! Mirtis! Mirtis! Mušk rupūžes! 


10. 2034 145 


Tai buvo geriausias būdas išerzinti protestantus. O šie atsakė kitu 
šūksniu: 

- Mirtis popiežininkams! 

Ir kautynės tučtuojau prasidėjo. 

Tai, ką numatė Gijomas Pentekotas, netruko įvykti, - prisijungusių 
prie jo plėšikų gauja, pasijutusi esanti sumanių, gerai organizuotų pajė- 
gų akivaizdoje, akimirksniu išgaravo, tarsi mostelėjus burtų lazdele. Tų 
niekšų teliko gal dešimt. Be to, Pentekotui jie neberūpėjo. Jis protingai 
nusprendė remtis tiktai savaisiais. 

Viskas sumišo į vieną sūkurį. Protestantai, veikę kariškai, nedels- 
dami nė sekundės pasidalijo į tris grupes. Kiekviena atskirai puolė pir- 
myn ir įsirėžė į staugiančią gaują, kaip kad geležinis kirvis įsminga į 
medį, plėšdamas jį per pusę. 

Šis manevras tapo dar paprastesniu dėl to, jog Gijomas Pentekotas, 
savo ruožtu, buvo padalinęs gaują į dvi dalis. Pirmoji turėjo atremti pa- 
grindines puolančiųjų jėgas. Ir ji akimirksniu sugniužo, atsitraukė Biusi 
ir Bušeri gatvių kryptimi. 

Išties šis atsitraukimas buvo sumaniai įvykdytas manevras. Jo tikslas 
buvo nuvilioti protestantus nuo gėdos stulpo. Ir, vadinasi, atkirsti juos 
nuo Borevero ir jo kompanionų, kurie sudarė atskirą grupę. Prie tos gru- 
pės nuo pat pradžių prisijungė taip pat ir abu karininkai - Montarakas 
bei Liverdakas. 

Antroji grupė, sudaryta iš penkiolikos geriausių Gijomo Pentckoto 
žmonių, jo paties vedama, turėjo užgriūti Boreverą, nužudyti jį ir grafą 
de Luvrą, nekreipdama dėmesio į kitus. Po to, Pentekotui švilptelėjus, 
visa gauja turėjo mikliai išnykti. Atlikus darbą, už kurį apmokėta, būtų 
beprasmiška ir kvaila leistis nuduriamam kokio nors hugenoto, kurie 
jiems, atvirai šnekant, visai nerūpėjo. 

Viskas ir įvyko taip, kaip numatė Gijomas Pentekotas. Bent jau iš 
dalies. 

Kitaip tariant, Borevero grupę atkirto. Bet tai ir viskas. 

Boreveras pirmiausiai pavedė keturiems savo kompanionams rū- 
pintis Pranciškumi. Jie apsoliučiai netrukdė jam judėti ar kautis. Tik 
stebėjo jį, labiau atmušinėjo jam skirtus smūgius, negu kad patys kirto. 
Ir netgi neparodydami, kad taip jam padeda, nejučia nustumdavo Pran- 
ciškų į tokias vietas, kurios jiems atrodė mažiausiai pavojingos. 

Taigi Boreveras ramia sąžine galėjo visiškai pasišvęsti gynybai ir, 
kaip buvo pratęs, siautėjo tarytum audra. 

Antra, Pranciškus buvo įsitikinęs, jog jis kuo šauniausiai ir visiš- 
kai laisvai dalyvauja grumtynėse. Nors iš tiesų jis buvo, jeigu taip gali- 
ma pasakyti, Trankemajaus, Burakano, Strapafaro ir Korpodibalio be- 
laisvis; jie stumdė jį, nukreipdami savo nuožiūra, ir tik tuomet jam net- 
rukdydavo, kuomet patys būdavo pakankamai parengę visą reikalą taip, 
kad jis galėtų sėkmingai užbaigti. Tokiu būdu ir jo savimeilė buvo visiš- 
kai patenkinta. 

Per keletą sekundžių aikštė tapo nusėta abiejų grupuočių lavonais 
ir sužeistaisiais. Protestantai kovėsi aršiai ir negailėjo savęs, bet ir gele- 
žinio eskadrono Žmonės, reikia-pasakyti teisybę, įnirtingai priešinda- 
miesi, sąžiningai atidirbinėjo už savo pinigus. Žodžiu, šie galvažudžiai 
buvo narsūs, ir Rospinjakas, juos atrinkęs ir jiems vadovavęs, teisėtai 
galėjo didžiuotis, nes nė vienas neparodė kulnų. 


XXVI 
AREŠTAS 


Širdies gilumoje Gijomas Pentekotas nepuoselėjo ypatingų vilčių 
dėl kovos baigties. Jis tvirtino sau, kad jeigu tik jam nenusišypsos nejti- 
kėtina sėkmė, pagrindinis tikslas - Borevero mirtis (daugiau nebeliko 
vilčių jį paimti gyvą) ir grafo de Luvro mirtis - nebus pasiektas. Tačiau 
tai nesutrukdė jam imtis visų priemonių, siekiant geidžiamo rezultato. Ir 
tai taip pat nesutrukdė nei jam, nei jo Žmonėms narsiai kautis. 

Tačiau jeigu Gijomas Pentekotas nelabai betikėjo pašalinti du žmo- 
nes, kuriuos buvo įsakyta pašalinti, tai jis tikriausiai taip pat neįtarė, jog 
patirs tokį triuškinantį pralaimėjimą, koks jo laukė mūšio lauke. 

Tokio pobūdžio manevrai, kokio jis ėmėsi, turi pasisekti iš pirmo 
karto. Priešingu atveju žygis pasmerktas neišvengiamam žlugimui. Tuo 
Pentekotui teko įsitikinti savo paties karčiu patyrimu. 

Boreveras net nepastebėjo, kad tapo atskirtas nuo pagrindinių pro- 
testantų pajėgų: Jį apėmė kovos įniršis ir užvaldė tik viena mintis - nu- 
kirsti kaip galima daugiau tų niekšų, kurie privertė jį išgyventi labiau- 
siai slegiančias ir taip jau audringo jo egzistavimo žemėje akimirkas. 

Jis pasiskolino iš Burakano geležinį baslį ir puolė į pačią grumty- 
nių tirštumą. Juo pasekė Ferjeras ir du karininkai gaskonai. 

Boreveras, sukiodamas baslį, tarytum pašėlo. Su nesutramdoma jėga 
ir uragano greičiu jis suspėdavo ir ten, ir čia, ir į kairę, ir į dešinę, pir- 

myn ir atgal. Be atokvėpio jo ranka kilo ir leidosi. Ir tie abu judesiai 
būdavo tokie greiti, kad tartum susiliedavo į vieną. Ir kiekvieną kartą, 
kada kraupus geležinis strypas nusileisdavo, žmogus griūdavo. 

Ferjeras, Pranciškus ir keturi jo asmens sargybiniai, abu karininkai 
šauniai jam padėjo. Ir nuo tos dienos jie galėjo laikyti save metrais mū- 
šio lauke. 

Rospinjako galvažudžiai buvo sumušti. Lig tol jie tebuvo patyrę 
paprastą pralaimėjimą. Garbingą pralaimėjimą. O šis pralaimėjimas vir- 
to sutriuškinimu. 

Protestantai, gausesni ir geriau ginkluoti, greitai susidorojo su gru- 
pe, kurią Pentekotas jiems priešpastatė, trokšdamas nuvilioti iš tos vie- 
tos, kur turėjo vykti pagrindinis veiksmas. 

Atlikę savo darbą, jie grįžo padėti Boreverui. 

Tuo metu, kai protestantai iš užnugario užpuolė Gijomo Pentekoto 
grupę, ūmai Biusi gatvėje pasigirdo veriantis švilpimas. Tikriausiai tai 
buvo signalas, nes Pentekotas tučtuojau atsakė. 

Nekreipdamas dėmesio į savuosius žmones, Gijomas Pentekotas 
bemat parodė kulnus ir iš visų galių puolė bėgti Bušeri gatvės link. Gyvi 
likę jo kompanionai išsilakstė į visas puses, tik į Biusi gatvę nebėgo 
niekas. 

Apimti kovos įkarščio, galimas dalykas, įkvėpti keršto troškulio, 
kurį galėjo dabar išlieti, nes visą tą laiką kentė pačius bjauriausius per- 
sekiojimus, protestantai nulėkė jų pėdsakais, nusprendę nieko nepasi- 
gailėti. 

Boreveras ir jo bendražygiai liko kovos lauke šeimininkai. Monta- 
rakas ir Liverdakas buvo su jais, čia pat, už kelių žingsnių nuo gėdos 
stulpo. 

- Pergalė! - džiūgavo Pranciškus.- Visiška pergalė!.. O kokia ko- 
va!.. Tikra kova, garbės žodis!.. Pažvelkite gi, ševaljė... 

Jis nebaigė, nes žvilgsnis sustojo prie Borevero. Šauniojo riterio 
išvaizda išblaškė jo vaikišką džiaugsmą ir kėlė nerimą. 

Ir jo kompanionai, tik ką džiaugęsi, kaip ir jis, ūmai pajuto sting- 
dantį šaltį, užvaldžiusį juos lyg kažkokia nepaaiškinama grėsmė. 

Ak! Toli gražu nešlovino pergalės, jis, Boreveras! 

Išblyškęs, susitaršęs, baisus, jis tarsi įkūnijo įniršį bei neviltį. 

O kadangi Borevero kraujo pritvinkusios akys atkakliai nenorėjo 
nukrypti nuo Biusi gatvės, visi irgi ten atsigręžę Žiūrėjo ir klausėsi. 

Ir jie išgirdo tai, ką kovos sumaištis ligi tol trukdė jiems išgirsti, - 

galopu šuoliuojančio kavalerijos būrio dundesį. Ir jie pamatė šį būrį, 
išsirikiavusį gretomis po keturis ir lekiantį tiesiai į juos atleistais Žirgų 
pavadžiais. 

- Karaliaus gvardiečiai! - sušnibždėjo vienas karininkas.- Velnias!.. 

- Taip, gvardiečiai! - iškošė Boreveras, apimtas neapsakomo įtū- 
žio. - Tad štai kodėl tie niekšai išsilakstė kaip pabaidytų maitvanagių 
būrys. Jie žinojo! Tas švilpimas, pasirodo, perspėjo juos apie karaliaus 
gvardiečių artėjimą! 

Ir jis pratrūko beprotišku juoku: 

- Prakeikimas!.. Dabar dar ir gvardiečiai!.. Ir koks pragaro demo- 
nas taip šiandien nepaliauja prieš mane šėlęs?.. 

Jis suvokė - šio paskutinio smūgio nesugebės atremti. Todėl, kad 
tai buvo visa kuopa. Šimtas žmonių taip netikėtai užgriuvo jį tą akimir- 
ką, kai jau ketino pasakyti sau, kad viskas baigta. 

Vardan Dievo, jis puikiai žinojo, kad būtų pakakę vienintelio Pran- 
ciškaus gesto, kad tie gvardiečiai kaip įkalti sustingtų vietoje. Bet kaip 
tik tai jį 1r siutino, giliai Žeidė savimeilę. 

Vien tik Pranciškus nutuokė, kas dėjosi jo sieloje. Todėl, uždėjęs 
savo vaikišką delną ant Borevero rankos, labai rimtai, įsitikinęs tarė: 

- Tik pamanykit! Su karaliaus gvardiečiais bus tas pats, kas ir sų 
kitais... Jūs sumušite juos. 

Boreveras papurtė galvą. Jis prarado karaliaus pasitikėjimą. 

Nepaisant to, Boreveras nc tas Žmogus, kuris taip paprastai pasi- 
duoda. 

- Gėdos stulpas! - pasakė jis kimiu balsu. 

Visi suprato ir puolė ten. 

Tačiau šį kartą durys buvo uždarytos. 

Nutaikęs progą, Žmogus tikriausiai išdūmė kiek kojos neša. Bet 
durų neužmiršo užrakinti. 

Gvardiečių lavina artėjo prie jų. 

Ką daryti? Beprasmiška! Arkliais bemat pavys. Reikėjo priešintis. 

Ir Boreveras tučtuojau ėmėsi savų priemonių. 

Jam davus ženklą, ketvertas prišliejo Pranciškų prie gėdos stulpo 
sienos ir jį užstojo. Ferjeras, Liverdakas ir Montarakas sudarė antrąją 
užkardą. Boreveras vienintelis liko priekyje. Vienoje rankoje jis spaudė 
špagą, kitoje - geležinį strypą. Likusieji rankose laikė špagas ir dagas. 
Visa tai sudarė trigubą plieninį barjerą. Norint pasiekti Pranciškų, reikė- 
j0 jį palaužti. Tokioje padėtyje juos tegalėjo pulti jau tik iš priekio. 

Kaip jau sekėme, gvardiečiai jojo iš Biusi gatvės, po keturis greto- 
je. Kryžkelėje jie išsirikiavo dviguba atakos linija. Toji linija įgijo pus- 
račio formą. Šio pusračio centras sustojo vos per keletą žingsnių nuo 
Borevero. Abu pusračio sparnai atsidūrė prie pat gėdos stulpo. 

Kai šis manevras, įvykdytas tiksliai ir žaibišku greičiu, buvo baig- 
tas, Boreveras ir jo bendražygiai, prispausti prie sienos, atsidūrė tarsi 
tinkle. 

Boreveras, susigūžęs į kamuolį, beprotybe tviskančiomis akimis, 
buvo pasirengęs pulti ir kautis. 

Tačiau jis nejudėjo. 

Kodėl? Ogi todėl, kad kareiviai, įvykdę manevrą, sustojo lyg įkal- 
ti. Nei vienas rankose neturėjo špagos. Visi sustingo balnuose, įrėmę 
vieną kumštį į strėnas, tarytum kažkokio neregimo kerėtojo burtų lazde- 
lės mostelėjimu paversti į raitelių statulas. 

Galiausiai dar ir dėl to, jog karininkas, vadovavęs gvardiečiams, 
žingine prijojo prie jo, neištraukęs špagos iš makštų. 

Jis, atrodo, nė kiek nenustebo, išvydęs šią kraupokos išvaizdos pa- 
sišiaušiusią grupelę, susigrūdusią prie monumento žmogiškajai niekšy- 
bei. Juk regėjo ant grindinio besivoliojančius kūnus. 

- O-lia! - ūmai pasakė jis. - Ar tik ne jus aš čia matau, mesje de 
Boreverai? 

- Tai aš! - suriaumojo Boreveras, jau visiškai nieko nebesuprasda- 
mas. 

Karininkas kilstelėjo skrybėlę, palinko prie savojo žirgo sprando ir 
paaiškino: 

- Matote, jūs taip atrodote!.. Velniai mane griebtų, vos jus atpažinau. 

Ir pridūrė mandagiu tonu: 

- Mesjė de Boreverai, aš jūsų nuolankus tarnas. 

Tai buvo taip netikėta, taip nelaukta, jog Boreverui užėmė kvapą. 
Rengies perrėžti gerklę, o išgirsti mandagiausią pasisveikinimą, - suti- 
kite, kas gi nepasimestų? 

Tačiau jis greitai susivaldė ir lygiai taip pat mandagiai atsakė: 

- Mesjė de Žanlisai, aš jūsų liokajus. 

Tačiau tuojau pat jis atsistojo į ankstesnę padėtį ir tapo budresnis, 
negu bet kada. 

Karininkas, kurį jis tik ką pavadino mesjė de Žanlisu, ramiai tęsė: 

- Būkite malonus, mesjė de Boreverai, pasakykite man, kuris iš 
jūsų kompanionų yra sinjoras grafas de Luvras? 

Boreveras nesuspėjo atsakyti. Nepalaužiamo valdingumo kupinu 
gestu Praciškus atstūmė asmens sargybinius ir atsistojo greta ševaljė. 

- Grafas de Luvras, - pasakė jis, - tai aš! 

Žanlisas nužvelgė jį šiek tiek nustebusiu žvilgsniu. Ir nusišypsojo. 
Tada pasveikino jį, kaip kad būtų pasveikinęs moterį. 

Įsižeidęs Pranciškus atsakė į pasveikinimą šiek tiek pasipūtusia mi- 
na. . 
- Tad štai, mesjė grafe de Luvrai, - pasakė Žanlisas tuo pačiu ramiu 
ir abejingu tonu, - ir jūs, mesjė ševalė de Boreverai, aš turiu garbės pra- 
nešti jums, jog jūs esate mano belaisviai. 


XXVII 
FJORINDA VEIKIA 


Išsiskyrusi su Ferjeru, Fjorinda pasuko prie Nelio vartų. Nuo Ogius- 
teno krantinės prie upės leidosi akmeniniai laiptai be turėklų. Prie laiptų 
papėdės buvo matyti pustuzinis laivelių, kiekviename iš jų sėdėjo po 
vieną ar du irklininkus. Keletu tuazu aukščiau buvo kiti laipteliai, pric 
kurių sustodavo keltai. O kadangi kelto grafikas, jeigu taip galima pasa- 
kyti, nebuvo reguliarus, šie vargšeliai tykodavo čia, vildamiesi, jog kreip- 
sis koks nors nekantrus keliauninkas, norėdamas greičiau persikelti į 
kitą upės krantą. 

Ji įšoko į pirmąjį laivelį ir apsidžiaugė - jame buvo du irkluotojai. 

- Greitai! Taip greitai, kaip tik įstengiate! - pasakė ji. 

Po kelių minučių Fjorinda iššoko krantan visai netoli Ostriuso gat- 
vės, kur buvo pagrindinis įėjimas į Luvrą. Nuo čia ligi vartų jai tebuvo 
vienas akimirksnis kelio. 

Prie vartų pirmiausia Fjorindai teko šnektelti su sargybos karinin- 
ku. Iš anksto sugalvojo istoriją - jai reikia žodžiais perduoti ypatingos 
svarbos pranešimą mesjė Grifonui, karaliaus kamerdineriui, nuo jo gi- 
minaičio grafo de Luvro. 

- Trikdyti mesjė Grifoną, karaliaus patikėtinį!.. Tegul jį maras, tai 
nemenkas reikalas!.. Reikėtų pradžioje susižinoti, - paprieštaravo jai. 

- Jis man primygtinai liepė perduoti pranešimą tiktai asmeniškai 
mesjė Grifonui. Būkite malonus atleisti man, mesjė, tačiau aš laikysiuo- 
si to patarimo ir neapvilsiu pasitikėjimo, kuris buvo man parodytas. Vis- 
kas, ką galiu jums pasakyti, tėra tai, jog mesjė Grifonas ne tik nesupyks 

už trukdymą, bet netgi bus jums dėkingas už paslaugą, kuomet jūs jam 
pranešite. 

- Na, ką gi, gerai, aš įsakysiu iškviesti mesjė Grifoną... Tačiau įspė- 
ju, kad jums gali tekti pylos nuo jo, jeigu reikalas pasirodys ne toks 
svarbus, kaip sakote. 

- Man nėra dėl ko būgštauti. Bet malonėkite, mesjė, negaišti nė 
minutės, tai be galo skubu. Mesjė Grifonas jums bus tuo labiau dėkin- 
gas, kuo labiau paskubėsite. 

Vartininkas sutiko lengvu galvos linktelėjimu, nuėjo ir užstūmė 
paskui save skląstį. 

Šiaip ar taip, tačiau ji tapo tikra belaisve. 

Neatrodė, jog ji dėl to nerimtų. Atsisėdo ant suolo ir patikliai lau- 
kė, tačiau slenkant laikui, darėsi vis nekantresnė. 

O dabar pažvelkime, kaip vartininkas vykdė tas primygtines reko- 
mendacijas kuo sparčiau veikti, kurias jam perdavė Fjorinda. 

Jis kažką paliepė kresnam liokajui, gana prasčiokiškos išvaizdos 
vyreliui, tačiau neverta pasitikėti pirmuoju įspūdžiu. Juo labiau, kad jo 
žvilgsnis atrodė stebėtinai klastingas. 

Liokajus pasuko į karaliaus apartamentus. Ėjo atsainiai, beviltiš- 
kai vangiai. Paradiniame kieme, kurį turėjo kirsti, stabteldavo kas žings- 
nis: tai pasigėrėti raiteliu, tai įvertinti žirgo privalumus, tarytum jis būtų 
nusprendęs įsigyti jį sau. 

Jeigu Fjorinda būtų galėjusi matyti jį, štai taip žioplinėjantį, tik- 
riausiai susijaudinusi būtų savęs klaususi, ar šis keistuolis apskritai su- 
gebės kada nors įveikti tą kiemą. 

Vartininkas taip pat nuėjo. Tuo tarpu mes jį ir pasekime. Jeigu su 
liokajumi, atrodo, drąsiai būtų galėjęs lenktyniauti vėžlys, tai vartinin- 
kui, iš visko sprendžiant, išaugo sparnai. Ir jis nulėkė į karalienės moti- 
nos, Katerinos Mediči, apartamentus. 

Nesustodamas, į kairę ir į dešinę dalindamas nesuskaičiuojamas 
šypsenas bei lankstydamasis, jis perkirto kambarį, kuriame buvo kara- 
lienės rūmų damos. Pagaliau jis atsidūrė kažkokiame tuščiame kamba- 
ryje ir pasislėpė už sunkių brokatinių lango portjerų. 

Vos įsitaisė savo priedangoje, kambaryje pasirodė mergelė. Tai buvo 
viena tų, sėdėjusių menėje, kurią ką tik perėjo vartininkas. Toji mergelė 
- neminėsime jos vardo, lygiai kaip ir vardo vartininko, - priėjo prie pat 
užuolaidų ir susivyniojo į jas greta vartininko. Ir štai kokiais žodžiais, 
be galo tyliai, jie pasikeitė vienas su kitu. 

- Atvyko pas mesjė Grifoną nuo mesjė grafo de Luvro. Atrodo, 
reikalas labai skubus. 

- Kas atvyko? 

- Mergina, vardu Fjorinda. 

- Pranašautojai? 

- Toji pati. 

- Kam jai reikalingas Grifonas? 

- Aš nesugebėjau jos priversti šito pasakyti. 

- Reikėjo atsisakyti iškviesti kamerdinerį. 

- Tegul jį maras, kaip jums viskas paprasta! Karalius asmeniškai 
instruktavo dėl to - nedelsiant iškviesti Gnifoną vos tik pareikalavus asme- 
niui, kuris prisistatys atvykęs grafo de Luvro vardu, - nesvarbu, vyras ar 
moteris, bajoras ar kaimietis, ar netgi pats paskutinis valkata. 

- Štai tai ir keista. 

- Tačiau taip yra. Turėkite omenyje, jog aš leidau sau nepaklusti 
griežčiausioms karaliaus instrukcijoms, užduodamas nekuklius klausi- 
mus ano grafo pasiuntinei. Ir tikriausiai, jeigu ji apie tai papasakos, ge- 
riausiu atveju mene išplūs. 

- Kas gi tas grafas de Luvras? Kodėl taip labai juo domisi? 

- Štai to ji taip pat nepanoro man paaiškinti. Bet karalienė tikriau- 
siai žino. Negalėdamas sugalvoti nicko geriau, aš ėmiausi priemonių, 
kad liokajus, pasiųstas pas Grifoną, savo užduotį vykdytų bc skubos. 
Taip pat dar ir dėl to aš rizikuoju užsitraukti karaliaus rūstybę. Geriau- 
sia, kaip man atrodo, paskubėti pranešti apie viską karalienei. 

- Aš bėgu pas ją. 

Ir mergelė tučtuojau nukūrė. 

O šnipas vartininkas kitu keliu paskubom sugrįžo pas Fjorindą. 

- Aš pasiunčiau paieškoti mesjė Grifono, - pasakė jis, - jeigu viskas 
taip, kaip jūs sakote, aš manau, jis netruks pasirodyti. 

Dabar jis atrodė labai malonus. Šitaip tikėjosi įgyti merginos pa- 
lankumą ir išvengti jos nusiskundimų. 

Praėjo ketvirtis valandos. Grifono vis nebuvo. Fjorinda pradėjo ne- 
rimauti. Ji tikėjosi visko, išskyrus panašų abejingumą to žmogaus, kurį 
Boreveras laikė be galo atsidavusiu. Juk jeigu Grifonas nesirodo, vadi- 
nasi, jis labai mažai tesirūpina grafu de Luvru. Nebent... Ir tūkstančiai 
klausimų, tūkstančiai spėlionių, viena neįtikinamesnė už kitą, užtvindė 
jos įkaitusias smegenis, o vartininkas nenuleido nuo jos klastingo žvilgs- 
nio. Jis, savaime suprantama, nujautė tiesą. 

O toji buvo tuo pačiu metu ir paprasta, ir kraupi. Štai ji: 

Šnipė nedelsdama nubėgo pas Kateriną ir viską jai atraportavo. 

Katerina išklausė, padėkojo ir leido eiti, visa tai atlikusi su tokia 
ramia, netrikdoma išraiška, jog ji kuo puikiausiai galėjo patikėti, kad 
naujiena valdovės akimis verta tik labai menko dėmesio. Tačiau kol šni- 
pė kalbėjo, Katerina mąstė: 

“Jeigu Fransua kreipėsi pagalbos į Grifoną, vadinasi, atsidūrė kri- 
tiškoje, beviltiškoje situacijoje... Vadinasi, Rospinjakas pagaliau juos 
pričiupo, jį ir tą pasipūtėlį Boreverą... Vadinasi, reikia sukliudyti Grifo- 
nui pasiųsti jam tą pagalbą, kokios Fransua, be jokių abejonių, reikalau- 
ja... Taip, tačiau jeigu aš pasielgsiu šitaip, Grifonas nedvejodamas išk- 
los man visą tiesą ir pareikalaus, kad ir aš dalyvaučiau, kaip karaliaus 
motina. Tuomet, kad bent jau nebūčiau viso miesto apkaltinta kaip bend- 
rininkė, turėsiu ateiti jam į pagalbą... Ne, tai blogas būdas... Reikia, kad 
Grifonui neprisireiktų kreiptis į mane, reikia, kad jis veiktų vienas, lais- 
vai, pagal tas instrukcijas, kokias karalius jam turėjo suteikti numatyda- 
mas tokį atvejį... Viskas, ką aš galiu padaryti, nerizikuodama susikomp- 
romituoti, tai nutęsti vykdymą, laimėti laiko... Tai ir maža, ir be galo 
daug... Tam tikromis kritinėmis aplinkybėmis prarasta minutė gali tapti 
nepataisomų nelaimių priežastimi. Man reikia laimėti šią minutę". 

Visa tai šmėkštelėjo jos sąmonėje žaibišku greičiu. Šnipė dar ne- 
buvo baigusi savojo raporto, o Katerina jau Žinojo ką darys. Vos mergi- 
na išėjo, Katerina ėmė veikti. Įsakė - Luvro kapitoną, leitenantą, vado- 
vaujantį prancūzų gvardijai (vietoje kapitono Montgomerio, nušalinto, 
tačiau dar nepakeisto), šveicarų pulkininką, škotų gvardijos vadą nedel- 
siant pakviesti į karalienės motinos kabinetą. 

Žengdama lėtai, be garso, tarytum juoda pamėklė, kraupiai rami, 
pasitikinti, pasilenkė prie vienų durų ir įsiklausė. Išgirdo ritmingą kvė- 
pavimą. Grifonas ramiai miegojo, įsitaisęs erdviame krėsle. 

Vadinasi, vartininko pasiųstas liokajus dar pakeliui pas kamerdinenį. 

Katerina blyškiai nusišypsojo ir negaišdama laiko per slaptąsias 
duris, kurias, galimas daiktas, tik ji viena Žinojo, įėjo į karaliaus kamba- 
rį. Jame buvo dvi juodmedžio spintelės su inkrustacijomis. Absoliučiai 
vienodos, viena šalia kitos. Nedvejodama ji tyliai priėjo prie dešiniosios 
spintelės, nusikabino nuo krūtinės mažą raktelį ir be garso atrakino. 

Atvėrusi dureles, nuspaudė spyruoklę ir ištraukė nedidelį slaptą 
stalčiuką. Iš jo paėmė pergamentų ryšulį. Jai pakako vieno žvilgsnio, 
kad įsitikintų, jog tai kaip tik tie popieriai, kurių ieškojo. 

Tai buvo įsakai, ištisai parašyti karaliaus ranka, sutvirtinti jo asme- 
niniu antspaudu ir parašu. Šie įsakai, adresuoti įvairiausiems žmonėms - 
karininkams, valdytojams, miestų seniūnams, - buvo visiškai vienodi. 
Iš tų, kuriems jie buvo adresuoti bei kurių vardai ir titulai buvo nurody- 
ti, karalius reikalavo nedelsiant vykdyti nurodymus, kurių detales jiems 
praneš mesiras Pjeras Grifonas, Jo Didenybės kamerdineris. 

Žodžiu, šie įsakymai, adresuoti visoms pajėgoms, civilinėms, kari- 
nėms ir bažnytinėms, akimirksniu sutelkdavo karaliaus kamerdinerno ran- 
kose begalinę, neįsivaizduojamą valdžią. 

Katerina nesunaikino šių popierių, ji netgi nepasiėmė jų su savimi. 
Kraupokai šypsodamasi, paprasčiausiai perdėjo į kitą spintelę. Ji mąstė: 

“Aš įsitikinusi, jog Grifonas pirmiausiai nuo viršaus iki apačios 
išvers spintelę, kur gulėjo šie popieriai, kol jam ateis į galvą paieškoti jų 
čia. Tokiu būdu, jis praras pusvalandį, galimas dalykas, valandą... Tai 
daugiau, negu reikia. O aiškindamasis, kaip šie popieriai atsidūrė čia, 
tikriausiai pagalvos, jog juos perdėjo pats karalius ir užmiršo apie tai 
pasakyti". 

Ypatingai vikriai baigusi operaciją, Katerina išėjo. Ji pasuko į kitą 
koridorių ir tuojau pat atsidūrė priešais duris kabineto, kuriame snūdu- 
riavo Grifonas, ir staigiai jas atvėrė. 

Grifonas tučtuojau pašoko iš krėslo ir nusilenkė kara!'enci moti- 
nat. Jis buvo įpratęs prie tokių ūmių įsiveržimų ir nei nustebo, nei ap- 
maudžiavo. 

Nusišypsojusi maloniausia šypsena, Katerina visiškai ramiai tarė: 

- Laba diena, Grifonai. Atėjau pasimatyti su savuoju sūnumi. 

Ir, nelaukdama atsakymo, pasuko prie kambario durų, gestu liep- 
dama pasitraukti stulpu stovinčiam Grifonui. 

Kamerdineris nepakluso. Jis žemai nusilenkė ir pagarbiai tarė: 

- Tai neįmanoma, madam. Jo Didenybė ilsisi. 

Šie žodžiai - jis pabrėžė juos - buvo sutartine fraze, reiškusia, jog 
karaliaus Luvre nėra. 

Katerina nusivylusi tarstelėjo: “Ak!"" tarytum nebūtų tikėjusis to- 
kio atsakymo. Akimirką susimąsčiusi sustingo ir apmaudžiai atsiduso: 

- Kada gi karalius atsisakys tų savo pavojingų išdaigų! 

- Karalius - mūsų valdovas, - oriai pareiškė Grifonas. 

- Kam gi erzinti Viešpatį, taip beprasmiškai rizikuojant savimi, - 
verkšleno Katerina. 

Tarytum didžiausio sielvarto slegiama, ji susmuko į krėslą, kurį 

paskubom pristūmė Grifonas; ji sielvartingai skųsdamasi tęsė: 

- Aš būčiau tokia rami, žinodama, jog jis namie... Dabar nerasiu 
sau vietos, kol nesugrįš... Tai siaubinga, tai beprotybė!... Pamatysite, 
jam atsitiks kokia nelaimė... Aš nujaučiu. 

Grifonas neapibrėžtai gūžtelėjo pečiais. Tačiau lūpų nepravėrė. Bu- 
vo visiškai aišku - ištikimasis tarnas nenorėjo dalyvauti pokalbyje, ku- 
ris galėjo bent iš tolo būti panašus į jo metro elgesio kritiką. Neturėda- 
mas galimybės pakelti balso prieš karalienę motiną, jis protestavo tylė- 
damas. 

Akivaizdu, tai buvo ne pirmas toks Katerinos bandymas. Tikriau- 
siai ji nė kiek neabejoja, kurio pusėje pašnekovo simpatijos. Katerina 
nebuvo atkakli. Be to, ji jau pasakė tai, kas svarbiausia, - jog beprotiš- 
kas karaliaus neatsargumas taps nepataisomos nelaimės priežastimi. Tai 
reikalui iškilus leis jai teigti, jog jokios nelaimės nebūtų įvykę, jeigu 
būtų jos paklausę. 

Tačiau Katerina nesirengė išeiti. Priešingai, patogiau įsitaisė krės- 
le, tarytum būtų nusiteikusi dar paplepėti. Regis, ir tai jau buvo įprasta - 
ji užtrukdavo štai taip, familiariai paplakti liežuviu su Grifonu. 

Ji pradėjo nuo patarimų, kaip reikėtų rūpintis jos sūnumi, kurio 
tokia trapi sveikata. | 

Atrodė, tai kalba ne karalienė, o švelnų susirūpinimą jaučianti mo- 
tina. 

Ir Grifonas klausėsi, pagarbiai susitelkęs, bet iš jo elgesio nebuvo 
galima suprasti, kurčias jis ar ne motinos žodžiams. Tikriausiai jis buvo 
pratęs prie sumanios ir patyrusios komediantės gudrios vaidybos. 

Plūsdama pagraudenimais, Katerina įtemptai klausėsi garsų prieš- 
kambaryje, už to kambario, kuriame jie buvo, sienos. Ten buvo įkurdinti 
karaliaus kamerdinerio tarnai, kurie rūpinosi Grifonu, kol šis rūpinosi 
karaliumi. Pirmiausia reikėjo kreiptis į juos, norint patekti pas Grifoną, 
lygiai kaip kad reikėjo kreiptis į Grifoną, norint patekti pas karalių. 

Katerina išgirdo lengvą šurmulį. Pamanė - prieškambaryje tikriau- 
siai jau liokajus, pasiųstas vartininko, pagaliau nusprendęs įvykdyti už- 
duotį. Jos veidu šmėkštelėjo nepastebimas pasitenkinimo šypsnys, - 
stuobrys sąžiningai prailgino kelią, ir jo dėka ji suspėjo imtis veiksmų 
bei nurodymų, kurie atrodė labai natūralūs ligi jo pasirodymo, bet kurie 
būtų pasirodę be galo kompromituojantys vėliau. 

Katerina atsistojo. Kaip tik tuo metu į duris subrazdeno. Ji apsime- 
tė, jog nieko negirdi, ir pasakė: 


156 


- Aš vėluoju, tik pamanykit, visai ir užmiršau, jog įsakiau sukviesti 
į savąjį kabinetą gvardijos vadus. 
Ir išėjo. 


XXVIII 
DRAUGAI IR PRIEŠAI 


Grifonas kuo puikiausiai girdėjo, kaip kažkas paskrebeno į duris. 
Pagarba etiketui neleido jam pajudėti nė per žingsnį, kol karalienė buvo 
čia. Kai tik ji išėjo, Grifonas paskubėjo išsiaiškinti, ko iš jo norima. 

Tai buvo vartininko siųstas liokajus. Galiausiai jis persakė, kas bu- 
vo jam liepta. Pranešimas pribloškė Grifoną lyg perkūno trenksmas. Jis 
išbėgo laukan. 

Fjorinda išvydo jį tą pačią akimirką, kai jau manė - viskas baigta, 
jis jau neateis. Grifonas tučtuojau nusivedė merginą su savimi. Negaiš- 
dama nė sekundės, ji papasakojo Grifonui apie tą padėtį, kurioje atsidū- 
rė grafas de Luvras ir Boreveras. 

Ištikimas tarnas atidžiai klausėsi. Kol Fjorinda kalbėjo, jis karštli- 
giškai mąstė, ko griebtis. 

Kad ir koks kritiškas būtų pavojus, pirmiausia reikėjo pasistengti, 
kad mergina neįspėtų tiesos. Ir Grifonas paaiškino: 

- Aš neturiu šeimos. Mesjė grafas de Luvras - mano krikšto sūnus, 
aš prisirišęs pric jo, aš nieko neturiu, išskyrus jį, Ir aš jį myliu lygiai taip 
pat nuoširdžiai, tarsi jis būtų mano tikras sūnus. Tyliai laukite manęs 
čia, niekur neikite, aš pulsiu karaliui į kojas - jis čia, už šitų durų - ir 
išmelsiu jį išplėšti mano krikšto sūnų iš to pavojaus. Tai užtruks dvi ar 
tris minutes. 

Jis atvėrė duris ir žengė į karaliaus kambarį. Per skubą ir nerimą 
užmiršo jas sandariai uždaryti. 

Įsiklausė. Nieko neišgirdo, nė menkiausio šnabždesio. O jos klau- 
sa buvo aštri. 

Dar labiau susidomėjusi, Fjorinda padrąsėjo ir šiek tiek stumtelė- 
jo duris. Ji buvo sukrėsta, pamačiusi, jog Grifonas - vienas. Fjorinda 
tarstelėjo sau: 

“Kokia nelaimė, karaliaus nėra!.. Šis garbingas sinjoras jo laukia, 
matau, nekantriai laukia... Kiek prarasta laiko, Viešpatie!.. Ar suspė- 
sim? Duok Dieve, kad karalius pernelyg ilgai neužtruktų!.." 

Dvi begalines minutes Grifonas vienišas trypinėjo po kambarį. Umai 
sustojo. Fjorinda aiškiai išgirdo jo šnabždesį: 

“Manau, jog jau galiu grįžti pas tą merginą". 

Jis pasirausė savo liemenėje, ištraukė keletą popierių ir perbėgo 
juos akimis. Vieną pasilikęs rankoje, kitus įsikišo atgal. Tada pagriebęs 
plunksną, prirašė porą žodžių to popieriaus apačioje. Tai atlikęs, pasuko 
prie durų. 

Fjorinda vos suspėjo atšokti. 

- Karalius, - tarstelėjo jis su nenupasakojama šypsena, - teikėsi pa- 
sirašyti man štai šį įsakymą, kurio dėka, tikiuosi, mes išgelbėsime mano 
brangųjį krikštasūnį bei jo narsų gynėją, mesje ševaljė de Boreverą. Se- 
kite paskui mane, mano vaike, eisime pas mesjė Luvro kapitoną, aš jam 
noriu duoti šią užduotį. 

Neaiškūs Fjorindos įtarinėjimai, kai ji užklupo Grifoną nusikalti- 
mo vietoje, tučtuojau pavirto įsitikinimu. Jis melavo! Ir, sekdama pas- 
kui Grifoną nesuskaičiuojamomis menėmis ir koridoriais, kuriais ją Ve- 
dė, Fjorinda kalbėjo sau, pasimetusi ir išsigandusi: 

“Grafas de Luvras - Prancūzijos karalius!.. Tas bajoras, toks švel- 
nus, toks malonus... jis man buvo toks geras, jis teikėsi atsitraukti nuo 
savo reikalų, kad pultų į pagalbą tokiai vargšci, kaip aš, aš su juo taip 
laisvai kalbėjau, o tai buvo karalius!.. Karalius!" 

Grifonas, paskui kurį ji sekė, žingsniavo į Luvro kapitono aparta- 
mentus. Šios svarbios pareigos tuomet buvo pavestos Fransua dc An- 
žestui, sinjorui de Žanlisui. 

Grifonas susitiko jį beišeinantį iš Katerinos. Kapitonas buvo labai 
blogos nuotaikos. Po pirmųjų Grifono žodžių jis niauriai tarė: 

- Neįmanoma, mesjė Grifonai, aš ką tik gavau griežčiausias inst- 
rukcijas iš madam Katerinos. Man reikalingas karaliaus parašytas įsa- 
kymas... Arba nuveskite mane pas jį, kad jis pats, žodžiu, man nurodytų. 

- Aš žinau, - šaltai atsakė Grifonas, - aš ten buvau, kuomet karalius 
taip nusprendė madam karalienės motinos prašymu. Štai tas įsakymas, 
kurio jūs privalėjote pareikalauti... Turėkite omenyje, jog jame minima, 
jog jūs turėsite jį grąžinti asmeniškai, pateikdami ataskaitą Jo Dideny- 
bei, kaip susidorojote su užduotimi, kurią jis teikėsi jums pavesti. Aš gi 
turėsiu garbės dabar pranešti jums šiokias tokias detales. 

Kapitonas de Žanlisas paėmė popierių ir įdėmiai perskaitė. Štai kas 
ten buvo parašyta: 

“Įsakymas mesjė de Žanlisui, Luvro kapitonui. Nedelsiant, parai- 
džiui, vykdyti instrukcijas, kokios jam bus pateiktos mesirp Grifono. Ši 
misija, ataskaita apie kurią pateiks mums mesjė de Žanlisas, grąžinda- 
mas šį dokumentą, turi būti išlaikyta griežčiausioje paslaptyje. 

Reikalaujame ir įsakome, kad visi mūsų karališkajame pavaldume 
esantys žmonės teiktų ginkluotą pagalbą minėtam Luvro kapitonui, vyk- 
dant mandatą, iškart po to, kai teks susipažinti su juo. 

Įteiktas mūsų pilyje Luvre, šią, gegužės 12 dieną, Dievo malonės 
1560 metais. 

Pranciškus" 


Skaičius “12" ir žodis “gegužės" buvo įrašyti Grifono budriai nu- 
siteikusios Fjorindos akivaizdoje, tačiau kapitonas neatkreipė į juos jo- 
kio dėmesio. Jis žinojo karaliaus braižą ir puikiai matė, kad įsakymas 
parašytas jo ranka. Tai buvo reikalavimas paklusti nesvarstant. Todėl 
kapitonas nuolankiai nusilenkė. 

Bet kai tiktai Grifonas pradėjo aiškinti, jis apmaudžiai šūktelėjo: 

- Vien dėl to šimtas Žmonių!.. Aš eisiu vienas, ir to pakaks. 

- Na, ne, - gyvai užprotestavo Grifonas, - karalius pasakė - šimtas 
žmonių. ir apsiginklavusių kovai, su užtaisytomis arkebūzomis!.. 

- Nicko nebesuprantu! - suglumęs tarstelėjo kapitonas. - Negi ma- 
ne į mūšį siunčiate? 

- Labai galimas dalykas, jog taip. Įsitikinsite vietoje. 

- Tuo geriau, vardan Viešpaties mirties! Man jau seniai rankos niež- 
ti! 

Grifonas instruktažą baigė žodžiais: 

- Išvykite po penkių minučių. Ir lėkite iš visų galių. 

- Velnias! Vadinasi, tai skubu, man regis! 

- Labai skubu, mesjė. Reikalas liečia dviejų geriausių karaliaus tamų 
gyvybes. Ir žinokite, kad jūsų likimas priklauso nuo jūsų žygio sėkmės. 
Daugiau jums nieko neturiu pasakyti. 

- Gerai! - nudžiugintas šūktelėjo Žanlisas. - Aš atsakau galva, kad 
susigrąžinsiu tuos du bajorus, gyvus ar mirusius. 

- Šioji mergina jus palydės, - jau ramiau pasakė Grifonas. 

Ir atsigręžė į Fjorindą. 

- Juk jūs to norite, ar ne, mano vaike? 

- Aš jūsų valioje, - paprastai pareiškė Fjorinda ir pridūrė: 

- Bet, vardan Dievo, paskubėkite. 

Po kelių minučių kapitonas de Žanlisas su Fjorinda, kuri sėdėjo už 
jo, ant žirgo kryžiaus, jau jojo pakeliamuoju Luvro tiltu gvardiečių šim- 
tinės priešakyje. 

Gvardiečiai, nepastebėdami praeivių, šuoliavo tiltais, tarsi uraga- 
nas pralėkė pro Universitetą; vienas kitas žioplys, nespėjęs pasitraukti 
iš kelio, buvo trypte sutrypti. Jie atšuoliavo į Marė gatvę. Fjorindos na- 
mas baigė degti. 

- Pernelyg vėlu! - apimta nevilties, sušuko Fjorinda. 

Tačiau Žanlisas nepametė galvos. Atpažinę gvardiečių uniformą, 
gelbėtojai pamanė, jog jie atvykę pagalbon, ir tučtuojau atsirado Žmo- 
gus, pranešęs kapitonui, jog "eretikai" pabėgę, jog juos persekioja ir jog 
kaip tik dabar su jais kaunamasi kažkur prie abatijos gėdos stulpo. 

Žanlisas tučtuojau dar pašėlesniu galopu nulėkė ta kryptimi. Ir net- 
rukus Fjorindos neviltis pavirto audringų džiaugsmu, - ji pamatė, jog 
tie, dėl kurių tiek pergyveno, gyvi! 

Ir parodė juos Žanlisui. Beje, jis labai gerai pažinojo ševaljė, žino- 
JO, jog jis yra vienas pačių artimiausių karaliui žmonių. Užtai jam visiš- 
kai nebuvo pažįstamas grafas de Luvras, jis niekada nematė jo rūmuose. 

Fjorinda nujautė, kad Boreveras vargu ar apsidžiaugs, ją pamatęs. 
Todėl nuslydo nuo žirgo ir, niekieno nepastebėta, skubiai pasišalino. 

Ėjo netoli. Pasislėpė šalimais gėdos stulpo ir laukė, kas bus. 

Jūs neužmiršote, kad Boreveras ir jo kompanionai, privertę bėgti 
Gijomo Pentekoto niekšų gaują, buvo įsitikinę, jog jiems teks susikauti 
su karaliaus gvardiečiais. Jeigu kova dar neprasidėjo, tai tik dėl to, jog 
kareiviai nepadarė nė vieno provokuojančio judesio. 

Boreveras buvo įsitikinęs, jog kapitonas ketina juos sučiupti. Ne- 
sutramdomas, niūrus, krauju pasruvusiu žvilgsniu, jis riaumojo: 

- Aš jus įspėju, kad mano bičiuliai ir aš greičiau bus sukapoti vie- 
toje, negu atiduos savąsias špagas... Aš pakutensiu špaga jums pilvą, 
nors dėlto ir labai apgailestausiu, aš laikau jus tauriu žmogumi. 

- Ir aš taip pat! - šiek tiek sutrikęs, - pajuokavo Žanlisas. 

- Aš myliu savąjį pilvą. Ir man atrodo, jog jam neblogai ten, kur 
yra. Tačiau, vardan Viešpaties mirties! Mesjė, jūs pasižymite originalia 
maniera bendrauti su žmonėmis. Pasilaikykite savo špagą. Jai neatsiras 
rankos, vertesnės už jūsiškę. Niekada net nepamaniau, jog ją reikia atim- 
ti... Taip pat, kaip ir iš šių sinjorų. 

Tardamas šiuos žodžius, jis galantiškai pasveikino Borevero kom- 
panionus. 


160 


Ševaljė ir Pranciškus paslapčiom susižvalgė. 

Tačiau Žanliso žodžiai šiek tiek numaldė Borevero įkarštį. 

- Tai jau kita kalba, - tarstelėjo jis švelnesniu tonu. - Nepaisant to, 
jūs mus areštuosite, ar ne taip?.. 

- Ei! Prisiekiu Viešpaties krauju! Kas kalba apie jūsų areštą?.. 

- Bet... Jūs ką tik pasakėte, kad mes - jūsų belaisviai! 

- Aš išties taip pasakiau?.. Paprasčiausiai taip sakoma... Aš atjojau 
kaip draugas... 

- Kaip draugas!.. 

- Be abejonės! Kas gi čia nuostabaus?.. Argi aš nežinau, kaip, beje, 
1r visi rūmai, kad jūs - vienas iš Žymiausių mūsų karaliaus favoritų! O 
kadangi jūs nesinaudojate savo padėtimi, tvarkydamas savo reikaliu- 
kus, visi jus gerbia už nesavanaudiškumą... Netgi ir tie, kurie jūsų bijosi 
ir nekenčia. Asmeniškai aš, mesjė de Boreverai, esu jūsų skolininkas... 
Neprotestuokite. Žinau, jog madam Katerina siūlė jums vyriausiojo Luv- 
ro kapitono pareigas... ir kad jūs atsisakėte. Tai po jūsų atsisakymo iš- 
rinko mane... tam tikra prasme, aš jums turiu būti dėkingas, kad buvau 
pasirinktas. Esu laimingas, jog atsirado proga pareikšti, kad esu jūsų 
paslaugoms ir laikysiu sau garbe vadintis jūsų draugu. 

- Mesjė de Žanlisai, - griežtai pasakė Boreveras, - jūs buvote pas- 
kirtas į tas parcigas visiškai ne dėl to, jog aš atsisakiau, kaip jūs pernc- 
lyg kukliai sakote, o dėl savo paties nuopelnų. Karalius moka juos įver- 
tinti, tikėkite manimi. Aš turiu tai pasakyti, nes tai gryna tiesa, ir aš 
laikysiu save labai pagerbtu tos draugystės, kurią jūs teikėtės man pa- 
siūlyti. 

- Prisiekiu Viešpaties krauju! Jūs šaunus bičiulis, mesjė de Bore- 
verai. O kadangi mes dabar draugai, tikiuos:, mesjė ševaljė, ir jūs, mesjė 
grafe de Luvrai, kad teiksitės parodyti man garbę, palydėdami mane. 

Šis pakvietimas, kad ir koks jis buvo galantiškas, vėl privertė Bo- 
reverą būti budriu. 

- Jūs kreipiatės tik į mus du, į mesjė grafą ir į mane? 

- Duodu žodį, - nusišypsojo Žanlisas, - aš kreipiuosi būtent į jus. 

- Ką gi, mesjė de Žanlisai, mesjė grafas ir aš, mes sutinkame jus 
lydėti visur, kur tik panorėsite... nebent išskyrus Bastiliją ar Šatlė, ar dar 
kokį kitą karališkąjį kalėjimą. 

- Suprantu. Nusiraminkite, sinjorai, aš tiesiog palydėsiu jus į Luv- 
rą. Jus nori matyti karalius. 

- Mus nori matyti karalius! - suglumęs šūktelėjo Pranciškus. 

- Būtent taip, mesjė, - nerūpestingai pasakė Žanlisas, nekreipęs ypa- 
tingo dėmėsio į tą jauną bajorą, kuris jam tebuvo viso labo tik kažkoks 
grafas de Luvras. 

Pranciškus puikiai pajuto niuansą. Ir šis nebuvo jam nemalonus. 
Priešingai. Pats svarbiausias dalykas jam buvo išsaugoti savo inkog- 
nito. Vadinasi, jo noras buvo kaip galima labiau likti šešėlyje. 

- Kaip nuostabu! - pasakė jis. - Aš dar nebuvau pristatytas rūmuose 
ir neturėjau garbės tapti Jo Didenybės palydos nariu. 

- Taip, - paaiškino Žanlisas, - tačiau Jo Didenybė pažįsta mesjė de 
Boreverą. Ir net jaučia jam didelį prieraišumą. Karaliui tapo žinoma, jog 
ševaljė pateko į kritišką padėtį, ir jis pasiuntė jo išlaisvinti ir atvesti. 
Karalius taip pat sužinojo, jog mesjė de Boreverui padėjo grafas de Luv- 
ras, ir jis panoro išvysti tą grafą. Kaip matote, viskas labai paprasta. 

- Išties, labai paprasta, - tarstelėjo Boreveras, vėl įsijungdamas į 
pokalbį, - bet aš vis tiek nieko nesuprantu! Kas pranešė apie tai karaliui 
ir kaip? 

- Vardan Dievo, į Luvrą atvyko mergina, ji ir palydėjo mane čia, 
bet paskui kažkur išgaravo. Vadinasi, tai ne jūs pasiuntėte tą pranašau- 
toją? 

- Fjorinda! - vienu metu šūktelėjo Borevcras ir Pranciškus. 

Akimirką jie žvelgė vienas į kitą visiškai apstulbę. Paskui abu su- 
sijuokė. 

Galiausiai tarytum viskas buvo pasakyta, - išties, jie dabar viską 
suvokė geriau, negu pats Žanlisas, - ir vieningu judesiu įsikišo špagas į 
makštis. O Boreveras, kai Pranciškus tyčia pasitraukė į šalį, tarė: 

- Tai gerai, mesjė, mes seksime paskui jus... Tačiau... o mano kom- 
panionai?.. 

- Aš negavau nurodymų dėl šių sinjorų, - ramiai atsakė Žanlisas. - 
Jie gali traukti savo keliais. Jeigu jūs baiminatės dėl jų, aš laikysiu savo 
pareiga užtikrinti jų apsaugą. 

Boreveras, kaip dera padėkojęs, atsisakė šio pagarbaus pasiūlymo. 
Pasivedėjęs į šalį Ferjerą, tiesiai pasakė: 

- Vikonte, aš patariu jums pasišalinti iš čia, ir kuo greičiau... Jūs 
atrodote tarsi vagišius - apsiskarmalavęs, išsitepliojęs krauju ir purvu, 
vienu žodžiu, neatpažįstamas. Ir tai labai gerai. Bėkite ir saugokitės, kad 
niekas nenugirstų apie jūsų dalyvavimą šiame susirėmime. Tegul sinjo- 
ras vidamas, jūsų tėvas, nieko apie tai nesužino. Rytoj aš užeisiu pas jus 
ir viską jums paaiškinsiu. 

Ferjeras vėl pradėjo atpažinti Boreverą. Jis matė, jog šis labai rim- 
tas. Ir suprato, jog neklausinėdamas pnežasčių, tur elgtis taip, kaip liepta. 
Todėl jis prisidengė veidą palaikiu, kovoje sukapotu apsiaustu, nuslin- 
ko palei mūro sieną ir akimirksniu dingo. 

Paskui atėjo jo ištikimosios ketveriukės eilė. Boreveras pasakė: 

- Grįžkite namo, į Fruamontelio gatvę. Aš netrukus jus aplankysiu. 

Ir jie nuėjo lygiai taip pat nuolankiai, kaip ir kiekvienąkart, kai 
metras įsakydavo. 

Paskui Boreveras ir Pranciškus atsisveikino su dviem karininkais 
hugenotais, kurių pagalba buvo tokia neįkainojama. 

Žanlisas kantriai laukė, kol jie viską baigs. Tikriausiai, Grifono 
instrukcijos liepė rodyti kuo didžiausią pagarbą šiems veikėjams, ku- 
riems buvo rodoma karaliaus malonė. O be to, jis juk turėjo pristatyti 
juos į Luvrą. Tobulai mandagiai vykdydamas įsakymą, jis puikiai Žino- 
jo, jog tuo pačiu užsitarnauja šių dviejų Žmonių palankumą, o vienas iš 
jų turėjo didelę įtaką karaliaus nuotaikai. 

Kai jie atsisveikino su saviškiais, Žanlisas pasiūlė jiems du žirgus 
ir pats nujojo tarp jų. 

Tokiu būdu, nepraėjus nei valandai, kai naktis dar nebuvo visiškai 
nusileidusi ant miesto, Boreveras ir Pranciškus, apsupti gvardiečių, įžengė 
į karaliaus buveinę. 

Žanlisas nuvedė “belaisvius" į ypatingąjį prieškambarį, kur Grifo- 
nas degė iš nekantrumo ir baimės. Nepaisant to, jis neparodė džiugesio, 
kuris buvo jį apėmęs, pagaliau išvydus savąjį gyvą ir sveiką valdovą; o 
šis, tarytum patyręs kuo giliausią įspūdį, stengėsi vaizduoti sutrikusį 
rūmų debiutantą. 

Grifonas įleido juos į karališkąjį kambarį. Ištikimas savo vaidme- 
niui, Pranciškus pirmą praleido ševaljė. Grifonas įžengė paskui juos ir 
užstūmė skląstį. 

Žanlisas valandėlę liko nuobodžiauti prieškambaryje. Paskui, kai 
Boreveras pasišalino, Grifonas pagaliau įvedė kapitoną. Nė akimirkai 
šiam nešmėkštelėjo mintis, jog yra to paties Grifono, su kuriuo elgėsi 
gana atsainiai, krikšto sūnus. 

Be to, karalius jį sužavėjo. Jis apipylė kapitoną komplimentais, gyrė 
už vykdant sudėtingą misiją parodytą taktiką, žadėjo jam savo bičiulystę, 
ištiesė pabučiavimui ranką ir padovanojo nuostabią lieto aukso grandinę. 

Šis nuotykis kuo laimingiausiai baigėsi ir dviem karininkams hu- 
genotams, kurie taip riteriškai elgėsi. 

Praslinkus porai dienų, Grifonas susirado juos ir nuo “savojo krikš- 
tasūnio“, grafo de Luvro, įteikė kiekvienam po dvidešimt tūkstančių livrų 
bei Jo Didenybės gvardijos leitenantų patentus. Šiems bajorams, netu- 
rintiems kur prisiglausti vargšams iš Gaskonijos, gyvenantiems tik iš 
skurdžios karininko algos, paskirtos Navaros karaliaus, dažnai užmirš- 
tančio apie jos išmokėjimą, tai buvo iš dangaus nukritęs turtas. 

Kai dėl Katerinos, matyt, neverta ir sakyt, jog šnipai nedelsiant jai 
pranešė apie ševaljė de Borevero ir grafo de Luvro, eksportuojamų ka- 
pitono de Žanliso vadovaujamų karaliaus gvardiečių, atvykimą į Luvrą. 
Ji suvokė, jog tai ševaljė de Boreveras, narsiai ir šauniai tarnaudamas 
Pranciškui II, jo sūnui, - o Katerina bet kokia kaina norėjo nušalinti jį 
nuo sosto, - ligi pat paskutiniojo meto niekais vertė visus jos gėdingus 
kėslus. Nei sbirai, atsidavę jos piniginei, nei intrigos, subrandintos jos 
aplinkos, siekiant įgyvendinti karalienės motinos sumanymus, neįsten- 
gė pakirsti šios draugystės, pavojuose gimusios draugystės tarp ševaljė 
de Borevero ir Pranciškaus. Net priešingai, toji draugystė tik sutvirtėjo 
nuolatinės grėsmės ir nesibaigiančių sunkumų akivaizdoje. 

Tačiau Katerina Mediči, atkakliai siekdama savo ambicingų planų. 
neatsisakė kovos. Ji tikriausiai pajėgs pašalinti iš kelio narsiai jai pasip- 
riešinusius ševaljė de Boreverą ir vikontą de Ferjerą. Siekdama savo 
tikslų, nesiskaitys su priemonėmis, taikiniu pasirinkdama pačius arti- 
miausius ir brangiausius Žmones, griebdamasi netgi Žmogžudystės, jei- 
gu ši kraštutinė priemonė pasirodys būtina. 

O ševaljė de Boreveras ir vikontas de Ferjeras neturi ką priešpasta- 
tyti niauriems visagalės Katerinos Mediči užmanymams, neturi nieko, 
išskyrus savo narsą, savo teisumo suvokimą ir savo špagas. 


Antroji knyga 


GRAZUOLĖ 

] 
FERJERO IR FJORINDOS SUŽADĖTUVĖS 


Reformacija neatskiriama nuo Renesanso; ji buvo tuo pačiu metu 
ir politinė, ir religinė revoliucija. Nuo 1534 metų Prancūzijoje skelbia- 
ma Kalvino reformacija išprovokavo ilgą virtinę karų tarp katalikų ir 
protestantų. 

Jau Pranciškaus I ir Henriko II valdymo laikais plito nekatalikų 
persekiojimai - Volua pasekėjų išnaikinimas, mirties bausmių įvykdy- 
mas Etjenui Dolė ir Anai diu Bur. 

Tačiau valdant Pranciškui II, įsiplieskė atvira kova. Vedęs Mariją 
Stiuart, Fransua de Gizo ir kardinolo Loreno dukterėčią, Pranciškus II 
buvo mažai savosios motinos Katerinos Mediči mylimas. Ji daugiau pa- 
lankumo rodė jaunesniajam sūnui Anri - būsimajam Henrikui III. Bet 
kokia kaina norėjo pašalinti iš sosto Pranciškų II, ir dėl šių piktų tikslų 
karalienė motina nedvejodama apsupo save sąžinės neturinčiais valdi- 
ninkais, iš kurių labiausiai išsiskyrė baronas de Rospinjakas. 

Šiomis grėsmingomis pilietinio karo aplinkybėmis Pranciškus II 
užmezgė draugystę su ševaljė de Boreveru ir vikontu de Ferjeru. Šie 
savo narsa ir špagomis stojo tarnauti jaunam, nepatyrusiam karaliui, siek- 
dami apginti jo gyvybę, kuriai nuolat grėsė nusikalstamos Katerinos ir 
jos gaujos užmačios. 

Šių įvykių metu vikontas de Ferjeras atsitiktinai susipažino su pra- 
našautoja, gražuole Fjorinda ir ją įsimylėjo. Tačiau aistra neleido už- 
miršti prisiimtos pareigos - saugoti karaliaus gyvybę; o šis, prisidengęs 
išgalvotu grafo de Luvro vardu, tuo tarpu ir pats dalinosi visais pavo- 
jais, kurie tykojo jo draugų. 

Karalienė motina Katerina Mediči netrukus iš Rospinjako sužino- 
jo apie draugystę, kuri siejo jos sūnų su ševaljė de Boreveru, vikontu de 
Ferjeru irjų bičiuliais Trankemajumi, Strapafaru, Korpodibaliu ir Bura- 
kanu. Ji pasmerkė savo priešininkus nemalštančiai neapykantai, tačiau 
abu baronai taip pat nesnaudė ir nuolat buvo budrūs. Tačiau nė akimir- 
kai nepamiršo tų, kurias mylėjo, - ševaljė de Boreveras buvo susižadė- 
jęs su madmuazele Floriza de Ronšerol; vikontas Ferjeras, nematęs Fjo- 
rindos keletų dienų, nusprendė susitikti su ja. 

Tądien Ferjeras išėjo iš namų apie vienuoliktą valandą ryto. Ligi to 
laiko jis veltui laukė žadėto Borevero vizito. Ferjeras puikiai suvokė, 
kad dar labai anksti ir jis turėtų dar šiek tiek palaukti, tačiau jį degino 
nekantra. Ir jis išėjo. 

Ferjerui nesisekė - Fjorindos nerado. Iš namo Marė gatvėje teliko 
tik rūkstančių griuvėsių krūva. 

Daug vėliau, artinantis vakarui, vedamas neaiškios nuojautos, Fer- 
jeras galiausiai ją aptiko Trauaro aikštės apylinkėse. 

- Aš jūsų ieškojau, Fjorinda... Aš jūsų ieškau nuo pačio ryto, nuo 
vienuoliktos valandos. 

Ji sunerimo. 

- Viešpatie Jėzau! Ar tik neatsitiko nelaimė mesjė de Boreverui ar 
mesjė grafui de Luvrui? 

Jis papurtė galvą ir, kankinamas vienos minties, daugiau nebeati- 
dėliodamas pareiškė: 

- Žinokite, jog aš jus myliu. Neprieštaraukite... Nebėkite nuo ma- 
nęs... Prašau jūsų. Aš neužmiršau nieko, ką man pasakėte po Sen Žervė 
guoba... Ir jeigu aš sakau, kad myliu jus, Fjorinda, aš myliu jus nuo pat 
pirmosios sekundės, kada jūs pasirodėte mano gyvenime. Jeigu aš apie 
tai kalbu, tai tik todėl, jog noriu pridurti: Fjorinda, ar norite padaryti 
mane pačiu laimingiausiu bajoru šiame pasaulyje, sutikdama tapti mano 
žmona? Sakykite, ar jūs norite to?.. 

Šiuose žodžiuose atsispindėjo tyra, nuoširdumu virpanti meilė. 

Fjorinda tai suprato..... Tarytum gyvastingos šviesos srautas būtų 
ją užliejęs. Tuo pačiu metu ji regėjo, su kokiu nenupasakojamu nerimu 
jis laukė atsakymo. Ji paprastai tarė: 

- Taip, monsinjore. 

Ferjeras giliai atsiduso kaip Žmogus, pernelyg ilgai save tramdęs. 
Ir palinko prie rankos, kurią ji ištiesė jam begalinio pasitikėjimo kupinu 
judesiu, ir aistringai pabučiavo. 

Jis sulaikė jos ranką savo delnuose ir užmovė jai ant piršto labai 
paprastą auksinį lankelį su gryniausiu perlu - sužadėtuvių žiedą bei pa- 
sakė be galo švelniu balsu: 

- Šis žiedas per sužadėtuves buvo užmautas ant mano motinos ran- 
kos... Priimkite jį, kaip aistringos ir atsidavusios ligi mirties meilės užŽ- 
tikrinimą. 

Akimirksnį Fjorinda žvelgė į simbolinį žiedą ašarų tramdomu 
žvilgsniu. Tada lėtai pakėlė ranką ir jaudinančios palaimos kupinom lū- 

pomis prigludo prie perlo. Nulenkusi galvą, pasikeitusiu, tokiu harmo- 
ningu, tokiu švelniu, iš pačių sielos gelmių einančiu balsu tarė Ferjerui 
taip, tarsi duodama iškilmingą įžadą: 

- Ištikimybė net ir po mirties - toks mano žodis, monsinjore; aš 
prisiekiu - nesulaužysiu jo. 

Štai taip nuostabų gegužės vakarą, gyvos gatvės maišatyje, po kry- 
žiumi, kilusiu virš Trauaro aikštės ir girdėjusiu jų priesaiką, o dabar, 
atrodė, laiminusiu juos, susižadėjo aukštakilmis ir taurusis vikontas de 
Ferjeras, būsimasis grafas de Šambli, baronas de Folambrėjus, daugelio 
kitų vietų sinjoras, ir Fjorinda, pranašautoja, vargšė liaudies dukra, be 
vardo, be titulo, be turto. 

Jie susiėmė už rankų ir susiglaudę pamažu pranyko mažų gatvelių 
labirinte, apsigaubusiame besileidžiančios nakties vualiu. 

Tai buvo ilga laiminga valanda, šmėkštelėjusi jiems greičiau nei 
sekundė. 

Ferjerui pirmajam grįžo realybės pojūtis. 

- Greitai jau naktis, - pasakė jis, - gatvės nėra saugios. Jūs pastebė- 
jote, kad liaudis bruzdėjo beveik visą dieną; atrodo, viskas numalšo, 
tačiau aš nelabai tuo tikiu. Reikia grįžti. Juk dabar turiu naujas parcigas 
- prižiūrėti jus. Neįkainuojamos ir malonios pareigos. Pakentėkite, ma- 
no brangioji širdie, aš palydėsiu ligi pat jūsų namų durų. 

- Aš nebeturiu namų, - švelniai šypsodamasi, atsakė ji, - buvau pri- 
versta pasinaudoti mano puikiosios ir gerosios Mirtos, mesjė de Borc- 
vero sesers, svetingumu. Tad štai, kol nesurasiu kito prieglobsčio, aš 
gyvensiu mažame namelyje Pti Šane. 

- Ligi tos dienos, kai jūs išdidžiai pakelta galva įžengsite į savo 
sutuoktinio namus, kur tapsite visiška šeimininke. Dar šį vakarą, prieš 
eidamas miegoti, aš pakalbėsiu su mesjė savuoju tėvu ir paklausiu, ar 
nemalonėtų suteikti savo palaiminimą mūsų sąjungai. 

Lygiai taip pat natūraliai ji atsakė: 

- Aš lauksiu jūsų ten, tuose draugiškuose namuose. Vikonto de Fer- 
jero sužadėtinė daugiau nebebėgios gatvėmis, pranašaudama likimą. Ei- 
kite, monsinjore, jums dar reikia perkirsti visą Paryžių. Geriau tai pada- 
ryti, kol visiškai nestojo naktis. Tesaugo jus Viešpats. 

Ji glustelėjo prie jo. Jis lietė liepsnojančiomis lūpomis jos švelnius 
kaštoninius plaukus ir kartojo: 

- Ligi rytojaus, manoji širdie. 

- Ligi rytojaus, manasis sinjore ir mano metre. - Ir veržliai nuėjo. 

Fjorinda, nesuvokdama ką daro, išėjo į gatvės vidurį, geisdama kuo il- 
giau sekti jį akimis. Apimta palaimos, atsiduso: 

- Vadinasi, tai buvo ne sapnas! 

- Tą pačią akimirką, atsakydamas į žodžius, kuriuos ji balsiai išta- 
rė, pašaipus ir grėsmingas balsas burbtelėjo jai į ausį: 

- Taurė arti, tačiau lūpomis nepasiekiama! 

Fjorinda staigiai atsigręžė ir pažino palinkusią prie jos besišaipan- 
čią kaukę su geidulio liepsnos liežuviais blyksinčiomis akimis - barono 
de Rospinjako veidą. 

Ji greitai apsižvalgė ir pamatė esanti apsupta keturių ligi dantų gink- 
luotų Žmogystų, kurios stovėjo nejudėdamos, tarsi akmeninės statulos. 

Rospinjakas nepridūrė nė žodžio. Tik davė ženklą. 

Ją sučiupo ir pakėlė ant rankų. Fjorinda nemėgino priešintis, bet 
šaukė, iš visų galių kvietė: 

- Pas mane!.. Ferjerai!.. Boreverai!.. Eikite šen!.. 

- Burnos kaištį, stuobriai! - šiurkščiai sukomandavo Rospinjakas. 

Įsakymas buvo įvykdytas be galo vikriai. 

Užsimetę brangųjį krovinį ant pečių, ketvertas niaurių nešikų spar- 
čiai nudrožė ir dingo gatvės glūdumoje. Rospinjakas be garso žingsnia- 
vo greta. Užkampyje paslėptas palankimas laukė jų už poros dešimties 
tuazų. 

Fjorindą atsargiai paguldė ant pagalvėlių, kuriomis buvo iškloti 
neštuvai; palankino langinės buvo nuleistos. 

- Eime! - įsakė Rospinjakas. 

Ir sunkus vežimaitis pajudėjo iš vietos, vedamas arklininko bei cks- 
portuojamas keturių nešikų. 

Šis pagrobimas buvo įvykdytas neįtikėtinai vikriai. Nuo tos aki- 
mirkos, kai Rospinjakas išniro prieš pasimetusios, tačiau neišsigandu- 
sios Fjorindos akis, ligi to momento, kai palankinas pranyko naktyje, 
prabėgo daugiausiai viena minutė. 

Vos tiktai Rospinjakas su saviškiais suspėjo dingti, ūmai prasivėrė 
Pti Sano gatvės mažo namelio durys. Gatvėn iššoko žmogus. Tai buvo 
Boreveras. O ant pravirų durų slenksčio sustingę apmirė du žmonės, du 
kolosai su špagomis ir dagomis rankose. 

Boreveras nužvelgė gatvę. Atrodė, nustebo nieko siesaimaies Ap- 
žiūrėjo artimiausius priėjimus prie durų. 

“Tai keista, - pasakė pats sau, - tačiau man pasirodė, kad aiškiai 
išgirdau savąjį vardą". 

Jis grįžo prie durų. Du milžinai nė nekrustelėjo. 

- Aš tikriausiai apsirikau, - susirūpinęs pasakė jiems. 

Ir trumpai įsakė: 

- Budriai sergėkite. Mergina neturi kamuotis lauke. Kai tik bels į 
vartus, tuoj įleiskite ir saugokite ją kaip mano tikrą seserį. Labos nak- 
tes. 

Taip patvarkęs, grįžo vidun, pats sau murmėdamas: 

“Vis dėlto keista ir neramu, kad mažoji Fjorinda dar negrįžo!.. Bet 
juk ji tokia keista mergytė, ir taip saugoja savo nepriklausomybę!.. Gal- 
būt šiuose namuose pasijuto tarsi narve ir mieste susirado labiau tinka- 
mą lizdelį... Jeigu taip, tai nieko blogo!.. Bet man aiškiai pasigirdo jos 
balsas!.. Po velniais! Teks rytoj paieškoti tos Fjorindos." 


1“ 
LUVRE 

Oriai išsitiesusi savo krėsle, išblyškusi, suspaudusi lūpas, Kateri- 
na, nepratarusi nė žodžio, nepadariusi nė menkiausio gesto, įsmeigė akis 
į Rospinjaką. Jis atvyko atsiskaityti jai ir nusilenkė kone iki žemės. Ug- 
ninio Katerinos žvilgsnio veriamas baronas juto, kaip baimės virpulys 
spaudžia jo sprandą. 

- Ek! Madam, prieš nusmeigdama mane žvilgsniu, kaip jūs darote, 
būtų teisingiau pirma sužinoti, ar aš kaltas!.. Planas sužlugo, tai ticsa. 
Bet ne dėl mano kaltės. Tai irgi akivaizdi tiesa. 

- Pasiaiškinkite. 

- Visas blogis dėl sinjorų Gizų; jiems šovė į galvą sutrukdyti įgy- 
vendinti nurodymus, kuriuos aš daviau. Tie nurodymai jums žinomi, ir 
jūs buvote jiems pritarusi, madam. 

- Gerai, - šaltai pasakė ji, - dėstykite savo ataskaitą. 

Rospinjakas suprato, kad jam pavyko šiaip ne taip išsipainioti iš 
pavojingo žaidimo. Tarsi sunkus akmuo nukrito nuo pečių. Jis pateikė 
reikalaujamą ataskaitą. Kuo griežčiausiai laikėsi tiesos net smulkiausio- 
se detalėse, tiktai pabrėžė akivaizdžią Gizų klaidą, kurie lengvabūdiš- 
kais klausimais sulaikė kariuomenės judėjimą, dėl ko ji atvyko pernelyg 
vėlai. . 

Kai baigė, Katerina kurį laiką tylėjo. Rospinjakas pagarbia poza 
vogčia ją stebėjo, stengdamasis iš Katerinos veido perskaityti, kokį įs- 

pūdį padarė jo žodžiai bei atspėti jos ketinimus. Darbas, beje, buvo vi- 
siškai beviltiškas, nes joks žmogiškas veidas negalėjo įgyti tokios iš- 
raiškos, kaip Katerinos. 

Tarytum nieko nebūtų įvykę, ji pagaliau tarė: 

- Jeigu gerai atsimenu, šį vakarą sinjorai Gizai turi paslapčiom su- 
sitikti su mesiru vidamu de Sen Žarmenu? 

- Taip, madam. 

- Jūs ten būsite? 

- Taip, madam. 

- Gerai. Manau, atsiskaitysite rytoj rytą. Aš pagalvosiu... Rytoj, 
galimas dalykas, aš galėsiu jums duoti naujas instrukcijas. Eikite. 

Rospinjakas žemai nusilenkė ir pasuko prie durų. 

“Ji nepatenkinta... tačiau ji neturi ko man prikišti... O tai man svar- 
biausia", - murmėjo sau. 

Kai jau spaudė durų rankeną, Katerina sustabdė jį ir pasakė: 

- Beje, reiktų sužinoti vardą ypatos, kuri Boreverui parūpino prie- 
monę pabėgti iš degančio namo. 

- Aš galvojau apie tai, madam. 

- Taip, tačiau reikia rasti... ir rasti greitai... Ar tai atsitiktinai nebus 
tik vikontas Ferjeras? 

Tardama šiuos žodžius, Katerina tyrinėjo jį aštriu žvilgsniu. Ros- 
pinjakas tankiai sumirksėjo, bet labai natūraliai atsakė: 

- Toji mintis ir man buvo šmėkštelėjusi. Jau kuris laikas Ferjeras ir 
Boreveras neatskiriami. 

- Ką gi, jums reikia tuo įsitikinti. 

- Klausau, madam. 

- Tai dar ne viskas. Suraskite ir atveskite pas manc tą merginą, tą 
pranašautoją, Fjorinda, - taip, atrodo, ji save vadina? Ji reikalinga man 
šiandien. 

Rospinjakas išėjo. Jis džiūgavo. Tvirtai nusprendė Fjorindą sučiupti 
dar šiandien. 

Jis nebūtų buvęs toks ryžtingas ir ne taip skubėjęs, jeigu būtų žino- 
jęs, kokį vaidmenį mergina suvaidino. Ir krūtinę plėšiantis balsas tuč- 
tuojau būtų virtęs didžiausiu nerimu, jeigu jis būtų patyręs, jog Katerina 
žinojo apie visus įvykius. 

Tačiau Rospinjakas tų detalių dar nežinojo. Štai kodėl, laikydama- 
sis Katerinai duoto pažado, jis tiesiog maudėsi džiaugsme bei ėmėsi kuo 
greičiau išpildyti jos įsakymo. 

O Katerina Rospinjakui išėjus pakilo ir lėtais bei didingais žings- 
niais pasuko į karaliaus apartamentus. 

Vien tik karalienė motina galėjo sau leisti įeiti pas jį be jokių cere- 
monijų. Tą akimirką Pranciškus buvo su Marija Stiuart. Vadinasi, jiems 
nereikėjo nė atsigręžti, norint sužinoti, kas trikdo. Lyg du kūdikiai, o 
kūdikiai jie dar ir buvo, paskubomis atšlijo vienas nuo kito ir atsisėdo, 
nutaisę rimtas pozas lyg per kokį ceremonialą. 

- Jūs užsiėmęs nerūpestinga meile, Fransua, tai labai gerai. Tačiau, 
kaip Dievą myliu, vis dėlto viskam savo laikas. Ir turiu pasakyti, kad jūs 
labai blogai šį laiką skirstote. Kaip tai gali būti! Šalia vyksta didžiausios 
reikšmės įvykiai, o jūs net nesiteikiate jų pastebėti! 

- Ak! Madam, - nekantriai šūktelėjo Pranciškus, - kas, jūsų nuomo- 
ne, čia jau tokio svarbaus vyksta? 

- Argi gali būti, kad jūs nežinotumėt? Dar visa laimė, jog aš čia ir 
nesnaudžiu! 

Ji paėmė Pranciškų už rankos, privedė prie lango, ryžtingu gestu 
pravėrė langines ir parodė į gatvę. 

- Štai. - pasakė ji. - žiūrėkite, klausykitės. 

- Aš matau, - abejingai atsakė Pranciškus, - niekšingų padugnių 
gaujas, tarytum susibėgusias iš Stebuklų kiemo. Jos šmirinėja po gat- 
ves, apsiginklavusios basliais. Aš girdžiu, kaip šie valkatos - jie paprasti 
valkatos, madam, neturintys nieko bendra su mano tauta, nes aš ją pažįs- 
tu - tai šauni tauta, madam, - aš girdžiu, kaip jie klykauja: “Mirtis huge- 
notams!.." Nesuprantu, kas čia galėtų kelti nerimą. 

Be galo šaltakraujiškai tai išrėžęs, Pranciškus užvėrė langą ir vėl 
kuo ramiausiai atsisėdo. 

- Kai išgirsite, kaip šioji liaudis nukreips savo grasinimus bei šauks- 
mus prieš jus, galimas dalykas, tuomet sunerimsite. Teneleidžia Dan- 
gus, kad būtų pernelyg vėlu! 

- Tuomet aš pasiųsiu prieš juos savo gvardiečių kuopą. Jie sučiups 
tuos, kurie šauks garsiausiai, ir. be ceremonijų pakars kryžkelėse... dedu 
galvą - tada vėl įsiviešpataus tvarka. 

“O! -plykstelėjo Katerina. - Tai jau ne tavo mintys!.. Tai pašnibž- 
dėjo tas niekingas avantiūristas, tas Boreveras, visų nelaimių priežas- 
tis!.. Bet vis tiek niekas negalės pasakyti, kad pripažinau save nugalėta 
be kovos!.."' | 

- Mano sūnau, jeigu nenusišalintumėt nuo reikalų, kaip tai darote, 
suvoktumėte, kad padėtis rimta ir reikalauja viso jūsų dėmesio. Turėkite 


173 


kantrybės, kol jūsų motina, laimei visada viską matanti, pasidalins su 
jumis tuo, ką Žino. 

- Tačiau, madam, aš ir nenoriu nieko kito, tik paaiškinimo. Kalbė- 
kite, aš klausau jūsų, kupinas didžiausio dėmėsio. 

- Mums iškilo didelio sąmokslo, iš anksto parengto protestantų, 
kuriuos liaudyje vadina hugenotais, grėsmė. Jų tikslas? Nusikratyti ka- 
raliaus valdžia, atsiskirti nuo tautos ir sukurti valstybėje savo valstybę. 
O kadangi tai daugiausiai kariai, paskui jie ketina jėga užgrobti ir kitą 
valstybės dalį, padaryti ją pavaldžią sau, tapti absoliučiais karalystės 
šeimininkais. Jeigu taip atsitiks, jūs prarasite savo valstybę, būsite nu- 
verstas, 0, galimas dalykas, ir nužudytas. 

- Jums taip atrodo?.. Aš girdėjau, kad protestantai teprašo tik teisės 
melstis Dievui savuoju būdu. Nors šis būdas ir nėra mūsiškas, aš neslėp- 
siu nuo jūsų, madam, kad toks reikalavimas man neatrodo pernelyg di- 
delis. 

- Pretekstas, mano sūnau, tai tik paprastas pretekstas. 

- Tegul ir taip. Tačiau argi jūs nemanote, kad, suteikus jiems tai, ko 
jie siekia, šie Žmonės nurimtų? Gal aš kažko nesuprantu, tačiau man jie 
neatrodo taip niauriai, kaip jūs piešiate. Man sunku patikėti jų klasta. 
Kad ir kaip būtų, mes niekuo ypatingai nerizikuojame ir galime paban- 
dyti. 

- Klystate, mano sūnau; tereikia mums nusileisti, ir tie žmonės pa- 
reikalaus ko kito. 

- Ko, madam? 

- Sakysime, įpareigojimo visiems katalikams melstis kaip jie. 

-E! 

- Jūs pernelyg geras, Fransua. Paklausykite, kaip šaukia paryžie- 
čiai! 

- Tegul šaukia, madam; kai įkyrės, nustos. 

Šiuo atveju nugalėta Katerina norėjo atsirevanšuoti. Ir ji užsipuolė 
marčią. 

- Dukra mano, - nelauktai tarė, - išties nepakenčiama, kad jūs taip 
menkai tesuvokiate savo, kaip valdovės, pareigą. 

- Aš, madam! - priblokšta pralemeno Marija Stiuart. - Kuo gi, jūsų 
nuomone, aš nusižengiau savo pareigoms? Būsiu labai dėkinga, jeigu 
pasakysite. 

- Kaip jūs galite pakęsti, kad karalius, jūsų sutuoktinis, taip visko 
šalinasi? - tulžingai riktelėjo Katerina. - Aš žinau, kad toks nusišalini- 

mas naudingas jūsų šeimai. Tačiau viskam yra ribos. Karalius didesnią- 
ją laiko dalį praleidžia ne namuose. Jei jūsų tai nejaudina, vadinasi, stul- 
binančiai juo pasitikite. Tačiau susimąstykite: pikti liežuviai labai leng- 
vai Žodį "pasitikėjimas" gali pakeisti žodžiu “abejingumas"' ir turės pa- 
grindo... Nepertraukite manęs! Kai karalius atsitiktinai lieka namuose, 
jūs uždarote jį savo kambaryje ir niekas jo nemato... Ar suprantate - 
jeigu taip tęsis, galiausiai visi užmirš, ir Luvre, ir visoje karalystėje, kad 
tėra tik vienas valdovas, vienintelis ir nepakeičiamas valdovas, ir jog tas 
valdovas toli gražu ne mesjė hercogas de Gizas, jūsų dėdė. 

Marija Stiuart, nors švelni ir gera, vis dėlto buvo ne tokia moteris, 
kuri įstengtų pro ausis praleisti klastingus anytos užsipuldinėjimus ir į 
juos neatsakyti. 

Žodžiu, ji pasirengė griežtai atsikirsti. 

Tačiau Pranciškus užbėgo už akių. Švelniu ir tuo pačiu prieštaravi- 
mų nepakenčiančiu gestu jis paragino Mariją Stiuart tylėti ir pats nesu- 
sivaldydamas prabilo su didžiausiu įkarščiu; 

- Kadangi jūs primygtinai šito siekiate, tai aš jums įrodysiu, jog tą 
dieną, kai panūsiu tapti vienvaldžiu valdovu, tai bus padaryta kartą ir 
visiems laikams. Visiems teks nusilenkti mano valiai. Jūs girdite, ma- 
dam, - visiems. Tuomet priekaištaukite tik sau - jūs pati to norėjote. 

Tic žodžiai ir ypač tonas, kokiu jie buvo ištarti, privertė Kateriną 
sunerimti. Susirūpinimo šešėlis šmėkštelėjo jos sąmonėje. Tačiau ji nu- 
siramino, tarusi sau, jog tai tik tušti grasinimai, jog Pranciškui niekada 
neužteks energijos juos įgyvendinti. 

Mes jau kalbėjome, jog ji blogai pažino savąjį sūnų. 

Pranciškus skambtelėjo varpeliu ir garsiai paskelbė įsakymą. O paš- 
nibždom dar ir kitą. Veltui Katerina įtempė klausą - jai nepavyko išgirs- 
ti, ką jis sakė, nepaisant, kad jos klausa buvo aštri. Ir vėl ją užliejo nauja 
nerimo banga. 

Vykdant balsu duotą įsakymą, heroldas griausmingu balsu paskel- 
bė, jog pas karalių - bendroji audiencija. 

Tai buvo beveik įvykis. Karalius dažnai išeidavo iš Luvro, o kai 
likdavo savo apartamentuose, kaip tą dieną, tyčia laikydavosi nuošaly- 
je, priiminėdamas tik savo artimuosius ir teikdamas tik tokias asmeni- 
nes audiencijas, kurių neįmanoma būdavo atidėti. 

Žodžiu, visi rūmai susirinkdavo gana retai. Naujiena apskriejo rū- 
mus greičiau už ugnį parako takeliu, ir netrukus erdvus kabinetas prigū- 
žėjo kurtizanių, besistengiančių įsiteikti karaliui bei abiems karalienėms. 

Įėjo Boreveras. 

Karalius pamatė jį, vos tik šis įžengė į kabinetą. Nepasakė jam nė 
žodžio, tik pažvelgė ir Boreveras, suvokęs to žvilgsnio reikšmę, atsakė 
gestu, kuris bylojo: 

“Aš būsiu čia". 

Jis norėjo kukliai pastovėti kur nuošalyje, tačiau Katerina, taip pat 
jį pamačiusi, gracingai nusišypsojo. Ir jis turėjo prieiti ir jai nusilenkti. 

Boreveras manė tuo ir atsipirkęs.... Bet ūmai Marija Stiuart savo 
harmoningai skambančiu balsu, saldžiausia šypsena lūpose, visiems suk- 
lusus tarė: 

- Ak! Mesje de Boreverai, aš laiminga jus matydama. 

Ir ištiesė jam ranką. Ševaljė palinko prie jos be galo išdidžiai ir 
gracingai, ir prisilietė lūpomis prie Marijos Stiuart pirštų. 

Ji pasinaudojo ta akimirka. Kai tik ševaljė pasilenkė, ji šnibžtelėjo 
vienu atsikvėpimu, nenuleisdama akių nuo Pranciškaus, stovinčio per 
du žingsnius nuo jos: 

- Saugokite, ševaljė, saugokite. 

Boreveras atsakė išraiškingu žvilgsniu, aiškiai sakiusiu, jog ji gali 
juo pasikliauti. Ir Boreveras, pačjęs tolėliau, įsimaišė į minią. Tačiau 
stovėjo taip, kad matytų Pranciškų, o šis matytų jį ir galėtų pribėgti, 
gavęs pirmąjį ženklą. 

Tuo pačiu metu įžengė sinjorai Gizai, o paskui juos kažkoks žmo- 
gus, į kurį niekas neatkreipė dėmesio. Tas sunerimęs tipas, kuris stengė- 
si tapti mažesniu už save patį, buvo Luvro vartininkas, Katerinos šni- 
pas. 

Mes sakėme, kad niekas į jį neatkreipė dėmesio. Suklydome. Kara- 
lius, specialiai jį iškvietęs ir jo laukęs, vartininką pastebėjo iš karto, kai 
tik jis peržengė slenkstį, nors šis iš atsargumo pasislėpė už kanclerio 
Mišelio de !'Opitalio, taip pat atėjusio paskui Gizus. 

Žodžiu, Pranciškus pastebėjo vartininką. Ir jis tučtuojau šaukė: 

- Prieikite, mesjė vartininke. 

Jo balsas skambėjo grasinamai. Išblyškęs kaip mirtis, šaltu prakai- 
tu išpilta kakta, nelaimingasis, lydimas visų akių, netvirtu žingsniu pra- 
sispraudė pro dvariškius ir dvigubas sulinko priešais karalių, įsmeigusį 
į jį ledinį žvilgsnį. 

- Mesjė, - griežtu balsu pasakė karalius, - aš pats buvau jus įspėjęs, 
kad, galimas dalykas, kai kas ateis ir pasiteiraus manojo kamerdinerio 
Grifono dviejų asmenų vardu - aš pasakiau jums, kas jie. Aš jums ned- 

viprasmiškai rekomendavau nekamantinėjant pasiuntinio, kad ir kas jis 
būtų, nedelsiant nė akimirkos iškviesti Grifoną. Vakar, kaip aš ir buvau 
numatęs, pas jus atėjo ir paprašė pašaukti Grifoną. Ar nenorėtumėte man 
paaiškinti, kaip ten buvo, kad prisireikė daugiau nei pusvalandžio pave- 
dimui išpildyti, kurį buvo privalu išpildyti per penkias minutes? 

- Sere, - sumurmėjo nelaimingasis, - aš tučtuojau pasiunčiau lioka- 
jų pas mesjė Grifoną.. Aš neaiškinstiu... 

- Išties, jūs nieko neaiškinate!.. O kaip atsitiko, kad leidote sau, 
neatsižvelgdamas į griežtus mano nurodymus, klausinėti pasiuntinį net 
ketvirtį valandos?.. Čia jau negali kilti klausimo dėl niekingo liokajaus 
vangumo. Dėl to kaltas esate jūs. Į ką jūs veliatės?.. Ak, taip! Vadinasi, 
mano įsakymai jūsų akyse nieko neverti?.. 

Pranciškus atgijo. Įniršis, kurį jis ligi šiol tramdė, dabar, atsiradus 
tinkamam pretekstui, išsiveržė visa galia. Pirmą kartą toji karališkoji 
rūstybė pasireiškė taip atvirai ir taip viešai. Ji atrodė dar grėsmingesnė 
dėl to, jog tomis retomis akimirkomis, kai karalius pasirodydavo rū- 
muose, visada būdavo nusiteikęs švelniai, santūriai, šiek tiek droviai, 
tarsi viskam abejingas. Tuo Katerina jį ir kaltino. Dabar Pranciškus at- 
rodė labai ramus, pasitikintis savimi, tačiau toks šaltas, toks ryžtingas, 
jog atrodė net dar baisesnis, negu įniršio protrūkyje. 

- Pats laikas mesti šias užmačias. Pats laikas jums visiems sužinoti, 
jog čia nėra kito valdovo, išskyrus mane. Tegul visi įsimena, jog tai 
pasakyta galutinai. 

Paskutiniosios frazės buvo skirtos visam susirinkimui ir palydėtos 
įdėmiu Žvilgsniu, nukreiptu į madam Kateriną ir sinjorus Gizus. 

Karalius grįžo prie nelaimėlio vartininko, o šis buvo labiau pana- 
šus į numirėlį, negu į gyvą Žmogų. 

- Kai dėl jūsų, mesjė, - tarė lediniu balsu, - tai aš nepageidauju 
turėti šalia savęs tarno, kuriuo negalėčiau pasitikėti. Duodu jums ketu- 
riasdešimt aštuonias valandas, kad perduotumėte savo pareigas. 

Vartininkas sulinko nuo smūgio. Instinktyviai metė į Kateriną ne- 
viltingą, paramos meldžiantį žvilgsnį. Tačiau Katerina, mintyse keikda- 
ma nevykėlį, paskubėjo nusukti akis. 

Karalius tai pastebėjo. Jis baigė savo kalbą: 

- ... Ir jūs pasitrauksite į savąsias žemes. Eikite... Bet jeigu jums 
brangi savo galva, įsitaisykite kur nors taip, jog aš niekada nebepamaty- 
čiau jūsų nei rūmuose, nei mieste. 

Kol šnipas svirdinėdamas traukėsi, parodomajai bausmei pritarė 

slopus susirinkusiųjų šnabždesys. Karalius prabilo kaip valdovas, ir vi- 
siškai natūraliai kurtizanių minia atvitai pareiškė, jog ji, minia, - jo pu- 
sėje. 


III 
GIZAI 


Hercogas Fransua de Gizas ir jo brolis, kardinolas de Lorenas, tu- 
rėjo apmirti, laukdami tos scenos pabaigos. Jie buvo vienodai sunerimę 
ir vienodai susijaudinę. 

Pasišnibždėję ir tyliai susitarę, jie patraukė prie karaliaus. Jų 
jaudulys pasireiškė skirtinga forma, ir pastabesniems į akis krito Gizų 
charakterių skirtumai. 

Hercogas, pačiame amžiaus žydėjime (jam buvo sukakę vos ketu- 
nasdešimt vieneri metai), aukšto ūgio, galingos figūros, purpurinio vei- 
do, su kruvinai raudonu randu ant kaktos, dėl ko jį pravardžiavo “Žymė- 
tuoju", pabrėžtinai išdidžiai laikė galvą, paniekinančiai kraipė lūpas. Jis 
žengė išsitempęs, be galo rimtas, nė akimirkai nenusukdamas atkakliai į 
karalių įremto žvilgsnio. Tai buvo galingas ąžuolas, išdidžiai keliantis 
savo viršūnę ir metantis iššūkį audroms. 

Kardinolas, mažesnis, lieknesnis, elegantiškesnis, paslaptingo 
žvilgsnio, rusvos veido spalvos, lanksčia, vilnijančia eisena slydo kili- 
mu, nepabaigiamai lankstydamasis į kairę ir į dešinę dalino medumi teptas 
šypsenas ir neramiai akimis tyrė savo dukterėčią Mariją Stiuart. Kardi- 
nolas buvo tarsi nendrė, vis linkstanti ir vėl atsitiesianti. 

Štai taip jie ir prisiartino nusilenkti karaliui. 

Nepajudinamai įtikėjęs savo galybe, hercogas paprašė karaliaus ma- 
loningai suteikti asmeninę audienciją, dalyvaujant mesjė kardinolui ir 
mesjė kansleriui; vienintelis tikslas - pakalbėti apie skubius ir ypatingos 
svarbos reikalus, sakė jis. 

Tai buvo tik platoniškas pagarbos pareiškimas, kurią hercogas ro- 
dė karaliui, vaizduodamas, jog tariasi su juo. Paprastai karalius be jokių 
kliūčių suteikdavo prašomą audienciją ir sutikdavo su visais sprendi- 
mais, kurie jam būdavo siūlomi. 

Hercogas buvo tvirtai įsitikinęs, jog ir šį kartą įvyks taip, kaip ir 
visada panašiais atvejais. Ir buvo priblokštas, išgirdęs iškilmingu balsu 
karalių sakant: 

- Kalbėkite, mesjė hercoge, aš jūsų klausau. 

- Kaip! - tarstelėjo išmuštas iš vėžių hercogas. - Jūsų didenybė no- 
ri, jog aš čia, visų akivaizdoje, dėstyčiau tokius reikalus, kurie gali būti 
pasakomi taryboje? 

- Atleiskite, - atsakė Pranciškus, nutaisydamas naivią veido išraiš- 
ką, - argi ne jūs, hercoge, man kalbėjote, jog norėjote pasišnekėti apie 
sinjorų protestantų veiksmus, apie tam tikrus įvykius, kurie vakar kilo 
Prė-o-Klere, bei apie tą nedidelį sujudimą, kurį mes šiandien regime 
miesto gatvėse? 2 

- Išties, Sire, reikalas liečia būtent tai. Tačiau aš sieprisimenis j0g 
būčiau kažką panašaus Jūsų Didenybei sakęs. 

- Galbūt!.. Betgi man pasirodė, jog tai girdėjau iš jūsų... Beje, nes- 
varbu. Tačiau jūs apie tai norėjote su manimi šnektelėti? Taip. Ką gi, 
tokiu atveju, kalbėkite. Aš manau, jog tie reikalai negali turėti ypatingų 
pasekmių, ir jie gali būti išdėstyti visų akyse. 

Reikėjo tik pamatyti, su kokia atsainia išraiška Pranciškus tarė šiuos 
žodžius. 

Nepaisant santūrių ženklų. kuriuos jam rodė brolis kardinolas, her- 
cogas nenorėjo pasiduoti be kovos. 

- Sire, - kalbėjo jis, vis labiau ir labiau pritildydamas balsą. - tokių 
svarbių klausimų neįmanoma svarstyti publikos akivaizdoje. 

- Tai jūsų nuomonė. - šaltai pareiškė karalius, - o ne manoji. Kalbė- 
kite gi, hercoge. Kalbėkite garsiai ir aiškiai. Aš taip noriu. 

Karalius pasakė: “Aš taip noriu". Daugiau neliko nieko, kaip tik 
paklusti. 

Širdyje slėpdamas įniršį, hercogas taip ir padarė. Tačiau tą akimir- 
ką, kai jis išsižiojo, kardinolas užčiaupė jam burną pagiežos kupinu 
žvilgsniu ir prabilo pats: 

- Visa tai pareikalaus ilgo svarstymo. O be to, visa tai daug labiau 
liečia manąsias, negu mesjė hercogo pareigas, juk jis visų pirma - karei- 
vis. Ar nesutiktų Jūsų Didenybė leisti man tarti Žodį? 

- Nesvarbu, kas kalbės iš dviejų. Aš klausau, kardinole... Ir, svar- 
biausia, dėstykite glaustai. 

Atsakymas buvo griežtas. Hercogas ligi kraujo prikando lūpą. Ta- 
čiau brolis vėl metė žvilgsnį, paragindamas būti atsargiu ir santūriu. O 
kadangi - mums atrodo, kad mes apie tai jau kalbėjome, - jis be galo 
pasitikėjo rafinuotu brolio, laikomu išmintinga namų galva, protu, su- 
sitvardė ir tylėjo. 

Gi kardinolas žemai nusilenkė, tarytum dėkodamas už malonų 
komplimentą. Tačiau ir jis apmaudžiavo. Dar daugiau, jis pražūtingai 
susipainiojo. 

Čia reikia šį bei tą paaiškinti: 

Įsitikinę karaliaus patiklumų, prieš imdamiesi prievartinių priemo- 
nių, Gizai nelaukė tos audiencijos. Šios priemonės karalystėje galėjo 
sukelti pilietinį karą. Jie tai Žinojo. To ir norėjo. Gizai tikėjosi priversti 
karalių sutikti su tomis priemonėmis jau po to, kai jų, bent dalinai, bus 
imtasi, kitaip tariant, kai jau bus per vėlu pasukti atgal. Tai buvo įpras- 
tas jų veikimo būdas perversmų metu. 

Bet štai visiškai nelauktai karalius, kaip regis, atsigręžė prieš juos. 
Tai keitė padėtį. Matant tokios dvasios būsenos karalių, buvo nepapras- 
tai pavojinga prasitarti, jog jie ėmė įsakinėti be jo pritarimo. Kaip tik tai 
ir reikėjo nuslėpti nuo jo, todėl kardinolas ir paprašė žodžio. 

Kardinolas de Lorenas sunerimo ir, norėdamas susikaupti, padarė 
nedidelę pauzę. 

Galiausiai jis pradėjo savo kalbą. Tai buvo platesnis tų pačių kalti- 
nimų, kuriuos prieš keletą minučių protestantų adresu pareiškė Kateri- 
na, pakartojimas. 

Tačiau jam nepasisekė ilgiau pakalbėti; karalius beveik tučtuojau 
pertraukė: 

- Beprasmiška tęsti, - pasakė jis. - Šį klausimą aš jau išsprendžiau... 
Mane stebina, kad toks šviesus protas, toks mokslo Žmogus, kaip jūs, 
mesjė kardinole, kartoja kitų sugalvotus juokingus kaltinimus. Aš aiš- 
kiai sakau - juokingus. Žinokite, mesjė, esu susipažinęs su šia problema 
geriau, negu galite įsivaizduoti. Tai ir leidžia man tvirtinti, jog jūs daro- 
te klaidą. Aš jums ir sakau - ne, mesjė, protestantai nesikėsina į mano 
gyvybę ir nerengia sąmokslų prieš valstybę... Bet jie būtinai šito grieb- 
sis, jeigu bus nustumti prie ribos... Galbūt to kažkas ir siekia. Aš beveik 
jau patikėjau... Jūs atėjote pasiūlyti man priemones. Įtariu, jos bus prie- 
vartinės. Jeigu taip, aš atleidžiu jus nuo vargo aušinti burną. Prievarta 
būtų pati didžiausia klaida. Ji neišvengiamai įstumtų mus į pilietinį ka- 
rą... Aš labai gerai matau, kad kaip tik toks yra tam tikrų neramumų 
kurstytojų tikslas, jie, vardan nežabotų ambicijų patenkinimo, yra pasi- 
rengę užlieti šalį krauju... Bet aš netapsiu paklusnia jų įkalbinėjimų au- 
ka, ir jų pasibjaurėtini planai nesulauks įgyvendinimo, duodu karališką 
žodį. Kitaip tariant, beprasmiška skelbti prievartą. Dabar reikalingas pa- 
kantumas, sielų ramdymas. Užuot be perstojo kiršinus, kaip tai dabar 

daroma, siekime meilės ir sutarimo. Skelbkime ne neapykantą ir prie- 
šingumą, o siekime, kad tokios didžios ir puikios karalystės, kokia yra 
mūsų, valdiniai, gyventų tarsi vienos didžiulės šeimos nariai. Privalome 
broliškai padėti vienas kitam, o ne rietis vienas su kitu kaip pasiutę šu- 
nys. Štai mano asmeninė politika. Jūs, galimas dalykas, palaikysite ją 
šiek tiek naivoka. Tačiau tikiu, jog ji gera. Ir jeigu ji bus pritaikyta taip, 
kaip aš tai suprantu, - o aš paseksiu, kad viskas būtų taip, - netrukus 
šioje šalyje jūs išvysite tvarkos ir klestėjimo atgimimą. Taigi, jeigu Die- 
vas prailgins man gyvenimą, bus laiko atrasti tuos nusikaltėlius, apie 
kuriuos užsiminiau. Ir prisiekiu Viešpačiu - nuo jų bus nuplėštos kau- 
kės, jie bus sučiupti, nuteisti, pasmerkti ir virpantys nublokšti po bude- 
lio kirviu. Aš pasakiau viską! 

Toji neilga kalba, kurios iš jo niekas nesitikėjo, padarė neįtikėtiną 
įspūdį. Tuo labiau, kad Pranciškus pasakė ją santūriu tonu, tačiau bc 
galo griežtai, o šito niekas nesitikėjo iš liguistos išvaizdos jaunuolio, 
kuris visada buvo laikomas glebiu. Visi buvo lyg užkerėti, kai jis, taip 
blaiviai ir puikiai pažindamas reikalą, samprotavo apie dalykus, visų 
nuomone, absoliučiai neprieinamus jo suvokimui. 

Tyloje ūmai suskambo reikšmingas balsas: 

- Stipriai ir gerai pasakyta, Sire. Tai kilnūs žodžiai. Karaliaus Žo- 
džiai. 

Tai kancleris Mišelis dc V Opitalis tokiu būdu apibrėžė prieš Gizus 
nukreiptą savo poziciją. 

Jo įsiterpimas karaliui buvo malonus. Žavingai šypsodamasis, jis 
padėkojo: 

- Mesjė kancleri, tokio sąžiningo Žmogaus, koks esate jūs, pritari- 
mas man be galo brangus. Tačiau aš nė kiek nesistebiu, žinodamas jūsų 
charakterio taurumą bei garbingumą. 

Dėkodamas už komplimentą, kancleris nusilenkė. Ir pakėlęs savo 
orią galvą, švelniai ir iškilmingai pasakė: 

- Neužmirštami žodžiai, jie perpildo mane džiaugsmu ir išdidumu, 
Sire. Jeigu Viešpats prailgins jūsų gyvenimą, jūs tapsite didžiu karaliu- 
mi, Sire. 

- Aš nepretenduoju į tokį titulą, - lygiai taip pat maloniai atsakė 
karalius. - Tegul mano valdiniai sako apie mane, kad aš teisingas ir ge- 
ras karalius - daugiau neprašau. Kad ir kaip būtų, aš pasistengsiu tokiu 
būti, o su tokių gerbiamų Žmonių, koks esate jūs, patarimų pagalba, ti- 
kiuosi šito pasiekti be ypatingo vargo. 

Ir su nenusakomu liūdesiu, bylojančiu apie jo sielos gilumoje sly- 
pinčią baimę, antrą kartą pakartojo: 

- Jeigu Viešpats prailgins man gyvenimą. 

Šis nukrypimas, nors buvo labai trumpas, Gizams suteikė progą 
atgauti dvasią. Dabar prabilo hercogas. 

- Karalius, - tarė jis žemai nusilenkdamas, - atmeta priemones, ku- 
rias mes atvykome pateikti jo nuožiūrai,net jų nežinodamas. Karalius 
yra valdovas... Aš lenkiuosi jo valiai. Karalius, be abejonės, taip pat 
atsisakys išgirsti apie vakar įvykusių bruzdėjimų pobūdį... Nežinia iš 
kur atėjusių ir kieno pateiktų pranešimų paveiktas karalius jau pasirin- 
ko... 

- Išties, hercoge, - gyvai pertraukė jį karalius, - aš pasirinkau, kaip 
jūs sakote. Bet visiškai ne neaiškių pranešimų paveiktas. Aš ten buvau, 
hercoge, ar jūs tai suprantate?... Aš regėjau viską savo akimis, aš girdė- 
jau savo ausimis. 

Kad ir kaip tramdėsi, hercogas sulinko tarsi nuo smūgio. Jis sku- 
biai žengtelėjo porą žingsnių atgal. Patikėjo, jog karalius žino siaubingą 
tiesą ir dabar, visų dvariškių akivaizdoje, apkaltins jį nužudymo rengi- 
mu... 

- Jūsų Didenybė buvo ten?.. Tose grumtynėse?.. - mikčiodamas mur- 
mėjo hercogas, nelabai suvokdamas, ką kalba. 

Blogiausiai buvo tai, jog karalius, rodės, žaidė jų pasimetimu ir 
nerimu. Pranciškus stebėjo Gizus, nutaisęs grėsmingą išvaizdą, ir nes- 
kubėjo atsakyti. Galiausiai tyčia lėtai tarė: 

- Taip, hercoge, aš pats viską ir girdėjau. Jūsų ten nebuvo, kur dė- 
josi tie įvykiai, apie kuriuos kalbame. Vadinasi, jūs tegalite tik perpasa- 
koti girdėtus pranešimus. O! Aš neabejoju jūsų nuoširdumu... Aš žinau, 
kad tie raportai nėra neaiškūs ir kad juos pateikė mesjė karališkasis tei- 
sėjas bei mesjė sargybos ševaljė. Aš nesakau, kad jie melagingi, tie ra- 
portai, ir kad jums nereikia tikėti jais. Tačiau aš Žinau, kad juose pasa- 
kojama apie įvykius, visiškai priešingus tiems, kuriuos pats mačiau ir 
girdėjau. Reikėtų pasiaiškinti, dėl kokios priežasties du karaliaus kari- 
nininkai galėjo taip šiurkščiai suklysti. Ir jeigu jie kalti, reikia nubausti 
juos be jokio pasigailėjimo. Ar suprantate, hercoge? 

Hercogas ir kardinolas ypač puikiai suprato tai, jog mirtinas kalti- 
nimas nenuskambėjo. Netgi dar geriau - karalius, atrodė, pats išgelbėjo 
juos nuo smūgio, nes pareiškė, jog neabejojąs jų nuoširdumu. Abu Gi- 

zai juto, jog atgyja, ir pats giliausias palengvėjimo atodūsis išsiveržė iš 
jų krūtinių. Tačiau sukrėtimas buvo pernelyg stiprus. Gizai buvo atsidū- 
rę prie bedugnės krašto, ir dabar jie patyrė, kokios yra kvaitinančios 
galvos sukimosi pasekmės. Jie neturėjo nė menkiausio noro viską 1š- 
bandyti iš naujo. Todėl hercogas, neseniai ketinęs pasipriešinti karaliui, 
pamanė, jog protingiau bus laviruoti ir laikinai nulenkti galvą. 

Labai visiems stebintis, hercogas pareiškė: 

- Kas gali išdrįsti suabejoti karaliaus žodžiu? Jeigu karalius tvirtina, 
jog man pateikti pranešimai neteisingi, vadinasi, taip ir yra. Tyrimas 
bus atliktas, Sire ir nedelsiant, aš jums tai laiduoju. Taip pat aš jums 
laiduoju, jog tie, kurių dėka aš atsidūriau tokioje neaiškioje padėtyje 
Jūsų Didenybės akyse, bus nubausti be pasigailėjimo, nes to jie yra verti. 

Karalius pritarė lengvu galvos linktelėjimu. 

Hercogas tęsė, visiškai kapituliuodamas: 

- Tačiau svarbu, kad nedelsiant būtų imtasi priemonių dėl to suju- 
dimo, kuris šiandien pasireiškė gatvėse. Ar Jūsų Didenybė nesiteiktų 
man duoti kokių nurodymų? 


IV 
ĮSIKIŠA BOREVERAS 


Kilnųjį sambūrį pribloškė Gizo elgesys. 

Kaip, išdidusis, visagalis Fransua de Gizas, netardamas nė žodžio, 
pripažino pralaimėjimą?.. Jis, kuris iki šiol tvarkė valstybės reikalus val- 
dovo ranka, leidosi nustumiamas, beveik išgujamas, nereikalaudamas 
paaiškinimų? Jis raitosi, jis nuolankiai meldžia įsakymų! 

Tai buvo daugiau, negu atsitraukimas, tai buvo krachas. 

Štai ką kalbėjo žmonės, tikintys tik tuo, kas matoma išorėje, už- 
miršdami, jog dažnai išorė būna apgaulinga. 

Tikriausiai taip sprendė ir karalius. Nes jo akyse žybsėjo pleve- 
nančios triumfo liepsnelės. 

Tačiau Katerina manė kitaip. Paslaptinga šypsena šešėliu klaidžio- 
jo jos suspaustomis lūpomis. 

Boreveras jokiu būdu negalėjo taip palikti. Jis priėjo ir nusilenkė 
karaliui. 

Pranciškus suprato, kad Boreveras rengėsi pasakyti kažką svarbaus. 

Jis maloningai nusišypsojo - išties, tą dieną jis šypsojosi visiems, išsky- 
rus savo dėdes. 

- Kalbėkite, ševaljė, - leido. 

Hercogas nužvelgė jį be galo niekinančiu žvilgsniu nuo galvos ligi 
kojų. Ir pasuko galvą į kitą pusę. O kad dar labiau pabrėžtų, kaip mažai 
reikšmės teikia šiam asmeniui ir tam, ką jis pasakys, hercogas ėmė šnibž- 
dėtis su broliu. 

Beje, visi, netgi karalius, Katerina, Gizai, nepaisant jų abejingos 
išvaizdos, su didžiausiu susidomėjimu laukė, ką gi pasakys ševaljė. 

Tarytum nepastebėdamas įžūlaus hercogo elgesio, nė kiek nesut- 
rikdytas visų dėmesio, Boreveras pradėjo skambiu balsu: 

- Sire, man atrodo, kad tarp Jūsų Didenybės ir mesjė hercogo de 
Gizo iškilo kai kurių nesusipratimų. Susidarius tokioms sudėtingoms 
aplinkybėms, svarbu užkirsti jiems kelią. 

Hercogas suvirpėjo. Po pirmųjų Borevero frazių jam pasirodė, kad 
jis galįs sulaukti netikėtos pagalbos. Atsidūręs toje sunkioje situacijoje, 
jis pasakė sau, kad neverta išdidžiai elgtis su žmogumi, kuris skelbiasi 
jo sąjungininku, tegul ir laikinu. Hercogas išsigando, kad savo elgesiu 
gali jį užgauti. Ir demonstratyviai atsigręžė į jį veidu, bei neslėpdamas 
rodė jam dėmesį, kurį ligi tol stengėsi užmaskuoti. 

Mažiau išdidus jo brolis, kardinolas, padarė dar daugiau - palan- 
kiausiai nusišypsojo. 

Visų akivaizdoje įvykus tokiai permainai, Borevero žvilgsnyje sub- 
l1zgo pramuštgalviškos ugnelės. Tačiau jis, tarytum nepastebėjęs Grizų 
pasikeitimo, ramiai tęsė: 

- Ar Jūsų Didenybė teiktųsi leisti asmeninį pokalbį tarp sinjorų de 
Gizų ir manęs? Mes tikriausiai čia surastumėm kampelį, kur galėtumėm 
likti vieni... pavyzdžiui, šio lango ambrazūroje. Aš laiduoju, kad po šio 
pokalbio, o jis bus trumpas, sinjorai de Gizai, įtikinti tais argumentais, 
kuriuos aš pateiksiu, visiškai sutiks su Jūsų Didenybe. Aš atsakau už tai 
galva. 

Nedvejodamas karalius leido: 

- Eikite, ševaljė. Aš pasitikiu jumis. 

Tuomet Boreveras atsigręžė į hercogą, laukdamas jo sprendimo. 
Jis matė, jog šis pasirengęs atsisakyti. Ševaljė žengė du žingsnius, krūti- 
ne beveik įsirėmė į hercogo krūtinę ir vienu atsikvėpimu tarė jam tiesiai 
į veidą: 

- Jeigu jūs norite, kad aš kalbėčiau garsiai, visų akivaizdoje, taip ir 
sakykite. Tačiau patikėkite manimi, hercoge, jums pačiam bus geriau, 
jeigu viskas, ką aš pasakysiu, liks tarp mūsų. 

Tai sakydamas, jis šypsojosi. Toliau buvusieji galėjo pagalvoti, jog 
jis pasakė kokį niekniekį. Tačiau Boreveras įrėmė į hercogą tokį Žvilgs- 
nį, jog šis suvokė visą grėsmės, pakibusios virš jo, rimtumą. 

Hercogo brolis neleido jam veikti savarankiškai. Jis greičiau įspėjo, 
negu išgirdo, ką šiam buvo pasakęs Boreveras. Ir taip pat viską suprato. 
Iškilęs pavojus padiktavo jam žodžius, kurie galėjo nuraminti brolį: 

- Eime, broli, jeigu jau toks karaliaus įsakymas. 

Tuo pačiu metu jis suspaudė jo ranką, tarytum norėdamas atsiremti 
į ją, ir valdingu spustelėjimu paragino būti atsargiu. 

Apsidžiaugęs, kad atsirado priežastis nusileisti, neparodant, kad 
išsigando grąsinimo, hercogas sutiko. 

- Tai teisinga. Juk karaliaus įsakymui nesipriešinama... Eime. 

Trys žmonės dingo už lango užuolaidų. 

Kurį laiką jic tylėdami apžiūrinėjo vienas kitą. 

Pašaipiu tonu pirmas pradėjo hercogas: 

--Jūs pareiškėte, kad galite pasakyti kažką, kas gali visiškai sutai- 
kyti mus su Jo Didenybe. Pažiūrėsim. Aš klausau jūsų. 

- Turiu pasakyti, kad aš išprovokavau karaliaus ir jūsų susirėmimą. 
Tai aš stipriai pakirtau jo pasitikėjimą jumis, padaręs nemalonę. į kurią 
jūs patekote. 

Netverdamas savyje, hercogas nirtulingai burbtelėjo: 

- Ak! Tai jūs mums viską sugadinote! Ir dar sakote tai į akis!.. Pri- 
siekiu nukryžiuotu Viešpačiu, aš žaviuosi jūsų įžūlumu, mano metre! 

- Įžūlumu - ne. Ištikimybe - taip. Ne mano įprotis klastingai puldi- 
nėti žmones... Aš nepakankamai didelis sinjoras, kad leisčiau sau pana- 
šius poelgius. Čia, tarp mūsų, įvyks kažkas panašaus į dvikovą, ir aš esu 
įsitikinęs, kad išeisiu iš jos nugalėtoju. Man bjauru naudotis prieš jus 
privalumais, apie kuriuos jūs nežinote. Štai kodėl aš įspėjau. Man telie- 
ka tik pranešti jums, ką aš galiu dar padaryti. 

- Kaip ! - pasityčiodamas sušuko hercogas. - Jūs galite dar kažką 
daugiau? Ir ką gi, Dieve mielas? 

- Aš galiu ligi galo jus sužlugdyti. Aš galiu padaryti taip, kad nu- 
lėks jūsų galvos... 

Hercogas išsitiesė visu ūgiu ir pasakė kupinu paniekos tonu: 

- Mesjė, intrigomis ir klasta galima karališko kraujo princui atimti 
garbę, turtą... Galiausiai galima atsikratyti pasinaudojus nuodais ar žu- 
diko durklu... Bet aš jums duodu žodį - šį kartą, kad ir kas būtų sumany- 
ta, niekas neprisilies prie jo galvos. 

Kardinolas stebėjo Boreverą, bet darydamas išvadą padarė klaidą. 
Ir štai kokią: Boreveras, aiškiai parodęs jiems savo įtaką karaliui, teno- 
rėjo tiesiog kaip galima geriau ja pasinaudoti. 

Tai turėdamas galvoje jis įsijungė į kalbą. 

- Nereikia skubėti ištarti nereikalingų ir ypač nepataisomų žodžių, 
- taikingai tarė kardinolas. - Mesjė de Boreverai, jūs norėjote mums pa- 
rodyti, kad karalius labiau pasitiki jumis. Aš suklysčiau, jeigu šito nep- 
ripažinčiau, nes, jūsų dėka, mes esame pakeliui į nemalonę. Ir dar, jūs 
priminėte esąs pakankamai galingas, jog pražudytumėte mus karaliaus 
akyse. Tai man atrodo mažiau įtikėtina. Tačiau nesvarbu, sutikite, kad 
taip yra. Jūs mums sakėte, kad esate pajėgus mus galutinai sužlugdyti. 
Tačiau nežadėjote taip padaryti... Iš to sprendžiu, mesjė de Boreverai, 
kad jūs norite mums kai ką pasiūlyti. Ir kad jūs veiksite priklausomai 
nuo to, priimsime mes tuos pasiūlymus ar ne. 

Boreveras nusilenkė. 

- Aš Žaviuosi, monsinjore, jūsų proto įžvalgumu, - tarstelėjo jis. 

- Pamanykit! - apsimestinai kukliai pasakė kardinolas. - Aš jums 
sakiau, kad visa tai tik vaikų Žaidimas. Kalbėkite gi, mesjė de Boreve- 
rai, kalbėkite... Ir nebijokite paprašyti per daug. Mes netrokštame nieko 
daugiau, tik susitarimo su jumis. 

- Mes klausome jūsų, mesjė, - palaikė jį hercogas. 

Šaltai, rimta veido išraiška, rodančia, jog juokai jam ne galvoje, 
Boreveras tarė: 

- Susitaikykime su protestantais. 

- Tačiau, mesjė, - šūktelėjo kardinolas, - argi jūs negirdėjote, kad 
monsinjoras hercogas pareiškė karaliui, jog jis pasirengęs vykdyti visus 
įsakymus! Man atrodo, kad dėl to mes susitarėme. 

- Be abejo, be abejo, mesjė kardinole. Tačiau norėtųsi, kad viena 
ranka negriautų to, ką kuria kita. 

- Kątai reiškia? - burbtelėjo hercogas. - Ar tik jūs neįtarinėjate mus 
nesąžiningumuų? 

Kraupiai šaltai Boreveras atsakė: 

- Taip, hercoge!.. 

Ir šis “taip"" nuskambėjo sausai ir aštriai, kaip kirvio smūgis. 

Kol jie dar Žiopčiojo apstulbę, Boreveras tęsė: 

- Aš įspėjau jūsų planus, sinjorai... Jūs, kardinole, sapnuojate, kaip 
užsidėti sau ant galvos švento Petro tiarą, o jūs, hercoge, kaip pakeisti 
savo hercogišką karūną į karališkąją. Grandiozinės ambicijos, tačiau joms 
kelią pastojo protestantai. Ir kaip tik dėl to, vien tik dėl to, jūs užsidegė- 
te neapykanta jiems. Jeigu rytoj protestantai susijungtų ir palaikytų jus, 
kaip kad susivienijo prieš, jūs pultumėte skelbti ir šaukti bei priverstu- 
mėte garsiai šaukti kitus: “Mirtis katalikams!" Kaip kad šiandien šau- 
kiate ir verčiate šaukti: “Mirtis hugenotams!" Atvirai šnekant, man vis 
tiek, galite tapti ir karaliumi. Tačiau jūs svajojate apiplėšti Pranciškų 
II... O aš guldau galvą: kol jis bus gyvas, o ir aš taip pat, niekas neuždės 
letenos ant to, kas jam priklauso. Štai kodėl stoju jums skersai kelio, 
pasirengęs dantim ir nagais ginti to vargšo mažojo karaliaus, kuriam jūs 
prisiekėte ištikimybę ir kurį jūs dabar norite apiplėšti pirmiausia. Ka- 
dang! vienintelė rimta kliūtis jūsų planams įgyvendinti tapo protestan- 
tai, aš jums sukliudysiu pašalinti tą kliūtį, padarydamas taip, jog jūs 
negalėtumėt jų sunaikinti, nors ir labai šito trokštate. Tai labai paprasta, 
be to, tai sąžiningas karas. Trumpai šnekant, yra dvi išeitys: hercoge,jūs 
nusileidžiate, nes karalius čia neis į sandėrį su sąžine ir jūsų padėtis 
nepasikeis, arba jūs pasipricešinsite... Ir tai būtų jūsų pražūtis. 

Kaip paprastai ir absoliučiai teisingai perprato jų kėslus! Įniršis 
atėmė žadą. Kardinolas virpėjo, hercogas dar pūtėsi ir smaigstė Boreve- 
rą grėsme tviskančiu žvilgsniu. Vieną akimirką ševaljė beveik patikėjo, 
jog hercogas puls jį ir įsmeigs į gerklę dagą, - taip beprotiškai jį draskė 
įniršis. 

Tačiau nieko neįvyko. Umai hercogas nusiramino. Jis net nusišyp- 
sojo be galo paniekinančia šypsena. Ir atsainia veido išraiška kreipėsi į 
brolį: 

- Atleiskite man, Viešpatie, aš, atrodo, vos neįširdau!.. Eime, kar- 
dinole! 

Boreveras nusišypsojo. Jis ištiesė ranką ir kilstelėjo sunkaus užuo- 
laidos audinio kraštelį. Ir lygiai taip pat kraupiai ramiai tarė: 

- Prieš pertraukiant šį pašnekesį, o jis dar nebaigtas, žvilgtelėkite, 
hercoge, į šios menės duris ir pagalvokite - ar taip jau paprasta bus iš čia 
išeiti? 

Gizai nejučia pažvelgė į duris. Ir sukrėsti apmirė. 

Prie kiekvienų dviem eilėmis stovėjo gvardiečiai su smeigenomis 
rankose. 

Kardinolas pažaliavo. Jis turėjo atsišlieti sienos, nes kojos nebek- 
lausė. 

Hercogas susivaldė ir kimiu balsu burbtelėjo: 

- Ar šių ypatingų priemonių imtasi dėl mūsų? 

- O Dangau!.. Dėl ko gi daugiau? - pasišaipė Boreveras ir nuleido 
užuolaidą. 

- Ką tai reiškia? - mašinaliai šnibždėjo hercogas. 

- Tai reiškia, kad jūs - mano belaisviai, - paaiškino Boreveras. - 
Belaisviais tapote nuo tos akimirkos, kai įžengėte į šią ambrazūrą. 

- Ką gi, - pasakė hercogas, sukaupęs valią ir išlaikydamas išorinį 
ramumą, - mus įviliojo į žabangas, mes įkliuvome, gerai... Mes pasiaiš- 
kinsime su karaliumi, prisiekiu Viešpačiu, išsiaiškinsime ir viskas bus 
gerai. Eime, kardinole. 

- Luktelėkit, - atsiliepė Boreveras, nekrustelėjęs nė per žingsnį. - 
Tikėkite manimi, hercoge, jums būtų naudingiau paklausyti mano žo- 
džių anksčiau, negu visa tai išdėstysiu karaliui visų susirinkusių aki- 
vaizdoje. Štai, ką aš pasakysiu karaliui: “Sire, jus vakar persekiojo. vai- 
kė, laikė apsuptyje, jus puldinėjo gauja žudikų, tarp jų buvo lankinin- 
kai, vadovaujami karališkojo teisėjo bei sargybos ševaljė, 0 taip pat mošjė 
de la Roš-siur-Jono sargybiniai. Tikras stebuklas, kad jūs gyvas ir svei- 
kas ištrūkote iš tokio neįtikėtino nuotykio. Jūs norėjote sužinoti, Sire, 
kas buvo šio baisaus pasikėsinimo iniciatoriai. Aš jų ieškojau... Ir sura- 
dau... Ir žinodamas jų galią bei klastingumą ir kad jie negalėtų išsisukti 
nuo bausmės, skirtos pasikėsinusiems į karaliaus asmenį, aš išdrįsau įsa- 
kyti saugoti duris. Sire, štai tų žudikų vadeivos, aš atiduosiu juos jūsų 
teisingumu!"". 

Boreveras negailestingai tęsė, nepalikdamas jiems laiko protestuoti: 

- Jūs pasakysite, mesjė, jog nepakanka pareikšti kaltinimą, reikia 
patvirtinti jį įrodymais. Tai labai teisinga. Štai tie įrodymai, jie mano 
liemenėje, ir aš perduosiu juos karaliui. Jūs pasakysite, kad įrodymus 
galima nuginčyti. Taip. Bet mano įrodymų patvirtinimui pasitarnaus pa- 
ties karaliaus, mano ir kai kurių kitų asmenų... tarp jų ir barono de Ros- 
pinjako liudijimai. Aš mačiau baroną de Rospinjaką šioje menėje, vadi- 
nasi, jis įkliuvo, kaip ir jūs. Ir, būkite ramūs, Rospinjakas prabils. Rei- 
kia, kad jis prabiltų ir kad jis pasakytų - pirmiausia tai, ką jis veikė prač- 

jusį antradienį Kliuni rezidencijoje. Antra, kaip ir kodėl po ilgo pokal- 
bio su monsinjoru kardinolu jis buvo aprūpintas atitinkamais įsakymais, 
atiduodančiais jo Žiniai mesirą vyriausiąjį prevo bei mesirą miesto ko- 
mendantą. Trečia, už kokius nuopelnus jis gavo solidžią pinigų sumą iš 
jūsų iždininko. Ir galiausiai ketvirta, ką jis veikė pasikėsinimo metu, 
pasislėpęs Biusi gatvės namo pastogėje? Juk jis iš ten, kaip koks armi- 
jos vadas, siuntinėjo savo įsakymus lankininkams, sargybiniams, o, svar- 
biausia, kai kuriems durklo ir apsiausto riteriams, persirengusiems stiu- 
diozais ir valkatomis, nors ir netapusiems nuo to geresniais. 

Baigęs tą savotišką kaltinamąją kalbą, Boreveras daugiau nepridė- 
jo nė žodžio. Jis tiesiog pasitraukė į šalį, užleido kelią Gizams, be žo- 
džių leisdamas suprasti, kad jeigu jie nori pratęsti svarstymą viešai, ne- 
trukdomai gali tai padaryti. 

Gizai nepajudėjo iš vietos. 

Borevero ryžtingas manevras visiškai pasisekė. 

Ir tuomet prabilo kardinolas. 

- Mesjė, - pasakė jis, - čia visiškai ne vieta svarstyti tuos neįsivaiZ- 
duojamus kaltinimus, kuriuos jūs nepabūgote iškelti prieš Gizų namus. 
Nors, blaiviai pagalvojus, man atrodo, jog ir jūs pats nepakankamai esa- 
te įsitikinęs savo kaltinimų tikrumu. Priešingu atveju, aš manau, jūs ned- 
vejotumėte ir paskelbtumėte juos vicšai. 

- Taip, - sausai atsiliepė Boreveras, - tačiau veikdamas tokiu budu, 
aš pasiųsčiau jus į ešafotą... O aš nesu budelio tiekėjas, mesjė!.. Mane 
stebina, kad šito nesupratote... 

- Tegul bus taip, - sugergždė priveiktas kardinolas, - diktuokite 
savo sąlygas. 

Boreveras nerciškė džiūgavimo. Šaltai, tačiau labai paprastai atsa- 
kė: 

- Aš jau pasakiau sąlygas. Daugiau neturiu ko pridurti. 

- Jūs norite, kad mes susitaikytumėm su protestantais? - primygti- 
nai tepaklausė kardinolas. 

- Aš ryžtingai to reikalauju... Paklausykite... primesdamas jums šią 
taiką, karalius atitolina nuo jūsų karūną, į kurią jau tiesiate rankas. Jums 
teks pradėti viską iš naujo. Ir jūs pradėsite, aš tuo neabejoju. Tuomet 
mes pažiūrėsim... tačiau neužmirškite, sinjorai, jūs nuolat savo kelyje 
susidursite su manimi. | 

- Gerai, grįžkime pas karalių. 

Šiais žodžiais išreiškęs savo nuolankumą, kardinolas ištiesė ranką 
prie užuolaidos. 

Tą akimirką priešais Boreverą perkreiptu iš neapykantos veidu, de- 
gančiomis akimis išstypo hercogas ir kimiai sumurmėjo: 

- Savo pragariškų gudrybių dėka tu šiandien triumfuoji. Gerai. Bet 
išauš ir mano diena. Saugokis, Boreverai, nuo dabar mūsų dvikova mir- 
tina, ir, prisiekiu Viešpačiu, aš tavęs nepasigailėsiu. 

- O aš abejojau, - nusišaipė Boreveras. - Tačiau kad ir kokiu visa- 
galiu hercogu de Gizu jūs dėtumėtės, manęs neišgąsdinote. 

Sunkiu žingsniu hercogas grįžo į menę. Paskui jį nusekė ir kardi- 
nolas. 


TURINYS 


Pirmoji knyga 

PRE-O-KLERAS Saias asara ai a ia a i a a 5 
| PTS ala asi aa aaa I a a a aaa S E; 
II Pranašystė Ak aaa aa a ai ia a Sass 10 
III Tik: Vienas ŽINĖSNS < ses iais iais iaisa saia a o al a a i ai 15 
IV Prė-0-> IETAS > Esi ika i aa ia ia ai a a i i a 19 
V ELOnIhda 50556 dia ana a i a la I I a 22 
VI Gia LAS 06 LUVIAS Gi ssaiuia ainiai Ša i a i a a a ao bais 26 
VII Po BA5A10S ses ias i ai ak i 29 aa i i A a 35 
VIII Ševaljė de Boreveras .......LLkiaaaaaaaaaaananaenanaaaeaaeaaaa saaa aaa 39 
IX Karalienė MIOLINa duksas ii i la a a a a B aa 51 
X Naujieji draUSai si iui as i I ai a a ai a a ai 60 
XI Kas buvo pasakyta po Sen Žervė guoba....L.Lisaaisa saaa 65 
XII ... Ir kas įvyko po ta pačia Sen Žervė guoba JL. aaa 12 
XIII Ain e Ala ui T 78 
XIV Rospinijakas VELKIai: ieina e i eini a e k 85 
XV Rospinjak as -dLCDA-Lnistaiiaidariins Aaaa ai e asas 89 
XVI Meilės Lili Mas aa ania sak ia S I A a ais as a ais 9] 
XVI SUSIdNPIMIAS Las aisiais aa a a i i sa a i aa as 95 
XVI EV CMAS 1 neaiski ia a a a i 99 
XIX ŽABANpOS Ak aaa a i a 105 
XX IEaipiųsa1 KSI LE E asas aiiia sais ia a  is 109 
XXI Sveciuosė pas FjJOFNdS skai i a a ai a i 113 
XXII. Nelaukta palalba List siauliai i is 124 
AALH Mediniai laiptai esse ia aus d ia aaa A a aaa 128 
AAIV ErieSANUSI 5 ris i o aa a a 134 
XXV  Susirėmimas Prė-0-Klere ......LLLLLLaakkakaaaaa aaa nea a aaa seses 138 
AVI AMS LAS saaa ia aa aa ai aa a Aa a 147 
AAVI Florida Veikia 24 usinas asian a Si aaa i Kia 151 
XXVIII Draugai Ir DrIESai Las i isassiasis ius las als ao a a 157 
Antroji knyga 

GRAZŽUOLE-FJORINDA 4 a ss asies aa a a 165 
| Ferjero ir Fjorindos sužadėtuvės ..........LLkaaeaaaaa aaa assseaeseene ease 167 
II L UVEĖ sie ienas L Rada i e si a r k eo a Aaa 171 
III era. Ee T S esti au ad as 178 


IV Įšikiša BOFEVERAS Liškauskas a 183 


Zevakas M. 
Ze-105 Nostradamo sūnus: Istorinis romanas / Iš pranc.k.vertė 
K.Milašius. - Kaunas, “Vasaris", 1997. - 192 p. 


ISBN 9986-27-040-5 


XVI amžius. Prancūzijoje įsiplieskia ilgamečiai karai tarp katalikų ir protestantų. Ka- 
ralius Pranciškus II, nuotykių ištroškęs jaunuolis, pasivadinęs grafu de Luvru, pats dalyvauja 
beprotiškose kautynėse ir patiria visą negailestingos kovos siaubą. Jo motina Katerina Mediči 
palankesnė jaunesniajam sūnui Anri ir bet kokia kaina stengiasi jį pasodinti į sostą vietoj Pran- 
ciškaus. Klasta, meilė, pasiaukojimas, ištikimybė ir išdavystė - viskas persipina ir susilieja į 
vieną nutrūktgalviškos kovos ir aistrų sūkurį. Romano centre - pranašautojo Nostradamo sū- 
naus paveikslas. Ši knyga - tai romano “Nostradamas", kurį 1994 m. išleido "Europos" leidyk- 
la, tęsinys. 

Kaina sutartinė. 
Išleido UAB “Vasario leidykla", Laisvės al. 101a, 3000 Kaunas. 


Rinko ir maketavo “Vasario" techninis centras. 
Spausdino “Aušros" spaustuvė, Vytauto pr. 25, 3000 Kaunas. 


„Šie namai buvo paruošti iš anksto dar 
paties Nostradamo. Rengdamas Prancūzijos 
karalių šiam neitikėtinam nuotykiui, jis 
stengėsi viska apgalvoti iki menkiausių smulk- 
menu. Tai buvo gana kukli, bet maloni rezi- 
dencija. Interjeras irengtas prabangiai, ir tai 
žavėjo Ferjera. Tarnu buvo nedaug - šešetas 
kresnų šaunuoliu. Boreveras juos rado tarp 
bičiuliu, su kuriais susipažino valkatavimo 
laikais. Išties, vietelė buvo šauni - beveik 
jokio darbo, apsčiai maisto, dosnus užmo- 
Kestis - jie nebūtu keitę savo likimo i jokias 
karalystes. Neprieštaraudami paklusdavo 
jaunos ir žavios namu tvarkytojos gestui, 
kiekvienam žvilgsniui. O toji tvarkytoja buvo 
ne kas kita, o Mirta. Toji pati, kurią Bore- 
veras vadino savaja seserimi ir Fjorindos 
drauge ... 


